
Alkulause. 


Olen täysin tietoinen siitä, että useilla kansalaisillani 
olisi näistä menneistä ajoista enemmän mielenkiintoista 
kerrottavaa kuin minulla, mutta koska osa näitä muistel¬ 
miani sanomalehtikirjoituksina herätti jonkin verran mielen¬ 
kiintoa, katsoin mahdolliseksi julkaista ne kirjana. 

Siitähän voi olla eri mieltä, milloin on paras aika jul¬ 
kaista muistelmiaan. Voi näyttää siltä, että ne voittaisivat, 
jos ne julkaistaisiin myöhemmin, silloin kun on kulunut 
jo niin pitkä aika kyseessäolevista tapauksista, että useim¬ 
mat tai kaikki toimihenkilöt ovat kadonneet näyttämöltä ja 
useat vuosikymmenet siten antavat kertomukselle paremman 
ja ennen kaikkea objektiivisemman taustan. 

Mutta toisaalta vaikka tietysti kaikki muistelmat ovat 
subjektiivisia, ne kun ovat kerrotut muistelmainlaatijan 
katsantokannan mukaan jos muistelmat valaisevat tär¬ 
keitä historiallisia tapauksia, voi olla edullisempaa, että 
niiden julkaiseminen tapahtuu juuri silloin, kun useimmat 
mukanaolleet vielä elävät ja voivat todistaa muistelmien 
luotettavuuden tai oikaista niissä mahdollisesti esiintyvät ereh¬ 
dykset. Varmaan siitä syystä olemmekin nähneet, että niin 
tärkeän ajankohdan kuin maailmansodan tapahtumain 
johdosta useimmat aikamme valtiomiehistä ovat julkaisseet 
muistelmansa. 

Meidän maallemme ovat sortovuodet, maailmansota ja 
vapaussotamme epäilemättä historiamme tärkeimmät tapah¬ 
tumat, ja sentähden kaikki yksityisluontoisetkin tiedot näistä 
ovat varmaan tuleville historioitsijoille tärkeitä. Mutta on 
toinenkin syy, joka on saanut minut jo nyt julkaisemaan 
nämä muistelmat. Se on vasemmiston jatkuva yritys vähen¬ 
tää vapaussotamme merkitystä ja koettaa antaa sille se leima, 
että se muka valkoisten taholta oli ajateltu luokkasodaksi. 
Että se siksi osittain tuli vaikka kaikki valkoisten ensim¬ 
mäiset taistelut olivat suunnatut yksinomaan venäläisiä 
sotajoukkoja vastaan johtui siitä, että sosialistimme kumo¬ 
sivat laillisen hallituksen ja hajoittivat eduskunnan sekä 
koettivat avoimesti venäläisen sotaväen avulla anastaa 
vallan maassa. 

Suomen irroittaminen ja vapauttaminen venäläisestä 
ikeestä oli, kuten jo näistä muistelmista näkyy, pari vuosi¬ 
kymmentä ennen vapaussotaa suunniteltu, mutta aika, jolloin 
se voisi tapahtua, riippui sekä maailman olosuhteista yleensä 
että erityisesti meillä ja Venäjällä vallitsevasta tilanteesta. 
Sortovuodet ne olivat opettaneet meidät ymmärtämään, että 
koko olemassaolomme autonomisena valtiona oli heikolla 
perustalla, se kun nojautui vain keisarien lupauksiin, joita 
— niin juhlallisia kuin olivatkin — heidän jälkeläisensä 
eivät katsoneet itselleen sitoviksi. Ja tämä pyrkimys itse¬ 
näisyyteen sai kansassamme vuosi vuodelta yhä enemmän 
kannatusta, kunnes se vihdoin kasvoi siksi valtavaksi 
voimaksi, joka pyyhkäisi maastamme vieraan ikeen. 

Jokaisen maan vapaussodassa on tapahtunut, että 
sortajan puolella on taistellut maan omia kansalaisia. Että 
meillä lähes puolet kansaamme oli vihollisen puolella, on 

maamme suurin tragiikka, mutta se on selitettävissä siten, 
että suuri osa näistä uskoi samalla taistelevansa uuden, 
maailmaa parantavan aatteen puolesta. Tämä bolshevistinen 
ohjelma on kuitenkin vienyt Venäjän kansan suurempaan 
sortoon ja kurjuuteen, kuin mitä se koskaan ennen on kokenut. 

Meille vapaussota toi itsenäisyyden ja samalla mah¬ 
dollisuuden sekä ylläpitää että jatkaa vuosisatojen kulttuuri¬ 
työtä kaukaisessa pohjolassa. 





I. 

Helmikuun manifestista Suomen sotaväen 
hajoittamiseen. 

Keisari Aleksanteri III:n viimeiset hallitusvuodet 
muuttivat täydellisesti ne hyvät suhteet, jotka olivat 
olleet vallalla maamme valtiollisen heräämisen aikana 
hallitsijan ja kansamme kesken. Venäjällä oli panslavisti- 
nen kiihoitus saanut ratkaisevan vallan hallitsijaa ympä¬ 
röivässä piirissä, ja vaikka ne iskut, jotka tältä taholta 
suunnattiin maamme valtiomuotoa vastaan, eivät vielä 
olleet kovia, olivat ne kuitenkin omiaan osoittamaan, mitä 
oli odotettavissa. 

Suomen kenraalikuvernööri, kreivi Heyden, joka tähän 
asti oli ystävällisesti suhtautunut suomalaisiin, jopa 
Venäjän virallisessa lehdessä Pravitelstvenni Vjestnikissä 
oikaissut panslavististen lehtien, etupäässä Moskovskija 
Vjedomostin, valheellisia syytöksiä maatamme vastaan, 
muutti nyt hänkin kantansa maamme suhteen. 

Tästä syystä ruvettiin myös suomalaisten taholta suh¬ 
tautumaan häneen kylmästi, jopa vihamielisestikin. Kei¬ 
sari Nikolai II:n astuttua valtaistuimelle ja varsinkin sen 
jälkeen kuin hän oli allekirjoittanut hallitusvakuutuksensa 

Suomen kansalle, toivottiin hänen nimittävän uuden 
kenraalikuvernöörin Suomeen. 

Tosin oli entinen ministerivaltiosihteeri, kenraali¬ 
luutnantti Kasimir Ehrnrooth, lausunut kylläkin profeetal- 
lisesti: »Olkaa tyytyväiset Heydeniin, hän on kuin 
van Houtenin kaakao , 1 ajan pitkään paras ja käytännössä 
halvin.» Nämä hänen sanansa osoittautuivatkin oikeiksi. 
Kreivi Heydenin erottua virastaan keisari Nikolai II:n 
kruunauksen jälkeen pidettiin virka avoinna, sillä venä¬ 
läisellä taholla ymmärrettiin, mitä koko rajamaapolitiikalle 
merkitsi se, kuka nimitettäisiin Suomen kenraalikuver¬ 
nööriksi. Panslavistisen puolueen ehdokas oli kaartin 
esikunnan päällikkö, kenraali Bobrikoff. 

Minut oli, palveltuani vuoden Suomen rakuunarykmen- 
tissä, komennettu kolmeksi vuodeksi Venäjälle niinkuin 
muutkin suomalaiset upseerit. Olin tullut Moskovaan ja 
siten joutunut olemaan läsnä sekä keisari Aleksanteri 
III:n suurenmoisissa hautajaisissa että keisari Nikolai 
II:n juhlallisessa kruunauksessa. Kreivi Heydenin suosi¬ 
tuksesta olin viimeksimainitun juhlan ajaksi komennettu 
kruunausesikuntaan. Tällöin näin ensikerran kenraali 
Bobrikoffin. Kruunausjoukkojen päällikkönä oli näet 
suuriruhtinas Vladimir ja hänen esikuntansa päällikkönä 
kenraali Bobrikoff, joka oli ordonanssiupseerien suoranai¬ 
nen päällikkö, upseerien, joiden joukkoon minäkin kuuluin. 
Vaikka hänen käytöksensä minua kohtaan oli erittäin 
ystävällinen, aavistin, että hänen nimittämisensä Suomen 
kenraalikuvernööriksi ei ennustaisi hyvää, sillä hän oli 

1 Van Houtenin kaakaota suositeltiin tähän aikaan yleisesti 


sanomalehti-ilmoituksissa. 

tunnettu erittäin tarmokkaaksi henkilöksi ja mielipiteil¬ 
tään kiihkovenäläiseksi. 

Jo kenraalikuvernöörin puhe senaatille, hänen tultuaan 
Suomeen, osoitti minkä hengen miehiä hän oli. Se ei sisäl¬ 
tänyt, kuten entisten kenraalikuvernöörien puheet, kau¬ 
niita fraaseja hyvästä yhteistyöstä ja hyvästä keskinäi¬ 
sestä ymmärryksestä, vaan se oli pikemminkin vääpelin 
puhetta sotamiehille, jossa jyrkästi ja selvästi asetettiin 
päämääräksi Suomen lähempi liittäminen Venäjään. Kun 
sitten helmikuun manifesti odottamatta saapui Helsinkiin, 
ymmärsi jokainen, että Suomen venäläistyttäminen oli 
aloitettu, kuten edellisen keisarin aikana oli tehty Itämeren 
maakuntien suhteen. Olin tähän aikaan Pietarissa sota- 
akatemiassa, ja sinne sain järkyttävät tiedot tapahtumista 
Suomessa: helmikuun manifestin julkaisemisesta ynnä 
senaatin varapuheenjohtajan ja prokuraattorin sekä sää¬ 
tyjen puhemiesten kokeista päästä keisarin luo — mutta 
turhaan. Heikko toivo oli kuitenkin jäljellä; keisari oli 
johdettu harhaan, mutta anomus koko Suomen kansan 
puolelta ei voisi kaikua kuuroille korville. Kansan täy¬ 
tyi siis puhua, ja lähetystö saapui suuren adressin kerällä 
Pietariin. 

Tämä tapaus herätti jopa miljoonakaupungissakin 
yleistä mielenkiintoa, ja kaikkialla pohdittiin, vastaan- 
ottaisiko keisari lähetystön vai eikö. Tehtiin kovia ponnis¬ 
tuksia puoleen ja toiseen, mutta seurauksena oli, että lähe¬ 
tystön anomukseen päästä keisarin puheille annettiin 
kieltävä vastaus. 

Minkälaiset mielipiteet olivat vallalla johtavissa sotilas¬ 
piireissä, näkyy seuraavasta esimerkistä. Sota-akatemiassa 




16 


luettiin sotatilastotieteessä salaista teosta Suomesta, jonka 
oli kirjoittanut silloinen sotilastilaston professori, eversti 
Solotarjeff. Sen esipuheessa oli m. m.: »Vähän mustetta 
on maksanut kaikkien näiden oikeuksien antaminen 
Suomelle, mutta paljon venäläistä verta tulee vielä vuoda¬ 
tetuksi ennenkuin Suomi taas saadaan tavalliseksi venäläi¬ 
seksi lääniksi.» Kun lähetystö oli Pietarissa, tapasin 
kadulla miellyttävän ja avomielisen professori eversti 
Martinoffin, joka seisahdutti minut ja kysyi, tiesinkö, että 
suomalainen lähetystö oli saapunut Pietariin anomaan 
helmikuun julistuskirjan peruuttamista. 

»On totta, että keisari julkaisemalla helmikuun mani¬ 
festin on rikkonut Suomelle antamansa sanan», lausui hän, 
»mutta hänen on ollut pakko tehdä se, sillä jos keisari ei 
tahdo ajaa venäläiskansallista politiikkaa, niin me 
venäläiset karkoitamme hänet valtaistuimelta». 

»Silloin me asetamme suomalaisilla pistimillä hänet 
takaisin valtaistuimelle», vastasin minä, ja niin erosimme. 

Mutta keisari seurasi kiihkovenäläistä politiikkaa, ja 
Suomen oikeusjärjestys ja kukoistus olivat tämän valtio- 
taidon ensimmäinen uhri. Helmikuun julistuskirjan vaiku¬ 
tuksesta muodostettiin Suomessa salainen valtiollinen 
järjestö, joka omaksui venäläisten lehtien sille antaman 
haukkumanimen »Kagaali» ja jonka päämäärä oli järjestää 
kaikkialla maassa vahva passiivinen vastarinta laittomia 
venäläisiä toimenpiteitä vastaan. Se tuli täten merkittä¬ 
väksi tekijäksi Suomen uusimmassa historiassa. 

Sota-akatemian kolmannella kurssilla, johon olin tullut 
hyvin arvosanoin, ei ollut enää lainkaan luentoja, vaan 
jokaisen upseerin tehtävänä oli kotona vuoden kuluessa 

laatia kolme kirjallista työtä, jotka sitten esitettiin aka¬ 
temiassa. Ensimmäinen sotahistoriallinen tehtäväni käsit¬ 
teli Amerikan orjasotaa: kenraali Braggin marssi Chica- 
maugaa ja Chatanugaa kohti 1863 ja Morganin viimeinen 
ratsuretki. Tämän esitelmäni toisena arvostelijana (kaksi 
professoria oli aina arvostelemassa) oli strategian ja 
sotahistorian professori, kenraali Michnevitsh. Esitelmä 
oli sujunut hyvin, lukuunottamatta huonoa venäjänkiel¬ 
täni. Toisena esitelmänäni oli: »Pinskin soitten merkitys 
Venäjälle sodan sattuessa», ja tällöin sain opponenteiksi 
everstit Solotarjeffin ja eversti Mishlajevskin. Molemmat 
olivat kiihkovenäläisiä ja edellinen Suomi-syöjä. 

Tapasin Pietarissa yleisesikuntaeversti Stahovitshin, 
joka oli hyvä ystäväni Moskovan ajoilta. Hän kertoi, 
että Solotarjeff oli sanonut tullessaan opponentikseni, 
että nyt tshuhnalle käy hullusti. 

En tahdo sanoa, että esitelmäni olisi ollut hyvä. Siihen 
vaikutti tietysti paljon tieto siitä, että missään tapauksessa 
en saisi kiitosta osakseni opponenteilta, en varsinkaan Solo- 
tarjeffilta. Läpäisin kuitenkin, vaikka arvosana ei ollut 
korkea. 

Kolmas työ oli suurin. Se oh kokonaista parisataa sivua 
käsittävä kirja karttoineen ja hitteineen ja jakaantui kol¬ 
meen osaan: kuljettavan matkan tutkimiseen, taktilliseen 
liikkeeseen ja osaston muonitukseen. Olin aiheekseni saanut 
yhden armeijakunnan johdon Karpaattien yli määrättyjä 
teitä pitkin. Se onnistui jopa niin hyvin, että eräs kol¬ 
mesta tarkastavasta professorista kirjoitti loppuun: 
»hyvä». 

Sitten suoritin akatemian tosin ensimmäisessä sarjassa, 


2 — Sortovuosista itsenäisyyteen. 

mutta kun minun ei toisen esitelmäni tähden onnistunut 
saada vakanssia yleisesikuntaan, palasin takaisin Suo¬ 
men rakuunarykmenttiin, jonka kanssa otin osaa Krasnoje 
Selon leiriharjoituksiin ja Lugan suuriin manöövereihin. 
Täällä tuli jo näkyviin erinäisten piirien vihamielisyys 
suomalaisia kohtaan. 

Näillä manöövereilla oli eversti Schaumanilla komen¬ 
nossaan paitsi Suomen rakuunarykmenttiä, kaartin ulaani- 
rykmentti ja pari patteria kaartin ratsutykistöbrigadista, 
sillä ulaanirykmentin komentaja, prinssi Napoleon Bona¬ 
parte, ja kaartin tykistöbrigadin komentaja, suuriruhtinas 
Sergei Mihailovitsh, olivat kumpikin määrätyt sotatuoma- 
reiksi näille manöövereille. Molemmat olivat hyvin ystä¬ 
vällisiä suomalaisia kohtaan, ja suuriruhtinas Sergein oli 
tapana syödessämme päivällistä jossakin tuvassa osoittaa 
suomenkielentaitoaan — laskusanojen lisäksi vain jokin 

harva sana. Meidän osas¬ 
tomme kuului kenraali 



Th. Schauman. 


Maksimovitshin joukkoon. 
Vastapuolta komensi aka¬ 
temian professori, ken¬ 
raali Michnevitsh. Meidän 
tehtävänämme oli estää 
Michnevitshin osaston 
pääsy Luga-joen yli, ja 
sitä varten oli ratsuväki 
lähetetty erään kahlaa¬ 
mon kautta eteenpäin 
vihollista vastaan ja käs¬ 
ketty tämän edetessä pe- 

rääntymään kahlaamon kautta omalle rannalle ja siellä 
puolustamaan ylimenopaikkaa. 

Minä olin esikuntapäällikkönä eversti Schaumanin 
osastossa, ja me lähetimme tarkat tiedot vastustajan 
liikkeestä, jolloin m. m. totesimme, että sen pääjoukko 
marssi kahlaamoa kohti. Tästä huolimatta emme saa¬ 
neet ollenkaan apua, sillä kenraali Maksimovitsh odotti 
vihollisen päävoimaa aivan toisesta paikasta, ja siten 
meni manööveri myttyyn. Manööverin loputtua sota- 
tuomarit totesivat kenraali Michnevitshin puolen voit¬ 
taneen. 

Manööverien arvostelutilaisuuteen ratsastin eversti 
Schaumanin kerällä. Ylituomarina oli ratsuväen ylipääl¬ 
likkö, kenraali Ostrogradski. Hän antoi kenraalien Maksimo- 
vitshin ja Michnevitshin kummankin selostaa oman 
osastonsa liikkeet ja syyt joukoille antamiinsa käs¬ 
kyihin. Kenraali Maksi¬ 
movitsh tahtoi syyttää 
ratsuväkeä, varsinkin Suo¬ 
men rakuunarykmenttiä 
siitä, että hänen puo¬ 
lustuksensa epäonnistui, i 
rakuunaviestit toivat mu¬ 
ka hyvin hataroita kirjal¬ 
lisia tietoja, ja kun he 
eivät osanneet venäjän¬ 
kieltä, ei hän muka ollut 
voinut saada minkään¬ 
laista vastausta heiltä. 

Tämä oli tavallinen ve- 



W. Ostrogradski. 

ruke, joku oli tehtävä syntipukiksi, ja semmoisiksi suoma¬ 
laiset tietysti sopivat tänä aikana erinomaisesti. 

Mutta kuultuaan molempien joukko-osastojen pääl¬ 
likköjen selitykset lausui kenraali Ostrogradski kenraali 
Maksimovitshille: »Se, mitä teidän ylhäisyytenne sanoo, 
ei ole totta. Olen lukenut Suomen rakuunarykmentin tie¬ 
donannot, ja ne olivat asialliset, oikeat ja selvät.» Ja 
kääntyen eversti Schaumanin puoleen hän sanoi: »Kiitän 
Suomen rakuunarykmenttiä sen erinomaisesta manööve- 
ristä ja annan sille arvosanan 12 +» (12 on korkein arvo¬ 
sana Venäjällä). Kenraali Maksimovitsh kalpeni, mutta 
eversti Schauman oli sen sijaan tyytyväinen rykmenttinsä 
osaksi tulleeseen arvosteluun. 

Nämä olivat suurimmat manööverit joihin Suomen 
rakuunarykmentti otti osaa. Jo seuraavana vuonna Kras- 
noje Selon leiriharjoitusten aikana olivat olosuhteet 
maassamme paljon muuttuneet. Suurin osa senaattoreista 
(m.m. isäni) oli kieltäytynyt julkaisemasta venäjän¬ 
kielen manifestia ja saanut eron virastaan. 

Viha Venäjää vastaan alkoi jo tunkeutua kansan syviin 
kerroksiin. Muistan, kun kerran komensin jälkijoukkoa 
rykmentin perääntyessä ja rakuunat makasivat ketjussa, 
mistä heidän piti vielä ampua pari yhteislaukausta, 
ennenkuin nousisivat ratsujensa selkään, erään sotamie¬ 
hen kuiskanneen kumppanilleen: »Perkele, ettei ole kovia 
patruunia!» 

Venäjän sanomalehdistö oli ryhtynyt vakavaan kynä- 
sotaan suomalaisten omaa sotaväkeä vastaan, ja yleis¬ 
esikunnan everstiluutnantti Frans Albert Seyn aloitti 
Venäjän upseeriklubissa Helsingissä luentosarjan siitä 

vaarasta, joka muka uhkasi Venäjää, kun sillä pääkaupun¬ 
kina porttien edustalla oli epäluotettava vieraskansalli- 
nen armeija. Nämä luennot pidettiin Bobrikoffin käskystä, 
ja niillä oli myöskin välitön seuraus. 

Kun kesällä v. 1901 toimeenpantiin suuret maihin- 
nousumanööverit Koiviston luona, ottivat niihin osaa 
suomalaisesta sotaväestä Hämeenlinnan ja Viipurin tarkk’- 
ampujapataljoonat sekä Suomen rakuunarykmentti. 
Räävelistä piti sodanaikaisen venäläisen divisioonan tykis- 
töineen (noin 17—18,000 miestä) saapua sotalaivojen saat¬ 
tamana Koiviston edustalle ja nousta täällä maihin. 
Osaston, johon yllämainitut suomalaiset joukko-osastot 
ottivat osaa, piti estää tätä maihinnousua. 

Juuri manööverien aikana saapui odottamatta keisaril¬ 
linen ukaasi Suomen sotaväen hävittämisestä. Vain kaksi 
joukko-osastoa, Suomen kaartinpataljoona ja Suomen 
rakuunarykmentti, saisi jäädä eloon, ensiksimainittu sen 
vuoksi, että se kuului vanhaan kaartiin, eikä Venäjällä oltu 
vielä koskaan mitään vanhan kaartin osastoa hävitetty, 
jälkimmäinen sen vuoksi, että sen oli perustanut keisarin 
isä, ja kunnioituksesta häntä kohtaan se pysytettäisiin. 

Surusanoman saavuttua kutsui Suomen rakuuna- 
rykmentin upseeristo illaksi molempien tarkkampuja- 
pataljoonien upseerit luokseen. Tämä illanvietto ei ollut 
tarkoitettu santarmien tietoon tulevaksi, sillä suuttumus 
ja viha, jonka keisarin ukaasi oli saanut aikaan, oli kuohut¬ 
tanut kaikkien mielet. Suomalainen kunnollisuus, rehelli¬ 
syys ja velvollisuudentunto oli arvosteltu liian vähäpätöi¬ 
siksi, kun Venäjän valtakunnan intressit muka vaativat 
Suomen sotaväen armotta hävitettäväksi. 

Pidin rakuunarykmentin upseeriston puolesta puheen 
Suomen pataljoonain upseereille ja aloitin sen sanoin: 
»Ave Caesar, morituri te salutant» — samoin sanoin, 
joilla kuolevat gladiaattorit areenalla tervehtivät Rooman 
keisaria. Suomen kansa oli astunut areenalle taistele¬ 
maan elämästä tai kuolemasta — kuinka tulisi käy¬ 
mään, ei kukaan tietänyt, mutta vaihtoehtoa ei ollut. 

Pari päivää tämän jälkeen sai Suomen rakuuna- 
rykmentti käskyn lähteä pikamarssissa Krasnoje Selohon 
ottamaan osaa suureen keisarimanööveriin, sillä ratsu- 
kaartissa oli hevosiin ilmestynyt pernaruttoa, ja Suomen 
rakuunarykmentin tuli tämän rykmentin sijaan Chevalieri- 
kaartin kanssa muodostaa brigadi. 

Saavuimme illalla Pietariin ja asetuimme yöksi Niko- 
lajevin ratsukoulun luo, pyytäen saada asettaa hevosemme 
tyhjiin talleihin. Se evättiin, ja rykmentti sai viettää yön 
kadulla. Huomattiin, että suomalaisia koetettiin kaikin 
tavoin ärsyttää. Otimme osaa viimeisiin manöövereihin, 
ja manööverien loputtua keisari ratsasti rintamaa pitkin 
tervehtien joukkoa. Suomen rakuunarykmenttiä hän 
tervehti sanoilla: »Päivää, rakuunat!» On näet huomat¬ 
tava, että keisari Nikolai II aina tahallaan jätti pois sanan 
»Suomen», jota kaikki hänen edeltäjänsä olivat käyttäneet 
tervehtiessään suomalaisia joukko-osastoja. Kun keisari 
oli sivuuttanut rykmentin rintaman, kutsui hoviministeri, 
paroni, sittemmin kreivi Freederickzs kaikki upseerit keisa¬ 
rilliselle aamiaiselle. Kaikki upseerit Chevalieri-kaartista 
ratsastivat keisarin teltan luo. Suomen rakuunarykmentin 
upseerit jäivät paikoilleen. Neljännestunnin kuluttua 
tuli Chevalieri-kaartin päällikkö, kenraali Besobrasoff, 

täyttä laukkaa luoksemme ja kutsui keisarin käskystä ja 
nimessä Suomen rakuunarykmentin upseerit aamiaiselle. 
Kukaan ei välittänyt kutsusta, närkästys loukkauksesta, 
joka oli kohdannut suomalaista sotaväkeä, oli niin suuri, 
ettei hieno keisarillinen samppanja-aamiainen houkutellut 
ketään, vaikka jokainen oli sekä nälissään että janoissaan 
pitkän manööverin jälkeen. 

Suomen rakuunarykmentin elämä ei tämän jälkeen 
tullut pitkäksi. Syksyllä 1901 antoi kenraalikuvernööri 
Bobrikoff käskyn, että rekryyttien tuli vannoa vala 
venäläisen kaavan mukaan Venäjän itsevaltiaalle. Ryk¬ 
mentin miehekäs ja isänmaallinen komentaja, eversti 
Schauman, ilmoitti kenraalikuvernöörille, että tämä käsky 
oli lainvastainen. Sellaista ei ollut Suomen asetuskokoel¬ 
massa, eikä se siis voinut korvata laillista valaa. 

»Minä olen teidän lakinne», oli Bobrikoffin raaka vas¬ 
taus. 

Loukkaus Suomen sotajoukkoja kohtaan ja uudet, päivä 
päivältä tapahtuneet laittomuudet osoittivat selvästi, 
että myös Suomen rakuunarykmentin kohtalonpäivä oli 
lähestyvä. Mutta rykmentin upseeristo ei jäänyt tätä 
odottamaan. Koko upseeristo rykmentin komentajasta 
alkaen jätti erohakemuksensa. Bobrikoffiin tämä joukkoero 
vaikutti epämiellyttävästi, hänellähän oli paljon vihamie¬ 
hiä Pietarissa, ja hän tiesi, että Suomen rakuunarykmentin 
upseeriston joukkoero voisi vahingoittaa häntä, sillä 
rykmentillä oli Venäjällä hyvä maine. Kun rykmentin 
rekryyteiltä otettiin uusi vala rykmentin maneesissa, oli 
Bobrikoff lähettänyt esikuntapäällikkönsä, kenraali Rods- 
jankon, Lappeenrantaan olemaan läsnä tässä tilaisuudessa. 

Suomen rakuunarykmentin kasarmit. 


Rykmentin pappi, pastori Collan, kieltäytyi lukemasta 
tätä valaa, samaten myös rykmentin audiittori, pormes¬ 
tari Schogster. Minä en ollut läsnä tässä tilaisuudessa, 
olin ilmoittanut eversti Schaumanille kieltäytyväni 
ottamasta osaa tähän valantekoon, ja hän suostui siihen, 
että sain olla poissa. Menin Kaukaan tehtaalle insinööri 
Bengt Björkenheimin luo, ja sinne saapui myös Helsingistä 
tuomari Jonas Castren. Kenraali Rodsjanko koetti 
vaikuttaa upseereihin niin, että he olisivat peruuttaneet 
erohakemuksensa. Ja paluumatkalla Helsinkiin hän kään¬ 
tyi takaisin Kaipiaisista, tuli Lappeenrantaan eversti 
Schaumanin luo ja koetti vielä kerran vaikuttaa tähän 
niin, että hän ja upseeristo jäisivät paikoilleen, koska 
hänen mielestänsä oli mitä suurin vahinko, jos tämä 
rykmentti hajoitettaisiin. Kun tämä ei onnistunut, kutsutti 
Bobrikoff luoksensa rykmentin vanhimman upseerin, 

eversti Beckmanin, tarjosi hänelle komentajan paikan 
ja koetti liehakoida häntä sanomalla, että hehän oikeas¬ 
taan olivat rykmenttikumppaneita, molemmat olivat 
aloittaneet upseeriuransa kaartin ulaaneissa Varsovassa, — 
tietysti onnistumatta. 

Tieto Suomen rakuunarykmentin upseeriston joukko- 
erosta oli levinnyt ympäri maata. Osassa kansaa se oli 
herättänyt yleistä innostusta, että kerran yksimielinen 
vastustus venäläistä mielivaltaa vastaan oli saatu aikaan. 
Osa tyynempiä, harkitsevampia poliitikkoja piti vaa¬ 
rallisena, että upseeristo sekaantui politiikkaan, ja teki 
kaikkensa, että Suomen kaartin upseerit eivät seuraisi 
rakuunoitten esimerkkiä. 1 

Vanhemmissa johtavissa piireissä yritettiin saada ryk¬ 
mentin upseerit peruuttamaan erohakemuksensa. Kokous 
oli kutsuttu koolle salaneuvos F.W. Schaumanin luo. Sinne 
olivat kokoontuneet useimmat eronneista senaattoreista. 
He olivat pyytäneet rykmentin komentajaa saapumaan 
tähän kokoukseen. Eversti Schauman ilmoitti kuitenkin 
upseeristolle, että hän tahtoisi, että joku upseerikunnan 
valitsema upseeri seuraisi häntä Helsinkiin. Siten tulin 
minä matkustaneeksi eversti Schaumanin kanssa Helsin¬ 
kiin ja otin osaa tähän kokoukseen, jossa koetettiin vai¬ 
kuttaa siihen suuntaan, että upseerit peruuttaisivat ero¬ 
hakemuksensa. Kokouksessa läsnäolleiden mielipiteen 
mukaan olisi upseerien pysyttävä erossa politiikasta, vaik¬ 
kakin läsnäolijat mielipiteiltään olivat upseeriston kannalla. 

1 Suurin osa Suomen kaartin upseereista jätti yksitellen ero- 
hakemuksensa; heidän tilalleen komennettiin halukkaita haj ohettaviksi 
määrätyistä Suomen tarkk’ampujapataljoonista. 

Eversti Schauman, joka oli päättänyt kaikessa 
tapauksessa erota, ei tahtonut tässä tilaisuudessa esiintyä 
ja siten ikäänkuin painostaa upseereihin omaa kan¬ 
taansa, vaan odotti, että minä esiintyisin upseeriston 
puolesta. 

Sanoin mielipiteeni kokoukselle suoraan ja vakuutin, 
että upseerit olivat tyystin harkittuaan tulleet tähän 
päätökseen. He olivat valmiit kuulemaan kokouksen mieli¬ 
piteen, mutta he seuraisivat ainoastaan omaa vakaumus¬ 
taan. Yksi senaattoreista, vapaaherra Langenskjöld, lau¬ 
sui silloin, että hän oli täydellisesti samalla kannalla kuin 
minä. Hän oli kerran seurannut toisen mielipidettä ja oli 
sitä koko elinikänsä katunut. 

Tällävälin oli kenraalikuvernööri Bobrikoff matkusta¬ 
nut Pietariin ja selittänyt rakuunarykmentin upseeriston 
erohakemuksen miltei kapinalliseksi sekä vaatinut heidät 
asetettaviksi venäläisen sotaoikeuden tuomittaviksi. Ken¬ 
raalikuvernöörin apulainen, kenraaliluutnantti Schipoff, 
lähetettiin Lappeenrantaan, hänen sihteerinään seurasi 
eversti Lvoff, sittemmin Uudenmaan läänin kuvernööri. 
He aloittivat upseerien kuulustelut Lappeenrantaan sijoi¬ 
tetun venäläisen jalkaväkipatalj oonan upseeriklubissa. 
Kuulusteluun kutsuttiin yksitellen jokainen upseeri. Ja 
se kesti pari päivää. Kuulustelussa ei säästetty uhkauksia, 
kuten esimerkiksi siirrosta tavallisena sotamiehenä venä¬ 
läisiin joukko-osastoihin Siperiassa ja Kaukaasiassa y. m. 
Kun kuulustelupöytäkirjat olivat valmiit, lähetti kenraali- 
kuvernööri Bobrikoff ne ylisotatuomarille, kenraali Masa- 
loffille, Pietariin. Mutta tämä kieltäytyi asettamasta 
suomalaisia upseereja venäläisen sotaoikeuden tuomitta- 

viksi huomauttaen, että suomalaisen sotaoikeuden tuli 
tuomita meidät. 

Kysymys syytteeseen asettamisesta sai siten raueta, 
ja keisarillinen ukaasi ilmestyi Suomen rakuunarykmentin 
hajoittamisesta sekä uuden 55:nnen Suomenmaalaisen 
(venäläisen) rakuunarykmentin muodostamisesta Lappeen¬ 
rantaan. 

Eversti Schauman sai viipymättä eron, ja uuden 
muodostettavan rykmentin päälliköksi nimitettiin eversti 
Grigorkoff, joka samalla hajoituksen aikana olisi v. t. 
rakuunarykmentin komentajana. Eversti Grigorkoff, syn¬ 
tyjään suomalainen, oli ennen palvellut Suomen rakuuna- 
rykmentissä esiupseerina, mutta rykmentin upseeristo oli 
muutama vuosi tätä ennen pakottanut hänet eroamaan 
rykmentistä. Hän sai nyt tilaisuuden kostaa tämän, ja 
päivittäin rangaistiin upseereja, milloin mistäkin teko¬ 
syystä, m. m. siitä, että olivat saattaneet eversti Schau¬ 
mania asemalle. 

Päivää ennen jouluaattoa sai neljä ensimmäistä upseeria 
eronsa. Niihin kuuluin minäkin. Meitä ei asetettu kuten 
muita suomalaisia upseereja lakkautuspalkalle, vaan 
kaikki rakuunarykmentin upseerit jäivät puille paljaille. 
Nuorempien naimattomien upseerien kesken oli ollut 
kysymys koettaa päästä jonkin vieraan maan palve¬ 
lukseen. Varsinkin teki mielemme päästä Englannin 
armeijaan, koska tähän aikaan luultiin sodan pian sytty¬ 
vän Venäjän ja Englannin välillä. 

Kaukaan tehtaitten johtaja (sittemmin kauppaneuvos) 
Gösta Björkenheim oli hyväntahtoisesti luvannut kir¬ 
joittaa tällöin Lontoossa oleskelevalle suomalaiselle, pro- 

fessori J. N. Reuterille, että tämä ottaisi selvän, mitä 
mahdollisuuksia oli suomalaisten upseerien kiinnittämi¬ 
seen Englannin armeijaan. Hän sai vastauksen, että tätä 
varten piti välttämättä jonkun rakuunarykmentin upsee¬ 
reista saapua Lontooseen neuvottelemaan englantilaisten 
viranomaisten kanssa. 



II. 


Matka Englantiin ja ensimmäiset vuodet 
liikealalla. 

Jouluaattona olin tullut kotiin Helsinkiin, Mielialani 
oli painuksissa. En tahdo kieltää, että matkalla Lappeen¬ 
rannasta Simolaan itkin — itkin vihasta ajatellessani, 
että meidän uljas rykmenttimme ilman miekan iskua 
luovuttaisi aseensa ja hevosensa venäläisille, ja silloin 
vannoin Hannibalin valan, että päämääräni tulisi ole¬ 
maan tämän vieraan ikeen poistaminen. Sitä johtotähteä 
olen koko elämäni uskollisesti seurannut. 

Joulun vietin kotonani, mutta jo ensimmäisinä päi¬ 
vänä tammikuuta 1902 matkustin Englantiin. Menin 
lääninhallitukseen saadakseni passin. Kun vein sen poliisi- 
kamariin viseerattavaksi, ilmoitettiin minulle, ettei minulle 
myönnetä lupaa matkustaa ulkomaille, kenraalikuver¬ 
nöörin kansliasta oli näet tullut kielto. Seuraavana päi¬ 
vänä sain kuitenkin tiedon, että kielto oli peruutettu — 
mistä syystä, en ole koskaan saanut tietää, luultavasti 
kenraalikuvernööri ei viitsinyt tällaisen asian tähden 
herättää enää huomiota hänen ja rakuunarykmentin 
upseerien välisten kahnauksien suhteen, tai ehkä oli juuri 
saapunut Pietarista tieto, ettei siellä ryhdytä mihinkään 
erityisiin rangaistustoimenpiteisiin rakuunarykmentin 
upseereja vastaan .. . 



30 


Matkustin tammi¬ 
kuun alussa Tukholman 
—Kööpenhaminan kaut¬ 
ta Hampuriin ja sieltä 
Vliessingenin —Queen- 
boron kautta Lontooseen. 

Lontoossa tapasin 
professori Reuterin Roy¬ 
al Societies Clubissa, St. 
James Streetillä. Hän 
oleskeli täällä Kagaalin 
asioissa kiinnittääkseen 
englantilaisten lakimies¬ 
ten ja tiedemiesten huo¬ 
mion meidän oikeustaisteluumme. Tapasin senvuoksi 
kaksi kuukautta kestäneen sielläoloni aikana tunnet¬ 
tuja Suomi-ystäviä, m. m. professori Westlaken, Kunin¬ 
kaallisen maantieteellisen seuran sihteerin Scott Kehien, 
tunnetun maamme ystävän Gilmourin y. m., joiden vie¬ 
raanvaraisissa kodeissa tutustuin moneen tunnettuun 
englantilaiseen valtiomieheen. 

Professori Reuterin kanssa kävin tapaamassa aluksi 
Intian armeijan esikunnan päällikköä, kenraali Badcockia. 
Hänelle selitin, että useilla Suomen hajoitetun rakuuna- 
rykmentin upseereilla oh halu astua Englannin palveluk¬ 
seen, koska se voisi antaa heille tulevaisuudessa mahdolli¬ 
suuden taistella maamme sortajaa Venäjää vastaan. 

Kenraali Badcock osoitti asiata kohtaan suurta mielen¬ 
kiintoa, mutta sanoi, että Englannin lain mukaan ei 
kukaan, joka ei ollut syntyjään Englannin alamainen, 

voinut palvella upseerina 
sen armeijassa; kaikessa 
tapauksessa hän pyysi 
meitä kääntymään yleis¬ 
esikunnan päällikön Sir 
William Nicholsonin puo¬ 
leen. 

Sir William otti mei¬ 
dät ystävällisesti vas¬ 
taan, mutta huomautti 
samoista vaikeuksista 
kuin kenraali Badcock- 
kin, lisäten samalla, että 
useamman upseerin otta¬ 
mista Englannin armeijaan pidettäisiin varmaan Venäjällä 
epäystävällisenä tekona Englannin taholta. Kuitenkin 
hän luuli voivansa järjestää muutamille meistä paikkoja 
Intiassa, jos niin tahdoimme, ei upseereina, vaan siviili- 
virkamiehinä, vaikka tosin sotaministeriön alaisina. Koska 
nämä paikat eivät ollenkaan vastanneet aikomuksiamme 
sotilasuramme jatkamisen suhteen, ilmoitin, ettemme 
niitä ollenkaan harkitse. 

Onneksi siis tämä ensimmäinen päätöksemme astua 
ulkomaiseen palvelukseen ei onnistunut. 

Kun matkani ei ollut johtanut mihinkään tuloksiin, 
palasin Suomeen, jossa minulle tarjottiin paikka Karhulan 
suuressa teollisuuslaitoksessa kapteeni Ruthilla. Minua 
tosin varoitettiin ottamasta tätä paikkaa. Ystäväni 
kapteeni A. L. Norrgren (nykyjään Suomen pääkonsulina 
Lontoossa) kertoi useita tapauksia Karhulassa sattu- 

A. R. Badcock. 

neista juonitteluista, hänen veljensä m. m. oli ollut 
siellä lyhyemmän ajan, mutta riitaantunut Ruthin kanssa. 
Kapteeni Ruth oli tunnettu riitajutuistaan ja siitä, että 
hän vaihtoi usein virkailijoitaan. En kuitenkaan kiinnit¬ 
tänyt huomiota varoituksiin, sillä kapteeni Ruth oli käy¬ 
nyt isäni luona Helsingissä ja tarjonnut minulle edullisen 
paikan, olihan hän vanha sotilas, miksi siis en tulisi toi¬ 
meen hänen kanssaan. Ensimmäiset päivät sujuivat 
hyvin. Kapteeni Ruth oli etevä liikemies ja järjestelijä, 
mutta ei kulunut pitkää aikaa, ennenkuin eripuraisuuksia 
ilmaantui. Minä olin Karhulan korkeimpien viranomaisten 
silmätikkuna, jotka minussa näkivät tulevan kilpailijan. 
Kahden kuukauden kuluttua sattui sitten se suuri katas¬ 
trofi, jolloin kapteeni Ruth ja minä jotenkin suoraan 
lausuimme toisillemme sanottavamme. 

Olin taas ilman paikkaa. Päätin perustaa oman liikkeen 
Viipuriin, ja yhdessä rykmenttikumppanini ratsumestari 
S. Hjelmmanin kanssa avasimme Ignatius & Hjelmmanin 
asioimisliikkeen Viipurissa. Me vuokrasimme kalliin huo¬ 
neiston, meillä kävi paljon vieraita, mutta vähän asiak¬ 
kaita. Sain samalla johtajan paikan Viipurin tupakka¬ 
tehtaalla. 

Viipurissa ollessani otin mielenkiinnolla osaa Kagaa- 
lin toimintaan, olin yksi suuren Saarelan-kokouksen jär¬ 
jestäjistä, tulin kerran valituksi Karjalan nuorsuomalaisen 
puoluejohtokunnan puheenjohtajaksi ja otin osaa kaikkiin 
toimenpiteisiin, joiden tarkoituksena oli estää ja vaikeut¬ 
taa Venäjän hallituksen aloittamaa venäläistyttämispoli- 
tiikkaa Suomessa. Kävin usein Helsingissä ja otin osaa 
kokouksiin, joissa käsiteltiin ja päätettiin taktiikasta, jota 

oli noudatettava venäläistyttämispolitiikan suhteen. Muis¬ 
tan elävästi erään sellaisen kokouksen M. M:n huoneis¬ 
tossa, joka silloin oli Nybergin kahvilassa Senaatintorin 
lähellä ja jossa kokouksessa isäni, senaattori K. F. 
Ignatius, toimi puheenjohtajana. Minä pyysin puheen¬ 
vuoroa ja lausuin mielipiteenäni, ettei passiivinen vasta¬ 
rinta voi olla mikään päämäärä, vaan sillä voi olla vain 
kasvattava merkitys pitämällä linjat selvinä, kunnes 
tilaisuus koituisi aktiiviselle toiminnalle Suomen itsenäi¬ 
syyden hyväksi. 

Tätä minun ei olisi pitänyt lausua, sillä silloinen proto- 
kollasihteeri (sittemmin itsenäisen Suomen ensimmäinen 
presidentti) K. J. Stählberg vastasi tähän ja sanoi mieli¬ 
piteitäni kerrassaan vaarallisiksi haaveiluiksi, joita ei 
voinut ottaa vakavalta kannalta. 

Eräänä päivänä sain kutsun saapua salaneuvos Schau¬ 
manin luo. Siellä oli läsnä myös vapaaherra M. V. v. Born. 
Salaneuvos Schauman esitti ehdotuksen ampumaseurojen 
muodostamisesta Suomeen, niin ettei Suomen sotaväen 
hajoituksen jälkeen tärkeä ampumataito kansasta katoaisi. 
Tämä oli tietenkin aktivistinen ajatus valmistaa 
kansaa tulevia päiviä varten. 

Huhtikuun keskipaikkeilla julkaistiin n. s. diktatuuri- 
manifesti, jossa keisari »suojellakseen lainkuuliaista Suo¬ 
men kansaansa kapinallisten vaikutukselta» antoi kenraali- 
kuvernöörille ja Suomessa olevalle Venäjän santarmis- 
tolle erinäisiä oikeuksia »valtiollisen järjestyksen ja ylei¬ 
sen rauhan turvaamiseksi». Siten kenraalikuvernööri sai 
oikeuden karkoittaa epämieluisia henkilöitä ulkomaille 
tahi lähettää Venäjälle sisäministerin käsiteltäviksi, ja 


3 — Sortovuosista itsenäisyyteen. 

santarmit saivat oikeuden tehdä kotitarkastuksia ja 
vangituttaa Suomen kansalaisia maan oikeuden tuomiosta 
riippumatta. Kenraalikuvernööri Bobrikoff ei tarvinnut 
monta päivää käyttääkseen tätä uutta satraappioikeut- 
tansa, sillä jo saman kuun lopussa karkotettiin ensimmäi¬ 
set maanmiehemme ulkomaille; näistä mainittakoon tuo¬ 
mari Jonas Castren, kreivi Carl Mannerheim, vapaaherra 
Magnus Victor von Born ja konsuli Eugen Wolff. Viimeksi¬ 
mainittu oli ensimmäinen karkoitettu viipurilainen. Sen 
jälkeen kasvoi karkoitettujen luku päivä päivältä. Niiden 
joukossa oli tunnetuimpia kansalaisiamme, kuten Leo 
Mechelin, Lennart Gripenberg, sanomalehtimiehet Eero 
Erkko, Axel Lille, Arvid Neovius ja Almar Fabritius, 
samoin myös Viipurista Viipurin Sanomain päätoimittaja 
J. A. Lyly, joka tulisesti oli ottanut osaa passiiviseen 
vastarintaan Itä-Suomessa, ja hovioikeuden asessori 
V. Furuhjelm. Maistraatin kieltäydyttyä kuuluttamasta 
raastuvan kokousta lisäjäsenten valitsemista varten piiri¬ 
toimistoon tuli myös Viipurin maistraatin vuoro. Sen 
jäsenet, pormestari Otto Äkesson, raatimiehet, vara¬ 
tuomari K. Söderhjelm ja everstiluutnantti Adolf Ami¬ 
noff erotettiin ja karkoitettiin maasta, ja heitä seurasi 
muita. 

He asettuivat asumaan pääasiallisesti Tukholmaan ja 
jatkoivat sieltä käsin taisteluaan Suomen oikeuden puo¬ 
lesta. Kun useat sanomalehdet olivat tulleet lakkaute¬ 
tuiksi, julkaistiin Tukholmassa sekä suomen- että ruotsin¬ 
kielellä »Vapaita lehtiä», pääasiallisesti tohtori Arvid 
Neoviuksen toimesta. Tätä lehteä levittivät Kagaalin 
agentit ympäri maata Bobrikoffin suureksi harmiksi. 

Kun kuitenkin nämä lehdet saivat vain rajoitetun lukija¬ 
kunnan, päätettiin Viipurin Sanomain tultua lakkaute¬ 
tuksi koettaa saada aikaan lehti, joka jatkaisi Viipurin 
Sanomain vastustuspolitiikkaa, ja niin saatiinkin suurin 
vaivoin »Karjala»-lehti perustetuksi. 

Kesällä 1903 saapui Viipuriin surusanoma, että tohtori 
Lyly oli maanpakolaisuuden murtamana lopettanut päi¬ 
vänsä Berliinissä. Olin ollut mukana Karjala-lehteä perus¬ 
tettaessa, ja kun tohtori Lylyn kuoltua hänen osakkeensa 
myytiin, olin niitten joukossa, jotka ostivat lehden osake- 
enemmistön. Nyt omistin osan ajastani sanomalehtityö- 
hön. Heinäkuussa saapui ilmoitus, että Suomen kadetti¬ 
koulu oli lakkautettava. Täten oli tämä laitos, jonka oppi¬ 
laat niin tuntuvasti ja etevästi olivat ottaneet osaa maamme 
valtiolliseen kehitykseen, lopettanut toimintansa. Jok¬ 
seenkin samoihin aikoihin muistutti seuraava uutinen 
minua rakkaasta rykmentistäni, jonka venäläiset olivat 
ryöstäneet, ja aukaisi siten vanhat haavat. Lehdissä oli 
seuraava uutinen: 

Hänen Ylhäisyytensä kenraalikuvernööri lähetti 55. Suomen¬ 
maalaisen rakuunaiykmentin lippua vihittäessä H. M. Keisarille 
näin kuuluvan sähkösanoman: Tänään olen juhlallisesti jättänyt 
uudestimuodostetulle Suomenmaalaiselle rakuunarykmentille kaik¬ 
kein korkeimmasti annetun lipun. Nöyrästi vastaanottaen tämän 
kallisarvoisen pyhyyden ja lämpimästi rukoillen Valtakunnan- 
päämiehen ja hänen Keisarillisen perheensä puolesta, Suomen¬ 
maalaiset rakuunat pyytävät minua esilletuomaan Teille, kaikkein 
armollisin Hallitsija, heidän horjumattoman ja yksimielisen 
lupauksensa palvella jumaloitua Tsaaria ja Venäjää uskollisesti 
ja totisesti, pyhästi säilyttäen venäläisen sotamiehen korkean 
ja kunniakkaan nimen. 


Kenraali-adjutantti Bobrikoff. 

Tämän johdosta lähetti H. M. Keisari kenraalikuver¬ 
nööri Bobrikoffille seuraa van sähkösanoman: 

Kiitän Suomenmaalaisia rakuunoita julkilausutuista tunteista, 
vakuutettuna siitä, että nuoresta rykmentistä tulee meidän 
lukuisan ratsuväkemme ansiokas edustaja Venäjän rajamaassa. 

Nikolai. 

Voisiko, arvoisa lukija, entinen Suomen kadetti ja 
Suomen rakuunaupseeri tämän jälkeen olla vain passii¬ 
visen vastarinnan puolella? 

Kun erinäisten suomalaisten merkkimiesten karkoit- 
taminen ei ollut lannistanut mieliä Suomessa, vaan vas¬ 
tustus venäläistyttämistoimenpiteitä vastaan yhä jatkui, 
päätti kenraalikuvernööri Bobrikoff koventaa rankaisu- 
toimenpiteitään siten, että »valtiollisesti vaaralliset» hen¬ 
kilöt karkoitettaisiin Venäjälle. 

Ensimmäisten Venäjälle karkoitettujen joukossa oli 
pormestari Hallonblad. 

Hän oli päässyt Vjat- 
kasta santarmien saat¬ 
tamana Sortavalaan lap¬ 
sensa kuolinvuoteen ää¬ 
reen ja päätti paluumat¬ 
kalla Vjatkaan koettaa 
paeta. Viipurista saapui 
varatuomari Jeppe Grön¬ 
berg Pietariin avusta¬ 
maan häntä tässä paossa. 

Kun Hallonblad saa¬ 
pui Suomesta Pietarin 
asemalle, onnistui hänen 

väentungoksessa livistää 
tiehensä. Hän otti aju¬ 
rin ja ajoi pitkin yötä 
Pietarin katuja, kunnes 
aamuyöstä saapui luut¬ 
nantti Selinin luo, joka 
asui Simbirskaja-kadulla. 

Tähän aikaan olin 
muuttanut Pietariin. 
Konttorimme Viipurissa 
ei kannattanut, ja kun 
ratsumestari Hjelmman 
muutti Pietariin, päätin 
ottaa vastaan tirehtööri 
Paerschin tarjouksen tulla johtajaksi hänen juuri perusta¬ 
maansa suomalaiseen teollisuuskonttoriin Pietarissa. Oli 
aikomus koota suomalaisten tuotteiden myynti suomalai¬ 
siin käsiin ja siten päästä vapaaksi tällöin vielä suureksi 
osaksi juutalaisten käsissä olevista agentuureista. Mutta 
tirehtööri Paerschillä ei ollut kylliksi liikepääomaa eikä 
kylliksi kannatusta suomalaisissa teollisuuspiireissä voidak¬ 
seen toteuttaa tämän kauniin aatteensa. 

Olin Suomen teollisuuskonttorissa, kun Selin soitti 
minulle ja pyysi minua heti saapumaan luokseen. 
Kun saavuin sinne, näin Hallonbladin istuvan tuolilla, 
luutnantti Selin ajoi parastaikaa hänen partaansa. Pian 
olivat Hallonbladin parta ja viikset kadonneet — ja edes¬ 
sämme oli henkilö, joka muistutti roomalaiskatolista 
pappia. Hän pukeutui Selinin vaatteisiin, ja pakomatkaa 
varten oli Jeppe Grönberg hankkinut hänelle Viipurista 

ulkomaanpassin toista 
henkilöä varten. 

Tietysti hänen pakon¬ 
sa oli aiheuttanut sen, 
että santarmeja ja polii¬ 
seja oli komennettu lu¬ 
kuisammin ei vain kai¬ 
kille Pietarin asemille, 
vaan lähiasemillekin estä¬ 
mään Hallonbladin pa¬ 
koa. Kauan tuumit¬ 
tuamme sinne tänne kat¬ 
soimme viisaimmaksi, 
että hän koettaisi lähteä 



J. Grönberg. 


Pietarista, jossa matkustajain tulva oli suurin. Herättäisi 
vähemmän huomiota nousta junaan siellä kuin jollakin 
pienemmällä asemalla. Kuitenkin oli varminta, että hän niin 
vähän aikaa kuin mahdollista olisi asemalla santarmien 


tarkastettavana. 

Päätimme sentähden, että Jeppe Grönberg ja minä 
lähtisimme pari liina- ja muilla vaatteilla täytettyä matka¬ 
laukkua mukanamme (ilman tavaroita herättäisi ulkomaille 
matkustaja Werschbolowon asemalla heti epäilyksiä) 
asemalle, ostaisimme piletin Berliiniin ja varaisimme 
hänelle paikan; viime tingassa saapuisivat Hallonblad ja 
Selin asemalle. 


Niin tapahtuikin. Me saatoimme Hallonbladin vau¬ 
nuun, eikä kukaan olisi voinut tuntea häntä uudessa asus¬ 
saan entiseksi Sortavalan pormestariksi. Santarmit tui¬ 
jottivat tarkkaan jokaiseen matkustajaan, mutta eivät 

ollenkaan epäilleet hymyilevää Hallonbladia, jota useat 
tuttavat avoimesti saattoivat, valtakunnalle vaaralliseksi 
henkilöksi. 

Kun Suomen teollisuuskonttori ei kannattanut, palasin 
jo keväällä 1904 takaisin Viipuriin. Toimin täällä liike¬ 
alalla ja kirjoitin tähän aikaan useita pääkirjoituksia 
Karjala-lehteen. Useimmat niistä tulivat hyvin supistetussa 
muodossa lehteen, sillä suurimman osan vei sensori. 
Kaikissa tapauksissa oli Karjala yksi niitä lehtiä, jotka 
uskaliaimmin kirjoittivat venäläistyttämispolitiikkaa vas¬ 
taan, ja se tuli pian Itä-Suomen eniten luetuksi lehdeksi. 



III. 


Japanin sota ja sen seuraukset. 

Passiivinen vastarinta nojautui lakiin ja oli täysin 
lojaalinen. Useita vuosia se oli jatkunut entisissä merkeissä 
ja vaatinut vuosittain uusia uhreja. Mutta kun se ei tuo¬ 
nut mitään toivottua tulosta, vaan vei pettymyksestä 
toiseen, rupesi myöskin aktivistinen suunta nostamaan 
päätänsä. 

Tähän antoi aiheen varsinkin Japanin sota. Venäjä 
oli ottamalla osaa boksarikapinan kukistamiseen laajen¬ 
tanut valtansa melkein yli koko Mandshurian ja Korean 
pohjoisosan. Se oli rakentanut Port Arthuriin merilinnoi¬ 
tuksen ja siten saanut vahvan, jäätymättömän tukikoh¬ 
dan Tyynellä valtamerellä. 

Nämä Venäjän etenemiset ja valtaukset varsinkin 
Koreassa olivat herättäneet suuttumusta Japanissa, mikä 
lopulta johti siihen, että Japani katkaisi helmikuun 6 p:nä 
1904 diplomaattiset suhteensa Venäjään ja kutsui lähetti¬ 
läänsä kotiin. 

Jo ennenkuin sodanjulistus oli annettu, teki japanilai¬ 
nen torpeedoeskaaderi kuuluisan hyökkäyksen helmikuun 
9 p:nä Port Arthurin redillä olevaa venäläistä laivastoa 
vastaan. Tällä onnistuneella hyökkäyksellä, jossa Venäjä 
menetti kolme laivaa, näitten joukossa kaksi uuden- 

A. Aminoff. 


aikaisinta linjalaivaansa, 
Japani saavutti meren- 
valtiuden Idässä. On sel¬ 
vää, että Japanin voit¬ 
toja seurattiin mielen¬ 
kiinnolla maassamme hy¬ 
vin ymmärtäen, että Ve¬ 
näjälle onneton sota vai¬ 
kuttaisi lamauttavasti 
Venäjän sortopolitiik¬ 
kaan Suomessa. 

Kevättalvella 1904, 
juuri sodan puhjettua, 
kävin Tukholmassa ter¬ 


vehtimässä suomalaisia maanpakolaisia. Kävelin kadulla 
entisen rykmenttikumppanini everstiluutnantti A. Ami¬ 
noffin kanssa, joka maanpakolaisena oli ostanut itsel¬ 
leen Tukholmassa tupakkakaupan Kungsträdgärdin luona, 
kun tapasimme senaattori Leo Mechelinin. Hän lausui 
tyytyväisyytensä siitä, että tapasi suomalaisia upsee¬ 
reita, ja pyysi meitä tulemaan kanssaan keskustelemaan 
juuri alkaneesta sodasta. Menimme kolmisin hotelli 
Rydbergiin, joka sijaitsi Kustaa Aadolfin torin varrella 
ja joka nyt jo aikoja sitten on purettu. Siellä hän tahtoi 
kuulla mielipiteemme Venäjän ja Japanin sodasta. 

Minä en vielä silloin voinut olla optimistinen. Eihän 
siihen saakka oltu käyty ainoatakaan sotaa valkoisen ja 
keltaisen rodun välillä, jossa jälkimmäistä ei olisi voitettu. 
Everstiluutnantti Aminoff, lämminsydäminen isänmaan¬ 
ystävä ja huolimatta maanpakolaisuudestaan suuri opti- 

misti, oli sitävastoin varma Venäjän tappiosta. Senaattori 
Leo Mechelin oli täysin selvillä siitä, mikä ääretön 
merkitys tällä sodalla oli koko meidän maallemme, 
sillä jos Venäjä suoriutuisi voittajana, tulisi perustuslaki- 
taistelumme täysin toivottomaksi. 

Mutta olosuhteet osoittivat, ettei Venäjän ollut helppo 
ylläpitää hegemoniaansa Itä-Aasiassa. Tosin ensimmäiset 
vastoinkäymiset eivät vielä järkyttäneet venäläisten viran¬ 
omaisten uskoa lopulliseen voittoon, sillä olivathan ensim¬ 
mäiset japanilaiset saavutukset saadut siten, että japani¬ 
laiset olivat, kuten Novoje Vremja kirjoitti, »käyttäneet 
mekaniikan kavalia ja juonikkaita keinoja». Mutta kaikki 
kiihkovenäläismielisten lehtien kokeet saada kansallinen 
viha nousemaan näitä »keltaisia apinoita» vastaan eivät 
onnistuneet. Sota, jota käytiin kaukana idässä, ei koskaan 
tullut populääriksi Venäjällä, päinvastoin tyytymättö¬ 
myys kasvoi sitä myöten kuin uusia satojatuhansia miehiä 
lähetettiin sotaan, sitä myöten kuin uusia satojamilj oonia 
ruplia kulutettiin tätä varten ja varsinkin sitä myöten 
kuin uudet Venäjän armeijan aseiden vastoinkäymiset 
osoittivat hallituksen ja armeijan johdon täydellisen kyke¬ 
nemättömyyden viedä sota voittoisaan loppuun. 

Jalun, Vafangun ja Liaujangin tappioiden jälkeen 
alkoi suuttumus Venäjällä hallitusta vastaan saada vaa¬ 
rallisen muodon. Vallankumoukselliset puolueet olivat 
ryhtyneet yhteistoimintaan, ja Pariisin kongressissa loka¬ 
kuussa 1904, johon kadetit, sosiaalivallankumoukselliset 
sekä puolalaiset, suomalaiset (K. Zilliacus ja Arvid Neovius), 
georgialaiset ja armenialaiset ottivat osaa, päätettiin itse¬ 
valtiuden poistamisesta Venäjällä ja sen korvaamisesta 

kansanvaltaisella halli¬ 
tusmuodolla. Vieraille 
kansakunnille luvattiin 
mitä laajin autonomia, 
niin että Venäjä muut¬ 
tuisi liittovaltioksi. Tuk¬ 
holmassa Konni Zilliacus 
muodosti suomalaisten 
maanpakolaisten keskuu¬ 
teen aktivistisen puo¬ 
lueen, joka sai koko jou¬ 
kon kannattajia Suo¬ 
messa ja jonka ohjel¬ 
maan kuuluivat myös 


poliittiset murhat. Näin oli siis osa Suomen kansaa luo¬ 


punut laillisuuden pohjalta ja avoimesti liittynyt yhteis¬ 


toimintaan venäläisten vallankumouksellisten kanssa. 


Vapaaehtoisesti uhrautuen oli nuori virkamies Eugen 
Schauman vapauttanut isänmaansa Bobrikoffin rautai¬ 
sesta kourasta, ja kun kuusi viikkoa tämän jälkeen vihattu 
sisäministeri Plehwe seurasi häntä salaliittolaisten pommin 
repimänä, oli se kuin merkinanto nousevalle vallankumouk¬ 
selliselle toiminnalle. Ja kun olosuhteet Kaukaisessa Idässä 


vain huononivat ja tammikuun alussa 1905 Venäjän vah¬ 
vin tuki Idässä, Port Arthur, antautui ja sekä maa-armeija 
että laivasto kärsivät jatkuvia tappioita, kas voi tyytymät¬ 
tömyys kasvamistaan. Suuri kansalaisjoukko, joka pappi 
Gaponin johdolla kulki Talvipalatsiin jättääkseen keisa¬ 
rille anomuskirjan, hajoitettiin verisesti. Tieto »verisestä 
sunnuntaista» levisi kulovalkean tavoin ympäri valta- 

kuntaa. Vallankumous 
oli ovella. Tulisiko hellit¬ 
tää vai kiristää ohjaksia, 
sitä yhtä vähän heikko 
keisari kuin huono hal¬ 
litus ymmärsivät. Lu¬ 
pauksia annettiin ja pe¬ 
ruutettiin ilman min¬ 
käänlaista suunnitelmaa. 

Kaiken varalta oli kei¬ 
sari Nikolai II saanut 
keisari Wilhelmin lähet¬ 
tämään Pietarhovin edus¬ 
talle saksalaisen torpe- 
dolaivan, johon tsaari perheineen voisi paeta. 

Mitä vallankumous toisi meille mukanaan ja kuinka 
voisi Suomi, jolta oh riistetty sen oma sotaväki, saada 
äänensä kuuluviin? Täytyisikö meidän seurata kaikkia 
vallankumouksen turmiollisiakin askelia? Se oli estettävä! 

Olin kyllin kauan oleskellut Venäjällä enkä luottanut 
sikäläisiin vallankumouksellisiin ja katsoin onnettomuu¬ 
deksi maallemme, että heidän kanssaan ryhdyttiin yhteis¬ 
työhön. Sentähden en ollutkaan liittynyt Suomen aktivisti- 
seen puolueeseen, vaikka olin aktivisti. Samaa mielipidettä 
oli usea Kagaalin jäsen. Pidimme neuvottelun Helsingissä 
ja pohdittuamme tilannetta päätimme lähteä Tukholmaan 
koettamaan saada selville, minkä verran voisimme vallan¬ 
kumouksen puhjettua saada kannatusta Ruotsin viran¬ 
omaisilta sekä pääasiassa neuvotellaksemme Japanin 
siellä olevan lähetystön kanssa, olisiko Japani suostu- 

vainen erinäisin ehdoin luovuttamaan meille aseita. Tällä 
matkalla olivat mukana professorit Th. Homen ja 
J. N. Reuter, metsäneuvos (sittemmin maaherra) T. A. 
Heikel, kapteeni Gösta Theslöf ja minä. Me lähdimme 
keväällä 1905 Tukholmaan Bore-laivassa. Tukholmassa 
tapasimme tuomari Jonas Castrenin, joka järjesti meille 
kokouksen Japanin Pietarissa olleen sotilasasiamiehen 
eversti Akashin ja majuri Nagaon kanssa. 

Japanilaiset upseerit stereotyyppisine hymyineen oli¬ 
vat tietysti hyvin innokkaat kuulemaan mielialasta Suo¬ 
messa ja tahtoivat tietää, oliko jonkinlaisia takeita siitä, 
että Suomessa tosiaankin noustaisiin kapinaan siinä tapauk¬ 
sessa, että aseita luovutettaisiin. Me puolestamme emme 
voineet antaa minkäänlaisia lupauksia, sillä minkäänlainen 
kapinanhanke ei ollut mahdollinen muussa tapauksessa 
kuin että vallankumous Venäjällä puhkeaa ja yleinen seka¬ 
sorto saa valtakunnassa 
vallan. Silloin oli tie¬ 
tysti meidänkin mahdol¬ 
lista irtaantua Venäjästä, 
jos Japani rauhanneuvot¬ 
teluissa takaisi meille itse¬ 
näisyyden. Mitään sel¬ 
laista eivät japanilaiset 
upseerit tietenkään olleet 
valtuutetut lupaamaan. 
Mitä itse asekysymyk- 
seen tulee, tahtoivat ja¬ 
panilaiset tarjota meille 
vanhoja »Wekerle»-mal- 



T. A. Heikel. 

lisiä kiväärejä, joita oli halvalla saatavissa ja joitten lähettä¬ 
minen ei herättäisi kaikkialla ulkomaan satamissa piileske- 
levien venäläisten vakoojien huomiota. Me puolestamme 
ilmoitimme, ettemme tee mitään vanhentuneilla kivääreillä, 
vaan pyysimme saada »Mauser»-kiväärejä — sillä jos 
kerran kansa ryhtyy taistelemaan olemassaolostaan, täy¬ 
tyy sen toki varustautua niin hyvin kuin mahdollista. 

Mitään suoranaista tulosta eivät nämä neuvottelut 
tuottaneet. Vallankumous ei tällä kertaa puhjennut 
Venäjällä, ja sentähden olisivatkin kaikki suomalaisten 
tekemät kokeet epäonnistuneet ja vieneet maan tur¬ 
mioon. 

Kun nyt luulimme, että Venäjällä puhkeaisi vallan¬ 
kumous, oli meille mielenkiintoista tietää, miten Ruotsissa 
siinä tapauksessa suhtauduttaisiin Suomen vapauttamis- 
tuumiin. Neuvotteluun otti osaa useita ruotsalaisia upsee¬ 
reja, m. m. eversti, kreivi 
Oxenstjerna yleisesikun¬ 
nasta ja kreivi Wacht- 
meister laivastosta, kap¬ 
teenit Aminoff ja Edlund 
y. m. He lausuivat meille 
ruotsalaisten upseerien 
myötätunnon toimin¬ 
taamme kohtaan ja että 
he, mikäli voisivat vai¬ 
kuttaa hallitukseen, koet¬ 
taisivat saada sen meille 
suosiolliseksi. Kun itse 
olojen kehitys vielä oli 

niin epäselvä, emme tietenkään voineetkaan odottaa 
enempää. 

Kun venäläisiä vakoojia oli Japanin sodan aikana run¬ 
saasti Tukholmassa, katsoimme parhaaksi palata Suomeen 
eri teitä. Minä palasin Rauman kautta Viipuriin. 

Tukholmassa oli samoihin aikoihin tunnettu itsenäi¬ 
syys- ja vallankumousmies Konni Zilliacus yhdessä venä¬ 
läisten vallankumouksellisten, pääasiassa sittemmin pal¬ 
jastetun ohranan agentin Asevin kanssa saanut aikaan 
sopimuksen eversti Akashin kanssa, että yllämainittuja 
vanhoja sveitsiläisiä »Wekerle»-kiväärejä lähetettäisiin 
sekä Venäjän vallankumouksellisille että suomalaisille, 
jotka nousisivat kapinaan samaan aikaan kuin levotto¬ 
muudet alkaisivat Pietarissa. 

Syksyllä 1905 saapuisi tämä aselaiva, jonka nimeksi 
mainittiin »Luna» ja jonka tuntomerkkinä olisi puolit¬ 
tain mastoon nostettu hiilikori. Mutta venäläisiä viran¬ 
omaisia oli tiedoitettu sen tulosta, eivätkä venäläiset 
vallankumoukselliset olleet panneet kortta ristiin aseiden 
vastaanottamiseksi. Luultavasti oli Asev, joka tällöin 
oli vangittuna Pietarissa, ilmoittanut aselaivan saapu¬ 
misesta. Kaikissa tapauksissa hälytettiin kaikkialla venä¬ 
läisiä ja suomalaisia viranomaisia valppauteen, m. m. sai 
Uuraan torpedoeskaaderi käskyn lähteä ulos Suomen¬ 
lahdelle aselaivaa etsimään. 

Kuten sanottu en kuulunut aktivistipuolueeseen enkä 
mitenkään ollut tietoinenkaan aselaivan saapumisesta, 
ennenkuin aktivistipuolueen huomattu jäsen Viipurissa, 
hovioikeuden asessori V. Furuhjelm, tuli minulle kerto¬ 
maan vaarasta, joka uhkasi kallista lastia, ja pyysi minua 

lähtemään Kotkaan ja 
siellä varustamaan retki¬ 
kunnan varoittamaan 
»Luna»-laivaa. Mukanani 
seurasi tuomari Jeppe 
Grönberg. Me lähdimme 
Kotkaan, jossa kään¬ 
nyimme entisen kadetti- 
toverini, Yhdyspankin 
johtajan Aimo Hallbergin 
puoleen ja pyysimme 
häntä ottamaan osaa 
tähän retkeen. 

Pankinjohtaja Hall¬ 
berg suostui heti. Hänellä ja liikemies Hugo Zilliacuk¬ 
sella oli yhteinen jahti, ja kun viimeksimainittu myös¬ 
kin oli halukas ottamaan osaa tähän matkaan, niin läh¬ 
dimme neljään mieheen Kotkan purjehduspaviljongille 
jahtia tarkastamaan. Mutta se sattuikin olemaan epä¬ 
kunnossa, eikä Kotkassa ollut toista saatavissa, jonka 
tähden matkustimme kaikki Haminaan, missä saimme 
apteekkari Nymalmin jahdin »Mirandan» käytettäväksemme 
sekä viidenneksi osanottajaksi retkeemme kaupungin¬ 
lääkäri Hornborgin, joka tunsi hyvin saariston. 

Ensin oli tuuli jokseenkin laimea, mutta illemmällä 
se muuttui myrskyksi, ja kauan risteiltyämme Suursaaren 
ja Tytärsaaren välillä meidän oli pakko illalla ankkuroida 
Suursaaren ainoassa satamassa, Suurkylässä. Sinne oli 
tullut hakemaan suojaa myös tullikutteri, niin että Miranda 
ja tullilaiva keinuivat vierekkäin satamassa kaikessa ystä- 



4 — Sortovuosista itsenäisyyteen. 




50 


vyydessä. Muutamia vuorokausia oleskelimme täällä 
pääasiallisesti ankkurissa Suursaaren majakan luona ja 
kiikaroiden ulapalle, mutta turhaan. Ruokavarasto lop¬ 
pui, eikä kenelläkään sitäpaitsi ollut aikaa viipyä kauem¬ 
min, minkä vuoksi palasimme Kotkaan, mistä matkustin 
Viipuriin. Ainoastaan tuomari Jeppe Grönberg jäi Kot¬ 
kaan varustamaan uutta matkaa Tytärsaarelle. Näitten 
retkien väliaikana oli »Luna» saapunut Suomenlahdelle, 
mutta kun se ei tavannut ketään vastaanottajaa, muutti 
se kulkunsa Pohjanlahdelle, jossa se ehti luovuttaa osan 
lastiaan, ennenkuin viranomaiset saivat tietoonsa sen 
saapumisen, jolloin se räjähdytettiin. Sen alkuperäinen 
nimi oli ollut »John Grafton». Kaksitoista vuotta myö¬ 
hemmin saapui saksalainen vedenalainen Suomenlahdelle 
tuoden aseita maallemme, paluumatkalla se sai hautansa 
venäläisessä miinavyöhykkeessä. 

Mitään mainittavaa tulosta ei siis itsenäisyyspyrinnöil- 
lämme Japanin sodan aikana ollut, mutta historiallisessa 
suhteessa on mielenkiintoista havaita, kuinka Venäjän 
sotien aikana itsenäisyysharrastukset saavat yhä enemmän 
herätystä ja kannatusta. Krimin sodan aikana huomaa sen 
vain pienessä ylioppilaspiirissä, joka pääasiallisesti malja- 
puheissa ilmaisi mielipiteensä Suomen suhteesta Venäjään. 
Japanin sodan aikana nuo harrastukset saavat jo kiinteäm¬ 
män muodon — suoranaisissa neuvotteluissa Venäjän 
vihollisen kanssa, kasvaakseen vihdoin maailmansodan 
aikana siksi valtavaksi liikkeeksi, joka asevoimalla 
karkoitti vihollisen maasta. 







IV. 


Suurlakko. 

Bobrikoffin kuoleman jälkeen ja Venäjälle onnettoman 
Japanin sodan aikana eivät Venäjän viranomaiset uskal¬ 
taneet ylläpitää yhtä ankaraa sortomenetelmää Suomessa. 

Tosin heti hänen murhansa jälkeen vangittiin ja kulje¬ 
tettiin Venäjälle useita tunnettuja henkilöitä, mutta kun 
ministeri Plehwekin sai surmansa, ei hallitus enää uskalta¬ 
nut jatkaa samaa ohjelmaa. Kun ruhtinas Obolenski oli 
tullut Suomen kenraalikuvernööriksi kenraali Bobrikoffin 
jälkeen, koetti hän erinäisillä toimenpiteillä laimentaa sitä 
vihaa, jonka Bobrikoffin hallituskausi oli sytyttänyt. 

Niinpä kutsuttiin säädyt valtiopäiville, ja maanpakoon 
karkoitetut pääsivät kotiin. 

Kun Viipurista karkoitetut palasivat kotiinsa, pidet¬ 
tiin heille Seurahuoneessa suuret päivälliset, jolloin minulle 
annettiin toimeksi tervehtiä heidän kotiutumistaan. Muis¬ 
tan erityisesti konsuli E. Wolffin vastauksen, joka kuvaili 
herkästi maanpakolaisten tunteita heidän päästessään 
takaisin kotimaahan. »Maa, joka olet minut kasvattanut 
ja johon isieni tuhka on kätketty» — oli kuin johtava 
lanka tässä isänmaalle pidetyssä puheessa. 

Oli kuin jonkinlainen pelko olisi vallannut Venäjän 
viranomaiset, sillä vaikka Viipurin kuvernööriä Mjasoje- 

doffia ammuttiin paikkaan, jossa selkä loppuu ja muuttaa 
nimeä, vaikka santarmieverstiluutnantti Kromarenko 
surmattiin Viipurin Esplanaadissa ja vaikka Helsingissä 
»Karjalan» entinen aputoimittaja Salovaara heitti pommin 
kenraalikuvernöörin apulaista salaneuvos Deutrichiä vas¬ 
taan, ei kuitenkaan ryhdytty minkäänlaisiin kostotoimen- 
piteisiin. 

Syy oli siinä kuohunnassa, joka oli vallalla Venäjällä 
ja joka piankin sai hallitukselle arveluttavan käänteen, 
puhkesi suurlakoksi ja sen yhteydessä erinäisissä 
paikoissa avoimiksi kapinayrityksiksi. 

Siperiassa muodostettiin sotilastasavaltoja, ja Mosko¬ 
van kapina sai erikoisen vaarallisen luonteen. Turhaan 
oli kenraali Trepoff antanut käskyn sotamiehille: »Älkää 
säästäkö patruunia!» Kiehunta vain kasvoi. 

Suomessa päätettiin käyttää hyväksi näitä suotuisia 
asianhaaroja, joita tilanne Venäjällä tarjosi, sitäkin enem¬ 
män kun Kagaali voi vedota sosiaalidemokraattisen puo¬ 
lueen yksimieliseen kannatukseen, se kun seurasi tarkasti 
tapahtumia Venäjällä. 

Siten puhkesi Suomessakin suurlakko, johon kaikki 
kansanluokat ottivat osaa. Venäjällä vallitsevien olo¬ 
suhteiden johdosta eivät venäläiset viranomaiset uskal¬ 
taneet käyttää maahamme sijoitettua venäläistä sota¬ 
väkeä apunaan lakon tukahduttamiseksi; osaksi upsee¬ 
rit eivät olleet varmoja siitä, seuraisivatko sotamiehet 
heitä, osaksi oli Obolenskin hallitus kovin heikoissa 
käsissä. 

Otin tietenkin suurella innolla osaa siihen poliitti¬ 
seen taisteluun, jonka suurlakko tarjosi. Suurlakko 

puhkesi ensin Viipurissa työväestön keskuudessa. Samana 
päivänä kutsuivat muutamat meistä (tuomarit Avellan, 
Grästen, Cederholm, Rothe, tehtailija Pietinen, toimit¬ 
taja Mikko Puhakka y. m.) kokoon kansalaiskokouksen 
raatihuoneen saliin, jossa päätettiin porvarillisten yhty¬ 
misestä suurlakkoon, huolimatta muutamien vanhojen 
kaupungin merkkimiesten vastalauseesta. 

Täällä määriteltiin myös päämäärämme, joka oli 
hallitsijain vahvistamien perustuslakien palauttaminen 
voimaan maassamme. Epäilemättä oli työväellä suurin 
merkitys suurlakon aikana, ja tämän johdosta kasvoi 
heidän uskonsa omaan valtaansa tuntuvasti, senpätähden 
he ottivatkin vähitellen käsiinsä koko vallan suureksi 
vahingoksi koko liikkeelle. He kielsivät muun muassa 
kaiken kaupunkienvälisen puhelun, joten syvä tietämät¬ 
tömyys vallitsi tapahtumista muilla paikkakunnilla, — 
kun lennätin ja posti olivat lakossa. Varsinkin Pieta¬ 
rista saapui mitä uskomattomimpia huhuja, että keisari 
oli syösty valtaistuimelta, että Venäjä oli nyt julistautu¬ 
nut tasavallaksi j. n. e. 

Näitä huhuja uskottiin halukkaasti varsinkin työväen 
keskuudessa, joka toivoi voivansa perustaa sosialistisen 
valtion. Tämä harhaluulo oli vahingoksi yhteiselle 
ensimmäiselle päämäärällemme, joka alussa oli ollut lail¬ 
lisuuden palauttaminen. 

Pietarista saapui heidän kokoukseensa maisteri Nuor- 
teva (sittemmin tunnettu vuoden 1918 kommunisti, 
joka pakeni Venäjälle). Hän kertoi, että Pietari oli vallan¬ 
kumouksellisten hallussa ja julistettu tasavallaksi. Samana 
päivänä saapuivat porvarillisten komiteaan niinikään 

Pietarista asessori P. E. Svinhufvud ja tohtori Heikki 
Renvall, jotka kertoivat aivan päinvastaista, nimittäin 
että vallankumous oli lopussa ja hallitus taas saanut täy¬ 
den vallan siellä. Näitten viimeksimainittujen selostusta 
eivät työväen lakkokomitean henkilöt ottaneet ollenkaan 
uskoakseen. 

Kaikki kokeet selvittää käsitteitä työväestölle olivat 
turhia. Osa kiihkeimmistä intoilijoista oli jo lähettänyt 
osastoja räjähdyttämään siltoja Pietarin ja Viipurin välillä. 
Saimme sen estetyksi ehdottamalla, että lähetettäisiin 
höyrylaiva Pietariin, jossa eri lakkokomiteain jäsenillä 
olisi itse mahdollisuus tutkia tilannetta. Tämän ehdo¬ 
tuksen sosialistit hyväksyivät. Minut valittiin m.m. edusta¬ 
maan porvarillisia puolueita. 

Mutta ei vain sosialistien kesken aiottu käyttää luul¬ 
tua tilannetta hyväksi. Porvarillisten lakkokomiteaan 
saapui tieto, että Räisälästä oli Matti Läheniemi saapunut 
500 miehen kanssa Juustilaan valmiina marssimaan kau¬ 
punkiin, samaten oli Muolaasta K. Pykälä saapunut, 
kuten luultavasti liioiteltiin, 1,500 miehen kanssa Viipurin 
edustalle. Edellinen (Läheniemi) oli sitäpaitsi lähettänyt 
osaston Valamon luostaria ryöstämään, hyvin ymmär¬ 
täen, että sotaa varten tarvittiin rahaa. Tämän retken 
osanottajat meidän oli kaikin mokomin estettävä pääse¬ 
mästä perille Valamoon. Kun kaikki tämä oli saatu jäljes¬ 
tetyksi, oli laiva jo valmiina lähtöön. 

Astuin laivaan, jonka lipputangossa liehui punainen 
lippu. Muut mukanaolijat olivat työväen edustajia — 
paitsi kauppias W. Lindelliä (Otsakorpea), joka tähän 
aikaan oli hyvin lähellä sosialisteja, mutta joka luultavasti 

käytti vain tilaisuutta hyväkseen päästäkseen Pietariin 
kauppoja tekemään. 

Sosialistit pöyhkeilivät laivalla, kävelivät edestakaisin 
brovningit kädessä. Annoin heidän ylvästellä, sillä tunsin 
heidät hyvin. Kun lähestyimme Kronstadtia, sanoin 
heille levollisesti: »Jos teillä on jotakin sanottavaa omai¬ 
sillenne, kun tulette vangituiksi, niin vien sen perille. 
Minä en ole sosialisti enkä hyväksy punaista lippua tan¬ 
gossa, niin että minä pääsen kyllä vapaaksi, sitäpaitsi on 
teillä revolverit, vaikka tiedätte varmaan, että Pietarissa 
vangitaan jokainen, joka ilman asianomaista lupaa kantaa 
aseita.» 

Ennenkuin tulimme Kronstadtin kohdalle, oli punainen 
lippu vedetty alas tangosta ja Venäjän lippu nostettu 
sijaan, ja revolverit oli piilotettu hiiliruumaan. Kaikki 
edustajat olivat erinomaisen hiljaisia ja nöyriä sekä kysyivät 
minulta neuvoja yhdessä ja toisessa asiassa. 

Kummallista kyllä ei höyrylaivaa tarkastettu, kun se 
laski laituriin, luultavasti sen vuoksi, että se oli niin 
pieni, joten sen otaksuttiin kuuluvan niihin lukuisiin höyry¬ 
laivoihin, jotka välittivät liikettä Pietarin ja Kronstadtin 
välillä. 

Kiiruhdin Hotel d’Europeen, jossa tiesin tavallisesti 
suomalaisia oleskelevan. Siellä tapasin tohtori Adolf 
Törngrenin ja senaattori August Nyberghin, jotka kertoi¬ 
vat minulle sen ilahduttavan tiedon, että keisari oli alle¬ 
kirjoittanut manifestin laillisuuden palauttamisesta sekä 
että höyrylaiva Eläköön, luotsipäällikkö Sjöman mukanaan, 
eli paluumatkalla Helsinkiin. Nämä herrat olivat yhteydessä 
erinäisten toimihenkilöiden kanssa Pietarissa, ja kun he 

kuulivat, että tunsin 
sotaministeri von Roedi- 
gerin, kehoittivat he mi¬ 
nua käymään hänen pu¬ 
heillaan. Lähetin ensin 
heti Viipuriin kaupungin¬ 
valtuuston puheenjohta¬ 
jalle, konsuli Dippelille, 
kiireellisen sähkösano¬ 
man, jossa mainitsin ma¬ 
nifestin sisällyksestä (tä¬ 
mä sähkösanoma saapui 

- lakon tähden vasta vii- 

A. von Roediger. kon kuluttua Viipuriin). 

Menin sotaministeri von Roedigerin luo. Siellä odotti 
joukko kenraaleja ja ylempiä upseereja vuoroaan päästäk¬ 
seen sotaministerin puheille. Adjutantti kääntyi kummas¬ 
tellen puoleeni, minä kun olin arkipuvussa, ja kysyi asiaani. 
Vastasin, että minulla oli henkilökohtaisia terveisiä 
muutamilta hänen sukulaisiltaan Viipurista sekä tärkeitä 
tietoja Suomesta. Adjutantti tuli takaisin ja päästi 
minut heti kaikkien odottajien edellä sotaministerin 
puheille. 

Sotaministeri otti minut ystävällisesti vastaan, pyysi 
istumaan ja tarjosi tupakkaa. Keskustelu tapahtui 
ruotsinkielellä (Roediger oli aikoinaan käynyt Suomen 
kadettikoulussa, josta oli muuttanut paashikouluun Pie¬ 
tariin) . 

Kerroin Viipurin tapahtumista ja suurlakon eri 
vaiheista ja ilmoitin samalla, että kun tieto manifestista 

tulee tunnetuksi, loppuu suurlakko ja kaikki varmasti 
rauhoittuu maassa. 

Roediger kuunteli mielenkiinnolla kertomustani ja sanoi 
juuri tulleensa esittelystä Tsarskoje Selosta ja että oli 
saanut käskyn Hänen Majesteetiltaan julistaa Viaporin 
(Suomenlinnan) ja Viipurin sotatilaan sekä että toinen 
kaartin ratsuväkidivisioona oli saanut käskyn marssia 
maantietä myöten Suomeen, sillä hänelle oli ilmoitettu, 
että Suomi oli noussut kapinaan. Kun hän nyt oli saanut 
kuulla, kuinka asianlaita oli, lupasi hän heti matkustaa 
Tsarskoje Selohon saadakseen keisarilta luvan peruuttaa 
sotatilan Viaporissa ja Viipurissa. Mitä toiseen kaartin 
ratsuväkidivisioonaan tulee, sanoi hän itse antavansa 
sille käskyn toistaiseksi jäädä paikoilleen odottamaan 
tarkempia määräyksiä 

Kenraali v. Roediger näytti olevan erittäin hyvillään 
näistä Suomea koskevista tiedoista. Hän tahtoi, että ken¬ 
raali Trepoff ja kreivi Witte saisivat näistä asioista tiedon, 
ja kysyi minulta, tahdoinko tavata nämä herrat. Hän 
halusi heti soittaa kenraali Trepoffille, mutta minä, tyh¬ 
mästi kyllä, kieltäydyin häntä tapaamasta. Silloin oli 
minulla vielä se käsitys, että Venäjän vallankumoukselliset 
olivat jaloja, oikeuden ja ihmisyyden puolesta taistelevia 
fanaatikkoja ja että kenraali Trepoff oli mitä julmin 
itsevaltiuden puolustaja. 

Kun palasin Hotel d’Europeen, kerroin käynnistäni 
senaattori Nyberghille ja tohtori Törngrenille. Seuraavana 
päivänä oli sotaministeri luvannut antaa minulle tiedon, 
kuinka hänen käyntinsä Tsarskoje Selossa oli onnistunut, 
ja senaattori Nybergh, kuultuaan että sotaministeri oli 

puhunut kanssani ruotsia, päätti tulla mukaan hänen 
luokseen. 

Seuraavana aamuna läksimme sotaministerin luo, mutta 
saimme tietää, että hän juuri oli Tsarskoje Selossa, josta 
palaisi vasta iltapäivällä. Iltapäivällä uudistimme käyn- 
timme, ja meidät vastaanotettiin heti. 

Kenraali v. Roediger ilmoitti vasta palanneensa esitte¬ 
lyltä Hänen Majesteettinsa luota ja että hänen oli onnis¬ 
tunut saada peruutetuksi sotatilanne sekä Viaporissa että 
Viipurissa sekä siten kaikki ne tuhoisat seuraukset, jotka 
siitä olisivat maallemme koituneet. Syynä sotatilan 
julistamiseen Viaporissa ja Viipurissa olivat arvatenkin 
olleet venäläisten sanomalehtien, pääasiassa Novoje Vrem- 
jan, kirjoitukset Suomesta. Sain näinä päivinä lukea m. m. 
Novoje Vremjasta, että 30,000 miehen kapinallinen suo¬ 
malainen armeija lähestyi Helsinkiä. Voitaneen kysyä, 
kuinka tällaisia tietoja voitiin uskoa Venäjällä? Mutta 
sen jälkeen kuin aselaiva John Grafton oli joutunut karille 
Pohjanlahdella, oltiin Venäjällä vakuutettuja siitä, että 
useita aselaivoja oli saapunut Suomeen ja että Suomen 
kansalla oli suuri määrä aseita käytettävänään. 

Niin pian kuin junayhteys saatiin taas kuntoon Pietarin 
ja Viipurin välillä, kiiruhdin ensimmäisessä junassa takai¬ 
sin. Kun saavuin Viipuriin, oli se juuri julistettu sotatilaan. 
Tiesin, että tämä käsky oli jo useita päiviä sitten 
peruutettu, ja nyt, kun sähkölennätinyhteys Pietarin ja 
Viipurin välillä taas toimi, tuhkin parin tunnin kuluttua 
virallinen peruutus. 

Viipurissa ei ollut syntynyt mitään mainittavia kah¬ 
nauksia porvarillisen ja sosialistisen lakkokomitean välillä 

suurlakon aikana. Ei siltä, ettei sosialistien lakkokomi- 
teassa olisi ollut myöskin äärimmäisyysaineksia, mutta 
siellä oli myöskin maltillisia, harkitsevia henkilöitä, jotka 
tekivät hyvän vaikutuksen. Sellainen oli ennen kaikkea 
rouva Hilja Pärssinen, joka, kumma kyllä, vuonna 1918 oli 
kapinoitsijain joukossa ja heidän kanssaan pakeni Venä¬ 
jälle. 

Porvarillinen lakkokomitea piti suurlakon loputtua 
päivälliset sosialistien lakkokomitealle Seurahuoneella. 
Täällä tuli kuitenkin kuuluviin niin paljon soraääniä, 
että jolla oh korvat kuulla huomasi, että lakon loppuminen 
oli erinomaisen katkera pilleri sosialistien nieltäväksi, 
sillä he olivat toivoneet, että suurlakko Venäjällä ja 
Suomessa johtaisi sosialistiseen vallankumoukseen. Oli 
mielenkiintoista kuulla heidän johtajiensa puhuvan ja 
siteeraavan John Stuart Milliä, Carlyleä y. m. suuria 
ajattelijoita. Sen jälkeen 
olen huomannut, kuinka 
vähän yleensä pinnan 
alla löytyi tietoja, mutta 
se täytyi tunnustaa, että 
sillä taholla erinomaisen 
ovelasti osataan huitoa 
ylfympäri lasketellen si¬ 
taatteja, jotka tekevät 
syvän vaikutuksen arvos- 
telukyvyttömään kuu¬ 
lijakuntaan. 

Helsingissä ei lakko 

loppunut yhtä sovinnol- Gösta Theslöf. 

lisesti kuin Viipurissa. Vain kapteeni Gösta Theslöfin pon¬ 
tevan esiintymisen takia voitiin Helsingissä estää veren¬ 
vuodatus omien kansalaisten kesken. Suurlakosta mainees¬ 
sani en voi sivuuttaa pientä, mutta kuvaavaa seikkaa. Useat 
työväen luottamusmiehistä olivat oman kertomuksensa 
mukaan pantanneet lakon takia työkalunsa ja tulivat 
nyt lakon jälkeen pyytämään pieniä käsilainoja voidak¬ 
seen lunastaa ne. Lainat eivät olleet suuria, sillä ei minulla¬ 
kaan ollut minkäänlaista omaisuutta, mutta kuvaavaa 
on, ettei ainoakaan heistä maksanut takaisin lainaansa. 
Ja kun Venäjän reaktsioni muutama vuosi tämän jälkeen 
taas teki rintamalle marssin Suomeen, niin usea näistä 
suurlakon ajan luottamusmiehistä esiintyi ilmiantajana 
(m. m. dynamiittijutussa Viipurissa). 




V. 


Suurlakon j älkeen. 

Suurlakko oli tosin tuonut laillisuuden palauttamisen 
maahan — paperilla, sillä yhtä vähän sosialistit kuin 
Venäjän vanhoilliset pitivät ratkaisua tässä suhteessa 
lopullisena! 

Suurlakon jälkeen jatkuivat äärimmäisten sosialistien 
vallattomuudet, muutamissa tehtaissa murhattiin johta¬ 
jat, ja punakaarti jatkoi avoimesti toimintaansa lakon 
jälkeen. Muun muassa murhattiin Kaukaan tehtaalla 
ystäväni, insinööri Bengt Björkenheim. Porvarilliset puo¬ 
lueet kosivat kilvan sosialisteja eivätkä senvuoksi otta¬ 
neet kirjoittaaksensa edes heidän aseellisia järjestöjään 
vastaan. 

Venäjällä reaktsioni voitti suurlakon verisen kukista¬ 
misen jälkeen taas jalansijaa, ja venäläisissä lehdissä 
alettiin taas yhä enemmän kiinnittää huomiota Suomen 
tapahtumiin. Näitä kirjoituksia ei saatu kumotuiksi, 
sillä venäläiset lehdet eivät kääntäneet suomalaisten lehtien 
lausuntoja ja selvityksiä. Kävin Pietarissa ja keskustelin 
asiasta Rusj-lehden toimittajan kanssa, joka myös oli 
samaa mieltä, että Suomella pitäisi välttämättä olla Pie¬ 
tarissa jonkinlainen tietotoimisto, missä olisi kykeneviä 

henkilöitä, jotka heti jokaisen aitovenäläisen hyökkäyk¬ 
sen johdosta voisivat antaa selityksiä vapaamielisille 
lehdille. Tämä vastaus olisi annettava viipymättä, sillä 
muutaman päivän jälkeen se ei enää kiinnittäisi lehtien 
ja sen lukijain huomiota. 

Nämä molemmat ilmiöt herättivät mielenkiintoani, 
koska tajusin, että jos ei ajoissa ruveta toimimaan, voi 
vaara kasvaa päivä päivältä. Kirjoitin tämän johdosta 
Karjala-lehteen seuraavan kirjoituksen 5 p:nä tammikuuta 
1906: 

Liian vähän huomiota! 

Ei kulu päivääkään, etteivät venäläiset vanhoilliset sanoma¬ 
lehdet, varsinkin Novoje Vremja, jatkaisi hyökkäyksiä maa¬ 
tamme vastaan. 

Näitten sanomalehtien arvon tuntee jokainen, ja sentähden 
voisi jättää niiden sepustukset huomioonottamatta, ellei asialla 
olisi toinen ja vakavampi puolensa. 

Nämä jatkuvat hyökkäykset saavat välttämättömästi näitten 
lehtien lukijat siihen käsitykseen, että laillisten olojen palauttami¬ 
nen ja venäläisten virkamiesten erottaminen on suuri vaara Venä¬ 
jän valtakunnalle. Näitten vanhoillisten lehtien lukijoina on myös¬ 
kin suurimmaksi osaksi henkilöitä, jotka ympäröivät Hänen Majes¬ 
teettiaan ja voivat siten suuresti vahingoittaa maamme asiaa. 
Ja kirjoitukset ilmaantuvat Novoje Vremjaan juuri silloin, kun 
jokin tärkeä asia on ratkaistavana. Niinpä nyt eilisessä Novoje 
Vremjassa on Suomen valtiosihteeristön uudistaminen kaksi 
palstaa pitkän kirjoituksen aiheena. Jos lisäämme vielä tähän, 
että Venäjän vapaamielisiin lehtiin vain aniharvoin ilmestyy 
jokin pitempi kirjoitus Suomen oloista, niin käy yhä enemmän 
selväksi, että sanasota, jonka venäläiset lehdet jo viisitoista vuotta 
sitten aloittivat, nyt taas uudistuu kahta kiivaammin. Me olemme 
olleet liian leväperäisiä ja olemme uskoneet liian paljon asiamme 
oikeuteen, niin ettemme ole ajoissa ryhtyneet vastustukseen, joka 

olisi ollut tarpeen. Pidämme sentähden välttämättömänä, että 
nyt maamme valtiomiehet tarkkaan seuraavat näitä hyökkäyksiä 
maatamme vastaan ja ajoissa vastaavat niihin Venäjän vapaa¬ 
mielisissä lehdissä sekä sitäpaitsi erikoisissa aivan lyhyissä kir¬ 
joituksissa selvittävät asiat niin, että Venäjän valtiomiehet voisi¬ 
vat seurata olojamme. Silloin varmaan moni ikävä kahnaus 
voisi tulla vältetyksi. Tämä tulee varsinkin olemaan Suomen 
valtiosihteeristön tehtävällä, jahka se vain saadaan uudistetuksi. 
Siihen tarvitaan henkilöitä, jotka tarkkaan seuraavat sekä Venä¬ 
jän sanomalehdistöä että virtauksia Venäjän hallitsevissa piireissä. 
Nyt alkava reaktsioni Venäjällä tulee olemaan varsin vaarallinen 
myöskin Suomelle, sentähden kysytään nyt suurta valtiomies- 
taitoa niiltä henkilöiltä, joiden on luovaillen vietävä valtiolai¬ 
vamme levolliseen ja onnelliseen satamaan. 

Saadakseni enemmän kantavuutta tälle ajatukselle 
matkustin Helsinkiin Rusj-lehden toimittajan kanssa 
kiinnittääkseni helsinkiläisten viranomaisten huomiota 
tähän asiaan. Senaattori Mechelin oli sitä mieltä, että 
olisi perustettava erityinen venäjänkielinen aikakaus¬ 
lehti, jossa Suomen kysymyksiä pohdittaisiin. Se tuhkin 
valitettavasti päätökseksi, ja niin julkaistiin aikakauslehti 
»Finljandia», jossa oli arvokkaita kirjoituksia Suomen 
kysymyksestä ja jota, paitsi muutamaa suomalaista, ei 
kukaan lukenut! 

Punakaartien jatkuvien vallattomuuksien johdosta kir¬ 
joitin Karjala-lehteen 13 p:nä helmikuuta 1906 seuraavan 
kirjoituksen: 

Ei ole oikeutta meillä kauemmin vaieta nähdessämme minkä 
vaaran maallemme tuottaa »punainen kaarti». 

On lapsellista viitata sen sääntöihin ja niitten nojalla vakuut¬ 
taa, että sen tarkoituksena on yksinomaan järjestyksen yllä¬ 
pitäminen suurlakon sattuessa. 

Kaikki maassamme ymmärtävät, että punaisella kaartilla 
on myös salaiset tarkoituksensa. Sen tarkoituksena on valmistaa 
työväkeä aseelliseen luokkataisteluun, jos olot suinkin tulevat 
siihen otollisiksi, sillä yksinomaan järjestyksen ylläpitämiseksi 
ei tarvittaisi kivääreitä ja revolvereja. Jo punaisen kaartin ole¬ 
massaolo on epäkohta; sen säännöille ei ole hankittu eikä saatu 
vahvistusta. Sen kokoonpano ei myöskään lupaa mitään hyvää; 
dynamiittivarkaudet ja murhat todistavat, että sen joukossa 
on suuri joukko suoraan sanoen roistoja. Se, että sellainen mies 
kuin Majanmäki, jonka entisyys on hyvin huono, on ollut rykmen¬ 
tin päällikkönä, vielä selvemmin todistaa, ettei edes korkeimpia 
päällikköjä valitessa ole haettu vakavia ja kansalaisten luotta¬ 
musta nauttivia henkilöitä, vaan kiivaita yllyttäjiä, olkoon hei¬ 
dän maineensa sitten kuinka huono tahansa. Me emme puhu 
punaisesta kaartista sentähden, että luulisimme, että se saisi mitään 
mullistuksia aikaan. Mutta punaisella kaartilla on toiset puolet, 
jotka varmaankin tulevat vahingoittamaan sekä maatamme että 
varsinkin työväkeä itseään. 

Maatamme sen johdosta, että punaisten kaartien olemassa¬ 
olo on antanut vallan väärän käsityksen Venäjän hallitukselle 
maamme tarkoituksista. Joka päivä laulavat Venäjän vanhoilli¬ 
set lehdet kapinasta Suomessa ja välttämättömyydestä lähettää 
tänne enemmän ja enemmän sotaväkeä; pieninkin yhteensattu- 
mus venäläisen sotaväen kanssa voisi antaa hallitukselle halutun 
aiheen maamme oikeuksien polkemiseen. 

Työväelle sen tähden, että punainen kaarti terrorisoi kelvolli- 
sinta ja suurinta osaa maamme työväestöstä. Aseellinen, kiihty¬ 
nyt ja hillitsemätön joukko vaatii kaikkia tekemään tahtonsa 
mukaisia päätöksiä, olkoot nämä päätökset sitten kuinka hulluja 
tahansa. Punaisen kaartin olemassaolo vaikuttaa lamaannutta- 
vasti maamme teollisuuteen; kukaan ei tahdo sijoittaa rahaansa 
uusiin teollisuuslaitoksiin maassamme, kun hän jonkinlaisena 
Damokleen-miekkana voi odottaa suurlakkoa. Vallattomuudet 
tehdasmaissa tulevat yhä jokapäiväisemmiksi, ja senvuoksi ei 
tuhansilta kansalaisilta, jotka voisivat saada hyvän työansion, 

riistetä vain mahdollisuutta työhön, vaan useat tehtaat eivät 
uskalla ottaa vastaan uusia tilauksia lakon uhatessa, joten piankin 
sadoittain työläisperheitä tulee leivättömiksi. Koko punaisen 
kaartin vaikutus tulee siten vain vahingolliseksi kaikille työväen 
sosiaalisille pyrinnöille. 

Olisi sentähden jo aika kaikilta vakavilta työmiehiltä vaatia, 
että he pontevasti esiintyisivät sitä villitystä vastaan, jonka punai¬ 
nen kaarti ja useinkin vastuunalaisuustunnetta vailla olevat työ¬ 
väen kiihoittajat saavat aikaan. 

Tahdomme vielä muutamin sanoin mainita luokkataiste¬ 
lusta, vaikka hyvin tiedämmekin, että kaikki vähänkin lukeneet 
sosialistit ovat siitä selvillä. 

Mitään aineellista voittoa ei köyhälistö saavuttaisi, vaikka 
sen aseellisella kapinalla onnistuisi mullistaa koko nykyinen 
yhteiskunta. Ensinnäkin kaikki pääomat ovat kiinni jossakin 
yrityksessä, eivätkä pankitkaan pidä suuria summia talletuksis¬ 
taan vapaina, vaan lainaavat ne teollisuus- tai liikeyrityksiin. 
Jos tehtaat antavatkin jonkin voiton omistajalleen, niin on voitto 
tavallisesti niin pieni, että se jaettuna kaikkien työmiesten kes¬ 
ken ei paljoakaan koroittaisi palkkoja, puhumattakaan siitä, että 
jos tulot maassamme jaettaisiin tasan kaikkien kansalaisten kes¬ 
ken, niin useimpien työmiesten palkat alenisivat. Sitä paitsi 
olisi mahdotonta saada myydyksi ulkomaille väkivallalla anas¬ 
tettujen tehtaitten tuotteita. Mitään kultaista aikaa ei aseelli¬ 
sella luokkataistelulla saada aikaan. Sosiaaliset reformit lain¬ 
säädännössä, uusien tehtaitten perustaminen, uusien tulolähtei¬ 
den hankkiminen on varmin keino kansallisen hyvinvoinnin kohot¬ 
tamiseksi. Siihen tarvitaan luottamusta eri kansankerroksien kes¬ 
ken, eikä suinkaan sitä, että eri kansanluokat katsovat toisiinsa 
kuin koirat ja kissat. 

Kesällä 1906, kun Venäjän reaktsioni taas tunsi voi¬ 
mansa kasvaneen, hajotettiin valtakunnan duuma ja 
järjestettiin uudet vaalit. Tästä oli seurauksena kuohuntaa 
Venäjällä ja Suomessa, ja Viaporin venäläinen linnaväki 

Sortovuosista itsenäisyyteen 

ryhtyi avoimeen kapinaan Näihin kapinallisiin yrityksiin 
otti osaa Helsingin punakaarti. 

Hakaniemen torin luona tapahtui yhteentörmäys puna¬ 
kaartin ja suojeluskunnan välillä, jossa useat suojelus¬ 
kuntalaiset menettivät henkensä. 


Nyt ei enää mikään porvarillinen puolue tahtonut 
puolustaa sosialistien menettelyä, ja senaatti ryhtyi nyt vih¬ 
doinkin järjestämään poliisilaitosta eversti K. E. Bergin tar¬ 
mokkaalla johdolla, samalla kuin se hajoitti punakaartin. 

Suomen pääkaupungissa tapahtuneet mellakat ja 
ensimmäisen duuman kokoontuminen Viipuriin olivat 
nostattaneet Venäjän hallituksen vihan Suomea kohtaan. 
Kenraalikuvernööri Gerard sai eron, ja kenraali Böckmann 
nimitettiin hänen seuraajakseen. 

Sortovuosina, Bobrikoffin hallituksen aikana, oli nuor¬ 
suomalainen puolue yhdessä ruotsalaisen puolueen kanssa 



K. V. Berg. 


asettunut passiivisen vas¬ 
tarinnan kannalle, ja sen- 
vuoksi olikin venäläisten 
hallitusmiesten vaino koh¬ 
distunut pääasiassa näit¬ 
ten puolueitten jäseniin. 

Kun suurlakon jäl¬ 
keen oli uuden vaalilain 
mukaan valittava edus¬ 
tajia eduskuntaan, niin 
osoittautui, että puo¬ 
lueet olivat taas erimieli¬ 
siä, jopa niin paljon, että 
nuorsuomalainen puolue 

kieltäytyi hyväksymästä vaaliliittoonsa listaa, jossa konsuli 
Eugen Wolffin nimi oli ensimmäisenä, sen johdosta, että 
konsuli Wolff, vaikkakin suomenmielinen, ei ollut kyllin 
vankka. Puoluekokouksissa kiisteltiin asiasta tiukasti, ja 
kun emme saaneet tätä listaa hyväksytyksi, erosivat useim¬ 
mat sivistyneet puolueesta ja koettivat puolueen sivuitse 
saada sen läpäisemään, mikä ei kuitenkaan onnistunut. Lap¬ 
suudestani asti suomenmielisenä olen voinut seurata tuota 
suurenmoista uhrautuvaa työtä suomalaisen kulttuurin 
hyväksi ja saanut nähdä suomenkielen saavuttavan sille 
kuuluvan valta-aseman maassa. Vapaassa maassa sitä ei 
enää mikään uhkaa. Olisin toivonut, että sortovuosien 
yhteisesti kestämämme kärsimykset ja vapaussodassa 
vuodatettu veri olisivat tehneet lopun kielikiistasta ja että 
kaikki isänmaata rakastavat kansalaiset olisivat voi¬ 
neet ilolla ja luottamuksella toimia vapautetun maansa 
ja kansansa hyväksi. Valitettavasti on kielitaistelua 
vapaussodan jälkeen molemmin puolin käyty kiivau¬ 
della, joka varmaan on herättänyt huolestumista 
useitten kansalaisten kesken kummassakin leirissä. 

Vaalit ensimmäiseen yksikamariseen eduskuntaan 
osoittivat selvästi, ettei yhteiskuntamme ollut kypsynyt 
niin syvään reformiin. Sitäpaitsi tehtiin se suuri virhe 
vaalijärjestyksessä, ettei muodostettu yhden miehen vaali¬ 
piirejä, uudistusvaaleineen niissä piireissä, joissa kukaan 
äänestettävistä ei saanut ehdotonta enemmistöä, vaan 
laadittiin suuret vaalipiirit, joissa tosiasiallisesti ei valittu 
henkilöitä, vaan määrättyä puoluetta. Tämä on kaikilla 
valtiopäivillä osoittautunut kohtalokkaaksi ja tuntuvasti 
alentanut eduskunnan työkykyä. 



VI. 


Sanomalehtisota venäläistyttäjiä vastaan. 

Minkälaisiksi olosuhteet ja mieliala maassamme olivat 
jo laillisuuden palauttamisen ja manifestin vuosipäivänä 
muuttuneet, osoittaa m. m. seuraava kirjoitus, jonka 
perjantaina mairaskuun 6 p:nä 1905 kirjoitin »Suomalai¬ 
seen Kansaan» ja jonka johdosta minut asetettiin Turun 
hovioikeudessa syytteeseen majesteettirikoksesta. Kir¬ 
joitukseni oli seuraava: 

Laillisen järjestyksen palauttamisen vuosi¬ 
päivä. 

Samaten kuin Venäjällä lokakuun 17 p:n manifestin vuosi¬ 
päivänä venäläiset lehdet ilmitoivat, kuinka paljon senjälkeen 
on muuttunut ja kuinka vähän niistä kauniista ja valoisista toi¬ 
veista, joita manifesti jokaisessa herätti, on toteutunut, samaten 
emme mekään voi muuta kuin pettynein toivein viettää marras¬ 
kuun julistuksen vuosipäivää. 

Uskoimmehan me, että sortovuosien kamala aika olisi ainai¬ 
seksi ohi, että luottamus kansan ja hallitsijan välillä yhä vahvis¬ 
tuisi, että Suomen kansa nyt astuisi suurin askelin sekä henkistä 
että aineellista vaurastumista kohti. 

Meidän aikakautemme on mädännyt, lupaukset ja sitoumuk¬ 
set, joita tehdään, eivät pidä, sen olemme viimeiseksi huomanneet 
siitä, miten Berliinin sopimusta on röyhkeästi rikottu. Sellaiset 
jalot sanat kuin Kaarle V:n, kun oli kysymys Lutherin vangitse- 

misesta ja syytteeseen asettamisesta vastoin annettua lupausta: 
»jos jonkun, niin täytyy ainakin Rooman keisarin pitää sanansa», 
kuuluvat historiaan. 

Nykyaika ei tunnusta muuta oikeutta kuin nyrkkioikeuden 
eikä muuta valtaa kuin väkivallan. 

Tämä kirjoitus havaittiin, kuten sanottu, rikolliseksi, 
ja saman kuun n p:nä esitti painoylihallitus senaatille, 
että kanne majesteettirikoksesta nostettaisiin »Suomalaista 
Kansaa» vastaan tämän kirjoituksen johdosta. Senaatin 
esityksestä antoi H. M. keisari käskyn kanteen nostami¬ 
sesta majesteettirikoksesta. 

Asia oli esillä Turun hovioikeudessa, jossa minun hen¬ 
kilökohtaisesti tuli olla läsnä. Hovioikeuden päätöksen 
mukaan minut vapautettiin syytöksestä, ja kun yleinen 
syyttäjä vetosi senaatin oikeusosastoon, langetti sekin 
vapauttavan tuomion. 

Senaatin oikeusosasto ei tällöin vielä ollut saanut sitä 
onnetonta kokoonpanoa, jonka se sai sen pyydettyä koko¬ 
naisuudessaan eron ja sen tilalle tultua sellaisia miehiä kuin 
Ruusuvaara, Auer, Koski, Semenoff, Gantzgau y. m. 
Sen jälkeen ei majesteettirikoksista enää annettu vapaut¬ 
tavia tuomioita. 

Samaan aikaan kuin tämä syytös majesteettirikoksesta 
minua kohtasi, tuli toinenkin kirjoitus »Suomalaisessa 
Kansassa» syytteen alaiseksi, nimittäin »Myyrän työtä» 
niminen kirjoitus, jossa arvostelin kenraali Seynin nimit¬ 
tämistä kenraalikuvernöörin apulaiseksi. Seyn vaati edes¬ 
vastuuta herjauksesta. Kun joulukuun 14 p:nä asia oli 
esillä raastuvanoikeudessa, luopui Seyn edesvastuu- 
vaatimuksestaan, mikäli se koski hänen poliittisen toi- 

mintansa arvostelemista, vaatien edesvastuuta vain per¬ 
soonallisesta heijauksesta. 

Kun asia toistamiseen oli esillä helmikuun ensimmäi¬ 
senä päivänä, olin oikeudessa itse saapuvilla varatuomari 
S. Avellanin avustamana. »Suomalaisen Kansan» vastaavaa 
toimittajaa, tohtori A. Kaasalaista edusti tohtori Heikki 
Renvall. Kantajan, kenraalimajuri Seynin, valtuuttamana 
asiamiehenä ja virkansa puolesta esiintyi kaupungin¬ 
viskaali A. Mesterton. 

Luin raastuvanoikeudelle seuraavan kirjoittamani 
vastineen: 

Kenraalimajuri Seynin »Suomalaista Kansaa» ja minua vastaan 
nostaman kunnianloukkausjutun johdosta pyydän puolestani 
lausua muutaman sanan, joskin jätän juridisen puolen valaisemi¬ 
sen asianajajan toimeksi. 

Herra Seyn kuuluu niihin henkilöihin, jotka ovat tunnetut 
rajamaahallitusmiesten eli, kuten heitä Venäjällä nimitetään, 
tashkentilaisten nimellä. Suuri osa heistä, kuten herra Seynkään, 
ei kansallisuudeltaan eikä uskonnoltaan ole venäläisiä. Heidän 
koko päämääränsä on yleneminen virkauralla, ja tämän päämää¬ 
rän saavuttamiseksi he osoittautuvat venäläisemmiksi kuin itse 
venäläiset, polkien ja pilkaten kansallisuuksia, joitten keskuuteen 
ovat tulleet. Heidän häikäilemättömyytensä on surullisen kuu¬ 
luisa koko sivistyneessä maailmassa. Tätä asemaansa ja mainet¬ 
taan ylläpitävät he n. s. mustasotnialaisten lehtien avulla. Tar¬ 
kastakaamme lyhyesti herra Seynin toimintaa maassamme. 

Hänen ensimmäinen toimintansa maassamme esikuntaupsee¬ 
rina täkäläisessä venäläisessä sotaväessä oli kohdistettu Suomen 
sotaväkeä vastaan. Se oli ensimmäinen kylvö epäluottamuksen 
synnyttämiseksi hallitsijan ja kansan välillä. Herra Seynin pal¬ 
velus kenraalikuvernöörin kansliassa on siksi surullisena kaikkien 
muistossa, että mieluimmin kieltäytyy loihtimasta esiin niitä 
laittomuuksia, jotka silloin kuuluivat päiväjärjestykseen. Kaik- 

kia laittomia asetuksia, vangitsemisia, väkivaltaisuuksia y. m., 
samalla kuin vakoilemis- ja ilmiantojärjestelmät saavuttivat 
kukoistuksen, mille Pohjoismaiden historiassa ei ole vertoja ja 
joka paljon muistuttaa synkimpiä sivuja Venetsian ja Genuan 
historiassa keskiaikana. Tämä toiminta, jossa Bobrikoff oli sie¬ 
luna ja Seyn hänen oikeana kätenään, sai lopullisen tuomionsa 
suurlakon kautta, jolloin koko kansa väsyneenä ja kiusaantu¬ 
neena nousi tätä sortovaltaa vastaan. Mutta ei ainoastaan koko 
Suomen kansa antanut tuomiotaan bobrikoffilaiselle aikakau¬ 
delle; myöskin Suonien hallitsija armollisen marraskuun julistuk¬ 
sen nojalla vuodelta 1905 peruutti kaikki ne toimenpiteet, jotka 
routavuosina oli pantu käytäntöön, ja veti siten ristin herra 
Seynin toiminnalle maassamme. Olisi luullut, että tämän jälkeen 
sellaisen henkilön toiminnasta tulisi loppu, mutta Venäjällä, joka 
hämmästyttää sivistynyttä maailmaa toisella yllätyksellä toi¬ 
sensa jälkeen, tapahtuu se kumma, että herra Seyn astuu taas sen 
maan palvelukseen, josta kokonaisen kansan viha on hänet kar¬ 
toittanut. 

Tuleeko hän ehkä katuvaisena, koettaen uudella elämällä 
sovittaa entisen toimintansa? Ei suinkaan — hän tulee samana 
maamme ja sen lakien vannoutuneena vihollisena, hän tulee 
samana rauhan häiritsijänä, hänen vehkeilynsä laajenevat enem¬ 
män, ja hänen uudestaan astuessaan näyttämölle alkaa jälleen 
hävityssota maatamme vastaan, ja veripunaisina häämöttävät 
edessämme kaikki routavuosien kauhut. 

Eikö silloin yhteiskunnan tule reageerata, eikö silloin sanoma¬ 
lehdistön asia ole avonaisesti lausua mielipiteensä tästä miehestä! 
Voiko silloin jokin lause näyttää liian ankaralta henkilöä koh¬ 
taan, joka pilkaten, häikäilemättä vastustaa kokonaisen kansan 
mielipidettä! Eikö ennemminkin ole surkuteltavaa, että aikana, 
jolloin hävitystyö maatamme kohtaan jatkuu, jolloin hallitus 
osoittaa hämmästyttävää toimettomuutta, lain korkein valvoja 
katsoo itsensä velkapääksi puolustamaan jonkun herra Seynin 
kunniaa ja nostamaan kanteen niitä vastaan, jotka paljastavat 
tämän maatamme kohtaan tähdätyt vehkeilyt. 

Vapauttahan Venäjälläkin samankaltaisessa oikeusjutussa, 
jonka entinen sisäasiainministerin apulainen Gurko oli nostanut 
A. Stahovitshia vastaan, oikeus jälkimmäisen. Tämän johdosta 
lausuivat venäläiset lehdet, että oikeus ei voi rangaista herra 
Stahovitshia sen tähden, että hän on käyttänyt Gurkon toimin¬ 
nasta oikeata nimitystä. Minä olen antanut Seynin toiminnalle 
nimen, joka sille yleisesti annetaan. Mitä muihin nimityksiin tulee, 
niin ovat ne mietoja niihin sanoihin verrattuina, joita käytetään 
niissä henkisissä piireissä, joihin herra Seyn kuuluu. Mainit¬ 
kaamme vain kiistely Novoje Vremjan toimittajan Menshikovin 
ja sen entisen toimittajan Taburinon välillä, tai kiista niinikään 
Novoje Vremjan toimittajan A. Stolypinin ja mustasotnialaisen 
asianajajan Bulatzelin välillä, jossa edellinen nimitti jälkimmäistä 
»eksoottiseksi portugalilaiseksi, hyönteiseksi ja epäsiistiksi elu¬ 
kaksi», puhumattakaan kielestä, jota nämä sanomalehdet käyttä¬ 
vät valtiollisista vihollisistaan, jolloin jopa mennään niin pitkälle, 
että syytetään maanpetoksesta valtakunnan palveluksessa har¬ 
maantuneita, hallitsijan korkeata suosiota nauttivia henkilöitä, 
kuten kreivi Witteä, kreivi Vorontsov-Dashkovia tai Suomen 
entistä kenraalikuvernööriä Gerardia yleisen syyttäjistön katso¬ 
matta velvollisuudekseen puuttua asiaan. 

Juttu lykättiin maaliskuun ensimmäiseen päivään, 
jolloin minut ja »Suomalainen Kansa» tuomittiin kumpai¬ 
nenkin sadanviidenkymmenen markan sakkoihin. 

Minulle seuraukset siis eivät olleet erittäin tuntuvat, 
mutta ystävälleni tohtori Heikki Renvallille ne olivat 
kohtalokkaammat. Hänet oli asetettu Teknillisen korkea¬ 
koulun kansantalouden professorin viran ensimmäiselle 
ehdokassijalle, mutta tämä hänen esiintymisensä lisäsi 
varmaan hänen jo entisestään painavata ansioluet- 
teloaan ja vaikutti sen, ettei hän tullut nimitetyksi vir¬ 
kaan. 




73 


Nämä syytökset eivät suinkaan lannistaneet mieltäni. 
Jatkoin tiheään kirjoituksiani venäläistyttämistoimen- 
piteitä vastaan, ja Novoje Vremjassa käytiin ankaraa 
kynäsotaa näitä kirjoituksia vastaan. 

Useat näistä kirjoituksista saivat aikaan ankaran vihan¬ 
purkauksen Novoje Vremjan puolelta. Siten kirjoitukseni 
»Entä meidän veremme», kirjoitettu sen johdosta, että 
Novoje Vremja oli sanonut, että Suomi oli valloitettu 
venäläisten verellä, osoitti, miten esi-isämme olivat saa¬ 
neet raataa ja vuodattaa vertansa puolustaessaan maa¬ 
tamme ulkoapäin tulevia ryöstäjiä vastaan. Toinen kir¬ 
joitus, joka kirjoitettiin sen johdosta, että Venäjä suo¬ 
rituksena asevelvollisuuden poistamisesta vaati määrätyn 
summan valtionrahastoon ja uhkasi, jos eduskunta esi¬ 
tyksen hylkäisi, rangaistustoimenpiteillä, sai aikaan myös 
jatkuvan sananvaihdon Novoje Vremjan kanssa. Viimeksi¬ 
mainittu kirjoitus oli »Suomalaisessa Kansassa» joulukuun 
24 p:nä 1908 ja oli näin kuuluva: 

Me emme pelkää. 

Venäläiset valtiomiehet ovat jo pitemmän aikaa käyttäneet 
politiikassaan maatamme kohtaan uhkauksia Jolleivät suoma¬ 
laiset tässä tapauksessa anna myöten, niin Suomi on hukassa, 
se on tavallinen lausetapa silloin, kun on kysymyksessä jokin uusi 
perustuslakiemme vastainen toimenpide. 

Me tunnemme jo tämän virren. Erotus on vain siinä, että jos 
Bobrikoff soitti sitä kontrabassolla ja Plehwe viululla, niin Stoly- 
pin soittaa sitä nyt meille klarinetilla. Laki ja juhlalliset 
lupaukset eivät merkitse mitään eivätkä häiritse herrojen valtio¬ 
miesten omiatuntoja — sillä »Venäjällä käy laki ennen valtaa». 

Sen näimme juuri hiljattain Kovalevskin veljesten jutussa, 
ja sen näkee se, joka seuraa Venäjän oloja joka päivä. 

Suomen asevelvollisuuskysymyksen ratkaisu tai tätä vastaa¬ 
van korvauksen maksaminen ilman eduskunnan myötävaikutusta 
on kuitenkin niin suoranainen lainrikos, ettei siitä pääse millään 
kieltämisellä. V:n 1878 asevelvollisuuslaki on keisari Aleksanteri 
II :n vahvistama perustuslaki, sitä ei voida muuttaa ilman edus¬ 
kunnan päätöstä. Rahan maksaminen asevelvollisuuden sijasta 
on suoranainen muutos perustuslakiin. Mutta se ei ole ainoastaan 
muutos lakiin, se on myös kansallemme häpeällinen. Me emme 
tarvitse vieraitten henkilöitten verta maatamme puolustamaan, 
Suomen kansalaiset ovat sekä velvolliset että halukkaat itse 
puolustamaan maatansa. Sitäpaitsi se on suurin epäluottamus, 
mikä koskaan hallituksen puolelta on millekään kansalle osoi¬ 
tettu, epäluottamus, jota emme koskaan ole ansainneet. 

Me luotamme vielä marraskuun manifestiin, joka jyrkästi 
tuomitsi koko lainpolkemispolitiikan maassamme. Ja me huomau¬ 
tamme herroille Stolypin ja Kumpp., että ne, jotka rikkovat lakia, 
ovat juuri vaarallisimpia vallankumouksellisia, sillä ne riistävät 
auktoriteetin esivallalta, jonka koko valta kuitenkin nojautuu 
lakiin. 

Laki on yhtä sitova esivallalle kuin kansalle. Sen rikkominen 
synnyttää anarkian. Herra Stolypin oli jo kauhuissaan niistä 
pienistä ristiaallokoista, jotka seurasivat routavuosia ja suur¬ 
lakkoa. Älköön hän manatko esille myrskyä. 

Tähän kirjoitukseen ilmestyi Novoje Vremjassa nimi¬ 
merkki Varjagin laatima vastaus nimeltä »Suomalaisia 
uhkauksia». Minulla ei ole sitä enää käytettävänäni, mutta 
»Suomalaisessa Kansassa» olleessa vastauksessani saa käsi¬ 
tyksen sen sisällyksestä. Vastaus on tammikuun 9 p:ltä 
1909 ja näin kuuluva: 

Venäläinen elefantti. 

Älä pistä kärsääsi tuleen. 

Nimimerkki Varjag on otsakkeella »Suomalaisia uhkauksia» 
ivallisesti vastannut suomalaisten lehtien, etupäässä »Suoma- 

laisen Kansan» varoituksiin uudistaa sortojärjestelmää maas¬ 
samme. Vaijag on motoksi ottanut säkeistön Krylovin saduista, 
jossa rakkikoira haukkuu elefanttia, että muut luulisivat: »kah, 
hänhän on hyvin voimakas, kun haukkuu elefanttia». Vertaus ei 
ole Novoje Vremjan palstoilla aivan uusi, samaa vertausta käy¬ 
tettiin Japanista, joka uskalsi ärsyttää Venäjää. Kuinka saar¬ 
natuinkaan silloin, kun Plehwe vainaja oli pappina ja Novoje 
Vremja lukkarina, ivallisesti keltaisista apinoista, ja kun ensim¬ 
mäiset vastoinkäymiset kohtasivat Venäjää, niin johtuihan se 
pääasiallisesti siitä, että japanilaiset olivat niin hävyttömiä, 
että käyttivät »mekaniikan kavalia ja juonikkaita keinoja». 

Varjag lopettaa vastauksensa sanoilla: »Jos suomalaiset 
osasivat tanssia Bobrikoffin kontrabasson ja Plehvven viulun 
soidessa, niin mikseivät he voisi tanssia Stolypinin klarinetin 
soidessa ja duuman puheiden säestäessä.» Miksei Varjag jatka ja 
kerro, kuinka tanssi kävi Bobrikoffin kontrabasson soidessa. 
Soittokone vikaantui pian, senhän kai Varjag muistaa, ja arvos¬ 
telut Bobrikoffin soitosta ei vain Suomessa, vaan koko sivisty¬ 
neessä maailmassa olivat samat, eivätkä suinkaan kiittävät. Sivis¬ 
tyneen maailman arvostelusta herra Varjag ja Novoje Vremja 
tietysti eivät piittaa, mutta kaikkein korkein arvostelu, julkaistu 
marraskuun manifestissa vuodelta 1905, jossa kaikki Bobrikoffin 
toimenpiteet peruutetaan, on kai Novoje Vremjallekin ratkaiseva. 
Mitä Plehwen viuluun tulee, niin soi sen ääni parhaillaan Venäjällä 
Kuinka viuluniekan kävi ja mihin tilaan hän saattoi Venäjän 
kansan, sen pitäisi vieläkin olla tuoreessa muistissa. Ei edes 
Novoje Vremja kehdannut hänen kuollessaan häntä ylistää. 

Onko tämä kaikki Stolypinin klarinetin soidessa sujuva parem¬ 
min, sen on kai tulevaisuus osoittava. Toistaiseksi olemme kuul¬ 
leet sen äänen sekä duuman puheitten että hirsipuitten säes¬ 
täessä. — 


Kun Mechelinin senaatti kaatui sen johdosta, ettei se 
saanut eduskunnan luottamusta eräässä kysymyksessä, 

pidin sitä onnettomuutena maallemme. Meillä ei ollut 
varaa Venäjän valtakunnan yhteydessä leikkiä eurooppa¬ 
laista parlamentarismia hallituksen edesvastuusta. Tämä 
senaatin kaatuminen oli osoituksena siitä, että me taas 
täysin purjein purjehdimme uutta sortokautta kohti. 
Mutta se oli vieläkin vaarallisempaa, kun vastassamme ei 
ollut vain tilapäisesti keisaria ympäröivät henkilöt, vaan 
Venäjän kansa — duumassa edustettuna. 

Meidän vastustuspolitiikkamme oli ikäänkuin kivet¬ 
tynyt kahteen suuntaan: konjunktuuripolitiikkaan, joka 
koettaen ylläpitää hyviä välejä venäläisten hallitusmiesten 
kanssa ja siten ehkäistä heidän haluaan jatkaa sortopoli¬ 
tiikkaa, useinkin meni niin pitkälle, etteivät olosuhteet 
olisi sellaista auliutta vaatineet; toinen oli passiivinen vasta¬ 
rinta, joka useinkin, ennenkuin viimeistä laillista vastus¬ 
tusta oli yritetty, jätti paikkansa vihollisen täytettäväksi. 

En voinut lopulta olla esiintymättä näitä molempia 
katsantokantoja vastaan. Siihen sainkin sopivan tilai¬ 
suuden. Kun kesällä 1909 senaatin oikeusosasto jätti 
erohakemuksensa, en malttanut olla kirjoittamatta tätä 
joukkoeroa vastaan. Kesäkuun 8 p:nä oli »Suomalaisessa 
Kansassa» julkaistuna seuraava kirjoitukseni: 

Peräytymis- ja antautumistaktiikka. 

Vaikka tiedän, että on erittäin vaikeata saada lausutuksi 
mielipidettä, joka eroaa siitä yleisestä mielipiteestä, joka puolueissa 
nykyään vallitsee, tahdon kuitenkin tehdä sen, koska katson, 
että politiikkamme johto nykyiseen suuntaan voi viedä hyvin 
turmiollisiin tuloksiin. 

Otaksumalla, että jokaisen puolueen päämääränä on isänmaan 
menestys, voimme sanoa suomettarelaisten menettelyä peräyty- 
mistaktiikaksi. Antamalla myöten yhdessä asiassa toisen perään, 






Senaatin talousosasto v. 1908, 

Alarivi (vasemmalta): Julius Grotenfelt (prokuraattori), Leo Mechelin, Fr. G. O. S. Stjernvall, K. F. Ignatius, O. Donner, August 
Nybergh. Ylä rivi: Edv. Hjelt, W. O. Schildt, H. Lilius, Th. Wegelius, K. Castren. 

koettavat he estää suurta, tuhoisaa tappiota maalle, jolla voi olla 
seurauksena koko autonomiamme hävitys. Se on sama taktiikka, 
joka esiintyi viime Suomen sodassa. 

Klingspor katsoi, että Suomen armeija oli niin heikko Venä¬ 
jän joukkoihin verrattuna, ettei se ilman Ruotsin apua voinut 
ryhtyä ratkaisevaan taisteluun, ja onhan selvää, että jos ratkai¬ 
sevassa taistelussa Hämeenlinnan edustalla Suomen armeija olisi 
kärsinyt verisen tappion, niin olisi sota vieläkin nopeammin 
saatu loppumaan. Kuitenkin ovat kaikki historioitsijat ankarasti 
tuominneet Klingsporia ja hänen perääntymistaktiikkaansa, 
joka lopulta vei siihen, että pienet kasakkaparvet muuttuivat 
mielikuvituksessa suuriksi sotajoukoiksi, jota paitsi jatkuva 
perääntyminen täydellisesti demoralisoi joukon. Saman olemme 
nähneet suomettarelaisten sortovuosien taktiikassa. Jatkuva 
myöntyminen vei lopulta ei vain lain rikkomuksiin, vaan jopa 
siihenkin, että kansaa kehotettiin rikkomaan lakejansa (kuten laitto¬ 
missa kutsunnoissa). Sitäpaitsi on muistettavaa, että peräy¬ 
tyvää ja raukkamaista vastustajaa ei voittaja kunnioita eikä 
pelkää. Kummallista sentähden on, että vielä suurlakonkin jäl¬ 
keen suomettarelaiset katsovat tätä taktiikkaa ainoaksi mah¬ 
dolliseksi. 

Jos perääntymistaktiikkaa ei voi hyväksyä, niin yhtä vähän 
voi hyväksyä antautumistaktiikkaa eli sitä, että virkamiehet 
eroavat, kun eivät suostu laittomiin tekoihin. 

Oli aika, jolloin voitiin toivoa, että joukkoerot avaisivat sil¬ 
mät ja todistaisivat räikeästi, mihinkä johtavat teot, jotka teki¬ 
vät rehellisille ja kelvollisille ihmisille mahdottomaksi hoitaa 
virkaansa. Ne ajat ovat jo menneet! Oikeusosaston senaattorien 
eron johdosta lausui Haritonoff Suomen kenraalikuvernöörille: 
»Ehkä tällainen joukkoero vielä tekee teihin jonkinlaisen vaiku¬ 
tuksen, meitä se ei ollenkaan liikuta.» Niin ainakin kerrotaan 
Pietarissa, ja totta se onkin. Mitään vaikutusta se ei saa aikaan 
siellä. 

Ainoa, joka voi vaikuttaa, on se, että viranomaiset istuvat 
paikallaan ja kieltäytyvät jyrkästi myötävaikuttamasta laitto- 




Senaatin oikeusosasto v. 1908. 

Alarivi (vasemmalta): Fredr. Lundenius, Julius Grotenfelt (prokuraattori), R. A. Wrede, Julius Nummelin, 
C. J. Timgren, A. H. Snellman. Ylärivi: Carl Almquist, G. W. Wilskman, Edv. Paidan!, A. W. Gran Ström, 

Wald. Kvander. 

niuuksiin. Silloin täytyy Venäjän viranomaisten ryhtyä väki¬ 
valtaan: erottamaan kelvollisia virkamiehiä sentähden, etteivät 
nämä riko lakia, rankaisemaan lainkuuliaisia kansalaisia sen¬ 
tähden, että he tottelevat hallitsijan vahvistamaa lakia. Ovathan 
he sen tehneet ennenkin? Ovat, mutta tapahtumat ovat olleet 
harvoja. Ja sitäpaitsi he ymmärtävät, että väkivalta synnyttää 
väkivaltaa. Suomi ei ole Puola, jonka strateginen asema jo 
vaatii, että Venäjä siellä ylläpitää suuria armeijoja Saksaa 
vastaan. Venäläiset joukot Suomessa ovat lyöntejä ilmaan, 
jollei niitä tarvita itse suomalaisia vastaan. Ja lopulta Venä¬ 
jän viranomaiset tulevat huomaamaan, että onnetonta on 
politiikka, joka tekee vieraat kansallisuudet Venäjän viholli¬ 
siksi, sitäkin enemmän, kun suurin osa itse venäläisistä ei 
sellaista politiikkaa kannata. Oma eroaminen virasta ei herätä 
samaa mielikarvautta kansassa kuin erottaminen; saahan virka¬ 
mies usein silloin »penssionin» ja on turvattu tulevaisuutensa 
suhteen. Ei, seisominen ja kaatuminen paikallaan, siinä maamme 
turva! Oikeusosaston ero oli taktillinen virhe, jota ei tule tois¬ 
taa. Talousosaston olisi pitänyt myöskin kieltäytyä julkaise¬ 
masta ja odottaa itse erottamistaan. Meidän ei tule itse hel¬ 
pottaa Venäjän viranomaisia heidän sortopolitiikassaan. 








VII. 


Yhteistoiminta »puolalaisen Kolon» kanssa. 

Yhdenvertaisuuslaki ja maailmansodan 
hyökyaallot Suomessa. 

Yhä selvemmin vakiintui mielessäni ajatus, että tais¬ 
telussa Venäjän politiikkaa vastaan oli hyvä saada ase- 
kumppani. Kuten jo aikaisemmin olen maininnut, en 
luottanut Venäjän vallankumouksellisiin enkä liioin pitä¬ 
nyt onnellisena, että Suomen kohtalo riippuisi heistä. 
Täytyi hakea liittolaisia niitten kansojen joukosta, jotka 
väkivallalla olivat tulleet yhdistetyiksi Venäjän valta¬ 
kuntaan. Sellainen oli Puolan kansa, joka jo oli saanut 
kokea koko venäläistyttämispolitiikan ja jossa kan¬ 
sallisuus- ja vapauttamisaate silti elivät. Puolan kanssa 
oli meillä niin paljon yhteistä, ja sillä oli aivan toisenlaiset 
mahdollisuudet vaikuttaa ulkomaihin kuin meillä, sillä 
olihan sillä vanha, aikoinaan niin loistava historiansa 
ja olivathan useat puolalaiset ylimykset sukulaisuus¬ 
suhteissa länsimaitten korkeimpien henkilöitten kanssa. 
Ja Itävallassa oli hallituksella ministereinä useita puola¬ 
laisia, olipa usein pääministerikin puolalainen. 

Katsoin puolustuksellemme ja itsenäisyysharrastuk- 
sellemme edulliseksi päästä yhteyteen puolalaisten toimi¬ 
henkilöiden kanssa. Puhuin asiasta tohtori Heikki Ren- 


6 — Sortovuosista itsenäisyyteen. 

vallille, ja päätimme yh¬ 
dessä matkustaa Pieta¬ 
riin päästäksemme kos¬ 
ketuksiin »puolalaisen 
Kolon» (Puolasta duu¬ 
maan valittujen edusta¬ 
jien) kanssa. 

Tultuamme Pietariin 
läksimme Kolon puheen¬ 
johtajan Zukowskin luo. 
Hän oli suuri, tunnettu 
teollisuusmagnaatti. Hän 
otti meidät ystävällisesti 
Heikki Renvall. vastaan työhuoneessaan, 

jonka seinällä oli iso, luonnollista kokoa oleva maalaus 
silloisesta paavista. 

Hänessä käyn timme herätti mielenkiintoa, ja hän tahtoi 
saada meidät yhteyteen muitten Kolon jäsenten kanssa. 
Kun ei ollut mahdollista kokoontua kenenkään heidän 


kodissaan — koska Venäjän salapoliisi olisi siihen heti 
kiinnittänyt huomionsa — piti hän parhaimpana, että 
söisimme päivällistä suuren Medvedj-ravintolan yksityis¬ 
huoneessa. Puolalainen Kolo pyysi meidät vieraikseen, 
mutta tahtoi, että joku meistä tilaisi puhelimitse huo¬ 
neen omalle nimelleen, sillä jos joku heistä tekisi sen, tuli¬ 
simme varmaan valvonnan alaisiksi. 


No, me teimme niin, ja tapasimme siellä Pietarissa 
olevat Puolan Kolon jäsenet, joista muistan ainoastaan 
professori Dymszan ja Parszewskin. Puhuttiin ranskaa 
ja oltiin hyvin varovaisia, niinpä keisarin nimeä mainit- 

taessa puolalaiset käyt¬ 
tivät aina sanoja »Sa tres 
gracieuse Maj este», jotta 
palveluskuntaan kuulu¬ 
vista ei kukaan voisi 
todeta mitään loukkaa- 
vaa. 

Kokouksessa ilmeni, 
että puolalaiset iloitsi¬ 
vat siitä, että suomalai¬ 
set vihdoinkin pyrki¬ 
vät yhteistyöhön heidän 
kanssaan. Samalla he kui¬ 
tenkin selittivät, että hei- W ' Zu ^ ows ^'- 

dän keskusjohtonsa on Wienissä, ja pyysivät meitä lähte¬ 
mään sinne, jolloin he hankkisivat meille tilaisuuden kes¬ 
kustella sikäläisten johtomiesten kanssa. 

Päätimmekin tehdä tämän matkan, joka piti järjes- 
tettämän niin, että tohtori Renvallin puoliso rouva Aino 
Ackte-Renvall antaisi konsertin Wienissä, minkä vuoksi 
tohtori Renvall matkustaisi Wieniin. Minun tuli taas läh¬ 


teä kylpemään Abbaziaan ja sieltä silloin paluumatkalla 
saapua Wieniin. Koko tämä suunnitelma meni kuitenkin 
myttyyn Pietarin salapoliisin toimesta. Oliko joku tar¬ 
joilijoista ranskankielentaitoinen vai oliko joku sala¬ 
poliisi saanut käskyn pukeutua tarjoilijaksi, sitä en tiedä, 
mutta joka tapauksessa oli kokouksemme ja päätök¬ 
semme tullut salapoliisin tietoon. Pari viikkoa tämän 
kokouksen jälkeen saapui näet kamarijunkkari (sittemmin 
kamariherra) Hjalmar Linder Pietarista ja kertoi, että 

Venäjän salapoliisilla oli 

tiedossa, että tohtori 

Renvall ja ratsumestari 

, Ignatius olivat saapuneet 

Pietariin neuvottelemaan 

V puolalaisten kanssa ja 

että heidän toimintaansa 

a tultaisiin tarkalleen seu- 

raamaan. Tohtori Heikki 

Renvall saman 

don tuomari Walter Ahl- 

qvistilta, joka oli palvel- 

lut H. M. Keisarin kans- 
A. Parszewski. liassa j& eräässä kklbissa 

oli tavannut sisäasiainministeriöstä erään korkeamman 
henkilön, joka kertoi hänelle tästä asiasta. 

Tämän johdosta, kuten sanottu, raukesi lähestymi- 
semme Puolaan. 


Stolypinin politiikka oli uhrannut Suomen Venäjän 
natsionalisteille voidakseen toteuttaa suurenmoisen agraari- 
reforminsa. Kesken tätä tekoa hänet murhattiin. Olin 
silloin Karkussa sisareni luona, ja kun palasin Viipuriin, 
sain lukea Novoje Vremjasta, että samana iltana, jolloin 
Stolypin oli murhattu, olin kolmen muun nimeltä maini¬ 
tun viipurilaisen kanssa viettänyt hotelli Andreassa ilo- 
juhlaa hänen murhansa johdosta! Siten laadittiin Novoje 
Vremjan pajassa uutisia Suomesta! 

Olosuhteet meillä muuttuivat vuosi vuodelta huo¬ 
nommiksi. Keisari ei enää vähääkään piitannut suurlakko- 
manifestistaan, ja venäläis-kansalliskiihkoinen duuma ja 

valtioneuvosto kiiruhti¬ 
vat Suomen venäläistyt- 
tämistä. Korkeimpana 
lainvalvojana eli proku¬ 
raattorina, sen irvikuva¬ 
na, toimi A. Hosiainoff, 
ja senaatista olivat tyys¬ 
tin kadonneet kaikki 
isänmaalliset suomalaiset 
miehet, jotka edes vähän¬ 
kin olisivat koettaneet 
estää maatamme koh¬ 
taan suunnattuja iskuja. 

Kuvernööreinä oli tosin 
suomalaista syntyperää olevia, mutta venäläistäneitä enti¬ 
siä sotilaita tahi sellaisia onnenonkijoita kuin Ilmari Vuori¬ 
nen ja Axel af Enehjelm. 

Vuoden 1912 alussa tuli maahamme surusanoma, 
että Viipurin läänin Uudenkirkon ja Kivennavan kunnat 
yhdistettäisiin Venäjään, ja nyt seurasi kuten salamat tai¬ 
vaalta joka päivä uusia onnettomuuksia: Suomen luotsi- 
laitoksen muuttaminen venäläiseksi, laki Venäjän ala¬ 
maisten yhdenvertaisuudesta suomalaisten kanssa j. n. e. 
Uudenkirkon ja Kivennavan puolesta koottiin adressi 
keisarille, joka tietysti ei ottanut sitä vastaan; vastakkaisen 
adressin sai aikaan Karjalan veljeskunta ja lähetti lähetys¬ 
tön, johon kuului kolme pappia ja neljä talonpoikaa arkki¬ 
piispa Sergein johdolla, jonka keisari vastaanotti. Arkki¬ 
piispa Sergei, tämä venäläistyttämisen sielu Karjalassa, sai 
kauan aikaa itsenäisessä Suomessa jatkaa virkansa hoitoa! 



L. Dymsza. 






Anto Södermann. 


Luotsilaitoksen venä- 
läistyttäminen aiheutti 
luotsien joukkoeron, jos¬ 
sa varsinkin Viipurin luot- 
sipiirin luotseja vainot¬ 
tiin ja vangittiin, he kun 
kuuluivat Viipurin lin- 
noituspiiriin. Ja kun joi¬ 
takin päiviä tämän jäl¬ 
keen jätettiin ministeri¬ 
neuvostoon ehdotus Suo¬ 
men ja Venäjän välisen 
tullirajan poistamisesta 
— mitä meille vähitel¬ 
len jäi jäljelle autonomiastamme? 

Sanomalehti Karjalaa, joka uljaasti oh taistellut vapauk¬ 
siemme puolesta, koh¬ 
tasi myös kova kohtalo, 
kun sen päätoimittaja, 
maisteri Anto Söder¬ 
mann, suljettiin majes¬ 
teettirikoksesta vanki¬ 
laan kahdeksaksi kuu¬ 
kaudeksi. 

Mutta mikään laki ei 
vaatinut kuitenkaan niin 
paljon uhreja kuin n. s. 
yhdenvertaisuuslaki, ja 
eniten juuri Viipurista. 

Kun Viipurin maist- W. Fagerström. 

raatti hylkäsi venäläisen 
Ivar Mihailovitsh Sobe- 
toffin anomuksen elinkei¬ 
nonharjoittamisesta, il¬ 
miantoi kuvernööri von 
Pfaler Viipurin maistraa¬ 
tin rikoksesta yhdenver- 
taisuuslakia vastaan. Elo¬ 
kuun 23 p:nä 1912 saa¬ 
puivat venäläiset virka¬ 
miehet Viipuriin sovel¬ 
luttamaan mainitun »lain» 
määräyksiä pormestari 
W. Fagerströmiin, oi¬ 
keusneuvosmies G. Palmrothiin ja kamreeri Br. Lagercrant- 
ziin. Kun kukaan kuulusteltavista ei saapunut heidän luok¬ 
seen, ryhdyttiin väkival¬ 
taisuuksiin. Oikeusneu¬ 
vosmies Palmroth saatet¬ 
tiin väkivalloin venäläis¬ 
ten toimeenpanemaan 
kuulusteluun, pormestari 
Fagerström vangittiin 
keskellä maistraatin is¬ 
tuntoa, ja kamreeri La- 
gercrantz, kun hän kiel¬ 
täytyi vastaamasta venä¬ 
läisille tahi antamasta 500 
ruplan takuuta, teljettiin 
lääninvankilaan. 




Kamreeri Lagercrantz vetosi Viipurin hovioikeuteen, 
joka viipymättä käski vapauttaa kamreeri Lagercrantzin 
ja asettaa poliisimestari Pekosen syytteeseen, mutta 
kuvernööri F. v. Pfaler kieltäytyi vapauttamasta kam¬ 
reeri Lagercrantzia ja vetosi kenraalikuvernööriin, anoen 
ryhdyttäväksi rangaistustoimenpiteeseen hovioikeutta 
vastaan. 

Näin syntyi tämä huomiota herättänyt juttu Viipurin 
hovioikeutta vastaan. 

Tammikuun 27 p:nä 1913 langetettiin Pietarissa tuo¬ 
mio Viipurin hovioikeuden jäsenille, jotka tuomittiin 
yhden vuoden ja neljän kuukauden vankeusrangaistuk¬ 
seen, presidentti Malinia lukuunottamatta, joka raukka¬ 
maisesti oli alistunut venäläisten vaatimuksiin ja joka 
tämän johdosta vapautettiin. 

Kun sitten syyskuun 24 p:nä tuomio pantiin täy¬ 
täntöön, kiiruhdin asemalle katsomaan, kuinka rohkeasti 
nämä tuomarit kantoivat kovaa kohtaloaan. 

Kansaa oli kosolta asemalla, poliisit eivät voineet estää 
mielenosoituksia. Koko kaupunki oli vihan vimmassa, 
kaikkialla oli sähköä. 

Kiiruhdin Karjalan konttoriin ja kirjoitin lehteen 
(syysk. 24 p.) kirjoituksen, joka sanoo sen, mikä saattoi 
läpäistä sensuurin, mutta jossa lukija rivien välissä huo¬ 
maa koston tunteet: 

Mitä tunteekaan jokainen kansalainen kuultuaan, että maan 
ylioikeuden jäsenet on viety vankeina Venäjälle. 

Meidän lakiamme on häväisty, meidän kansaamme on koh¬ 
dannut loukkaus, jota ei Suomen kansa, jos se tahtoo kansan 
nimeä kantaa, koskaan voi unohtaa. 





Krestyn vankilassa istuneet Viipurin hovioikeuden jäsenet 


G. V. Homen, 

A. V. Brunou, 

A. V. Forsman, 

U. J. O. Gadd, 

E JE.v .V- Elfvengren, 

hovioik. neuvos. 

hovioik. neuvos. 

hovioik. neuvos. 

hovioik. neuvos. 

hovioik. neuvos. 

0. E. Broms, 

E. F. Forsström, 

A. R. Lilius, 

V. Fagerström, 

J. B. Nordgren, 

asessori. 

asessori. 

asessori. 

asessori. 

hovioik. neuvos. 

A. E. Andersson, 

K. E. Nylenius, 

E. F. Lindberg, 

K. H. Söderhjelm, 

K. E. Saxen, 

asessori. 

kanneviskaali. 

viskaali. 

viskaali. 

viskaali. 

L. 0. A. Clouberg, 

E. Stenius, 

E. G. Vikberg, 

N. Hj. Neovius, 

T. V. Boisman, 

viskaali. 

notaari. 

notaari. 

notaari. 

notaari. 


J. Fr. Selin, 

K. A. J. Brunou, 

0. Äkesson, 



notaari. 

notaari. 

apujäsen. 

Kalpeina olivat kansalaisten kasvot, ja ne ilmaisivat vihaa, 
mutta katseet puhuivat tulta! 

Herra Seynin on onnistunut saada »läheneminen» Suomen ja 
Venäjän välillä sellaiseksi, ettei vielä koskaan ennen ole kansassa 
kytenyt sellaista tuntoa ja tietoa siitä, mitä hänen tarkoituksensa 
Suomen lähentämiseksi Venäjään todellakin merkitsee. 

Yöllä, tietystikin, kuten tunnettu venäläinen kulttuuri vaatii, 
herätettiin hovioikeuden jäsenet, ja heidät riistettiin itkevien 
puolisojensa ja lapsiensa sylistä ja vietiin Venäjän synkkiin vanki¬ 
loihin. 

Me, kansa ilman lippua, laskemme aatteemme liput kunnian¬ 
osoitukseksi maamme parhaimmille pojille. 

Me, kansa ilman sotajoukkoa, teemme aseettomina kunniaa 
niille sotureille, niille sankareille, jotka ovat saaneet seisoa etu¬ 
rivissä ja vastaanottaa vihoiksemme hyökkäyksen. 

Tämä päivä on historiallinen päivä Suomelle. Äitien ja kas¬ 
vattajien on muistettava tätä päivää ja opetettava lapsilleen, 
etteivät he milloinkaan, milloinkaan unohda tätä. Olkoon se 
6 p. lapsiemme sielussa sinä muistona, joka kirkastaa heille 
velvollisuuden ja oikeuden käskyjä. 

Näin laajat selostukset sanomalehtikirjoituksistani ovat 
olleet ehkä turhia, mutta siihen on osaksi omat syynsä. 
Kuin minut v. 1920 pakotettiin eduskunnan vasemmiston 
(sosialistien ja osan maalaisliittolaisten äänten avulla) 
jättämään virkani Suomen armeijassa, niin eräs maalais¬ 
liittolainen lehti mainitsi tästä otsakkeella: »Venäläisyys 
armeijassamme katoaa.» En voinut muuta kuin hymähtää 
tälle asiantuntijalle, mutta kyllä täytyy tosiaankin sellai¬ 
sen toimittajan pitää lukijoitaan erittäin yksinkertaisina 
ja tietämättöminä, kun hän näin vapaasti lausuu tuo¬ 
mionsa henkilöstä, tarvitsematta pelätä nolausta omien 
lukijainsa puolelta. 

Euroopan taivaanranta oli nyt myöskin pilvessä, sillä 
Balkanilla oli puhjennut sota, joka oli erittäin vaarallinen 
Euroopan suurvaltain yhteisymmärrykselle. Slaavilais¬ 
ten kansojen voimistuminen oli suoranainen vaara Itävalta- 
Unkarin olemassaololle suurvaltana, jotavastoin se oli 
Venäjälle edullista. Se oli näitten valtioitten takana, 
valmiina Turkin valtakunnan sortuessa anastamaan itsel¬ 
leen Konstantinopolin — Tsargradin, johon sillä muka oli 
perintöoikeus siitä asti, jolloin viimeinen bysanttilainen 
prinsessa Sofia Paleologa meni naimisiin Moskovan suuri¬ 
ruhtinaan Ivana III:n kanssa (1472). 

Tähän aikaan, talvella 1913, saapui Viipuriin tuomari 
Jonas Castren ja osoittautui todellakin suuremmaksi 
profeetaksi, kuin minä Jonasta teologisen katsantokannan 
mukaan pidetään. 

Istuimme viiteen mie¬ 
heen pankinjohtaja Jo¬ 
hannes Lundsonin luona: 

Jonas Castren, asessori 
P. E. Svinhufvud, veljeni 
Kaarlo 1 , Johannes Lund- 
son ja minä. Jonas rupesi 
selittämään valtiollista 
tilannetta Euroopassa ja 
vakuutti, että seurauk¬ 
sena riitaisuuksista eri 
valtioitten välillä tulisi 
olemaan suuri eurooppa¬ 
lainen sota. Sitä ei enää P. E. Svinhufvud. 



Sittemmin Vaasan hovioikeuden presidentti. 

voida estää! Tässä sodassa tulisi Venäjä häviämään. 
Suomi, Puola, Itämeren maakunnat ja Ukraina tulisivat 
erotetuiksi Venäjästä. Puola ja Suomi tulisivat itsenäisiksi. 

Jonas ei kuitenkaan saanut jatkaa rauhassa selitystään, 
sillä asessori Svinhufvud sanoi levollisella tavallaan: 
»No, onkohan siinä nyt perää?» 

Tämä ei ollut ollenkaan Jonaksen mieleen: »Mitä sinä 
tästä asiasta tiedät, ethän sinä ole oleskellut ulkomailla ja 
tutkinut politiikkaa.» 

Tällöin loppui hetkeksi oppositsioni, ja Jonas sai jat¬ 
kaa puhettaan, ja hän painosti jokaista sanaä erikseen: 
»Suomesta tulee kuningaskunta.» 

»Jonka kuninkaaksi kai tulee prinssi Wilhelm», intti 
joku meistä. 

»Oskar Gustaf Adolf on hänen nimensä», 1 sanoi Jonas 
juhlallisesti. 

Suurin osa hänen ennustuksistaan, joille me silloin 
nauroimme, toteutui, ja hyvin lähellä oli, ettei viimeinen¬ 
kin ennustus toteutunut. Ainakin tekivät Svinhufvud, 
Adolf von Bonsdorff ynnä monet muut kaikkensa sen 
toteuttamiseksi. 

Serbian kasvava valta, varsinkin toisen Balkanin 
sodan jälkeen, oli nostattanut kansallistunnetta koko 
maassa, ja avoimesti aloitettiin kiihoitustyö Itävallan 
slaavilaisissa maakunnissa, varsinkin Bosniassa ja Herzego- 
vinassa. 

Arkkiherttua Frans Ferdinandin murha oli merkinanto 
maailmansotaan. Olin juuri suurilla päivällisillä, kun tieto 
saapui Itävalta-Unkarin ultimaatumista Serbialle. Lau- 

1 Preussin prinssi, keisari Wilhelm II:n poika. 

suin silloin, että viikon kuluttua meillä on yleinen euroop¬ 
palainen sota. Kukaan ei tahtonut uskoa sitä, sillä useim¬ 
mat arvelivat, että taloudelliset lait tekisivät mahdotto¬ 
maksi toisistaan riippuville Euroopan valtioille kestää täl¬ 
laista sotaa ja että siis Euroopan diplomatia saisi tämän¬ 
kin konfliktin estetyksi. 

Ja varmaankin samalla tavalla arvelivat keskusvaltain 
diplomaatit tapahtuvaksi, muuten ei ole selitettävissä, että 
Saksa, joka ei ollut ollenkaan diplomaattisesti valmistau¬ 
tunut maailmansotaan eikä edes voinut olla varma liitto¬ 
laisensa Italian uskollisuudesta, olisi sallinut Itävalta- 
Unkarin hallituksen heittää tällaista kipinää Euroopan 
ruutikellariin. On ymmärrettävää, ettei monarkistinen 
Saksa voinut uskoa, että Englannin ja Venäjän monar¬ 
kistiset hallitukset estäisivät Itävaltaa rankaisemasta 
Serbiaa Itävalta-Unkarin perintöruhtinaan murhasta, 
joka oh tapahtunut Serbian viranomaisten tieten. 

Meille suomalaisille tarjosi tämä sota ainoalaatuisen 
mahdollisuuden toteuttaa itsenäisyyspyrintömme yhdessä 
Venäjän vihollisten kanssa, siinä tapauksessa, että vii¬ 
meksimainitut voittaisivat sodan. Toiselta puolen, jos 
ympärysvallat voittaisivat ja Suomi muodossa tai toisessa 
olisi Venäjän vihollisten puolella, olisi autonomiamme 
auttamattomasti hukassa. 

Sentähden on selitettävissä, että useimmat vanhem¬ 
mista valtiomiehistämme omaksuivat saman kannan kuin 
Krimin sodan aikana, sen, että Suomen tuli lojaalisesti 
pysyä uskollisena Venäjän valtakunnalle. Mutta on 
kyseenalaista, olisiko tällainen lojaalisuus mitään autta¬ 
nut, eihän Venäjän hallitus ollenkaan peruuttanut niitä 

toimenpiteitä, joihin se oli jo ryhtynyt erinäisten Viipurin 
läänin pitäjien yhdistämiseksi Venäjään ja yliopiston 
venäläistyttämiseksi, ilmoitettiin vain, että nämä toimen¬ 
piteet saavat levätä sodan aikana. Eikö pikemminkin 
ole luultavaa, että sodan jälkeen suuttumus Suomeen 
saisi vielä enemmän jalansijaa Venäjän duumassa, kun 
maamme ei asettanut yhtäkään joukko-osastoa taistele¬ 
maan Venäjän puolesta tällaisen vaaran uhatessa valta¬ 
kuntaa? 

Sen ymmärsivät myös useat lojaalisuuden kannatta¬ 
jista, ja sentähden tehtiinkin ehdotus vapaaehtoisen suo¬ 
malaisen armeijakunnan muodostamisesta ja lähettämi¬ 
sestä Venäjälle, mutta onneksi tämä ehdotus ei saanut 
kannatusta. 

Aktivisteille tämä sota tarjosi jo alussa suuria mah¬ 
dollisuuksia. Venäjän liikekannallepanossa keskitettiin 
miltei kaikki sen sotajoukot Itävalta-Unkaria ja Saksaa 
vastaan. Suomesta siirrettiin heti sodan alussa 22. 
armeijakunta Itä-Preussin sotanäyttämölle ja tänne 
lähetettiin reservimuodostelmia; samoin oli laita Pietarin 
ja sen ympäristön, josta niinikään vakinaiset joukot lähe¬ 
tettiin sotatanterelle. Sen jälkeen kuin Englanti oli 
yhtynyt Ranskaan ja Venäjään, ei Saksa luultavasti voisi 
käyttää mahtavaa laivastoaan operatsioneihin Pohjan¬ 
merellä, vaan sen olisi pakko käyttää sitä Venäjän Itä¬ 
meren laivastoa vastaan. Näin ollen saattoi sota jo ensi¬ 
päivinä riehua rannoillamme. Jos Saksan laivaston onnis¬ 
tuisi tuhota Venäjän laivasto, olisi sillä mahdollisuus suu¬ 
rilla, sodan puhjetessa sen satamiin suljetuilla valtameri¬ 
laivoilla siirtää desanttijoukkoja Pietaria vastaan — esi- 

merkiksi Koivistolle. Tätä varten tuli sillä kuitenkin olla 
tukialue, johon se voisi nojautua, ja sellaiseksi voisi 
Suomi muodostua. Sentähden oli välttämätöntä heti 
sodan alussa saattaa saksalaisten johtavien henkilöiden 
tietoon, millainen mieliala oli vallalla Suomessa. Tällai¬ 
sessa yleisessä eurooppalaisessa sodassa emme luulleet 
Ruotsin voivan tahi edes tahtovan ylläpitää puolueetto¬ 
muutta, sillä olivathan ruotsalaiset lehdet jo monina 
vuosina olleet täynnä huolestuneita kirjoituksia n. s. 
sahanviilureitten Ruotsissa harjoittamasta venäläisestä 
vakoilusta, ja tiesihän Ruotsin diplomatiakin, että 
Venäjä pyrki Japanin onnettoman sodan jälkeen Atlantin 
valtamerelle saadakseen siellä sataman (Narvik). 

Suurvaltana Venäjä ei voinut tyytyä siihen, että 
sekä sen Itämeren että Mustanmeren laivastoilta voitiin 
milloin hyvänsä sulkea ulospääsy avonaisille vesille. Sak¬ 
salainen diversioni Suomeen ja tästä johtuva kapina Suo¬ 
messa tulisi varmaankin pakottamaan Ruotsin määritte¬ 
lemään kantansa, eikä kukaan täällä voinut kuvitellakaan 
muuta, kuin että Ruotsi silloin yhtyisi keskusvaltioihin. 

Kun maailmansota puhkesi elokuun 2 p:nä 1914, 
oli minulle henkilökohtaisesti onneksi, että Viipuri oli 
ensiluokkainen linnoitus, sillä siten tuli se heti sodan puh¬ 
jettua julistetuksi sotatilaan ja korkein päällikkyys siirtyi 
linnoituksen komendantille, kenraaliluutnantti Petroffille. 
Muuten on hyvin luultavaa, että olisin ollut ensimmäisten 
joukossa, jotka lähetettiin Siperiaan — jos kenraalikuver¬ 
nööri Seynillä olisi ollut valta päättää. Jo ensimmäisinä 
viikkoina tapahtui Suomessa useita vangitsemisia, m. m. 
vangittiin ystäväni, kapteeni Theslöf. Hänet vietiin 

Hangosta vangittuna Helsinkiin, ja hän pelastui vain 
siten, että sekä Uudenmaan läänin kuvernööri, kenraali¬ 
majuri Vidnäs että varsinkin Itämeren laivaston päällikkö 
amiraali von Essen menivät takuuseen hänestä. Hän kat¬ 
soi kuitenkin viisaimmaksi heti vapauduttuaan paeta 
Ruotsiin. 

Kaksi muuta tuttavaani saivat myöskin kokea venä¬ 
läisen sortovallan nyrkkipolitiikkaa. 

Lappeen tuomiokunnan tuomari, asessori Svinhufvud, 
tuotiin vangittuna Viipuriin, kun hän oli kieltäytynyt 
tottelemasta prokuraattoriksi perustuslain vastaisesti nimi¬ 
tettyä venäläistä Kasanskia. Kävin häntä tervehtimässä 
lääninvankilassa ja vein hänelle kotoani ruokaa. Kun 
kysyin, tahtoiko hän, että toisin sinne kirjoja, sain tyypil¬ 
lisen vastauksen. »En», sanoi Svinhufvud, »minulla on 
tämä kirja» (hän osoitti lakikirjaa), »ja sitä voin lukea 
kuinka usein tahansa, ja aina se tuo uutta virkistystä». 

Hänet lähetettiin Tymskojeen ja sieltä keväällä 1915 
Kolivaniin. Tahdoin lähettää hänelle vähän suomalaisia 
ruokatavaroita, mutta kun tiesin, että jos lähetys tapah¬ 
tuisi Viipurista, se ei koskaan tulisi perille. Matkustin siis 
Pietariin, josta lähetin tavarat Kolivaniin, missä Svinhuf¬ 
vud asui yhdessä kartoitetun pastori Herschelmannin 
kanssa. Sain häneltä vastauksen, joka oli päivätty helmi¬ 
kuun 26 päivänä 1916. Kirje oli sotasensuurin avaama, 
mutta tuli kuitenkin perille. 

Tässä kirjeessä hän kuvaa elämäänsä Siperiassa, eikä 
siitä ilmene minkäänlaista pessimismiä, vaan päinvastoin 
vahva luottamus tulevaisuuteen. Hän valittaa Karjalan 
päätoimittajan maisteri Anto Södermannin sekä hyvän 

ystävänsä Arvid Neoviuksen kuolemaa. Kirjeessään hän 
mainitsee, että he viettävät iltansa lukemalla ja olivat 
juuri olleet erittäin ihastuneita Juho Reijosen novelleihin. 

Eräänä päivänä, kun olin liikkeessäni, soitti vaimoni 
minulle ja pyysi minun heti tulemaan kotiin. Kun saa¬ 
vuin sinne, istui siellä pormestarinrouva Hasselblatt 
Vaasasta, kertoen, että hänen miehensä oli vangittu 
ja viety Venäjälle. Hän aikoi matkustaa Pietariin saadak¬ 
seen selville, minne hänen miehensä oli viety, mutta kun 
hän ei tuntenut ketään Pietarissa eikä liioin osannut venä¬ 
jää, pyysi hän neuvoa kenen puoleen hänen piti kääntyä 
Pietarissa. Neuvoin häntä kääntymään varatuomari Antti 
Hackzellin puoleen, joka näinä vuosina oli vaivojaan säästä¬ 
mättä työskennellyt siellä vangittujen maanmiestensä 
hyväksi. Esittelin myös hänet asessorin rouva Svinhufvu¬ 
dille, joka aikoi lähteä miestään tapaamaan, joten he ehkä 
voisivat matkustaa aina¬ 
kin osan taivalta yhdessä. 

Heti sodan puhjettua 
teki mieleni päästä Ruot¬ 
siin päästäkseni koske¬ 
tuksiin Saksan viran¬ 
omaisten kanssa. Saksan 
armeijat olivat jo sodan 
ensipäivinä saavuttaneet 
suurenmoisia voittoja, ja 
näitten voittojen kerällä 
oli myös aktivistinen mie¬ 
liala maassa saanut voi¬ 
makasta tukea. 



I. Hasselblatt. 


7 — Sortovuosista itsenäisyyteen. 

Syyskuun loppupuolella minun onnistui saada ulko¬ 
maan passi. Tällöin päästiin vielä matkustamaan Rauman 
kautta Tukholmaan. Tukholmassa tapasin tuomari Jonas 
Castrenin, joka sodan puhjetessa oli ollut Meranissa 
terveyttään hoitamassa ja sitten heti matkustanut Ber¬ 
liiniin sairaanhoitajattarensa kanssa. Junamatkalla hän 
oli lähettänyt yleisesikuntaan Berliiniin lyhyen sähkö¬ 
sanoman, että auto oli lähetettävä asemalle häntä vastaan. 
Yleisesikunnan poliittisen osaston päällikkö, kapteeni 
von Hiilsen, kertoi minulle myöhemmin, että he olivat 
ymmällä, kun sähkösanoma saapui, sillä kukaan heistä ei 
tuntenut Castrenia, mutta he lähettivät kuitenkin auton 
asemalle. Tuomari Castren saapui yleisesikuntaan sairaan¬ 
hoitajattarensa tukemana, ja tämä suomalainen patriootti, 
joka sairaana saapui sinne puhumaan maansa puolesta, 
teki heihin syvän vaikutuksen. Jonas Castren oli saa¬ 
punut takaisin Tukholmaan ja oli jo täydessä touhussa ja 
yhteydessä saksalaisten viranomaisten kanssa. Ei siis 
ollut mitään vaikeutta kohdata Saksan meriattasheeta 
von Fischeriä. 

Kohtaus tapahtui konsuli Goldbeck-Löwen asunnossa 
Tukholmassa. Konsuli Goldbeck-Löwe ei ollut itse läsnä 
tässä tilaisuudessa. Tahdoin tietää, aikoivatko saksalaiset 
käyttää Suomea marssitienään Pietaria kohti. On nimittäin 
muistettava, että kaikkialla Euroopassa oli se usko vallalla, 
että tällainen maailmansota voisi kestää vain muutamia 
kuukausia, enintään vuoden. Ja sentähden oli välttä¬ 
mätöntä saada esittää, mitä etuja marssitie Suomen 
kautta tuottaisi, ennenkuin suuri hyökkäysliike itä- 
rintamalla alkaisi. 

Meillähän oli syytä olettaa saamiemme sotatietojen 
perusteella, että Saksa ehtisi kukistaa Ranskan ja pakottaa 
sen rauhaan, ennenkuin Englanti voisi luoda merkittä¬ 
vämpää armeijaa. Tämän jälkeen heittäytyisi Saksa koko 
voimallaan Venäjää vastaan lähinnä Pietarin suunnalla. 
Ei kukaan voinut silloin aavistaa, että lordi Kitchener 
erinomaisella tarmollaan ja kyvyllään polkisi maasta esiin 
ja järjestäisi toisen miljoona-armeijan toisensa jälkeen. 

Kohtaus von Fischerin kanssa antoi minulle hyvin 
vähän toivoa. Suurten joukko-osastojen siirto meren yli, 
niin kauan kuin Venäjän laivasto oli vielä voittamatto¬ 
mana, oli liian rohkea operatsioni, ja toivo saada Ruotsi 
sekaantumaan maailmansotaan ei toistaiseksi näyttänyt 
toteutuvan, vaikka Ruotsin upseeristo oli hyvin sotaisa 
ja osa sanomalehdistöä Venäjälle vihamielinen. 

Vaikka siis ensimmäinen matkani maailmansodan 
aikana ei ollut tuloksekas, ei mieleni kuitenkaan lannistu¬ 
nut, sillä maailmansota voisi aina tuoda mukanaan uusia 
mahdollisuuksia. 

Palasin kotiin Rauman kautta. Kun sotasensuuri 
tavallisesti antoi hyvin niukkoja tietoja sodan kulusta, 
olin ottanut mukaani koko joukon kiellettyä kirjallisuutta. 
Mutta nähdessäni Raumalle tullessamme, mikä joukko 
santarmeja oli meitä vastaanottamassa, pidin viisaam¬ 
pana jättää kirjakäärön laivan ruokasaliin eräälle hyllylle. 

Raumalla soitin pankinjohtaja, luutnantti T. Aminof- 
fille ja pyysin häntä tulemaan seurustelemaan kanssani 
junan lähtöön asti. Me pelasimme ajankuluksi »pikettiä», 
kun sisään astui kaupungin komendantti everstiluutnantti 
Berghem, joka oli ollut reserviupseerikursseilla Haminassa 

ja jonka niiltä ajoilta 
tunsin. Tällöin juolahti 
mieleeni leikkisä ajatus, 
ja kysyin häneltä, oliko 
hänellä komendanttina 
autoa käytettävänään. 

»On, minulla on Valion 
auto, jota mieleni mu¬ 
kaan voin käyttää.» 

»No, etkö voisi läh¬ 
teä sillä satamaan ja 
tuoda sieltä käärön, jon¬ 
ka unohdin laivan ruoka¬ 
saliin?» 


Hän oli heti valmis tekemään tämän pienen palveluk¬ 
sen, ja hetken kuluttua oli minulla käsissäni kirjakäärö. 
Santarmiupseerit eivät tietenkään voineet epäillä kau¬ 
pungin komendanttia! 1 

Palattuani Raumalta Helsinkiin tapasin ratsumestari 
Harald Äkermanin, joka ilmoitti ylioppilasnuorison kes¬ 
kuudessa syntyneen ajatuksen, että entiset suomalaiset 
upseerit toimeenpanisivat kurssit, joilla ylioppilasnuoriso 
voisi saada sotilaskasvatusta. Suhtauduin asiaan kieltei¬ 
sesti, kun tällaisia kursseja ei olisi voinut pitää niiden tule¬ 
matta tunnetuiksi. Sitäpaitsi meillä ei ollut sopivia opet¬ 
tajavoimia käytettävänämme, kun Suomen oma sotaväki 
oli jo ollut kaksitoista vuotta hajoitettuna. Ylioppilaat 


1 Jos everstiluutnantti Berghem sattumalta lukisi näitä muistel¬ 
mia, saa hän täten tietää, minkälaisen paketin hän toi laivasta 
Seurahuoneeseen. 

kääntyivät tämän jälkeen ensin Ruotsin puoleen, joka 
antoi kieltävän vastauksen, sittemmin Saksan puoleen, 
jossa helmikuussa 1915 muodostettiin tunnetut Pfadfinder- 
kurssit Lockstedtin harjoitusleirillä Holsteinissa. 

Viipurissa oli muodostettu pieni aktivistinen järjestö, 
johon kuuluivat Karjalan päätoimittaja Anto Södermann, 
tuomari B. Brunou ja minä. Kokosimme m. m. rahaa 
niille nuorukaisille, jotka tahtoivat matkustaa Saksaan. 
Kuitenkin piti toimia hyvin salaisesti. Jos joku nuoru¬ 
kainen joutui kiinni matkallaan Saksaan, ei saanut näyttää 
siltä, kuin maassa olisi järjestetty jonkinlainen järjestö 
tätä varten, sillä silloin seuraukset olisivat olleet tuhoisat. 
Rahankeräys oli myöskin hyvin vaikeata, koska oli niin 
vähän henkilöitä, joitten puoleen voi kääntyä. Suuri osa 
niistä henkilöistä, jotka ennen olivat avustaneet Kagaalia, 
kieltäytyi jyrkästi auttamasta tätä »mieletöntä, isänmaalle 
vaarallista liikettä». 

Jo uutena vuonna 1915 matkustin taas Tukholmaan 
Tornion ja Karungin kautta. Vaimoni seurasi minua tällä 
matkalla. Kun olimme läpäisseet tarkan santarmien teke¬ 
män tutkimuksen, menimme syömään aamiaista Tornion 
Seurahuoneelle. Täällä istui kaksi epäilyttävän näköistä 
henkilöä, jotka silloin tällöin menivät erään pöydän luo 
ja keskustelivat siellä istuvan santarmiupseerin kanssa. 
Kun passimme oli selvä, läksimme hevosella Karunkiin. 
Karungin hotellissa tapasimme kapteeni Gösta Theslöfin, 
mutta emme voineet rauhassa puhua, sillä nuo kaksi epäi¬ 
lyttävää henkilöä istuutuivat viereiseen pöytään. 
Muutimme toiseen huoneeseen, ja vähän ajan kuluttua 
he olivat myöskin siirtyneet sinne. Minne sitten liikuim- 

mekin, aina vain seurasivat nuo kaksi meitä varjoina. 
Vielä Tukholmassa ensimmäisellä aamiaisellamme Ooppera- 
kellarissa, kun olimme tuskin päässeet syömisen alkuun, 
näimme heidän iljettävät kasvonsa viereisessä pöydässä. 
Olimme vakuutettuja siitä, että heidät oli lähetetty meitä 
vakoilemaan ja olimme sentähden koko matkan ajan 
erittäin varovaisia, etteivät he voisi tiedoittaa meistä 
mitään vaarallista. 

Varovaisuutemme ei kuitenkaan meitä aina auttanut, 
sillä tuomari Jonas Castren oli pyytänyt meitä kohtaa¬ 
maan häntä Hotel Anglais’ssa. En mielelläni tahtonut 
tavata Castrenia suuressa hotellissa, koska olin varma 
siitä, että häntä jos ketään vakoiltiin ja seurattiin Tuk¬ 
holmassa, mutta kun hän vakuutti, että voisimme siellä 
istua aivan rauhassa, suostuin kuitenkin menemään. 
Olimme istuneet vähän aikaa ravintolassa, kun eräs herra 
tuli meidän pöytäämme. Hänen nimeään en muista, 
mutta hän oli Frankfurter Zeitungin Tukholman kirjeen¬ 
vaihtaja. Jonas Castren esitteli minut hänelle kovalla 
äänellä, joka kaikui yli salin, mainiten, että olin maamme 
huomatuimpia itsenäisyysmiehiä, jolloin Frankfurter Zei¬ 
tungin kirjeenvaihtaja sanoi: »Jumalan tähden, puhukaa 
hiljaa, sillä kaikki tarjoilijat ovat täällä ostettuja.» 

Tukholmassa ollessani koetin saada ruotsalaiset polii¬ 
tikot vaikuttamaan Ruotsin hallitukseen siihen suuntaan, 
että Ruotsi käyttäisi hyväkseen puolueettomuuttaan 
samaten kuin Romania ja asettaisi sen ylläpitämiseksi 
erinäisiä ehtoja. Sen se voisi tehdä, ilman kieltävän vas¬ 
tauksen pelkoa, koska Ruotsin osanotto sotaan olisi hyvin 
tuhoisa Venäjälle, sen kun pitäisi keskittää useita armeija- 

kuntia Suomeen ja päälle päätteeksi suuri osa sen sota- 
tarpeiden tuonnista, joka kulki osaksi Norjan, osaksi 
Ruotsin kautta, tulisi ehkäistyksi. Tällaisia Ruotsin asetta¬ 
mia ehtoja voisivat olla: venäläisten joukkojen poistami¬ 
nen Pohjois-Suomesta, Suomen autonomian takaaminen 
y. m., jotka olisivat omiaan myös varmentamaan Ruotsin 
tulevaisuuden, sillä Ruotsillehan autonominen Suomi oli 
varmuusventtiili venäläisten hyökkäyksiä vastaan. 

Ei ollut vaikeata saada Ruotsin oikeistolehtiä kirjoit¬ 
tamaan tämänsuuntaisia kirjoituksia, sillä nehän olivat 
sortovuosina osoittaneet lämmintä myötätuntoa maatamme 
kohtaan, mutta vaikeampaa oli saada mukaan vapaa¬ 
mielinen sanomalehdistö, jonka pää-äänenkannattaja oli 
Dagens Nyheter ja joka oli miltei venäläismielinen. 
Sosialistien pää-äänenkannattaja Socialdemokraten, jossa 
Branting oli päätoimittajana, ei ollut vielä ilmaissut kan¬ 
taansa, mutta Afton¬ 
bladetin päätoimittaja 
Harald Sohiman piti mah¬ 
dollisena saada hänet 
esiintymään Suomen puo¬ 
lesta ja ehdotti minulle, 
kun keskustelin hänen 
ja Jonas Castrenin kans¬ 
sa, että kävisin Brantin- 
gin puheilla tämän asian 
vuoksi. Soitin siis Bran- 
tingille, ja hän pyysi 
minua tulemaan Sccial- 
demokratenin toimituk- 



Harald Sohiman. 

seen. Siellä selitin Brantingille, mitä maallemme merkit¬ 
sisi, jos voitaisiin saada yksimielinen ruotsalainen opinioni 
esiintymään venäläistyttämispolitiikkaa vastaan ja vaati¬ 
maan Suomen autonomian täydellistä palauttamista ja 
vahvistamista. Olin vakuutettu, sanoin, että venäläisten 
useiden suurten tappioiden jälkeen itärintamalla voisi 
Ruotsin hallitus uhraamatta ainoatakaan miestä tai 
ainoatakaan äyriä saavuttaa tämän. 

Branting kuunteli minua mielenkiinnolla ja sanoi m.m., 
että Suomen-kysymyksessä hän oli täysin Sohlmanin 
kannalla, ja se olikin ainoa kysymys, jossa he olivat yhtä 
mieltä. Hän lupasi minulle juhlallisesti, että hän jo seuraa- 
valla viikolla aloittaisi lehdessään Suomen-kysymystä käsit¬ 
televän kirjoitussarjan. Kun Brantingilla oli kiire erääseen 
sosialistikokoukseen »Södernillä», tarjosin hänelle paikan 
autossani, joka minua odotti ja vein hänet kokoukseen. 

Me sanoimme täällä jää¬ 
hyväiset toisillemme, pu¬ 
ristimme toistemme kät¬ 
tä, ja minä palasin tyy¬ 
tyväisenä Castrenin ja 
Sohlmanin luo kertoen 
käyntini onnistumisesta! 
Mutta Socialdemokrate- 
niin ei tullut ainoata¬ 
kaan kirjoitusta, joka 
olisi ottanut puhuakseen 
Suomen oikeuksien puo¬ 
lesta! En silloin vielä 
voinut ymmärtää »viral- 

lista Ruotsia»! Tällä matkalla kirjoitin Aftonbladetiin 
artikkelin, jonka mottona oli seuraava ote Arvid Mörnen 
runosta: 

»Värt folk har en gäng samlats kring 
en annan fanas tecken, 
en fana söndertrasad och med levrat blod 
kring vecken .» 1 

Mutta mitä merkitsi minun kirjoitukseni, olihan moni 
maamme etevimmistä miehistä turhaan koettanut vai¬ 
kuttaa heihin. Minkälainen Venäjän-pelko vallitsi Ruot¬ 
sissa, tuli kyllin näkyviin Suomen vapaussodassa, jolloin 
Ruotsin hallitus palkitsi Suomen kansan siitä, että 
se vuosisatoja oh ollut Ruotsin verisenä kilpenä Venäjää 
vastaan ja antanut sille mahdollisuuden kehittyä ja 
rikastua, kieltämällä Suomen valkoiselta armeijalta, 
joka taisteli viholliselta otetuilla aseilla, aseiden tuonnin 
Ruotsin kautta. Ja mehän taistelimme ei vain kansamme 
vapaudesta, vaan koko länsimaisen kulttuurimme puolesta! 
Tällöin Ruotsi teki synnin Pyhää henkeä vastaan ! 2 
Vain ruotsalaisten vapaaehtoisten osanotto vapaus¬ 
taisteluun poisti sen katkeruuden, jonka virallisen Ruot¬ 
sin menettely muutoin olisi saanut aikaan. 

1 Kansamme on ennen seurannut toista lippua, joka on repa¬ 
leinen ja jonka laskoksissa on hyytynyttä verta. 

2 Heinäkuun 30 p.nä vuonna 1918 Spa’ssa päivällisillä H. M. 
keisari Wilhelmin luona keisari lausui m.m. minulle närkästyksensä 
Ruotsin hallituksen ja herra Edenin (keisari lausui nimen Eden) 
kiellon johdosta, joka koski aseitten kuljetusta Ruotsin kautta. 
Keisari piti sitä vihamielisenä tekona Suomen hallitusta vastaan ja 
lisäsi: »Kun minä kuulin tästä häpeällisestä menettelystä, päätin 
minä auttaa Suomea.» (Samana päivänä kirjoitettu muistiinpano 
Spa'ssa.) 

Sotilaskomitean istunto. 


Kotimaassa olivat vuoden 1915 alussa aktivistiset 
pyrinnöt saaneet suurempaa elinvoimaa siten, että oli 
muodostettu useita aktivistisia liittoja. Myöskin Suomen 
upseerikunnassa muodostettiin nyt n. s. sotilaskomitea, 
jonka päämääränä oli isänmaan vapauttaminen venäläi¬ 
sestä sortovallasta. Sotilaskomitean ensimmäisessä kokouk¬ 
sessa olivat läsnä ratsumestarit G. D. von Essen, Harald 
Äkerman, Mauritz Gripenberg, G. Ahrenberg, H. Igna¬ 
tius, kapteeni Elis Hultin, luutnantti vapaaherra G. 
A. Silfverhjelm, tilanomistaja hovineuvos Georg Tope¬ 
lius, luutnantti C. A. A. Lindh ja kornetti E. V. Inberg. 

Komiteaan liittyivät toiset heti myöhemmin, evers¬ 
tit N. Mexmontan, R. Becker, V. Holmberg, poliisi- 
mestari everstiluutnantti B. Jalander, poliisimestarin- 
apulainen ratsumestari I. Helenius sekä muita maaseu- 

dulla olevia entisiä upsee¬ 
reita, kuten everstiluut¬ 
nantit A. Aminoff ja H. 

Wärnhjelm Viipurista, 
kapteeni E. Söderholm ja 
luutnantti A. Södermann 
Tampereelta, ratsumes¬ 
tari C. W. Malm, kaptee¬ 
nit E. Schönberg ja W. 

Bergh sekä luutnantti 
J. S. Fabritius Turusta, 
ratsumestari Hj. Tulan- 
der ja everstiluutnantti 
Hj. Sucksdorff Kotkasta. 

Komitea seurasi tarkoin sotatapahtumia, jotta voi¬ 
taisiin olla valmiit työskentelemään heti, kun olosuh¬ 
teet sen sallisivat. Sentähden seurattiin tarkasti Venä¬ 
jän tapahtumia, venäläisten joukkojen siirtoa ja niitten 
majoitusta ja lukua Suomessa. Aina sen mukaan millaisia 
uutiset varsinkin itärintamalta olivat, nousi tai laski mei¬ 
dän toivomme käyttää maailmansotaa hyväksemme. 
Kun ankara sotasensuuri esti saamasta tarkkoja tietoja 
sodan kulusta, oli ruotsalaisten kuriirien (yleisesikunta- 
upseerien) saapuminen Helsinkiin aina juhlahetki, jolloin 
sotilaskomitea kokoontui jonkun jäsenensä luokse tilan¬ 
netta pohtimaan. Näistä kuriireista mainittakoon ennen 
kaikkea Ruotsin ensimmäinen sotilasasiamies Suomessa, 
yleensä arvossapidetty ja suosittu everstiluutnantti 
Henrik Lagerlöf. 

Vuonna 1916 keväällä tein taas matkan Ruotsiin ja 

kävin silloin Söderteljessä tapaamassa Jonas Castrenia. 
Hän oli silloin oman ilmoituksensa mukaan erittäin sairas, 
vaikk’ei sitä ulkomuodosta niin paljon huomannut, ja 
yhtä innokkaasti kuin ennenkin hän toimi itsenäisyyden 
puolesta. Tukholmassa oli ihana kevät, ja kun kuulin, 
että yksi Svea-yhtiön laivoista lähtisi Raumalle, päätin 
vaimoni kanssa matkustaa tätä kautta. Paitsi meitä oli 
laivassa vain kaksi matkustajaa: kapteeni Rusko ja eräs 
Ranskan konsuli Hernösandista. Yöllä nousi kuitenkin 
sellainen lumimyrsky, että laivan täytyi hakea hätäsatama 
Öregrundissa, johon myös majakkalaivat yöllä saapuivat. 
Kun olimme olleet satamassa kaksi päivää, saimme tiedon, 
että maihinnousu oli Suomessa matkustajilta kielletty, 
joten saimme Öregrundista lähteä autolla pitkän matkan 
päässä olevalle lähimmälle asemalle, josta sitten junassa 
pääsimme Upsalaan ja sieltä Tornion kautta Viipuriin. 
Täten tuli matkamme kestämään neljä vuorokautta 
kauemmin. 

Sotilaskomitean työt ja toimet näinä vuosina ovat jo 
tulleet Suomen vapaussodan historiassa mainituiksi. Mitään 
vaikuttavampaa emme olleet voineet tehdä niissä oloissa, 
joissa silloin elimme, mutta kohtalokkaat tapahtumat 
Venäjällä saivat aikaan sen, että piankin voitiin passii¬ 
visesta toiminnasta siirtyä positiiviseen. 



VIII. 


Venäjän vallankumous ja sen seuraukset. 

Maailmansota ei ollut ollenkaan muuttanut Venäjän 
Suomen-politiikkaa. Tosin olivat maailmansodan joh¬ 
dosta toimenpiteet Viipurin läänin yhdistämisestä Venä¬ 
jään ja yliopiston venäläistyttämisestä lykkäytyneet, 
mutta muutos Venäjän politiikassa tapahtui vasta Venä¬ 
jän vallankumouksen puhkeamisen yhteydessä maalis¬ 
kuun 15 p:nä 1917. 

Tämä vallankumous puhkesi odottamatta. Ei kukaan 
uskonut, että se tapahtuisi sodan aikana, vaikka kaikki 
tiesivät, että tyytymättömyys ei ainoastaan Venäjän 
silloiseen hallitukseen, vaan myöskin itse hallitsijaan oli 
yleinen. Rintamalta lomalle saapuneet upseerit julistivat 
avoimesti, että heti kun sota on lopussa, puhkeaa vallan¬ 
kumous, sillä näin ei voi jatkua. 

Tiedot vallankumouksen puhkeamisesta Pietarissa levi- 
sivät Viipuriin, ja täällä odotettiin jännityksellä uutisia 
tunti tunnilta. Ja kun lopulta saapui tieto, että keisari 
Nikolai II oli luopunut valtaistuimestaan, hallituksen jäse¬ 
net vangittu ja uusi väliaikainen hallitus muodostunut, 
ei ilolla näkynyt olevan rajaa. 

Helsingistä saapui tieto, että kenraalikuvernööri Seyn 
ja senaatin varapuheenjohtaja Borovitinoff olivat jättä- 

neet erohakemuksensa, ja pian senjälkeen, että molem¬ 
mat mainitut herrat oli vangittu ja torstaina maaliskuun 
16 p:nä illalla viety autolla merisotilasten saattamina 
asemalle Pietariin lähtevään junaan. 

Ja kun sitten Venäjän uusi hallitus ensimmäisinä 
toimenpiteinään 20 p:nä maaliskuuta antoi julistuskirjan 
Suomen suuriruhtinaanmaan valtiosäännön vakuuttami¬ 
seksi sekä jälleen saattamisesta täysin toteutetuksi, niin 
sekä porvarillisissa että sosialidemokraattisessa puolueessa 
tapahtui täydellinen käänne entisestä vihamielisyydestä 
ja epäluottamuksesta luottamukseen ja sympatiaan uutta, 
nousevaa Venäjää kohtaan. 

Ja kuitenkin olisi murhien Pietarissa sekä siellä muodos- 
tuneitten sotamies- ja työmiesneuvostojen pitänyt osoittaa, 
että katu oli ottanut vallan käsiinsä ja että täällä vielä 
vähemmin kuin kaikissa entisissä vallankumouksissa ei 
voinut vallankumouksen alkupäivistä ennustaa, mihin se 
johtaisi. Olipa Helsingissä saatu nähdä, miten vallan¬ 
kumouksen ensipäivinä venäläiset merimiehet olivat 
kuten villipedot ajaneet takaa upseereitaan ampuen heitä 
missä tapasivat kadulla, joko upottaneet heidät avantoihin 
tai kuten eräässä laivassa polttaneet heidät upseeri- 
messissä, ruiskuttaen höyryä kajuuttaan. Itämeren lai¬ 
vaston korkein päällikkö, amiraali Nepenin, murhattiin 
Rautatientorilla, kaduilla revittiin upseereilta olkaimet, 
mutta kaikesta tästä huolimatta suhtautui suuri osa ylei¬ 
söämme tähän miltei kuin oikeudenmukaiseen rangais¬ 
tukseen tsaarin ajan vihatuita virkamiehiä kohtaan. 

Varsinkin sosiaalidemokraattisessa puolueessa nousivat 
toiveet korkealle vallankumouksen puhkeamisen joh- 

dosta; jo 16 päivänä illalla matkustivat O. Tokoi, K. H. 
Viik ja V. Tanner Pietariin. 

Mutta Pietarissa oltiin myös levottomia siitä, kuinka 
Suomessa otettaisiin vastaan Venäjän vallankumous. 
Venäläiset olivat tietoisia siitä separatistisesta suunnasta, 
joka oli voittanut yhä enemmän alaa maassamme, ja venä¬ 
läisessä laivastossa tapahtuneet upseerimurhat asettivat 
Venäjän perin vaikeaan asemaan, jos levottomuuksia syn¬ 
tyisi Suomessa ja Saksa käyttäisi tätä hyväkseen, kun 
laivasto oli paralysoitu. Jo 17 päivänä illalla matkusti¬ 
vat Helsinkiin ylimääräisellä junalla duuman jäsenet 
Roditsheff, joka oli nimitetty tuota pikaa v. t. minis- 
terivaltiosihteeriksi vangitun kenraali Markoffin sijaan, ja 
sosialistipuolueen jäsen Skobeleff, jotta voitaisiin vaikut¬ 
taa yhfaikaa sekä porvarillisiin että sosialisteihin Suo¬ 
messa. Murhatun Nepeninin sijaan nimitettiin laivaston 
ylipäälliköksi vara-amiraali Maksimoff, joka Suomessa 
syntyneenä puhui ruotsinkieltä ja jonka toivottiin voivan 
hankkia itselleen myös luottamusta suomalaisten keskuu¬ 
dessa. 

Jo 18 päivänä oli eduskunnan valtuutetuilla keskus¬ 
teluja sekä Roditsheffin että Maksimoffin kanssa. Näihin 
kokouksiin oli kutsuttu myös venäjän valtio-oikeuden 
professori yliopistossamme, vapaaherra S. Korff, ja 
neuvotteluja jatkettiin vielä seuraavana päivänä. Jotta 
neuvottelut voisivat pikemmin viedä positiivisiin tulok¬ 
siin, päättivät eduskunnan valtuutetut lähettää lähetys¬ 
tön Pietariin neuvottelemaan suoraan väliaikaisen halli¬ 
tuksen kanssa. Tähän valtuuskuntaan kuuluivat seuraa- 
vat henkilöt: nuorsuomalaisesta puolueesta Edvard Hjelt, 

R. Holsti, E. N. Setälä ja K. J. Stählberg, vanhasta 
suomenmielisestä J. R. Danielson-Kalmari, E. Nevan¬ 
linna ja J. K. Paasikivi, ruotsalaisesta kansanpuolueesta 
L. Ehrnrooth, E. Estlander, J. Grotenfelt ja Axel Lille, 
maalaisliittolaisista S. Alkio, K. Kallio ja Lauri Mäkinen 
sekä sosialisteista Edvard Gylling, O. V. Kuusinen, 
K. Manner ja O. Tokoi. 

Näin pyrki vallankumous jo ensimmäisinä päivinä 
tuhoamaan kokonaan sen aktivistisen liikkeen, jonka 
päämääränä oli Suomen itsenäisyys. Olihan selvää, että 
vallankumous, joka jo alussa hävitti sotakurin Venäjän 
armeijassa, teki tämän armeijan paljon vähemmän sota- 
kuntoiseksi, mutta toisaalta se yleinen ilo ja sympatia, 
joilla Venäjän vallankumous otettiin vastaan maassamme, 
ja se lähenteleminen, jota kaikki puolueet ja sanomalehdet 
osoittivat uutta Venäjää kohtaan, tulisi varmaankin 
Saksassa vaikuttamaan sen, että kaikki intressi Suomea 
kohtaan katoaisi. Kuinka kävisi jääkäripataljoonan Sak¬ 
sassa? Olihan jo parikin kertaa ollut kysymys sen hajoit¬ 
tamisesta, ja miten ottaisivat nuorukaiset itse vastaan 
tämän ilmoituksen, että kaikkialla maassamme sopu ja 
ystävyys taas solmittaisiin vuosisataisen vihollisemme 
kanssa, joka yhä ja yhä oli meitä lupauksillaan pettänyt? 

En voinut sentähden iloita vallankumouksesta, ja 
ystäväni Viipurissa kummastelivat, miksi kieltäydyin 
osaaottamasta juhlavalaistukseen, kun kaikki muut 
samassa talossa olivat valaisseet ikkunansa. 

Päätin lähteä Helsinkiin, kutsua kokoon sotilas- 
komitean ja siellä neuvotella mihin toimenpiteisiin nyt oli 
ryhdyttävä. Saavuttuani Helsinkiin oli asema muuttu- 

Kenraalikuvernööri Stahovitsh ja senaattori Tokoi tulossa Niko¬ 
lainkirkosta. 


nut vieläkin epäedullisemmaksi aktiiviselle toimin¬ 
nalle. 

Suomen kenraalikuvernööriksi oli nimitetty Mikael 
Aleksandrovitsh Stahovitsh, valtakunnanneuvoston jäse¬ 
nenä tunnettu maatamme kohtaan ystävällisistä puheis¬ 
taan, ja Venäjän väliaikaisen hallituksen julistuskirjan 
johdosta olivat pääkaupungin lehdet täynnä myötä¬ 
mielisiä kirjoituksia. Niinpä kirjoitti maamme suurin 
ruotsinkielinen lehti: »Ei koskaan ennen ole julistusta 
näin rikkailla lupauksilla annettu maallemme.» 

Ainoa vaara, mikä uhkasi tätä hyvää ystävyyttä, oli 
nuorison, varsinkin ylioppilasnuorison mielipide. Se oli 


8 — Sortovuosista itsenäisyyteen. 

voitettava millä hinnalla tahansa, ja tätä varten päätti 
Venäjän laivaston päällikkö vara-amiraali Maksimoff 
henkilökohtaisesti kääntyä heidän puoleensa. Jo maalis¬ 
kuun 22 päivänä hän oli käskenyt ylioppilaskunnan 
kokoontua yliopiston juhlasaliin, jotta hän voisi sille 
ilmaista mielipiteensä vallankumouksen merkityksestä 
Suomen kansalle. Tasan kello 2 iltapäivällä saapui ami¬ 
raali Maksimoff yliopistoon, jonka juhlasali oli ääriään 
myöten täynnä ylioppilaita; kadulle saapuneet kansan¬ 
joukot ottivat eläköön-huudoin vastaan amiraalin. 

Koska tämä esiintyminen monessa suhteessa on mielen¬ 
kiintoinen, lainaan sen tähän sanomalehtien referaatin 
mukaan. Amiraali astui kateederiin ja pyysi ensiksi 
anteeksi, ettei hän osannut suomenkieltä, jota hän mie¬ 
luimmin olisi käyttänyt, ja että hänen ruotsinkielinen 
puheensa mahdollisesti oli sellainen, etteivät kuulijat 
häntä ymmärtäneet. Tämän jälkeen hän lausui: 

Suomen ylioppilaat! Vapaan Venäjän kansan laivaston pääl¬ 
likkö tervehtii teissä uutta, nuorta, vapaata Suomea uuteen 
elämään, mutta myös uusiin taisteluihin. Niitten taistelujen, 
jotka antavat vapauden Venäjälle, täytyy myös antaa se teille. 
Minä käännyn teidän puoleenne, Suomen nuoriso, joitten nuo¬ 
rissa sydämissä rakkaus isänmaahan sykkii voimakkaimmin. 
Käännyn teidän puoleenne, jotka vähemmin olette saaneet tuntea 
sen hallituksen painoa ja vääryyttä, joka on omaa kansaansa 
sortanut. Sanon teille avoimesti: Teidän maanne on minun 
toinen isänmaani, täällä olen syntynyt ja täällä olen lapsuuteni 
iloiset päivät viettänyt tämän tuhatjärvisen maan metsien humi¬ 
nassa. Otin vastaan virkani ihanalla, mutta vaikealla hetkellä. 
Heti ensipäivänä, kun kaikki joukkoni iloitsivat, en unohtanut 
maatanne, vaan huusin kovaan: Suomi — kirjoita vapauden kil- 
vellesi: Vapaus, veljeys, yhdenvertaisuus on se huuto, jonka vapaa 

Venäjä kohdistaa teille! Nyt kysyn teiltä, tahdotteko tulla Venäjän 
vapauden veljiksi? Sanokaa se suoraan, aukaiskaa sydämenne ja 
sanokaa, että te tahdotte auttaa meitä. Kutsun teidät Suomen 
vapauden vartijoiksi ja pyydän teitä auttamaan minua taistelussa 
yhteistä vihollista, voitetun vanhan venäläisen hallituksen jään¬ 
nöstä vastaan. Voitte itse löytää keinon, miten voitte auttaa 
minua. Viholliseni ovat lukuisat ja monta laatua, he voisivat 
kietoa minut täydellisesti hämärään, jos ei vapauden valo läpäisisi 
sitä. Täällä on vakoojia Saksasta. On koetettu lähettää väkijuo¬ 
mia matruuseille, ja viimeksi olemme saaneet käsiimme sähkö¬ 
sanoman vanhan hallituksen salaisilta asiamiehiltä: »Kaikki ei 
vielä ole kadotettu.» Tahdotteko auttaa minua taistelussa vapau¬ 
den puolesta? Jos te sen teette, toivon, että Suomi tulee olemaan 
yksi Euroopan vapaimmista valtioista. 

Läsnäolijat palkitsivat puheen vilkkailla kättentapu¬ 
tuksilla, ja ylioppilaskunnan puheenjohtaja vastasi hyvin 
arvokkaasti, sanoen m. m. Suonien nuorison käsittäneen 
tilanteen vakavuuden ja käyttäytyvän levollisesti. 

Tietenkin tästä puheesta voi jättää pois kaikki kauno- 
sanat »vapaudesta» ja »rakkaudesta Suomeen», sillä millä 
hän oli sitä tätä ennen osoittanut! Hänen veljensä oli 
Bobrikoffin aikuinen poliisimestari Hangossa ja vanhan 
tsaarivallan uskollinen palvelija, ja itse hän oli noussut 
asemaansa tsaarivallan armosta, mutta niinkuin moni 
muukin onnenonkija hän toivoi vallankumouksen autta¬ 
van häntä eteenpäin. Päätarkoituksena hänen puheessaan 
oli selvästi, että ylioppilasnuorison oli sanottava itsensä 
irti Saksasta ja koetettava vaikuttaa siihen suuntaan, että 
kaikki yhteys Suomen ja Saksan välillä katkeaisi. Väli¬ 
aikaisen hallituksen taholta oli jo annettu tietää Suomen 
johtaville henkilöille, että tämä sympatia Saksaa koh¬ 
taan häiritsi Suomen ja Venäjän välejä. 

Kun amiraali Maksimoff kuitenkaan ei ollut varma 
siitä, että ylioppilaat olivat hänet oikein ymmärtäneet, 
kutsui hän ylioppilaslähetyskunnan luokseen ja antoi tälle 
selostuksen, jonka hän pyysi ilmoittamaan kokoontu¬ 
neelle ylioppilasnuorisolle. 

Maaliskuun 25 p:nä kello 12 oli ylioppilastalo täytty¬ 
nyt ääriään myöten tämän selostuksen kuulijoista, niin 
että oli pakko lukea julistus samalla kertaa myöskin 
osakuntien juhlasalissa. Selostuksen sananmuodon oli 
amiraali Maksimoff hyväksynyt julkaistavaksi. 

Amiraali Maksimoff ilmoitti, että hän oli aikonut jo 
silloin, kun hän ensikerran puhutteli ylioppilaita yliopis¬ 
ton juhlasalissa, sanoa paljon enemmän ja että itse pää¬ 
asia jäi hänen puheessaan sanomatta. Senvuoksi yli¬ 
oppilaat eivät ehkä ymmärtäneet puheen tarkoitusta. 
Yliopiston viranomaiset olivat nimittäin estelleet häntä, 
mutta nyt hän katui, että oli neuvoa seurannut. Hän 
ajatteli Suomen tulevaisuutta paljon suurempana kuin 
suomalaiset itse ja oli vakuutettu siitä, että nuoriso ymmär¬ 
tää häntä ja ajattelee samoin kuin hän. Kansanedus¬ 
tajat olivat hänen kanssaan puhuneet vain vanhoista 
perustuslaeista. Hän tahtoi, että kaikki Venäjän kansat 
tulisivat vapaiksi. Suomen pitäisi tulla yhtä vapaaksi 
kuin yksityiset valtiot Amerikan Yhdysvalloissa ovat. 
Miksi pitäisi virolaisten olla venäläisten ja saksalaisten 
käskettävinä, oli hän ajatellut Virossa ollessaan. Ei voi 
olla enää kysymystä tsaarihallituksen palauttamisesta, 
vaan Venäjä kehittyy tasavallaksi, ehkä jonkinlaiseksi 
liittovaltioksi, jossa kaikki kansat, myöskin virolaiset, 
lättiläiset ja puolalaiset, ovat vapaat. 

Jo vuonna 1905 hän oli aikonut tulla Suomeen 
täältäpäin aloittaakseen vallankumouksen, mutta tapahtu¬ 
mat kehittyivät liian nopeasti. Täällä oli sekä punainen 
kaarti että valkoinen kaarti, ja yksimielisyyttä puuttui 

Nyt hän oli saanut varmoja tietoja siitä, että 3,000 
suomalaista oli tulossa Saksasta tänne, ja tästä hän olisi 
tahtonut puhua jo yliopistolla. Olot ovat kokonaan muut¬ 
tuneet sen jälkeen, kuin nämä miehet lähtivät täältä. He 
ovat tahtoneet taistella vanhaa tsaarihallitusta vastaan, 
jonka vallankumous oli kaatanut. Senvuoksi hän oli täy¬ 
sin vakuutettu siitä, etteivät he nyt voi palata vapaan 
Venäjän vihollisina. Mutta jos niin olisi, vahingoittaisi¬ 
vat he suuresti Suomea, ja sitä hän surisi. Hän oli valmis 
lähettämään vaunuja heitä vastaan, ja he saisivat tulla 
asestettuina; — silloinkin hän ottaisi yksin ja aseettomana 
heidät vastaan. Hän luottaa Suomen kansaan niin, että 
jos Suomella olisi oma sotaväki, olisi hän valmis viemään 
pois venäläiset joukot ja antamaan suomalaisten itse 
puolustaa maataan. Heti tänne tullessaan hän oli sitä 
mieltä, että Suomen tulee saada oma sotaväki. Hän luot¬ 
taa siihen, että suomalaiset puolustautuisivat jokaista 
maahan hyökkäävää vihollista vastaan. 

Kun hän otti täällä vallan käsiinsä, ei hän tietänyt 
täällä olevan valtiollisia vankeja, mutta tästä oli hänelle 
äskettäin ilmoittanut kenraalikuvernöörin apulainen, 
paroni Korff. Hän on päättänyt heti antaa käskyn van¬ 
kien täydellisestä vapauttamisesta sekä että heitä ei ole 
tuomittava edes Suomen lakien mukaan. Nykyjään 
ei ole tuomioistuimia sellaisia asioita varten, nykyjään 
ei ole muuta lakia kuin velvollisuus isänmaata kohtaan. 


/ 

Vain tämä laki vallitsee laivastossa. Tämän vuoksi 
on nekin, jotka ovat tulleet tänne tuhotakseen pommeil¬ 
laan venäläisiä sotalaivoja, päästettävä vapaiksi. He 
ovat aikoneet hävittää tsaarihallituksen laivoja, ei Venä¬ 
jän kansan. 

Nyt on onnistunut vakiinnuttaa jäijestys Venäjällä. 
Ulkomailla, vieläpä Ruotsissakin, luotetaan uuteen halli¬ 
tukseen. Tästä on hyvänä todisteena Venäjän rahan arvon 
kohoaminen. 

Hän ei ollut mielestään puhuja, mutta kun hän mai¬ 
nion puhujan Roditsheffin jälkeen oli puhunut meri¬ 
sotilaille, olivat hänen kuulijansa puhjenneet kyyneliin, 
ja hän oli tehnyt sovinnon kiihkeimpienkin vallankumouk¬ 
sellisten kanssa, jotka olivat epäilleet häntä. Senvuoksi 
hän uskoi, että välittömällä puheella olisi voittanut yli- 
oppilaitten luottamuksen. 

Rauha voi tulla pian, sillä Saksan kansa ei varmaan¬ 
kaan kauemmin taistelisi vapaata ja uudelleen järjesty¬ 
nyttä Venäjää vastaan. Voipa pian Saksassakin puhjeta 
vallankumous, joka kukistaa preussilaisuuden ja Hohen- 
zollernit. Silloin hän ei näkisi mitään syytä, miksi kansain 
olisi edelleen taisteltava toisiaan vastaan. Hän oli itse ollut 
sotilas jo 30 vuotta, mutta ei ollut militarismin ihailija. 

Hän tahtoi nyt kääntyä ylioppilaiden puoleen. He 
voivat ajatella suuremmin ja katsoa kauemmaksi kuin 
vanhat. Ylioppilaiden kautta, jotka edustavat eri kansan¬ 
luokkia, hän luuli voivansa vaikuttaa eri kansanryhmiin 
paremmin kuin valtiopäiväryhmäin johtajain välityksellä. 

Kaiken tämän hän pyysi lähetystöä saattamaan 
ylioppilaiden tietoon. 

Samalla mainitsi amiraali keskustelleensa sähköteitse 
Roditsheffin kanssa, joka ilmoitti hyväksyvänsä ami¬ 
raalin kannan. 

Tämä amiraali Maksimoffin liukkaan ja liehakoivan 
puheen ydin oli siis saada ylioppilaat tekemään voitavansa 
kutsuakseen pois jääkärit Saksasta ja lakkauttamaan 
kaiken yhteyden Suomen ja Saksan välillä. Tilanne lai¬ 
vastossa oli sellainen, että avoveden tultua Itämeren 
laivasto, jonka upseeristo oli suureksi osaksi murhattu 
ja josta kaikki sotakuri oh kadonnut, helposti voisi tulla 
hävitetyksi. Tämä hävitystyö voisi erikoisesti helpottua, 
jos Suomessa jatkuisi Venäjää kohtaan vihamielinen henki. 
Sen tähden amiraali Maksimoff ensimmäiseksi mielestään 
lupaa oikein Porvoon mitalla, vaikka itse asiassa hän ei 
ymmärrä, ettei suomalaisille voinut olla ollenkaan houku¬ 
televaa tulla liittovaltioksi Venäläiseen federatiiviseen tasa¬ 
valtaan. Sen valtiollinen asema ja kansallisuus katoaisivat 
tykkänään tällaisessa liitossa, mutta amiraali Maksimoff 
ei ainoastaan lupaa, vaan hän uhkaa, tosin silkkihansik¬ 
kailla lausuen, että jos Suomi ei jätä suhteitaan Saksaan, 
käy sen hullusti, jota tietysti Suomea rakastava ja hyvä¬ 
sydäminen amiraali ei haluaisi. Lopuksi hän osoittaa, 
kuinka kaikki laskelmat Saksan avusta voivat pettää, sillä 
pian siellä vallankumous pyyhkäisee pois Hohenzollernit. 

Venäjän vallankumouksessa on esiintynyt monta 
hyvin inhoittavaa tyyppiä. Yksi niistä on varmaankin 
tämä yhfäkkiä vallankumoukselliseksi muuttunut ami¬ 
raali, joka syleilee äskeisten toveriensa murhaajia laivas¬ 
tossa ja koettaa imelin sanoin sokaista Suomen ylioppi¬ 
lasnuorisoa, mennen tässä niin pitkälle, että hän voittaak- 

seen nuorten suosion käyttää halveksivia sanoja Suomen 
kansan edustajista, jotka olivat vain puhuneet »van¬ 
hoista perustuslaeista». Tämä ei kuitenkaan estä häntä 
y. m. Venäjän uuden hallituksen edustajia käyttämästä 
myös eduskunnan jäseniä päämääräänsä edistääkseen. 

Samana päivänä (25 p:nä maaliskuuta) oli porvarilli¬ 
sissa lehdissä seuraava tiedoitus, jonka porvarillisten 
eduskuntaryhmien ja puoluehallitusten yhteinen valtuus¬ 
kunta oli laatinut: 

»Suuri, kauas kansamme tulevaisuuteen kantava edistysaskel 
on saavutettu maaliskuun julistuskirjalla Suomen valtiosäännön 
jälleen saattamisesta täyteen voimaansa ja sisällisen itsenäisyy¬ 
temme edelleen kehittämisestä. Tämän saavutuksen saattaisi 
vaaranalaiseksi sellaisen väärinkäsityksen syntyminen, että nyt 
tapahtunut suuri muutos kansamme asemassa vahingoittaa 
vapaata Venäjän kansaa sekä valtakunnan ja sen sotavoiman 
turvallisuutta. Valtuuskunta puolestaan sentähden vakavasti 
teroittaa kaikkien kansalaisten mieliin, että on ehkäistävä kaikkea, 
mikä voisi aiheuttaa tuollaista väärinkäsitystä. Tällä arka¬ 
luontoisella alalla ei ole sallittava mitään varomattomuutta, 
ajattelemattomuutta, provokatsionia, saatikka rikollisia yrityksiä. 

Helsingissä, 24p:nämaaliskuuta 1917. 

Suomalaisen ja nuorsuomalaisen sekä ruotsalaisen kansan¬ 
puolueen ja maalaisliiton eduskuntaryhmät ynnä puoluehallitusten 
yhteinen valtuuskunta. (Nimet.)» 

Kummallista, mikä luottamus uuteen Venäjään tästä 
tiedoituksesta käy ilmi! Luottamus, joka nojautuu väli¬ 
aikaisen hallituksen Suomelle antamaan julistuskirjaan 
eikä ota huomioon, että tämän väliaikaisen hallituksen 
asema oli niin heikko, ettei se voinut estää murhia ja vielä 
vähemmän rangaista niitä. Eipä sanomalehdistön sähkö¬ 
sanomistakaan olisi voinut olla vaikeata tehdä johtopää- 

töstä, että tämän hal¬ 
lituksen olemassaolo jo 
ensipäivistä asti riippui 
kokonaan siitä, voisiko 
se saada katuyleisön suo¬ 
sion, joka välittämättä 
hallituksesta piti kokouk¬ 
siaan kasarmeissa ja ka¬ 
pakoissa. 

Onneksi ylioppilas- 
nuorisomme ei kompas¬ 
tunut tähän ansaan. 

Suurella enemmistöllä se 
torjui luotaan kaikki 
amiraali Maksimoffin kosimiskokeet, sen lähetystö kään¬ 
tyi sotilaskomitean puoleen pyynnöllä saada kuulla komi¬ 
tean ajatukset tilanteesta. Sotilaskomitean jäsenet kokoon¬ 
tuivat pörssiklubiin, johon saapui kolmimiehinen lähe¬ 
tystö maisteri B. Appelbergin johdolla. 

Maisteri Appelberg selosti ylioppilaslähetystön käyntiä 
amiraali Maksimoffin luona, joka oli ehdottanut, että 
ylioppilaat lähettäisivät edustajansa Saksaan kehoitta- 
maan jääkäreitä lopettamaan toimintansa siellä, jolloin 
amiraali Maksimoff takaisi heille täydellisen turvallisuu¬ 
den. Maisteri Appelberg ilmoitti, että oli aikomus lähet¬ 
tää kolmimiehinen lähetystö Saksaan. Hän pyysi nyt 
saada kuulla, mitä sotilaskomitea arveli nykyisestä tilan¬ 
teesta ja amiraali Maksimoffin ehdotuksesta. 

Sotilaskomitean puolesta lausuin vastaukseksi, että 
nyt jos koskaan on jääkärien jäätävä Saksaan ja että on 

tehtävä propagandaa mahdollisimman monen nuorukaisen 
liittymiseksi jääkäreihin, sillä Suomella ei ole milloinkaan 
ollut suurempia edellytyksiä itsenäisyytensä saamiseen 
kuin nyt. Vallankumous on vasta alussa ja tulee yhä enem¬ 
män päivä päivältä hävittämään Venäjän armeijan, kunnes 
täydellinen anarkia tulee maahan. Olisi erittäin vaaral¬ 
lista meidän maallemme olla kytkettynä Venäjän vallan¬ 
kumoukseen, meidän on päinvastoin kaikin voimin jatket¬ 
tava aktiivista politiikkaamme. 

Maisteri Appelberg lausui tämän jälkeen ilonsa siitä, 
että sotilaskomitealla oli sama mielipide kuin ylioppilas¬ 
kunnan suurella enemmistöllä. Ylioppilaat aikoivat lähet¬ 
tää lähetystön Saksaan, mutta aivan toisin ohjein, kuin 
mitä amiraali Maksimoff oli ehdottanut. Tämä ylioppi¬ 
lasten tiedonanto oli omiaan ilahduttamaan minua suu¬ 
resti, olin näet pelännyt, että viime päivien huumaus 
olisi saanut vallan myös nuorisossamme, ja silloin olisi 
kaikki ollut hukassa. 

Matkustin takaisin Viipuriin, jossa yleensä kaikilla 
nuorsuomalaisilla oli samanlainen katsantokanta kuin 
minullakin. Sanomalehti »Karjala» oli aina ollut puolueen 
aktivistien lehti ja ajoi nytkin päättävästi itsenäisyysasiaa. 

Asessori Svinhufvud oli niitä kansalaisia, jotka väki¬ 
valtaisesti sodan aikana oli karkoitettu Siperiaan. Hän 
ei ollut kuitenkaan mies, joka tästä olisi lannistunut. Olin 
saanut siltä ajalta häneltä, kuten jo olen kertonut, pari 
kirjettä, jotka tietenkin sotasensuuri oli avannut, mutt'ei 
kummallista kyllä pidättänyt. Kirjeistä hehkui rohkeus 
ja luottamus tulevaisuuteen, ja hän kuvasi elämänsä 
Siperiassa varsin siedettäväksi. 

Kun hänet nyt vallankumouksen puhjettua vapautet¬ 
tiin, oltiin kaikkialla valmiit ottamaan hänet juhlalli¬ 
sesti vastaan. Viipurissa pidettiin kansalaispäivälliset 
hänen kunniakseen, ja minua pyydettiin pitämään juhla¬ 
puhe hänelle. Hän saapui Pietarista, jossa eräät venäläis¬ 
ten porvarillisten puolueitten merkkimiehet olivat häntä 
juhlineet, ja hän oli hyvin liikutettu tästä venäläisten 
vieraanvaraisesta vastaanotosta. 

Kun minä puheessani viittasin siihen, että me emme 
voi olla levollisia täällä, ennenkuin Viipurin linnan tor¬ 
nissa liehuu vapaan Suomen oma lippu, niin Svinhufvud 
hymyillen lausui ainoastaan: »No, no!» Ei kestänyt kui¬ 
tenkaan monta päivää, ennenkuin hän oli ehtinyt orien¬ 
toida, ja hän liittyi koko suurella isänmaallisella sielullaan 
itsenäisyysmiehiin. 

Hallituksen kokoonpano Helsingissä ei myöskään luvan¬ 
nut mitään hyvää. Sosiaalidemokraateilla oli enemmistö 
Tokoin hallituksessa, ja selvää oli, että näin myrskyisinä 
aikoina tällainen hallitus oli vailla sitä vahvuutta, jota 
tarvittiin j ärjestyksen ylläpitämiseksi. 

Kaikkialla maassamme olivat poliittiset keskustelut 
etualalla, ja puolueet valmistautuivat kokoontumaan 
Helsinkiin pohtimaan päivän kysymyksiä. 

Eipä kummallista, että tällaisissa oloissa kasvoi aja¬ 
tus suomalaisen sotaväen muodostamisesta. Niinpä saa¬ 
pui everstiluutnantti W. Thesleff lomalle Riian rintamalta 
Viipuriin. Hän kääntyi minun puoleeni, jonka hän tiesi 
olevan mukana sotilasjärjestössä. 

»Miksi ette perusta armeijaa Suomeen? Riian rinta¬ 
malla puhutaan yleisesti tästä. Siellä sanotaan: puola- 

laiset asettavat vapaaehtoisia joukkoja, samaten virolai¬ 
set, lättiläiset ja muut kansat, yksin suomalaiset eivät 
halua vuodattaa vertansa Venäjän edestä, vaikka ovat 
saaneet miltei täydellisen vapauden.» 

»Katsotko todella, että sen jälkeen kuin olemme 
lähettäneet nuorisomme Saksaan ja koko kansa sieltä 
odottaa vapautustaan, yhfäkkiä muuttaisimme rinta¬ 
maa ja taistelisimme heitä vastaan.» 

»Ei, sitä ei tarvitse tehdä, sillä ennenkuin sotaväki on 
muodostettu, on meillä rauha.» 

Mutta paljon enemmän merkitsi se, että muutamat 
Venäjällä palvelleet upseerit pyysivät hallitukselta lupaa 
saada muodostaa suomalaisen vapaajoukon. Sotilas- 
komitean onnistui kuitenkin estää tämä toimenpide. 
Jos tästä olisi tullut tosi, olisi se ollut samaa kuin katkaista 
kaikki suhteet Saksaan, ja kansamme olisi askel aske¬ 
lelta vajonnut samaan kurjaan tilaan kuin Venäjä. 

Maaliskuun loppupäivinä Tokoi esitti uuden halli¬ 
tuksen ohjelman, ja huhtikuun 4 p:nä kokoontui edus¬ 
kunta, jossa kuten hallituksessakin oli sosialistinen enem¬ 
mistö. Sen puheenjohtajaksi valittiin Kullervo Manner. 
Valtiopäiväin juhlalliset avajaiset tapahtuivat huhtikuun 
11 p:nä. Valtiopäiväin kokoonkutsumisen johdosta olivat 
eri puolueet myöskin täksi ajaksi määränneet puolue¬ 
kokoukset pidettäviksi Helsingissä. 

Nuorsuomalainen puolue Viipurissa varusti kokouk¬ 
seen varmoja itsenäisyysmiehiä, ja näitten joukossa mat¬ 
kustin minäkin kokoukseen. Kokouksessa huhtikuun 
16 p:nä jakautui puolue itsenäisyyskysymyksessä kahteen 
eri leiriin. »Helsingin Sanomain» (K. J. Stählbergin) 

ryhmä oli itsenäisyyttä 
vastaan, jotavastoin pää¬ 
asiallisesti Viipurin lää¬ 
nin nuorsuomalaiset ja 
»Suomalaisen Kansan» 
ryhmä tahtoivat puo¬ 
lueen julkilausumaan oh¬ 
jelmassaan itsenäisyy¬ 
den. 

Edellisen ryhmän pää- 
puhujana esiintyi se¬ 
naattori Rudolf Holsti. 
Hän esitti suurella mie¬ 
lenkiinnolla seuratun val¬ 
tiollisen katsauksen asemasta. Puhuja huomautti, että 
meidän on tarkastettava suuria maailmantapahtumia, 
joiden pyörteeseen on joutunut noin puolitoista miljar¬ 
dia ihmistä, laajemmassa näkökulmassa kuin siltä, josta 
tavallisesti pyrimme kansojen taistelua silmälläpitämään. 
Meidän on pyrittävä näkemään, voidaksemme välttää 
laskuvirheitä, kansamme asema sen suhteessa muihin 
kansoihin, koko maailman kehitykseen, ja vasta näin 
laaditun käsityksen perusteella ratkaistava, mitä meidän 
on tehtävä vallankumouksen meille tuoman vapauden 
turvaamiseksi ja kehittämiseksi. On pidättäydyttävä teke¬ 
mästä harkitsemattomia tekoja, jotka voisivat käydä 
kansallemme kalliiksi opetukseksi, korvaamattomaksi tap¬ 
pioksi. On säilytettävä mielenmaltti ja kylmästi tarkas¬ 
tettava tapahtumain kulkua antautumatta uskomaan, 
että vaara meidän osaltamme on ohi. 

Niinkuin tästä näkyy, teki senaattori Holsti juuri sen 
suuren laskuvirheen, josta hän varoitti, nimittäin että 
hän rakensi Suomen tulevaisuuden Venäjän vallankumouk¬ 
sen meille tuomalle vapaudelle. Itsenäisyyden puoltajain 
taholta esiintyi senaattori Heikki Renvall pontevasti 
osoittaen, ettei maailman viisaus ollut yksinomaan senaat¬ 
tori Holstin monopoli, vaan että nyt oli ajankohta, 
jolloin Suomen kansan oli ratkaistava, mitä tietä se aikoo 
kulkea: yhteydessäkö Venäjän kanssa vai avaamallako 
vapaan, riippumattoman väylän? 

Mitään sovittelua ei saatu aikaan, ja puolueen päätök¬ 
sessä hyväksyttiin senaattori Otto Stenrothin laatimat 
ponnet, jotka voitiin tulkita jonkinlaisena kompromissina 
molempien katsantokantojen välillä. Ponnet kuuluivat 
seuraavasti: 

»Nuorsuomalaisen puolueen kokous lausuu, että Suomen kan¬ 
san on, pyrkien mahdollisimman laajaan valtiolliseen itsenäisyy¬ 
teen, ponnistettava voimansa vapautensa ja itsemääräämisoikeu¬ 
tensa turvaamiseksi ja kehittämiseksi ja 

että Suomen oikeus omain asiain hoitoon on viipymättä toteu¬ 
tettava.» 

Kuvaavana sille näkökannalle, joka pani kaiken 
luottamuksensa Venäjän vasta-alkaneen vallankumouk¬ 
sen lupauksille, olivat erinäiset suurella mieltymyksellä 
vastaanotetut puheet, jotka pidettiin samana iltana pörs¬ 
sissä. Varsinkin hämmästytti minua lakitiedetten kandi¬ 
daatti Einar Böökin puhe. Puhuja kertoi puhutelleensa 
erästä lättiläistä, joka oli sanonut: »Se on se pieni harmaa 
mies, joka on meille vapauden antanut.» Hän tarkoitti 
venäläistä sotilasta, joka yhdessä työväen kanssa oli vai- 

lankumouksen toimeenpannut. »Mutta me emme ole vain 
saaneet vapautta», jatkoi puhuja, »me olemme sen ansain¬ 
neet. Kansamme pohjakerrokset ovat tämän vapauden 
puolesta tehneet yhtä paljon kuin mekin. Meidän työ¬ 
väestömme on nyt toinen kuin edellisen murroskauden sat¬ 
tuessa, se on selvillä asian vakavuudesta, työväki on 
pysynyt kylmänä, harkitsevana. Meidän harmaat mie¬ 
hemme ovat osanneet käyttää sekä taktiikkaa että strate¬ 
giaa, jota on tarvittu. Meidän sosiaalidemokraattinen puo¬ 
lueemme on osoittanut olevansa suurin piirtein katsoen 
kypsä. Tämän kiitoksen voimme hyvällä syyllä lausua, 
sillä sosiaalidemokraatit meillä ovat samalla pohjalla kuin 
nuorsuomalainen puolue. Jossakin toisessa maassa tällä 
puolueella olisi nimenä kansallisdemokraattinen puolue. 
Sama demokratian vaatimus on näitten molempien puo¬ 
lueitten perusta. Voimme luottaa siihen, että kansanvalta, 
demokratia, kummassakin muodossaan on vankka kan¬ 
sallinen perusta, jolle tulevaisuus on rakennettava. Näin 
omistan nämä ajatukset, en yksinomaan sosiaalidemokra¬ 
tialle, vaan demokratialle, kansanvallalle yleensä. Elä¬ 
köön demokratia.» 

Tämä »kaukonäköinen» valtiomies sai kuitenkin pari 
päivää tämän jälkeen Helsingin Sanomista lukea seuraavaa: 

»Erittäin kiusallisen vaikutuksen tekivät eduskunnan puhe¬ 
miehen kautta kaupunginvaltuusmiehille esitetyt terveiset työ¬ 
päivän lyhentämiseen nähden kunnan töissä. Kunnankin töihin 
ja laitoksiin mainittiin näet sovelletuksi uhkaus, että ellei 8-tun- 
tista työpäivää seuraavaksi päiväksi (huhtikuun 19 päiväksi) hyväk¬ 
sytä, ryhtyy monituhantinen sotaväki lakkoa kannattamaan ja 
ottaa ilman muuta käsiinsä asianomaiset laitokset, jommoisia ovat 
esimerkiksi sähkö-ja vesijohtolaitokset, puhtaanapitolaitos j. n. e.» 

Ei kukaan ole profeetta omassa maassaan, herra Einar 
Böök ei kuulunut niistä edes pieniin! 

Muitten puolueitten kokouksessa ei suinkaan päästy 
parempiin tuloksiin. Porvarillinen Suomi, sen johtomiehet 
eduskunnassa joko luottivat Venäjän vallankumouksen 
lupaamiin etuihin tai arvelivat, että oli liian vaarallista 
rikkoa suhteita Venäjän kanssa, kun mitään varmuutta 
ei ollut, etteikö itsenäisyysaate päinvastoin johtaisi maa¬ 
tamme mitä vaarallisimpiin selkkauksiin. Tämä näkökanta 
on täydellisesti ymmärrettävä. 

Meille, jotka emme luottaneet Venäjän vallankumouk¬ 
sen väliaikaisen hallituksen lupauksiin, vaan olimme var¬ 
mat, että tämä vallankumous veisi meidät mukanaan täy¬ 
delliseen anarkiaan, oli asema hyvin vaikea. Tietenkin 
saksalaiset tiesivät erinomaisen hyvin, että Suomen kansa 
kokonaisuudessaan oli ottanut vastaan vallankumouksen 
mitä suurimmalla ilolla. Mitä arvoa oli enää pantava niit¬ 
ten yksityisten suomalaisten ilmoituksille, jotka Tukhol¬ 
massa ja Berliinissä olivat kertoneet, että kansa oli tyyty¬ 
mätön yhteyteen Venäjän kanssa. Tosin he koettivat 
selittää senaattori Tokoin valtiopäivillä huhtikuun 20 
p:nä pitämää puhetta eduskunnalle jonkinlaisena itsenäi- 
syysvaatimuksena. Ja semmoinen se osaltaan olikin, jos¬ 
kin pääpaino tuntui olevan seuraavissa sanoissa: 

». . . vallankumous ei ymmärtääkseni vielä ole täydellisesti 
loppuunsuoritettu. Tosin tsaarivalta on kukistettu, mutta tämän 
valtiollisen vallankumouksen rinnalla on vielä käymässä syvälle- 
käypä yhteiskunnallinen vallankumous...» 

Sosialistit ymmärsivät täydellisesti, että vallankumous 
oli vasta alussa, ja odottivat siltä uusia voittoja luokka- 

9 — Sortovuosista itsenäisyyteen. 

taistelun kannalta, siis heidänkään itsenäisyyspyrintönsä 
eivät suinkaan saisi tapahtua riidassa Venäjän vallan¬ 
kumouksellisten sotamies-ja työväenneuvostojen kanssa. 

Tällaisissa olosuhteissa kokoontui sotilaskomitea har¬ 
kitsemaan, mitä voitaisiin tehdä, etteivät välit Saksan 
kanssa kokonaan rikkoutuisi. Oli osoitettava, että löytyi 
järjestö, joka huolimatta vallankumouksen uskotelluista 
eduista, määräperäisesti jatkoi itsenäisyysohjelmaa. Pää¬ 
timme lähettää edustajia Tukholmaan koettamaan saada 
kosketusta Saksan armeijan ylijohdon ja sotilaskomitean 
välillä. Kolmimiehiseen lähetystöön valittiin everstit 
Mexmontan ja Becker sekä minut, sijaisena ratsumestari 
Ahrenberg. 

Minun piti lähteä niin pian kuin mahdollista, molemmat 
muut seuraisivat noin viikon perästä. 

Vallankumous oli pyyhkinyt pois entiset kuvernöörit 

maastamme, ja virkaa 
toimittivat hallituksen 
asettamat väliaikaiset 
kuvernöörit. Viipurissa 
toimi kuvernöörinä vara¬ 
tuomari Sarkanen. Sodan 
aikaisten säännösten mu¬ 
kaan tuli ulkomaan pää- 
sylupa saada ensin Pie¬ 
tarista, jonne lääninhal¬ 
lituksesta lähetettiin il¬ 
moitus henkilöistä, jotka 
anoivat ulkomaanpassia. 
Vaikka olin sodan aikana 



N. Mexmontan. 

niin usein matkustellut Ruotsiin, tuli nyt yhfäkkiä 
Pietarista kielto myöntää minulle passia. Ei ollut muuta 
neuvoa kuin matkustaa Helsinkiin pyytämään kenraali- 
kuvernöörin avustusta passin saantiin. 

Kenraalikuvernööri Mikael Stahovitsh oli minulle 
vanha tuttu niiltä ajoilta asti, jolloin hän Orlovin kuver- 
nementin aatelismarsalkkana istui valtioneuvostossa ja 
herätti huomiota suomiystävällisillä lausunnoillaan. 
Hänen veljensä, kenraali Paul Stahovitsh, oli läheinen 
ystäväni niiltä ajoilta, jolloin olin komennettuna Mosko¬ 
vaan. Kun astuin kenraalikuvernöörin taloon, ilmoitet¬ 
tiin minulle, ettei kenraalikuvernööri juuri voinut ottaa 
vastaan, mutta samalla astui hämmästyksekseni huonee¬ 
seen kenraali Paul Stahovitsh, joka samana aamuna oli 
saapunut Helsinkiin. Vähän aikaa juteltuamme jokapäi¬ 
väisistä asioista siirtyi hän Tokoin eduskunnassa pitä¬ 
mään puheeseen. Näkyi selvään, että tämä puhe oli herät¬ 
tänyt sekä kenraalikuvernöörissä että hänen veljessään 
vakavaa huolta. Itsenäisyysmiehenä en tietenkään voinut 
lausua paheksumistani tämän puheen johdosta, vaan koe¬ 
tin johtaa keskustelun Venäjän vallankumoukseen ja sii¬ 
hen anarkiaan, joka tästä johtuisi ja jonka tähden suoma¬ 
laisten oli pakko tehdä kaikkensa sen levenemisen estämi¬ 
seksi Suomessa. Muistan vielä, kuinka hänelle selitin, että jos 
olisin venäläinen, niin heti ehdottaisin sodan lopetettavaksi, 
miehistö rintamalta lähetettäisiin kotiin ja muodostettai¬ 
siin upseereista ja aliupseereista joukko-osastoja, koska 
tämä oli mielestäni ainoa keino väliaikaiselle hallitukselle 
järjestyksen ylläpitämiseksi Venäjällä ja vallankumouksen 
johtamiseksi yhteiskuntaa suojelevaan suuntaan. 

Kenraali Paul Stahovitsh oli aivan toista mieltä, 
vallankumouksen ensipäivät eivät tietysti voineet kulua 
ilman ikäviä, harkitsemattomia tekoja, jopa suoranaisia 
murhiakin, mutta Venäjän kansa on ystävällinen ja lem¬ 
peä kansa, joka, kun se tietää, että se saa maata viljeltä- 
väkseen, tulee tyytyväisenä ja kuuliaisena tottelemaan 
hallitusta. Sodan lopettaminen olisi rikos liittolaisia 
vastaan, päinvastoin on nyt Venäjän mitä suurimmalla 
innolla koetettava viedä sota onnelliseen ratkaisuun. 
Miljoonien ihmisten lähettäminen kotiin ilman, että mitään 
on järjestetty, oli päinvastoin hänen mielestään omiaan 
kasvattamaan anarkiaa. 

Kenraalikuvernööri Mikael Stahovitsh otti minut ystä¬ 
vällisesti vastaan, lupasi sähköttää kuvernööri Sarkaselle, 
että hän saa antaa minulle ja vaimolleni passit ja että hän 
(Stahovitsh) kyllä järjestää asiat venäläisten viranomais¬ 
ten kanssa Pietarissa. Tuntui masentavalta matkustaa 
Tukholmaan tällaisissa asioissa ja näin väärin käyttää 
sellaisten herttaisten henkilöitten kuin Stahovitsh-veljes- 
ten luottamusta. Mutta mitä tehdä! Mielestäni maamme 
asema päivä päivältä tuli vaarallisemmaksi, ja olin miltei 
vakuutettu, että ennenkuin me mitään saisimme aikaan, 
olisi väliaikainen hallitus kukistettu, niinkuin todella 
kävikin. Sotilaskomitean lähetystöön tuli se muutos, 
että eversti Becker ei voinut matkustaa, joten hänen sijai¬ 
senaan ratsumestari Ahrenberg tuli lähetystön jäseneksi. 





IX. 


Matka Tukholmaan keväällä 1917. 

Matka Tukholmaan täytyi tehdä niinkuin edellisinä¬ 
kin vuosina Pohjanlahden ympäri. Nyt oli kuitenkin 
päästy niin pitkälle, että Ruotsin puolelta johti jo rauta¬ 
tie Haaparantaan, niin että Torniosta oli vain ajettava 
rajan yli. Entisten santarmiupseerien sijaan suorittivat 
matkustajien tarkastuksen nyt nuoret sivistyneet reservi- 
vänrikit, jotka olivat erittäin kohteliaita matkustajille. 

Matka kului ilman minkäänlaista estettä, ja tultuani 
Tukholmaan kävin heti tuomari Jonas Castrenin luona, 
ilmoitin hänelle aikomuksemme ja niin menimme yhdessä 
Saksan poliittisen asiamiehen Steinwachsin luo ilmoit¬ 
tamaan sotilaskomitean lähetystön pikaisesta saapumi¬ 
sesta. 

Tirehtööri Steinwachs lähetti salakirjäimillä kirjoite¬ 
tun sähkösanoman heti Berliiniin kapteeni von Hiilsenille, 
että lähetystö Suomen upseeristosta saapuu näinä päivinä 
Tukholmaan ja että yksi sen jäsenistä on jo saapunut. 
Tuli heti vastaus, jossa kysyttiin lähetyksen tarkoitusta 
ja käskettiin tirehtööri Steinwachsin saapua Berliiniin 
tekemään yleisesikunnalle mieskohtainen ilmoitus siitä. 
Menin tapaamaan Tukholmassa ystävääni kapteeni Thes- 
löfiä, joka kirjoitti sujuvasti saksaa, ja me laadimme memo- 

randumin, jonka annoimme tirehtööri Steinwachsille 
evääksi. 

Siinä me esitimme matkamme tarkoituksen. Tah¬ 
doimme tietää, miten Saksa suhtautuisi itsenäisyyspyrin- 
töihimme, ja ennen kaikkea, voisimmeko odottaa saksa¬ 
laisten maihinnousua Suomeen. Myönteisessä tapauksessa 
antaisi sotilaskomitea Saksan armeijan käytettäväksi koko 
järjestönsä ja toimintansa. Suomessa olivat olosuhteet 
kehittyneet sellaisiksi, että ainoastaan täydellinen itse¬ 
näisyys voi taata Suomelle onnellisen tulevaisuuden. 
Nykyinen hetki oli otollinen tällaiselle pyrkimykselle: 
Venäjän armeija ja laivasto olivat täysin demoralisoidut. 
Siitä syystä pakottaisi saksalaisten eteneminen Riian 
rintamalla samaan aikaan kuin pienempiä saksalaisia 
osastoja nousisi maalle Suomessa Venäjän heti rauhaan; 
jos taas tätä hyökkäystä viivytettäisiin, onnistuisi ehkä 
Venäjän hallituksen ympärysvaltain avulla uudelleen 
järjestää armeijansa ja laivastonsa. Kaikissa tapauksissa 
voisi saksalaisten maihinnousu helpottaa suomalaisen 
armeijan muodostamista ja kansannousua Suomessa Venä¬ 
jää vastaan. 

Tällä välin seurustelin Tukholmassa olevien suoma¬ 
laisten, tuomari Castrenin, professori R. Erichin, vapaaherra 
Adolf von Bonsdorffin, johtaja S. Sarion, tohtori O. Sivenin 
y. m. kanssa. Tulin siihen käsitykseen, että erimielisyyk¬ 
siä vallitsi sielläkin näitten muutamien suomalaisten kes¬ 
ken. Syytä näihin eripuraisuuksiin en kuitenkaan tunte¬ 
nut. Muutaman päivän kuluttua saapuivat eversti Mex- 
montan ja ratsumestari Ahrenberg. He olivat tuskin 
saapuneet, kun tirehtööri Steinwachs palasi ilmoittaen, 

että hän Berliinissä oli esittänyt memorandumimme yleis¬ 
esikunnan poliittisen osaston päällikölle von Hulsenille, 
joka sen kanssa oli matkustanut suureen päämajaan, missä 
hän sen esitti kenraali Ludendorffille. Saksan armeijan 
päämaja piti meidän käyntiämme niin tärkeänä, että 
päätti lähettää sieltä erään korkeamman yleisesikunta- 
upseerin Tukholmaan neuvottelemaan kanssamme. 

Muutaman päivän kuluttua saapuikin yleisesikunta- 
kapteeni von Reiche Tukholmaan, ja kokous pidettiin 
tuomari Jonas Castrenin luona. Läsnä olivat, paitsi Castre¬ 
nia, eversti Mexmontan, kapteeni Theslöf, ratsumestari 
Ahrenberg ja minä sekä, paitsi kapteeni von Reicheä, 
tirehtööri Steinwachs ja hänen apulaisensa, tohtori, luut¬ 
nantti Schmidt. 

Kapteeni von Reiche lausui sisääntullessaan: »Sota¬ 
marsalkka von Hindenburg on pyytänyt minua lausu¬ 
maan hänen tervehdyksensä Suomen upseeriston lähetys¬ 
tölle. » 

Tämän jälkeen alkoi neuvottelu, jossa me osoitimme, 
mikä merkitys Suomella voisi olla sodassa ei ainoastaan 
Pietariin nähden, vaan siinäkin suhteessa, että Suomesta 
voitaisiin melkein lamauttaa koko Venäjän sotatarpeiden 
tuonti Euroopasta, sillä Suomesta käsin oli helppo särkeä 
Muurmannin rata, jopa tehdä hävitysmatkoja aina Arkan¬ 
geliin asti. Kapteeni von Reiche hämmästytti meitä suu¬ 
rella Suomen-tuntemuksellaan. Hän teki meille monia 
tärkeitä strategisia kysymyksiä, kuten oliko tunneli 
Haapamäen—Pieksämäen radalla valmis, oliko jo saatu 
rakennetuksi Kiviniemen silta Hiitolan—Raasulin radalla 
j. n. e. Myöskin hän tahtoi tarkoin saada tietää, mitä 

joukot voisivat saada maassamme ravinnokseen ja mitä 
olisi tuotava mukaan. 

Kapteeni von Reichen kysymykseen, miten Suomi 
voisi auttaa saksalaisen retkikunnan maihinnoustessa 
Suomeen, annoimme laajan lausunnon. 

Suomi voisi turvata kahden saksalaisen armeijakunnan 
lihan-, maidon- ja vointarpeen, mutta ei viljantarvetta. 
Se voisi asettaa sotakannalle vanhan upseeristonsa ja ali- 
päällystönsä, joita vielä löytyisi asekuntoisia, edellisiä 
noin 200 ja jälkimmäisiä noin 500, sekä noin 200,000 mie¬ 
heen nousevan armeijan, josta tosin ainoastaan pieni osa 
olisi entisissä Suomen pataljoonissa ja reservissä harjoi¬ 
tuksen saaneita, upseeriston ja alipäällystön saisi tämä 
armeija pääasiallisesti jääkäripataljoonasta. Juuri ennen 
saksalaisten tuloa voitaisiin miehittää erinäiset tärkeät 
rautatieristeykset ja räjähdyttää Karjalan kannaksella 
rautatiesillat Pietarin ja Viipurin välillä. Muutamilla 
paikkakunnilla voisivat suomalaiset itse riisua aseista 
venäläiset. 1 

Keskustelu ei kuitenkaan pysynyt kokonaan tarkoin 
asiallisella pohjalla. Tuomari Castren tahtoi käyttää tilai¬ 
suutta hyväkseen saadakseen pois Tukholmasta Saksan 
lähettilään, paroni Luciuksen, joka ei ollut yleensä harras 
kuulemaan suomalaisten toivomuksia. Castren varmaan 
yliarvioi Saksan armeijan ylijohdon valtaa ulkoasiain 

1 Katso lähemmin Ernst von Hulsenin kirjoitusta »Suomen 
Vapaussota» I. On mielenkiintoista, että mainitsemamme luku 
oli miltei sama. kuin mitä valkoiset ja punaiset vapaussodan aikana 
asettivat jalkeille; tietysti silloin ei voitu aavistaa, että kansalais¬ 
sota jakaisi tämän joukon kahteen vastakkaiseen leiriin. 

johtoon nähden, mutta 
kaikista meidän kehoi- 
tuksistamme huolimatta, 
että olisi kosketeltava 
yksinomaan sotilaallista 
kysymystä, jatkoi Cast¬ 
ren Saksan lähettilään 
mustaamista, jonka pois- 
kutsuminen hänen mie¬ 
lestään oli välttämätön 
ehto jatkuvalle menes¬ 
tykselle. Keskusteltuam¬ 
me vielä sopivista maihin¬ 
nousupaikoista, hevosten 
ja kärryjen lukumäärästä ja saantimahdollisuudesta, rauta¬ 
teiden liikkuvasta kalustosta ja veturien lukumäärästä eri 
osissa Etelä-Suomea, loppui tämä haastattelu kapteeni von 
Reichen kanssa, joka merkitsi kaikki vastauksemme 
muistikirjaansa. Kapteeni von Reiche vaati meitä vaike¬ 
nemaan tästä kokouksesta: ei kenenkään tulisi saada tietää 
hänen Tukholmassa käynnistään, ei edes Saksan sotilas- 
attashean eversti von Gieseninkään. Nähtävästi ei Saksan 
armeijan ylin johto tahtonut, että ulkoasiainministeriö saisi 
tiedon näistä neuvotteluista. Kapteeni von Reichen 
asema ei ollut sellainen, että hän olisi voinut lausua mitään 
siitä, aikooko Saksa lähettää joukkoja Suomeen, mutta 
sen hän luuli voivansa taata, että Saksasta annettaisiin 
meille aseita. 

Tukholmassa toimivien itsenäisyysmiesten (tuomari 
Castrenia lukuunottamatta) kanssa olimme tähän asti 

olleet hyvin vähän kos- 

t kotuksissa, mutta juuri 

tämän kohtauksen jäl¬ 
keen von Reichen kanssa 
« saimme kutsun kokouk¬ 
seen, joka pidettiin rouva 
Segersträlen kotona (rou¬ 
va S. oli hyväntahtoi¬ 
sesti luovuttanut kotinsa 
sanotuksi päiväksi tätä 
kokousta varten, sillä täl¬ 
laisen kokouksen pitä¬ 
minen hotellissa olisi he- 
FreyRydeberg. ...... . . , .. . 

rattanyt sotaakayvien 

valtioitten vakoilijapiirissä huomiota, jota meidän täytyi 
karttaa). 

Ennen kokoukseen lähtöäni kohtasin tirehtööri Stein- 


,31 


Frey Rydeberg. 


wachsin, joka tuli minua tapaamaan. Hän kertoi, että 
von Reiche oli saanut sähkösanomakäskyn lähteä suo¬ 
raan hänen majesteettinsa keisarin luo antamaan selos¬ 
tuksen kokouksesta. 

Oliko tällainen sähkösanoma todellakin saapunut 
vai ei, en tiedä, mutta uskoin siihen silloin, ja se antoi 
minulle luottamusta tulevaisuuteen. Sen perusteella on 
myös selitettävä kantani saman illan kokouksessa ja var¬ 
sinkin seuraa vassa kokouksessa tuomari Castrenin luona. 

Rouva Segersträlen huoneistoon oli kokoontunut suuri 
määrä edustavia ruotsalaisia, pääasiallisesti oikeisto- 
ryhmästä. Siellä näkyi m. m. vanha prof. Harald Hjärne, 
valtionarkistonhoitaja S. Clason, entinen opetusministeri 

K. S. Vestman, päätoi¬ 
mittaja Harald Sohiman, 
tohtori Sven Hedin sekä 
kaksi ruotsalaista yleis¬ 
esikuntaupseeria, kaptee¬ 
nit Benedick ja Ryde- 
berg, suomalaisista olivat 
läsnä professori R. Erich, 
vapaaherra Adolf von 
Bonsdorff, johtaja S. 

Sario, tuomari Castren, 
tohtori H. Gummerus, 
maisteri A. Fabritius, 
maisteri K. Donner y. m. 
sekä sotilaskomitean valtuusto, eversti Mexmontan, ratsu- 
mestari Ahrenberg ja minä. 

Kokouksen avasi vapaaherra von Bonsdorff, jonka 
jälkeen professori Erich piti esitelmän. Hän esitti mieli¬ 
piteenään, että ruotsalaiset joukot miehittäisivät Suomen 
jokseenkin samaan tapaan kuin itävaltalaiset vuonna 
1878 miehittivät Bosnian ja Herzegovinan. Professori 
Erich luuli, että tämä miehitys voisi tapahtua aiheutta¬ 
matta Ruotsin sekaantumista maailmansotaan. Minusta 
tuntui kummalliselta, että valtio-opin professori katsoi 
mahdolliseksi voimainmittelyssä Euroopan kahden valta- 
ryhmän välillä ympärysvaltojen suhtautuvan välinpitä¬ 
mättömästi siihen, että samaan valtaryhmään kuuluvan 
valtakunnan osa miehitettäisiin ja lisäksi juuri vallan¬ 
kumouksen jälkeen, jonka he toivoivat aiheuttavan kaksin¬ 
kertaisen voimainponnistuksen Venäjän puolelta. 

Kaikissa tapauksissa 
antoi tämä ehdotus ai¬ 
hetta keskusteluun, mitä 
Ruotsin puolelta voitai¬ 
siin tehdä hyväksemme. 
Paitsi tohtori Sven Hedi- 
niä, joka lennokkaassa 
puheessa innokkaasti 
kannatti Ruotsin suur¬ 
ajan politiikkaa, kävivät 
muitten lausunnot siihen 
suuntaan, että voidak¬ 
seen aikaansaada jota¬ 
kin oli suomalaisten et- 
ja varsinkin vasemmis¬ 
tosta — sosialisteilta: oikeiston kannatus oli helposti 
saatavissa, mutta sillä ei silloin ollut sanottavaa mer¬ 
kitystä. 

Pidin tämän johdosta myös puheen lausuen, että suuria 
historiallisia tekoja ei saavuteta sovitteluilla puolueitten 
kesken, vähimmin voidaan niitä odottaa alhaalta, ja 
lisäsin, että nyt oh tullut historiallinen hetki, jolloin Ruot¬ 
sin oli ylläpidettävä paikkansa Pohjolan ensimmäisenä 
valtiona. Suomi oli vuodattanut vertansa 700 vuotta 
Ruotsin suuruuden ja vapauden puolesta; nyt se kysyi 
avoimesti, mitä Ruotsi aikoo tehdä. Me — jatkoin minä 
— tulemme kaikissa tapauksissa saavuttamaan itsenäi¬ 
syytemme, joko Ruotsin avulla tai ilman sitä. Ruotsalai¬ 
set upseerit esiintyivät lämpimästi ja pontevasti Suomen 
puolesta. 



Sven Hedin. 

sittävä kannatusta keskustasta 

Vaikka tämä puhe, niinkuin muutkin, otettiin suosion¬ 
osoituksin vastaan, katsoivat kuitenkin muutamat maan- 
miehistäni minun käyttäneen liian itsetietoisia sanoja. 

Kokouksesta ei ollut minkäänlaista tulosta, tehtiin 
tosin ponsia, joissa päätettiin koettaa harjoittaa toimin¬ 
taa vapaamielisten ja sosialistien keskuudessa, mutta tuskin 
kukaan kokouksessa olijoista odotti mitään tulosta tästä. 

Jos siis tämä kokous menikin ilman käytännöllistä 
tulosta, niin oli seuraavalla kokouksella tuomari Cast¬ 
renin luona sitä suurempi merkitys. 

Saavutettu yhteys Saksan päämajan kanssa oli ollut 
omansa kohottamaan sotilaslähetystön jäsenten uskoa 
tulevaisuuteen. Mitä vahvempi meidän järjestömme Suo¬ 
messa olisi, sitä enemmän mahdollisuutta oli meillä saada 
apua Saksasta. Siis ennen kaikkea oli koetettava järjestää 
itse Suomeen jonkinlainen kansallinen sotilaallinen jär¬ 
jestö. Mutta miten se kävisi päinsä, kun kaikkialla löytyi 
venäläistä sotaväkeä? Pitkän harkinnan jälkeen tulin 
siihen päätökseen, että missä se ei voisi tapahtua 
suojeluskuntain muodossa, voisi varmaan olla herättä¬ 
mättä huomiota, jos toimintamuotona käytettäisiin vapaa¬ 
ehtoisia palokuntia. 

Kokouksessa tuomari Jonas Castrenin luona oli saapu¬ 
villa ainoastaan suomalaisia, samat kuin edellisessäkin 
kokouksessa, ja puheenjohtajana oli niinikään vapaa- 
herra A. von Bonsdorff. Tämän kokouksen päivämäärää en 
muista. 1 Ensin keskusteltiin, miten voitaisiin saada enem- 

1 Donner, »Suomen vapaussota» II, sivu 40, mainitsee siksi 
toukokuun 16 päivän; kapteeni Theslöf ei ollut läsnä, kuten toh¬ 
tori Donner mainitsee. 

A. von Bonsdorff. 


män nuorisoa Suomessa 
yhtymään jääkäriliikkee¬ 
seen ja matkustamaan 
Saksaan, sitten, miten 
kaikkialla olisi tehostet¬ 
tava Suomen kansan tah¬ 
toa, että venäläinen sota¬ 
väki on saatava poistu¬ 
maan maasta, ja kolman¬ 
neksi ehdotuksestani soti¬ 
laallisen järjestön aikaan¬ 
saamiseksi Suomessa, ku¬ 
ten edellä on mainittu. 
Tämä ehdotus hyväk¬ 


syttiin yksimielisesti ja sai pöytäkirjassa seuraavan 


muodon: 


Koska oli välttämätöntä Suomen kansalle itsenäisyytensä 
saavuttamiseksi sekä sen turvaamiseksi, että sillä on sotilaallisia 
mahtikeinoja, olisi vaarinotettava: 

että hetimiten ryhdyttäisiin toimenpiteisiin Suomessa kaaderien 
aikaansaamiseksi miespuolisen väestön keskuudessa, jotka olisivat 
valmiit vastaanottamaan aseita ja aktiivisesti toimimaan, mieluim¬ 
min Saksassa koulutetun suomalaisen jääkäripataljoonan kanssa. 

Kyseessäoleva miehistö saadaan joko siten, että maassa jo 
toimiva järjestö merkitsee tätä varten sotapalvelukseen haluk¬ 
kaiden ja kelvollisten henkilöiden nimet kirjoihin, 

tai siten, että kunnan viranomaiset saadaan yhdellä tai toisella 
tekosyyllä — esim. kunnallisen järjestysvallan tai vapaaehtoisen 
palokunnan nimessä — järjestämään kyseessäolevan miehistön, 
tahi, että Suomen hallitus saadaan — kunnallisten järjestys- 
joukkojen nimellä — virkakirjeissä käskemään kuntaa ryhtymään 
tarvittaviin toimenpiteisiin. 

Täten oli lausuttu syntysanat Suomen tulevalle valkoi¬ 
selle armeijalle. Kun sotilaskomitealla ei ollut sellaista 
verkkoa ympäri Suomen kuin asian toteuttamiseksi tar¬ 
vittiin, jätettiin tämä toimenpide aktiivisen komitean 
haltuun. Sotilaskomitea piti kuitenkin suurin piirtein 
huolta itse järjestöstä. 

Sotilaskomitean edustajain matka ei siis ollut mennyt 
hukkaan: 1) yhteys Saksan päämajan kanssa oli aikaan¬ 
saatu, ja tätä yhteyttä jatkuvasti ylläpitämään lähetet¬ 
tiin Saksan armeijan päämajasta yleisesikuntamajuri 
W. Crantz Tukholmaan, ja 2) päätös kansallisen armeijan 
muodostamisesta oli saatu aikaan. 

Tämän kokouksen jälkeen matkustimme ratsumestari 
Ahrenberg ja minä takaisin Suomeen. Eversti Mexmon- 
tan ja kapteeni Theslöf jäivät Tukholmaan sotilaskomi¬ 
tean asiamiehiksi. 

Oli jo neljäs kerta, kun minä sodan aikana kävin 
Tukholmassa, ja tämä oli oikeastaan ensimmäinen kerta, 
jolloin matka johti myönteisiin tuloksiin. Nyt voitiin 
saada maahan aseita, ja suojeluskuntain muodostuminen 
tulisi nyt tapahtumaan määrättyjen periaatteiden mukaan. 
Sen sijaan oli toivo Ruotsin sekaantumisesta toisessa tai 
toisessa muodossa kokonaan rauennut. 

Kapteeni Theslöf tarjosi ennen lähtöämme jäähyväis- 
päivälliset kotonaan. Läsnä olivat sotilaskomitean val¬ 
tuutetut sekä tuomari Jonas Castren ja tohtori Heikki 
Renvall. Mieliala oli isänmaallinen ja toivorikas. Ilta¬ 
junassa jätimme Tukholman. Matkalla lähetin ystävälleni 
kapteeni Theslöfille postikortin, johon olin kirjoittanut 
seuraavan parafraasin runoilija Procopen mukaan: 

Den stjärna vi följa, hör icke tili dem 
som leder tili lugnet i eget hem. 

Den för oss ständigt fram genom branta 
och okända djup tili det obekanta. 1 

Ja tosiaankin Bobrikoffin ajasta alkaen en koskaan 
ollut voinut tuntea itseäni turvatuksi, vaan päinvastoin 
odotin milloin tahansa tulevani vangituksi. Sain tietää, että 
Pietarissa-oloni aikana olin poliisin silmälläpidon alaisena, 
eikä Viipurissa ollut vaikeata nähdä, että santarmeilla oli 
paha silmä minua kohtaan. En koskaan voinut olla 
varma, ettei kotietsinnässä jokin paperinpala muodos¬ 
tuisi syyttäjäkseni. 

1 Ste täätij, jtjtei sesHn&smume, eli ktonlln nmilti m. jgxtMai jgukitöKat lfegfflcan 
onusEäsa ksrilisaa, sse vie meitä yhä jjpkkiemi Ja kuitujen Bpi 

tirartamatDtaitailtHtaiidsaiktMikohti. 





X. 


Toimintamme laajenee. 

Paluumatkalla Tukholmasta Helsinkiin poikkesin Kurk¬ 
kuun sisareni ja lankoni luo. Siellä oli parasta aikaa 
maanviljelyslakko. Varsinkin naapuripitäjässä Mouhi- 
järvellä oli lakko saanut vakavan käänteen; siellä eivät 
ainoastaan rengit lopettaneet työtään, vaan mielivaltai¬ 
suus meni niin pitkälle, että missä vain nähtiin toukopel- 
lolla maanviljelijä työssä, hänet väkisin pakotettiin pois¬ 
tumaan työmaalta. Ryömälässä vietiin karjakko kesken 
lypsyn ja kannettiin ulos sekä raahattiin kotiin usean 
kilometrin päähän. Kun kruununvouti Rydman ja nimis¬ 
mies Wahlroos eivät saaneet minkäänlaista apua halli¬ 
tuksen puolelta, jättivät he erohakemuksensa. Eivätkä 
olot muualla maassamme olleet paremmat. Ei edes kirk¬ 
koja jätetty rauhaan, vaan olipa itse pääkaupungissa 
tapahtunut, että rovasti Engström toukokuun 21 p:nä 
Kaihon kirkossa huudettiin alas, ja urkuri, tohtori Krohn, 
kannettiin ulos paikalle kutsutun miliisin tekemättä 
mitään järjestyksen palauttamiseksi. Jos tähän vielä 
lisäämme, että pääkaupungin palokunta oli lakossa ja 
venäläiset sotamiehet yhdessä sosialidemokraattien kanssa 
ylfympäri maata tekivät tihutöitä, niin huomaa, että 
maamme oh luisumassa anarkiaa kohti. 


10 — Sortovuosista itsenäisyyteen. 

Kiireelliset toimenpiteet olivat välttämättömät. Palat¬ 
tuani Helsinkiin kutsuttiin sotilaskomitea koolle. Ratsu- 
mestari Harald Äkerman ja minä lähdimme senaatin 
varapuheenjohtajan Oskari Tokoin luo ehdottamaan, 
että heti olisi ryhdyttävä hankkimaan hallitukselle voima¬ 
keinoja järjestyksen palauttamiseksi. Ei mikään hallitus, 
sanoin, ei sosialistienkaan, voi seisoa ilman järjestysvaltaa. 
Ennen kaikkea on välttämätöntä järjestää kaikkialla 
kelvollinen poliisi, ja pääkaupungissa tulee olla poliisi- 
reservi, jonka voi lähettää sinne, missä paikallinen järjes¬ 
tysvalta osoittautuu liian heikoksi järjestystä ylläpitä¬ 
mään. Tokoi kuunteli meitä tarkkaan, mutta mitään 
lupausta hän ei kuitenkaan antanut. 

Kuinka hän itse asiassa suhtautui tähän meidän ehdo¬ 
tukseemme, tuli ilmi hänen puheessaan eduskunnalle 
kesäkuun 12 päivänä, jolloin hän tästä asiasta lausui: 

»Minulle on sanottu, että hallituksen tueksi ja tur¬ 
vaksi olisi muodostettava lentäviä legioonia, asestettuja 
joukkoja. Meidän on täytynyt sanoa: 'Ei kiitoksia pal¬ 
jon, menemme mieluimmin aivan aseettomina kansan 
eteen ja selitämme heille ne kysymykset, jotka tällä het¬ 
kellä ovat esillä ...’ 

Jos täällä on joku, jos tässä maassa on yhteiskunta¬ 
luokka, joka uskoo, että maahan voidaan palauttaa lailli¬ 
suus kaikessa ankaruudessaan juuri sellaisena kuin se 
palautettiin suurlakon jälkeen, niin pyydän, olkaa hyvä, 
astukaa remmiin, sopii koettaa.» 

Tällä puheellaan hän sai myös vasemmistososialistien 
kannatuksen, jotka jo olivat alkaneet pitää häntä liian 
porvarillisena. Selvää oli, että hallitus ilman mahti- 

keinoja ei voinut yllä¬ 
pitää järjestystä, ja muu¬ 
tamia päiviä tämän jäl¬ 
keen valtasi Jean Boldt 
Nikolainkirkon, häiritsi 
saarnaaja piti anarkistisia 
puheita. Heikkoihin ai¬ 
voihin oli vallankumous 
tehnyt tärisyttävän vai¬ 
kutuksen, mutta vaaralli¬ 
sinta oli, että tällaiset 
heikkomieliset voivat hu¬ 
ligaanien kannattamina 

R. Schauman. 

terrorisoida yhteiskuntaa! 

Tällainen oli tilanne, kun sotilaskomitea alkoi määrä- 
peräisesti työskennellä sotilaallisen järjestön aikaansaami¬ 
seksi maassamme. Selvää oli, etten tällaisessa toiminnassa 
voinut asua Viipurissa, jätin perheeni kanssa kotimme 
siellä ja muutin Helsingin lähellä olevalle maatilallemme, 
itse asuin pääasiallisesti kaupungissa. 

Onneksi työllemme kärjistyivät välit hallituksen sekä 
eduskunnan sosialistisen enemmistön ja Kerenskin 
hallituksen välillä. 

Laki korkeimman vallan käyttämisestä, jonka tarkoi¬ 
tuksena oli siirtää korkein valta muissa paitsi uiko- ja 
sota-asioissa eduskunnalle, sai aikaan ristiriidan eduskun¬ 
nan ja väliaikaisen hallituksen välillä. Viimeksimainittu 
antoi käskyn eduskunnan hajoittamisesta, mikä synnytti 
pahaa verta varsinkin sosialistipuolueessa. Tämän puo¬ 
lueen johto oli luisumassa yhä enemmän johtajien käsistä. 

Allan Serlachius. 


Siellä täällä oli mielettö¬ 
miä lakkoja, joista var¬ 
sinkin kirjaltajain lakko 
tällaisena myrskyisenä 
aikana vaikutti hermos- 
tuttavasti yhteiskunnal¬ 
lista järjestystä kannat¬ 
taviin puolueisiin. Myös 
sosialistinen miliisi pal- 
jastautui nyt koko kur¬ 
juudessaan, kun se ei voi¬ 
nut tai edes tahtonut 
estää elintarpeitten ryös¬ 
töä eikä tehnyt mitään 


estääkseen raakaa väkivaltaa, jota useilla paikkakunnilla, 


niinhyvin maaseudulla kuin kaupungeissa, tehtiin kaupun¬ 


kien ja kuntien valtuustoja vastaan, näitä kun koetettiin 


väkivallalla ja nälällä pakottaa suostumaan roskaväen 


vaatimuksiin. Näissä surullisissa tilaisuuksissa avusti 


rauhanhäiritsijöitä veljellisesti venäläinen sotaväki. Tällai¬ 
sissa olosuhteissa kului koko kesä. Kun viimein hajoitetun 
eduskunnan puheenjohtaja Kullervo Manner kutsui edus¬ 
kunnan kokoon elokuun 29 päivänä ja tämä estettiin 
venäläisen sotaväen avulla, tuli ristiriita sosialististen 
senaattorien ja kenraalikuvernöörin välillä niin räikeäksi, 
että sosialistiset senaattorit erosivat. 


Tätä tilannetta piti käyttää hyväksi, ennen kaikkea 
kelvollisen järjestysvallan luomiseen ja suojeluskuntain 
järjestön laillistuttamiseen. Jäljelle jääneet porvarilliset 
senaattorit ymmärsivät hyvin, ettei hallitus voinut toi- 

mia, jos se olisi »Siltasaaren» käskyjä kuuntelevan miliisin 
käsissä, joka muutamissa kaupungeissa, kuten Turussa, 
oli jo suoranaisena vaarana yhteiskunnalle. 

Siviilitoimituskunnan päällikkö, senaattori Allan Ser¬ 
lachius, toimi pontevasti järjestysvallan aikaansaamiseksi, 
ja hallitus päätti neuvoteltuaan meidän kanssamme 
muodostaa ratsastavan poliisijoukon ja järjestää suureh¬ 
kon poliisireservin Helsinkiin. 

Kun senaatin täytyi lisätä jäsenlukuaan poistuneitten 
sijaan ja kysymys uudesta elintarvesenaattorista senaat¬ 
tori Vuolijoen sijaan tuli ratkaistavaksi, kääntyi hallitus 
maanviljelijäin osuuskunnan »Laborin» toimeenpanevan 
johtajan, ratsumestari Harald Äkermanin puoleen tarjo¬ 
ten hänelle elintarvesenaattorin paikkaa; hän kieltäytyi 
aluksi jyrkästi, mutta sain hänet kuitenkin lopulta suostu¬ 
maan ottamaan sen vastaan esittämällä hänellä hyödyn, 
joka siitä koituisi sotilaskomitealle ja sen työlle. Hän siis 
vastaanotti sen, mutta erinäisillä ehdoilla, jotka helpotti¬ 
vat meidän toimintaamme. Näistä ehdoista mainitta¬ 
koon, että hallitus heti asettaisi komitean harkitsemaan 
oman kotimaisen sotajoukon järjestämistä ja että hän saisi 
keskittää tarpeellisia elintarvevarastoja sellaisiin paikkoi¬ 
hin, jotka hän katsoi tarpeellisiksi elintarpeitten säännös¬ 
telyn helpottamiseksi. Täten saavutimme ensinnäkin sen, 
että sotilaskomitea voi pitää kokouksia aiheuttamatta 
epäilyjä ja että voitiin järjestää tarvittavia elintarve- 
keskuksia sodan syttyessä. Senaatti hyväksyi nämä ehdot, 
ja minun toimekseni annettiin ehdottaa viisi henkilöä 
komiteaan, jonka ensimäisenä toimenpiteenä tuli ole¬ 
maan suojeluskunnan järjestely. Jäseniksi nimitettiin 

A. G. von Rehausen. 


seuraavat sotilaskomi- 
tean jäsenet: everstit 
A. G. von Rehausen ja 
R. Schauman, pankin¬ 
johtaja A. Hallberg ja 
vapaaherra G. Silfver- 
hjelm; minut määrättiin 
komitean puheenjohta¬ 
jaksi. Täten oli sotilas- 
komitea saanut tilaisuu¬ 
den kokoontua epäilystä 
herättämättä. Uusi ku¬ 
vernööri B. Jalander ja 
Saksaniemen vastaperus¬ 
tetun ratsastavan poliisin päällikkö, ratsumestari G. Ahren- 
berg, kuuluivat molemmat sotilaskomiteaan ja ilmoitti¬ 
vat komitealle, miten poliisin järjestäytyminen edistyi. 

Voidaksemme toimia vapaammin kokoonnuimme 
alussa Porvoossa, mutta pääasiallisesti työskentelimme 
vapaaherra Silfverhjelmin maatilalla Sannäsissa, jossa 
meillä oli arkistomme ja johon meille lähetettiin eri pai¬ 
koista maata tietoja venäläisten joukkojen majoituksesta 
ja kaikista joukkosiirroista, suojeluskuntain muodostami¬ 
sesta ja asestuksesta, sosialististen punakaartien toimin¬ 
nasta ja asestuksesta. 

Päätyönä oli maan jako suojeluskuntapiireihin, piiri¬ 
päällikköjen nimittäminen sekä lyhykäisten ohjeitten 
laatiminen paikallisille suojeluskunnille. Vaikein kysymys 
oli sopivien ohjaajien hankkiminen suojeluskuntiin sekä 
varsinkin aseitten hankinta. Mutta kaikkea tätä varten 

Särmäsin kartano. 


tarvittiin rahaa. Olin itse tullut huomaamaan, kuinka 
vaikeata oli saada kerätyksi jääkäriliikettä varten rahoja, 
ja nyt oli kysymys summista, joita ei voitu ajatellakaan 
saatavan kokoon salaisella keräyksellä. 

Tein sentähden eräässä sotilaskomitean kokouksessa 
Porvoossa ehdotuksen, että kääntyisimme teollisuuden- 
harjoittajain ja pankkien puoleen ehdotuksella, että nämä 


avustaisivat meitä ra¬ 
hoilla, koska jokaiselle 
maassa piti vähitellen 
käydä selväksi, että ny¬ 
kyiset olosuhteet pakos¬ 
takin johtaisivat anar¬ 
kiaan. Päämäärästä irroit- 
tautua täydellisesti Venä¬ 
jän valtakunnan yhtey¬ 
destä emme tämän yhtey¬ 
dessä lausuisi mitään. 

Ehdotukseni sai komi¬ 
tean kannatuksen, ja ko¬ 
kous pidettiin pörssi- 

Gunnar H. Bengelsdorff. 


klubissa. Kutsuttuina oli 
sinne saapunut edustajia 
suurimmista pankeista ja 
huomattavimmista teolli- 
suusliikkeistä. Tein selvää 
tilanteesta osoittaen, mi¬ 
kä vaara kansallemme oli, 
ettei meillä ollut ollen¬ 
kaan asestettuja joukkoja 
päivä päivältä lisäänty¬ 
vää anarkiaa vastaan. 
Läsnäolijat osoittivat 
ymmärtävänsä vaikean 
tilanteen, ja pankinjoh¬ 
taja Axel Ehrnroothin esityksestä, jota tirehtööri Gunnar 
H. Bengelsdorff lämpimästi heti kannatti, meille myön¬ 
nettiin aluksi kaksi miljoonaa markkaa. 

Aseittenhankintakysymys oli erittäin vaikea rat¬ 
kaista, sillä aseitten tuonti maahan oli kielletty. Jos voi- 
simmekin salaa saada niitä Saksasta, olisi miltei mahdo¬ 
tonta saada ne jaetuiksi asian tulematta venäläisten 
viranomaisten tietoon. Ainoa keino koettaa sekoittaa 
kortit oli ensiksikin, että aseet, joita tuotaisiin Saksasta, 
olisivat venäläisiä sotilaskiväärejä, ja toiseksi, että me 
saisimme Venäjältä ostaa vaikkapa vain rajoitetun määrän 
kiväärejä. Silloin voisi aina väittää Saksasta saapuneita 
kivääreitä Venäjältä tuoduiksi. 

Tätä varten käännyimme senaatin siviilitoimitus- 
kunnan päällikön Allan Serlachiuksen puoleen ja pyysimme 
häntä hankkimaan uuden kenraalikuvernöörin Nekrasoffin 

myötävaikutuksen aseitten hankkimiseksi Venäjältä. 
Senaattori Serlachius tekikin tämän ja oli jo saanut ken¬ 
raalikuvernööri Nekrasoffilta lupauksen muistaakseni 
5,000 kiväärin saamisesta, kun yhfäkkiä asia sai meille 
nolon käänteen. Jo rahoja koottaessa teollisuusmiesten 
kesken oli siellä täällä lausuttu epäilyksiä, että aseet eivät 
olleet aiotut anarkiaa, vaan venäläisiä vastaan, sillä sotilas- 
komitean jäsenet tunnettiin itsenäisyysmiehiksi. Muuan 
suurteollisuusmiehistämme oli lausunut nämä epäilykset 
kenraalikuvernöörin apulaiselle, professori paroni Korffille, 
joka tästä heti ilmoitti kenraalikuvernööri Nekrasoffille. 
Kenraalikuvernööri Nekrasoff kutsui luokseen senaattori 
Serlachiuksen ja kysyi häneltä suoraan, oliko tarkoitus 
saksalaisten maihinnousun tapahtuessa, että maan suoje¬ 
luskunnat yhtyisivät saksalaisiin. Senaattori Serlachius 
koetti rauhoittaa Nekrasoffia, mutta kutsui minut luok¬ 
seen ja varoitti meitä pienimmästäkin varomattomuu¬ 
desta, koska voimme olla vakuutettuja, että kaikkia 
tekojamme seurataan tarkasti venäläisen vastavakoilu- 
osaston taholta. 



XI. 


Tukholmassa laadittu ehdotus kansan¬ 
nousuksi Suomessa. 

Yhteytemme Tukholman etapin kanssa kulki aluksi 
aktivistien välityksellä, joilla oli käytettävissään Saksasta 
saatu menettelytapa näkymättömällä musteella kirjoittaa 
kirjeitä, jolloin sisällystä ei voitu saada esille ilman erityistä 
kemiallista menettelyä. Mutta tällaisten kirjeitten sisäl¬ 
lys oli siis välttämättä supistettava niin lyhyeksi kuin 
mahdollista. Voimme näistä kirjeistä kuitenkin aavistaa, 
että jotakin oh tekeillä Tukholmassa. 

Pian saimmekin erityisen kuriirin kautta eversti 
Mexmontanilta kirjeen, joka oli leimattu Tukholmassa 
heinäkuun 27 p:nä 1917. Tässä kiteessä hän kääntyy 
Suomen upseerien puoleen vedoten heidän isänmaalli¬ 
seen mieleensä sekä ilmoittaen ottaneensa ylipäällikkyy¬ 
den tulevassa sodassa. Kirjeestä otan tähän seuraavan 
kappaleen: 

»Valta-asema, jonka otan itselleni ei kuitenkaan ole omin 
valloin ottamani oikeus; olosuhteiden mahti on pakottanut minut 
siihen. 

Ei saa tulla kysymykseen, että maamme syöstään hankkeisiin, 
joihin ei sisälly onnistumismahdollisuutta. Ainoastaan siinä tapauk¬ 
sessa, että käytettävissämme on apu, jonka tarvitsemme toiselta 
vallalta, tulemme ryhtymään toimintaan. Mutta valmistukset on 

tehtävä hyvissä ajoin, ja siinä tarkoituksessa lähetän Teille kaikki 
ne määräykset ja ohjeet sekä maan jaon piireihin, jotka täällä on 
laadittu ja jotka ovat saavuttaneet asianmukaisen hyväksy¬ 
misen. Niitä on, mikäli poikkeuksia ei myönnetä, vastaansanomatta 
noudatettava, koska muussa tapauksessa kaiken perusta epäile¬ 
mättä on horjuva.» 

Tästä kirjeestä ymmärsimme, tosin kuten näyttäytyi 
väärin, että saksalainen ylijohto oli hänet määrännyt 
ylipäälliköksi ja että tämä koko ohjelma kansannousua 
varten oh saavuttanut Saksan sotaylijohdon hyväksy¬ 
misen. Suomen evakuoimista koskevat yleiset ohjeet 
kuuluivat seuraavasti: 


Suomen evakuoimista koskevat yleiset ohjeet. 

Suomalaisen järjestön toiminnan päämääränä Suomen eva¬ 
kuoimiseen nähden on 

1. mahdollisimman suuressa määrin vapauttaa maa venäläi¬ 
sistä joukoista ja venäläisistä asiamiehistä ja mahdollisimman 
laajalti riistää heiltä heidän aseensa, varustuksensa ja varastonsa; 

2. luoda suotuisat edellytykset saksalaisten joukko-osastojen 
maihinnousulle ja niiden toiminnalle suojaamalla maihinastumis- 
alueet ja määrätyt liikenneyhteysvälineet (rautatien, lennättimen 
ja puhelimen) sekä katkaisemalla määrätyt liikenneyhteydet; 

3. Kristiinan—Kuopion välisen linjan pohjoispuolella ole¬ 
villa seuduilla, jotka varmasti voidaan suojata, viipymättä panna 
käyntiin sen suomalaisen sotaväen koulutus, joka oheenliitetyn 
katsauksen mukaan on tarkoitettu ensisijassa asetettavaksi, ja 
toimittaa sinne tarkoitukseen aiotun henkilökunnan kokoaminen 
kaikkialta maasta; 

4. myötävaikuttaa edellämainittujen tehtävien ratkaisemi¬ 
seen tarvittavien aseiden, ammusten, räjähdysaineiden, varustus¬ 
ten y. m. maahantuonnissa ja jakamisessa; 

5. kuljettaa pois ja määräpaikkoihin varastoida toiminnan 

vaatimia elintarpeita y. m. 
sekä kuljettaa ja määrät¬ 
tyihin paikkoihin sijoittaa 
rautatierakennusaineita; 

6. viipymättä ottaa 
huolehtiakseen raja- ja ran- 
nikkovartioinnista; 

7. määrätyissä tapauk¬ 
sissa ottaa huolehtiakseen 
poliisihallinnosta ja avustaa 
järjestyksenpitoa maassa; 

8. järjestää sensuuri- 

laitos. Tukholmassa, 

heinäkuun 27 päivänä 1917. 

Axel Rappe. Itse suunnitelma, 

jonka olivat laatineet 
ruotsalaiset kapteenit Benedick ja vapaaherra 
Rappe, oli päivätty Tukholmassa elokuun 11 p:nä 
ja sisälsi niin hyvin yleisiä kuin erityisiä määräyksiä 
jokaista piiriä varten, joita kaikkiaan oli 36. 

Koska näistä kirjoituksista selvästi näkyy, ettei 
sotilaskomitealla ollut ajatustakaan järjestäytyä 
luokkasotaa varten, vaan että päinvastoin koko 
kansannousulla oli edellytyksenä, että siihen ottaisi 
osaa koko Suomen kansa, julkaisen tässä muutamia 
meille saapuneista määräyksistä: 

Jäljennös. 

N:o 25. 


Salainen. 

Tukholmassa, elokuun 11 p. 1917. 


P. M. 

Suomen sotavoimien vahvuudesta vapaussodan sattuessa 
Venäjää vastaan. 

Suomi voi ilman liikarasitusta asettaa 340,000 sotilasta. Jär- 
jestelytoiminnan yhteydessä suoritetut tutkimukset osoittavat 
tämän. Tätä vahvuutta ei kuitenkaan nyt voida viedä kentälle, 
koska päällystöä puuttuu. Itse asiassa määrää mahdollisuudet 
tässä suhteessa päällystön saanti, ja Suomella ei sitä nykyjään 
ole muuta kuin noin 130 upseeria ent. Suomen sotaväestä sekä 
jääkäripataljoona y. m. Saksassa, jossa nyt on noin 100 upseeri- 
koulutuksen saanutta, mutta jonka voidaan arvioida pystyvän 
lisäksi antamaan 500 upseerinsijaista. 

Tämän määrän avulla voidaan kansannousussa järjestää: 

a) 36 jalkaväkipataljoonaa (kussakin 4 jalk. kompp., 1 
konekiv. kompp. ja yksi teknillinen joukkue) yhdistettyinä 12 
rykmentiksi, jotka vuorostaan yhdistetään 6 divisioonaksi, joihin 
samalla sisältyy erikoisjoukkoja, vaikkakin heikkoja, ja yleinen 
kuormasto; 

b) 54 nostoväkikomppaniaa; 

c) eräitä etappimuodostelmia. 

Mutta ilmeisesti myös tähän järjestelyyn tulisi liittymään 
tuntuva päällystön puute, jakaantuneena kaikkien aseiden 
kesken. Eräissä tapauksissa täytyy se arvioida voitavan täyttää 
Saksasta saatavalla lisäväellä, ruotsalaisilla upseereilla, jotka 
nykyjään ovat saksalaisessa palveluksessa, sekä lopuksi Ruot¬ 
sista. Ennen kaikkea on esiintyvä tarve tyydytettävä nopealla 
reserviupseerien ja upseerinsijäisten massakoulutuksella Suomessa 
itsessään. Neljässä kuukaudessa voitanee kouluttaa riittävästi 
sellaista vastikepäällystöä. 

Edellyttäen, että toiminta tulee alkamaan syyskuussa, voisi 
Suomi siis helmikuun 1 päivänä 1918 omata mainitunsuuruisen 

armeijan. Sitä ennen ei Suomen sotavoimia — lukuunottamatta 
muutamia valioväestä kokoonpantuja muodostelmia — voida 
katsoa korkeamman arvoisiksi kuin tavallista nostoväkeä. 

On kuitenkin selvää, että siten kokoonpantu armeija on liian 
pieni. Heti on siis ryhdyttävä toimenpiteisiin sen lisäämiseksi. 
Lisäyksen suuruus on riippuvainen nopeudesta, jolla upseerin- 
sijaisten koulutusta voidaan harjoittaa, sekä päällystövoimien 
lisästä, joka voidaan saada Saksasta ja Ruotsista. Jos tämä lisä 
saadaan ja alusta lähtien koulutetaan riittävästi päällystöä, ei 
mikään estä, että noin 6 kuukauden kuluttua voitaisiin vahvistaa 
jalkaväkipataljoonat kahdella lisäkomppanialla ja että 6 kuu¬ 
kauden kuluttua voitaisiin laajentaa kaksinkertaiseksi kentällä 
oleva vahvuus. 

Tämä merkitsee, että Suomi sotatoimien alkaessa kutsuu asei¬ 
siin noin 70,000 miestä ja että 7—8 kuukauden kuluttua tämä vah¬ 
vuus tehdään likipitäin kaksinkertaiseksi. Jos Saksa katsoo mah¬ 
dolliseksi luovuttaa lisäksi päällystöä suomalaisten joukkojen 
kouluttamiseen, lisääntyy tämä luku vieläkin suuremmaksi. 


Jäljennös. 

Kuuluu N:oon 2. Liite 3. 

Salainen. 

Sotaväenottoalueiden (kaikkien) rnojen päälliköille. 

1. Jokaisella alueella otetaan: 

a) määrätty määrä miehiä, joista määrätty osa on oleva 
ratsastustaitoisia tai ratsastuskoulutukseen soveltuvia. Ensi¬ 
kädessä otetaan ent. Suomen sotaväkeen kuuluneita. Loput ote¬ 
taan etupäässä ikäluokista 20—30, kiinnittäen tällöin erikoista 
huomiota asianomaisten edellytyksiin päällystökoulutukseen näh¬ 
den. Samalla otetaan kaikki ylioppilaat sekä henkilöt, jotka ovat 
läpikäyneet oppilaitokset, joiden tarkoituksena on antaa likipitäin 
sama tietomäärä kuin ylioppilastutkinnolla — teknillisen korkea¬ 
koulun, molemmat kauppakorkeakoulut, seminaarit, ylemmät 
maanviljelysopistot — 19—35 vuoden iässä. 

b) kaikki ratsuhevoset. 

c) ajoneuvot — erityisesti moottoriajoneuvot, joita tarvi¬ 
taan ruokavarojen, rehun ja varusteiden kuljetukseen. 

2. Saapuessaan palvelukseen tuo miehistö mukanaan muo¬ 
nan määräpäiviä varten. Hevoset varustetaan ratsastus- ja val- 
jastusvälineillä, samalla kuin mukaan otetaan tarvittava määrä 
rehua, erityisesti kauraa. 

3. Alueen miehistön on pataljoonanpäällikön johdolla siir¬ 
ryttävä pienemmissä ryhmissä määrätylle paikkakunnalle. Täl¬ 
löin ei ole todennäköistä, että rautatiekuljetusta voitaisiin käyttää 
suuremmassa määrin, minkä vuoksi on turvauduttava muihin 
kulkutapoihin (marssiin, vesikuljetukseen). 

4. Kokoonnuttaessa ja muualle siirryttäessä aiheutetaan 
vastustajalle mahdollisimman paljon vahinkoa, kuitenkin ilman 
että mainittu kokoontuminen tai siirtyminen siitä viivästyisi. 
Muita kulkuvälineiden hävitystöitä, kuin erityisissä ohjeissa mää¬ 
rättyjä, ei saa missään tapauksessa suorittaa. 

5. Momentissa 1 mainitun sotaväenoton yhteydessä järjes¬ 
tetään yhdestä päälliköstä ja määrätystä määrästä vapaaehtoisia 
muodostettuja erillisiä osastoja, joiden tehtävänä on sotaväenotto- 
alueen päällikön antamien ohjeiden mukaisesti: 

a) räjähdyttää määrättyjä taiderakenteita tai valmis¬ 
tella niiden räjähdyttämistä; 

b) perusteellisesti tuhota määrätyt alueella löytyvät 
lennätin- ja puhelinkeskukset (johtoineen) samoinkuin rautatien 
lennätin ja puhelin. (Tällöin kuljetetaan lennätin- ja puhelin- 
tarpeet niin kauas kuin mahdollista kätkettäviksi varmoihin, 
mutta kuitenkin helposti löydettäviin paikkoihin): 

c) samalla tapaa kuin kohdassa b) mainittuihin tarpeihin 
nähden mahdollisimman suuressa mittakaavassa kuljettaa pois ja 
säilyttää piilotettuina: elintarpeita, rehuaineita, hiiliä, moottorin 
käyttöaineita, voitelutarpeita, metalleja (erityisesti kuparia), 
rasva-aineita, kumia, sementtiä, villa- ja puuvillatavaroita, nahkaa 
ja nahkatavaroita, moottoriajoneuvoja, polkupyöriä, aseita, am¬ 
muksia ja räjähdysaineita sekä työkaluja (lapioita, kirveitä, sahoja); 

d) mahdollisuuden mukaan häiritä venäläisten sotilaal¬ 
lisia toimia. 

6. Venäläisten asiamiehet (liittolaisvaltojen asiamiehet) on 
otettava kiinni ja eristettävä. 

7. Saatavissa olevat venäläiset ase-, ammus-, räjähdysaine-, 
elintarve- y. m. varastot on missä se käy päinsä otettava suoma¬ 
laisten käyttöön. Mitä ei voida kuljettaa pois, on tuhottava. 

8. Aseiden ja ammusten puuttumisesta 5:nnessä momentissa 
mainittujen osastojen varustamista varten on mahdollisimman 
pian ilmoitettava Suomen sotaväen sijaispäällikölle, joka, mikäli 
olosuhteet sallivat, antaa ohjeet vajauksen täyttämiseksi. 

9. Hevosista ratsastus- ja valjastustarpeineen, ajoneuvoista 
varusteineen ja tavaroista, jotka valtion lukuun kuljetetaan pois 
sotaväenottoalueesta toiseen, suoritetaan maksu alueen päällikön 
antamien kuittien muodossa. 

10. Sotaväenottoalueen päällikkö ryhtyy heti valmistaviin 
toimenpiteisiin sekä näiden ohjeiden että asianomaiselle alueelle 
vahvistettujen erityisten määräysten täytäntöönpanoa varten. 

11. Suunnitelmat lähetetään viipymättä sotaväen sijais¬ 
päällikölle, sittenkuin hän on ilmoittanut olinpaikkansa. 

12. Raportti toiminnasta näiden yleisten ohjeiden ja vast’- 
edes annettavien erikoisohjeiden mukaan (tarkoin ilmoittaen 
paikat, joissa liikenneyhteydet on katkaistu, hävityksiä toimi¬ 
tettu j. n. e.) lähetetään mahdollisimman pian sotaväen sijais¬ 
päällikölle. 

Tukholmassa, heinäkuun 29 päivänä 1917. 


Jäljennös. 

N:o 42. 

Sotaväenottoalueen 15 
Päällikkö. 


Mexmontan, 

eversti. 


Salainen. 


1. Alueen päällikön, joka on 3. divisioonan komentajan ja 6. 
jalkaväkirykmentin komentajan alainen, yleisinä tehtävinä on: 

11 — Sortovuosista itsenäisyyteen. 

a) hyökätä alueella löytyvien venäläisten joukkojen kimp¬ 
puun ja tehdä ne vaarattomiksi; 

b) yksissä toimin 16. sotaväenottoalueen päällikön kanssa 
pidättää ja vaikeuttaa vihollisen etenemistä Laatokan länsi¬ 
puolella Karjalan rataa pitkin; 

c) suojata mainittua rautatietä ja muita yhteyksiä venä¬ 
läisten yhdysvälineiden kanssa, kuitenkin siten, että tilapäisiä 
katkaisuja — venäläisten sotavoimien eristämiseksi — saadaan 
tehdä sekä rautatielinjaan että lennätin- ja puhelinjohtoon 
nähden; 

d) samalla tehdä valmistuksia Jaakkiman—Ruskealan 
rataosan tärkeimpien asemien luona olevien siltojen ja raide- 
laitteiden räjähdyttämiseksi, minkä kuitenkin saa toimittaa vasta 
lisämääräyksen saatua; 

e) toimittaa tiedusteluja osittain Laatokalla ja osittain 
sen pohjoispuolella Venäjän alueelle saakka ja niin pitkälle 
kuin mahdollista estää vihollisvoimia tunkeutumasta alueen itä¬ 
rajan yli Suomeen; 

f) valmistaa omien ja yhdistyneitten joukkojen etene¬ 
mistä alueen läpi (m. m. hankkimalla tietoja majoitustiloista, 
hevosten ja karjan saannista j n. e.); 

g) vastaanottaa eteläisemmiltä sotaväenottoalueilta saa¬ 
puvaa miehistöä, hevosia ja tarveaineita. 

2. Ennakolta järjestetään: 

a) yksi jääkäripataljoona — miehistö, joka on oleva valit¬ 
tua (noin 1000 miestä), voidaan sopimuksen mukaan 16., 20., 
23. ja 19. sotaväenottoalueiden päälliköiden kanssa ottaa myöskin 
näiltä alueilta; upseerit ja mikäli suinkin mahdollista varustukset 
saapuvat (salassa) Saksasta 10—15 päivää ennen 1. toiminta¬ 
päivää; kokoontumispaikat: pataljoonalle (paitsi yhtä kompp.) 
Jaakkima, yhdelle komppanialle Impilahti; 

b) kaksi pyöräilijäjoukkuetta (30 miestä kummassakin); 
kokoontumispaikat toiselle Jaakkima ja toiselle Impilahti; 

c) suojelusosasto alueen päällikön määräysten mukaan; 

d) räjähdyttämisosasto; erityiskoulutuksen saanut henkilö- 

kunta, johtaja ja 4 miestä, saapuu (salassa) Saksasta 10—15 päivää 
ennen 1. toimintapäivää; kokoontumispaikat alueen päällikön 
määräyksen mukaan; 

e) autokolonna (mahdollisimman voimakas); 

neljä valjastettua kuormastokolonnaa, käsittäen kukin 
40 ajopeliä; jaettuina puolikolonniin (20 ajopeliä), jaostoihin (10 
ajopeliä) ja puolijaostoihin (5 ajopeliä), kaikki valitulla päällys¬ 
töllä ja suojamiehistönä kaksi miestä (aseistettua) ajopeliä kohti; 
valjastettujen kuormastokolonnien kokoontumispaikat; kolme 
kolonnaa: Ruskeala, yksi kolonna: Korpiselkä. 

Tehtävät: 

a):lle ja b):lle: ks. kohdat 1 a), b) ja e); suunniteltaessa tehtä¬ 
vien ratkaisemista varten tarvittavia toimenpiteitä on otettava 
huomioon, että Jääkäripataljoona tulee muutaman päivän kulut¬ 
tua kuulumaan 1. jalkaväkirykmenttiin, joka silloin tulee koko¬ 
naisuudessaan ottamaan huolekseen kohdassa 1 b) mainitun teh¬ 
tävän; 

c) :lle: rautatieasemien, taiderakenteiden, puhelinkeskuksien 
j. n. e. suojaaminen; 

d) :lle: ks. kohdat 1 c) ja d); 

sellaisten venäläisten laivojen räjähdyttäminen, joita ei 
voida ottaa haltuun; 

e) :lle: aseiden, ammuksien, varusteiden j. n. e. kuljetus. Päi¬ 
vää ennen x. toimintapäivää on alueen mobilisoitujen autojen 
lähdettävä Iisalmelle, jossa ne 1. toimintapäivänä kokoontuvat 
nopeita asekuljetuksia varten tarkoitetuksi kolonnaksi. 

3. Muu alueen miehistö kootaan: 

Jaakkimaan, 

Ruskealaan, 

Sortavalaan, 

Impilahteen ja 

Suojärvelle, 

ollen sekä Ruskealassa että Sortavalassa 1. 15 päällikön välittö¬ 
mään päällikkyyteen muodostettava kaksi 225 miehen suuruista 
jalkaväkikö mppaniaa ja yksi 10-miehinen pyöräilijäpatrulli; 

asestus niin täydellinen kuin olosuhteet sallivat; tehtävä: alueella 
löytyvien pienempien venäläisvoimien tuhoaminen. 

Muuten järjestetään kutsuttu miehistö nostoväeksi. Siitä 
on mahdollisimman pian järjestettävä ja aseistettava yksi komp¬ 
pania (kolme joukkuetta ä 60 miestä), yksi joukkue (60 miestä) 
ja kaksi pyöräilijäpatrullia (ä 10 miestä) ottamaan huolehtiakseen 
Venäjältä johtavien teiden suojelemisesta Salmissa (komppania 
ja yksi pyöräilijäpatrulli) ja Suojärvellä (joukkue ja yksi pyöräilijä- 
patrulli) . 

4. Alueen päällikkö on myös velvollinen kaikin tavoin anta¬ 
maan sen avustuksen miehistön, hevosten ja tarveaineiden kulje¬ 
tuksissa, minkä eteläisten alueiden päälliköt tarvitsevat. 

5. Venäläisten valmistelut Suomen valtion tärkeän omaisuu¬ 
den, varastojen, konepajojen y. m. s. hävittämiseksi on tehtävä 
mitättömiksi päällikön sijaisen antamien määräysten mukaisesti. 

6. Vangit, niihin luettuina myöskin sotapalvelukseen kelpaa- 
vat siviilivenäläiset, on eristettävä Sortavalaan — siihen saakka 
kuin heidät voidaan poistaa alueelta. 

7. Venäläinen siviiliväestö, ilman muuta poikkeusta kuin 
todella sairaat, on viipymättä vietävä rajan yli Salmin itäpuo¬ 
lelle. Missään tapauksessa ei myönnetä kuutta tuntia pitempää 
aikaa lähtöä varten (luettuna i:sestä toimintapäivästä klo 8 epp.). 
Elintarpeita saavat asianomaiset viedä mukanaan niin paljon, 
että varasto, laskettuna puolen suomalaisen annoksen mukaan 
miestä ja päivää kohti, riittää rajalle saakka. 

8. Ryhdytään valmisteluihin kenttämakasiinien muodosta¬ 
miseksi 20,000 miestä varten 14 päivän aikana Ruskealassa ja 
5000 miestä varten yhtä pitkänä aikana Impilahdella. 

9. Ase-ja ammusvarusteiden alueen miehistöä varten odote¬ 
taan saapuvan niin suuressa laajuudessa kuin olosuhteet sallivat, 
10—15 päivää ennen i:stä toimintapäivää. Vajauksen lasketaan 
tulevan täytetyksi uudella lähetyksellä viimeistään 6:ntena toi¬ 
mintapäivänä. 

10. Sairaaloita valmistetaan osittain Sortavalassa (300 vuo¬ 
detta), osittain Ruskealassa (100 vuodetta). 

11. Yhdystoiminta on oleva järjestetty siten, että joukoille 
kaikilla kokoontumispaikoilla (paitsi Suo järvellä) voidaan toimit¬ 
taa määräyksiä alueen päällikön oleskelupaikkakunnalta viimeis¬ 
tään kahden tunnin kuluessa niiden antamisesta. 

Raportit — i:sestä toimintapäivästä alkaen — Nilsiään. 

12. Yleiset ohjeet — kirjelmä N:o 2, liite 3, joka on voimassa 
alueeseen nähden vain soveltuvissa kohdin, ja N:o 16 — oheen¬ 
liitetään. 

Tukholmassa, elokuun 18 p:nä 1917. 

Mexmontan, 

eversti. 


Jäljennös. 

N:o 23. Salainen. 

Sotaväenottoalueen 12 

Päällikkö. 

1. Alueella otetaan sotaväkeen — paitsi ent. Suomen sotaväessä 
koulutuksensa saanutta väkeä — noin 2300 vapaaehtoista, joista 
ioo:n tulee olla ratsastustaitoisia tai sopivia saamaan ratsastus¬ 
koulutusta. 

Sitäpaitsi otetaan yleisissä ohjeissa — kirjelmä N:o 2, liite 
3, kohta 1 a — mainitut ylioppilaat ja muut vastaavanlaiset 
henkilöt. 

2. Palvelukseen saapuessa on otettava mukaan muona (rehu) 

8 päivää varten. 

3. Alueen miehistö (hevoset j. n. e.) on ensikädessä siirrettävä 
Joensuuhun, jossa kokoontuminen saatetaan loppuun 8:ntena 
marssipäivänä. 

Vesitse kuljetusta Saimaalla ei ole käytettävä. 

4. Yleisissä ohjeissa — kirjelmä N:o 2, liite 3, kohta 5 — 
mainittu osasto on oleva kokoonpantu päälliköstä ja noin 100 
vapaaehtoisesta. 

5. Seuraavat on hävitettävä alueen päällikön toimesta: 

a) venäläiset laivat, joita ei voida ottaa haltuun, 

b) venäläiset rannikkomerkinantoasemat. 

Jollei minun lähettämäni tämän ilmoituksen tuoja ilmoita 
erityistä räjähdysaineiden saamistapaa, on alueen päällikön kaikin 
käytettävissä olevin keinoin hankittava niitä. 

6. Erityisen osaston toimesta, joka saa ohjeensa suoraan 
minulta, tullaan hävittämään: 

a) venäläiset laitokset Viipurissa ympäristöineen (tykistö, 
ammusvarastot, intendentuurivarastot j. n. e.); 

b) Viipurin luona olevat rautatiesillat sekä Vuoksen yli 
Antrean kohdalla ja Viipurinselän yli Viipurin linnan kohdalla 
johtavat sillat; 

c) rautatiesillat Nurmen ja Sairalan asemien luona sekä 
kaikki Vuoksen yli johtavat maantiesillat; 

d) venäläinen sotilaslennätin- ja -puhelinverkko, Viipurin 
lennätinasema, puhelinkeskusasemat — erityisesti Antreassa — 
johtoineen samoinkuin rautatien lennätin ja puhelin; 

e) Viipurin rautatieasema. 

Sama osasto tulee myös tekemään kaksi Saunaan kanavan 
sulkua käyttökelvottomiksi. 

7. Raportit — alkaen i:sestä toimintapäivästä — sekä 
sotaväenottoalueen päälliköltä että alueelle jätetyltä osastolta on 
lähetettävä osittain Alavudelle, osittain Nilsiään. 

8. Yleiset ohjeet — kirjelmä N:o 2, liite 3 — oheenliitetään. 

Tukholmassa, elokuun 11 päivänä 1917. 

Mexmontan, 

eversti. 

Ei ole tämän kirjoituksen tarkoituksena lähemmin 
arvostella näitä määräyksiä, ne olivat ruotsalaisten yleis¬ 
esikuntaupseerien tarkkaa ja ansiokasta työtä—kamarissa, 
mutta näiltä puuttui todellisten olojen ja asianhaarain 
tuntemusta. Venäjän armeijan sotakuntoa oli aivan yli¬ 
arvioitu, minkä tähden suuria hävitystöitä Etelä-Suomessa 
oli pantava toimeen vihollisen liikkeiden estämiseksi pöh- 

jöiseen, toisaalta taas oli yliarvioitu meidän järjestömme 
kantavuutta — saada miespuolinen sotakuntoinen 
väestö aseettomana liikkumaan pois kotikonnultaan, 
ennenkuin heitä kotona mikään vaara uhkaisi, ja tämä 
päälle päätteeksi 120-tuhantisen venäläisen sotajoukon 
ollessa majoitettuna maahamme. 

Me olimme peräti kiusallisessa asemassa, me kun 
luulimme, että koko tämä ehdotus oli kuten sanottu 
saksalaisten hyväksymä, ja toisaalta me heti ymmärsimme, 
että tämän ohjelman osittainenkin toimeenpano oli mah¬ 
doton. 

Me kirjoitimme sentähden Tukholmaan, että näitten 
ohjeitten täydellinen seuraaminen on mahdotonta, ja 
varsinkin Etelä-Suomen suhteen ne oli välttämättä 
muutettava. Sentähden ehdotti komitea, että Pohjois¬ 
suomeen nähden seurattaisiin mikäli mahdollista tätä 
suunnitelmaa, mutta että Etelä-Suomessa muodostettai¬ 
siin vapaajoukkoja. Tällaisia vapaaehtoisia joukkoja oli 
järjestettävä Uudellamaalla, Etelä-Hämeessä, Etelä- 
Savossa ja Karjalassa. Uudenmaan vapaajoukkoihin voisi 
liittyä Helsingissä oleva poliisireservi ja Saksaniemen 
ratsukoulu. Näille joukoille olisi hetimiten saatava aseita. 

Me ehdotimme, että aseita tuotaisiin saksalaisilla 
vedenalaisilla, jotka voisivat saapua Sipoon ja Kymin- 
suun väliselle rannikolle, joka oli vapaa venäläisestä sota¬ 
väestä, sopivana paikkana esitimme Hamnholmenia, 
joka on saari Loviisan eteläpuolella. Me huomautimme 
samalla, että sotasuunnitelma edellyttää laajoja valmis¬ 
tuksia, kuten suunnitelman ilmaisua sadoille päälliköille ja 
alipäälliköille, laajoja tiedusteluja asianomaisilla kutsunta- 

alueilla y. m. sangen vaarallisia yrityksiä, joiden ilmitule- 
mista on vaikea estää ja jotka voisivat saattaa sekä maan 
hyvinvoinnin että yrityksen menestymisen vaaranalai¬ 
seksi. Meidän piti siis saada varmuus siitä, että saksalais¬ 
ten maihinnousu todellakin tapahtuisi syksyllä, minkä ei 
pitäisi olla heille mahdotonta toteuttaa, kun Riian rin¬ 
tama jo oli murtunut. 

Me koetimme saada Tukholman-etappimme vaikutta¬ 
maan siihen suuntaan, että tämä maihinnousu tapahtuisi 
Etelä-Suomessa, sillä jos vihollinen evakuoidessaan Suo¬ 
men ehtii hävittää tärkeimmät teollisuus- ja taloudelli¬ 
set keskukset, lamautuu maan kehitys vuosikymmeniksi 
ja kansallemme tulee vaikeaksi ylläpitää itsenäisyyttänsä. 1 

Näihin väitteisiin saimme vastauksen: 

»Miten tahansa menettelemmekin, joutuu Etelä-Suomi 
hyvin vahvanlaatuisten hävitysten alaiseksi, vaikk’ei maan 
kehitys silti lamautuisikaan vuosikymmeniksi. Ainoa, 
mikä voi auttaa, on saksalaisten maihinnousu Suomen 
etelärannalla, ja siitä emme päätä me.» 

Paria viikkoa myöhemmin saimme Tukholmasta kir¬ 
jeen, jossa eversti Mexmontan kirjoitti: »Tosiasia on se, 
että Suomenlahden pohjoisrannalla tulee tehtäväksi ainoas¬ 
taan mielenosoituksellisia, joskin voimakkaita liikkeitä, 
niin kauan kuin Venäjän laivasto on olemassa. Vaikka 
asiat järjestyisivät onnellisimminkin, on meidän otettava 
laskuun, että meille tärkeät paikat, m. m. pääkaupunki, 
täydellisesti tuhoutuvat.» 

Vielä kaikkien töittemme ollessa alustavalla asteella 
saimme Tukholmasta ilmoituksen, että saksalainen maihin- 

1 Suomen Vapaussota vuonna 1918 .1 osa. 

nousuosasto nousisi syyskuun 9 p:nä maihin Pohjan¬ 
maalla, minkätähden kaikkien upseerien tulisi kokoontua 
pohjoiseen. Erinäisiä kiireellisiä toimenpiteitä oli suori¬ 
tettava tätä varten. Sotilaskomitean jäsenet olivat hyvin 
ihmeissään odottamattoman uutisen johdosta, joka, jos 
se ei ollut totta, pani kaikki valmistuksemme yhden 
kortin varaan. 

Pidimme Helsingissä kokouksen, johon oli kutsuttu 
myös upseereita, jotka eivät kuuluneet sotilaskomiteaan, 
ja päätimme pysyä varovaisina, kunnes saisimme täyden 
varmuuden maihinnousun tapahtumisesta. 

Voimme olla onnellisia, kun niin teimme, sillä syys¬ 
kuun alkupäivinä tuli ilmoitus, että kirjeestä oli jäänyt 
pieni sana pois: »jos» maihinnousu tapahtuu syysk. 9 p:nä. 

Tällaiset tiedonannot tuottivat tietenkin pettymystä, 
joka kuvastuu meidän vastauksessamme: »Tapahtuuko 
saksalaisten maihinnousu tänä syksynä vai eikö? Pitäi- 
sihän olla selvää, ettemme voi ottaa vakinaisista toimis¬ 
taan sitä upseerijoukkoa, jota tarvitsemme edes jossakin 
määrin suorittaaksemme meille uskottua tehtävää — 
kun emme edes varmuudella voi sanoa uhrauksellamme 
jättäessämme toimeentulomme olevan varmaa tarkoitus¬ 
perää. Meillä on tehtävä, joka vaatii suuria ja vaarallisia 
valmistuksia, ja kun kaikki on tehty, niin tulee viime 
hetkellä tieto, että yritys on lykätty vielä noin 14 päivää. 
Tuo iankaikkinen lykkääminen herättää meissä epäluuloja 
siitä, että meitä käytetään vain hätävarana, jos rauhan¬ 
neuvottelut eivät johda mihinkään tulokseen; se hävittää 
nuorisossa luottamuksen saksalaisten tuloon ja sammuttaa 
innostuksen. Me olemme liian hyvät ollaksemme eri tuu- 




170 


lien leikkikaluna, ja meidän täytyy huomauttaa, että 
meitä kositaan toiseltakin (Englannin) taholta, kuten 
Teille lienee tunnettua. — Kauniiden lupausten aika olkoon 
lopussa ja toiminta alkakoon. 

On enemmän kuin surullista, miten meitä on petetty 
aseidenkuljetusasiassa, joita aseita me tarvitsemme suuret 

määrät eri paikkoihin-Langatonta sähkölennätintä, 

joka suuresti auttaisi meidän toimintaamme, ei myöskään 
ole lupauksista huolimatta lähetetty. Olimme suunni¬ 
telleet, että voisimme vedenalaisilla tehdä pienen huvi- 
matkan Helsingin satamaan, missä neljä dreadnoughtia 
viettää svabodaa. Jos 10 ä n jalan syvyys vedenpinnasta 
on riittävä, niin voitaisiin vedenalainen ohjata ilman eri¬ 
koista vaaraa Helsinkiin tanssiaisia aloittamaan. 

Lopuksi tahdomme vielä huomauttaa siitä suorastaan 
mielettömästä varovaisuudesta, jota saksalaiset osoitta¬ 
vat, kun eivät poista miinavyöhykettä Viaporiin ja Hel¬ 
sinkiin johtavalta väylältä eivätkä tule valtaamaan tuota 
kokonaan sotakelvotonta venäläistä laivastoa, joka olisi 
kaunis lisä saksalaisten valtamerilaivastolle. Emme voi 
muuta kuin arvella, että saksalaisten tiedot laivaston 
tilasta ovat väärät, sillä minkätähden he muutoin olisivat 
olleet ryhtymättä toimiin tätä laivastoa vastaan, jolla teolla 
olisi ollut suurempi merkitys — kuin Riian antautumisella.» 

Miten olivat nämä erehdykset saksalaisten aiotusta 
maihinnoususta Pohjanmaalla syntyneet? Jäljestäpäin 
on vasta sodan jälkeen asia selvinnyt ja siis helpommin 
käsitettävissä. 

Tuomari Jonas Castrenin ja varsinkin maisteri Kai 
Donnerin tarmokkaan toiminnan kautta oli aikaansaatu 

ei ainoastaan, että sak¬ 
salaiset antoivat jääkä¬ 
reille erinäisiä kursseja 
eri aselajeissa ja lyhy¬ 
käisiä upseerikursseja täl¬ 
laisiin kursseihin kykene¬ 
ville, vaan myös että 
saksalaiset kokosivat 
Danzigiin 100,000 kivää¬ 
riä, 25 miljoonaa pat¬ 
ruunaa, konekiväärejä ja 
tykkejä lastattaviksi 4 
höyrylaivaan, jotapaitsi 
kaksi höyrylaivaa oli val¬ 
miina kuljettamaan jääkäripataljoonan Suomeen, koska 
Suomessa kaikki oli valmiina kansannousuun. Tirehtööri 
Steinwachs oli asiasta keskustellut eversti Mexmontanin 
kanssa ja lähettänyt ehdotuksen Berliiniin kapteeni von 
Hiilsenille; kapteeni von Hiilsen oli hyväksynyt ehdotuk¬ 
sen ja elokuun 5 p:nä lähettänyt takaisin kuljetus- 
suunnitelman. 

Kun tästä kuljetussuunnitelmasta kuitenkin selvisi, 
ettei ollut aikomustakaan lähettää ollenkaan saksalaisia 
joukkoja Suomeen, ilmoitti eversti Mexmontan tireh¬ 
tööri Steinwachsille, ettei nykyisissä olosuhteissa voinut 
ajatellakaan kansannousua ilman saksalaisten apua, mikä 
olikin vallan oikein. Mutta kirjelmä meille oli lähetetty, 
ja se täytyi peruuttaa. 

Missä oikeat syylliset olivat, en voi sanoa. Olivatko 
saksalaiset välittäjät tahtoneet saada Suomen kansan 

nousemaan kapinaan 
Brusiloffin suuren hyök¬ 
käyksen alkaessa ja täten 
aikaansaada vaarallisen 
diversionin Kerenskin 
hallitukselle, vai oliko 
jokin väärinymmärrys 
tapahtunut meidän val¬ 
tuutettujemme puolelta? 
molemmin puolin satoi 
syytöksiä epälojaalisesta 
menettelystä. 

Kaikissa tapauksissa 
Mauritz Gripenberg. oli yhteys Saksan sotilas _ 

johdon kanssa saatava joustavammaksi, ja se voi tapahtua 
ainoastaan hankkimalla meille vakinainen edustaja Berlii¬ 
niin. Sotilaskomitean taholta lupautui arkkitehti (ratsu- 
mestari) Mauritz Gripenberg lähtemään Saksaan. Hän puhui 
sujuvasti saksankieltä, mutta oltuaan niin kauan erossa 
sotilasuralta katsoimme hänet vähemmän sopivaksi edus¬ 
tamaan meitä siellä, kun useinkin täytyisi pohtia puhtaasti 
sotilaallisia kysymyksiä. Olimme saaneet tietää, että 
Riian valtauksessa oli vangiksi otettu suomalainen eversti¬ 
luutnantti V. Thesleff. Minä, joka tunsin hänet hyvin 
Viipurin ajoilta ja tiesin, että hän oli lopettanut yleisesi¬ 
kunta-akatemian Pietarissa sekä sen jälkeen useita vuosia 
palvellut yleisesikunnassa ja että hän mielipiteeltään oli 
meidän kannallamme, ehdotin, että pyytäisimme Saksan 
sotilasviranomaisia vapauttamaan hänet sotavankeudesta 
ja asettamaan hänet meidän edustajaksemme Berliiniin. 

Tämän meidän ehdotuksemme hyväksyi Saksan yleis¬ 
esikunta, ja lokakuun 10 p:nä sai everstiluutnantti Thesleff 
käskyn matkustaa Riiasta Berliiniin, jossa hän sai tireh¬ 
tööri Steinwachsilta ulkoministeriön salaisessa osastossa 
Wilhelmstrassella tietää, että oli aikomus asettaa hänet 
välittäjäksi sotilaskomitean ja Saksan viranomaisten 
välillä, koska etappi Tukholmassa toimi huonosti. Täy¬ 
tyi muistaa, että suhteet Steinwachsin ja sotilaskomitean 
edustajain välillä Tukholmassa oli katkaistu ja että siis 
hänen lausuntonsa ei suinkaan ollut objektiivinen. Sen 
jälkeen kuin everstiluutnantti Thesleff oli ilmoittanut 
suostuvansa Steinwachsin ehdotukseen, pääsi hän seu- 
raavana päivänä valtiollisen osaston päällikön, kapteeni 
von Hiilsenin puheille. Saadaksemme tarkempia tietoja 
Tukholmasta lähetimme sinne eversti Mexmontanille 
avuksi ratsumestari Mauritz Gripenbergin, mutta sitten¬ 
kin jäimme vaille tiedoituksia sieltä, johtuen asian¬ 
haarasta, johon myöhemmin palaan. 

Olen näin tarkoin selostanut tätä mielenkiintoista 
suunnitelmaa, jolla kuitenkaan ei tullut olemaan 
minkäänlaista merkitystä itse vapaussodassa. Se oli 
suunniteltu passiivista puolustusta varten, minkä 
vuoksi meille niin tärkeät ylimenopaikat kuin Vuoksen 
sillat oli hävitettävä. Kenraali Mannerheim oli 
aktiivisen puolustuksen kannalla, joten juuri tällaisten 
paikkojen puolustaminen kuului ohjelmaamme, jotta 
ylimeno hyökkäykseen vapausarmeijallemme olisi hel¬ 
pompaa. 

Tällä suunnitelmalla ei siis sodan aikana tullut 
olemaan minkäänlaista vaikutusta sota-asiain johtoon, 

eikä vapaussodan ylipäällikkö ole koskaan sitä nähnyt, 
vielä vähemmin lukenut. 1 

Tilanne kotimaassa kärjistyi päivä päivältä. Sosia¬ 
listit aloittivat lehdissään ankaran hyökkäyksen suojelus¬ 
kuntia vastaan ja suorastaan ilmiantoivat ne venäläisille 
joukoille vastavallankumouksellisina järjestöinä, mutta 
samalla alkoivat heidän punakaartinsa yhä avonaisemmin 
harjoitella venäläisten aliupseerien venäjänkielisen komen¬ 
non alaisina. Kuvernööri Jalander saapui luokseni, ker¬ 
toi arveluttavasta tilanteesta ja pyysi minua kirjoittamaan 
sanomalehteen kirjoituksen sosialistien yhteistoiminnasta 
venäläisen sotaväen kanssa. Kyhäsin kirjoituksen, jonka 
kuvernööri Jalander vei »Uuden Suomettaren» päätoimit¬ 
tajalle tohtori E. Nevanlinnalle ja joka myös jätettiin 
»Helsingin Sanomain» toimitukselle lokakuun 17 p:nä. 
Kirjoitukseni oli näin kuuluva: 

»Avoin kysymys sosialidemokraattisten puolueitten johtokunnalle 
ja Työmies-lehdelle. 

Jo monta päivää perätysten on Työrniehessä’ ollut suojelus- 
kaarteja vastaan vihaisia ja kiukkuisia kirjoituksia, joissa niiden 
muodostamista kuvataan porvariston asestamiseksi sosialisteja 
vastaan ja niiden tarkoituksia kaikin muodoin tehdään epäiltä¬ 
viksi. 

Kuitenkaan ei pitäisi kellekään olla epäselvää, että kunnallis- 
kaartin muodostaminen ei ole tähdätty mitään puoluetta vastaan. 
Se on tähdätty roistoja ja ryöväreitä vastaan, ja ainoastaan siinä 
tapauksessa, että 'Työmies’ ilmoittaa itsensä solidaariseksi näit- 

1 Mielenkiintoista on, että käydessäni Saksan Päämajassa Aves- 
nessissa syyskesällä 1918 kenraali Ludendorff mainitsi tästä suunni¬ 
telmasta, joka oli hänelle lähetetty saksaksi käännettynä, ja lausui, 
että se oli huolellisesti laadittu, mutta käytännössä mahdoton 


toteuttaa. 

ten viimeksimainittujen kanssa, on sillä syytä esiintyä niitä 
vastaan. Toinen kysymys on: tarvitaanko tällaisia järjestöjä 
nykyaikana? Siihen eivät anna vastausta ainoastaan jokapäiväi¬ 
set ilkityöt ympäri maatamme, siihen antavat vakavan vastauk¬ 
sen Venäjän päämajan tiedot siitä, mitä odotettavissa on. Niinpä 
ilmoittaa Venäjän päämaja, että peräydyttäessä Galitziasta 
poltettiin kaikki kylät, 7-vuotisista tytöistä 70-vuotisiin naisiin 
raiskattiin ja rääkättiin; sama päämaja ilmoittaa Riiasta, että 
venäläisten joukkojen peräydyttyä Riiasta jäljellä olevat sota¬ 
miehet ja huligaanit ryöstivät ja polttivat kaupungissa. Entä 
viime tiedot Liivinmaalta. Eivätkö nämät tiedot ole kyllin avaa¬ 
maan kaikkien kansalaisten silmiä näkemään, mikä vaara uhkaa 
meitä? Jokainen, jolle isänmaa, koti, äiti, sisar, vaimo, tytär ovat 
kalliit, ymmärtää, että kodin ja omaisten turvallisuus vaatii 
kansalaisia liittymään, ei taisteluun, vaan suojelemaan omaa 
turvallisuuttaan. Eikä ole kysymys porvareista, sillä työmiehelle 
ovat koti ja vaimo yhtä rakkaat kuin porvarillekin, ja sama vaara 
uhkaa kumpaakin. 

Mutta samalla kuin 'Työmies’ kirjoituksessa kirjoituksen jäl¬ 
keen purkaa vihaansa kunnalliskaarteja vastaan, se ei sanallakaan 
puhu niistä punakaartikomppanioista, jotka venäläisten aseilla 
ja heidän aliupseeriensa komennon alaisina harjoittelevat. Ovatko 
nekin vain oman maan ja kodin suojelemiseksi, vai onko niillä 
jotakin sen kanssa tekemistä, josta luemme 'Isvestijasta’: 

'Meidän puolueemme velvollisuus on porvariston vastavallan¬ 
kumouksellisten voimien mobilisoinnin vastapainoksi mobilisoida 
kaikki vallankumoukselliset voimat. Kansalaissodan valmista¬ 
minen on nykyhetken tehtävä.’ 

Vastatkoot avoimesti Siltasaaren toverit, onko nämä järjes¬ 
töt aiottu kansalaissotaa varten! Mutta muistakoot, että silloin 
kyllä jo tulisin kirjaimin häämöttää heidän seinällään "Mene 
Tekel', sillä se verinen pyykki, joka pestään bolshevikkien suo¬ 
jassa, on omiaan herättämään ei ainoastaan koko Suomen kansan, 
vaan koko sivistyneen maailman porvarien ja sosialidemokraattien 
kammon ja suuttumuksen puoluetta vastaan, joka peittäytyy 

sosialidemokraattiseen pukuun, mutta jonka puvun alta häämöt¬ 
tää anarkian rähnästynyt ruumis. , . . 

Kansalaisia.» 

Mitään vastausta ei tähän kysymykseen tullut suora¬ 
naisesti, mutta toki toisessa muodossa, joka aiheutti 
minut kirjoittamaan seuraavan kirjoituksen »Uuteen 
Suomettareen» lokakuun 21 p:nä: 

» Vastaus. 

Toissa päivänä tuli vastaus avoimeen kysymykseemme sosiali¬ 
demokraattiselle puoluehallinnolle ja ’Työmies’-lehdelle. Ei tosin 
viimeksimainitun palstoilla, mutta tuntuvammalla tavalla — 
venäläisten sotamiesten toimittamalla kotietsinnällä ylioppilas¬ 
talolla ja Maitokeskuksen huoneistossa sekä siinä vahingoniloa 
täynnä olevassa kirjoituksessa, jolla 'Työmies’ on tästä kotietsin¬ 
nästä kertonut. Olihan vastaus ainakin niin kouraantuntuvan 
selvä, ettemme muuta vastausta kaipaakaan! 

Muukalais-hirmuvalta meidän maassamme on saanut asetove¬ 
rin 'Työmiehestä', me emme kadehdi sitä, emmekä myös pelkää 
sitä. Voi olla, että kovat kohtalot seuraavat tästä yhteistoimin¬ 
nasta, voi olla, että kansalaisten verta tullaan vuodattamaan, 
mutta mitä väkivallalla voitetaan, se otetaan myös väkivallalla 
takaisin. Suomen kansa ei ole mikään huligaanikansa, ja huligaa¬ 
nien valta on ei ainoastaan meillä, vaan kaikissa sivistysmaissa 
mahdoton. Minkälaiset seuraukset itse kansalle sellaisesta val¬ 
lasta on, näkyy parhaiten naapurimaastamme, jossa rikollisuus 
ja köyhyys kasvaa ja jossa ei todellisesta vapaudesta ole jälkeä¬ 
kään. Tuskin kukaan on niin lyhytnäköinen, ettei ymmärtäisi, 
mihin tällainen anarkia loppuu. Onko siis suomalaisten työmies¬ 
ten etujen mukaista ylläpitää täällä muukalaisten kanssa epäjär¬ 
jestystä ja huligaanihirmuvaltaa! Eikö olisi onnellisempaa heille 
koettaa yhdessä muun kansan kanssa saada sellaiset olot maassa 
voimaan, että koko kansakunta yhteistyössä koettaa saada jokai¬ 
selle sen jäsenelle niin edulliset elinehdot kuin mahdollista? 

Mutta tällaiset ajatukset eivät vaikuta meidän työmieslehtien 
ja niihin sosialidemokraattisiin johtajiin, jotka eivät tunne muuta 
taistelutapaa aatteittensa puolesta kuin vihan synnyttämisen omia 
kansalaisia vastaan. 

Mutta jos niin surullisesti käy, että meidän työmiehemme 
muukalaisten kanssa käyvät omia kansalaisiaan vastaan, niin 
se on seuraus 'Työmiehen’ kiihoitustyöstä, ja silloin panemme 
'Työmiehen' toimittajat mieskohtaiseen edesvastuuseen siitä, 
mitä tapahtuu. Mitä tulevaisuus tuo mukanaan on epätietoista, 
mutta sanomalehtiuutisista päättäen on vaara lähellä. Pietaria 
ja Rääveliä tyhjennetään, ja me olemme myös lähellä tulla sota- 
näyttämöksi! Onko 'Työmiehen' toimitus lukenut, miten Riiassa 
huligaanit ryöstivät ja polttivat ja miten sitten heidän kävi? 

Kansalaisia.» 

Tämä kirjoitus ei jäänyt ilman vastausta Työmiehen 
puolelta, se taituroi etevästi lausuessaan: »Uuden Suo- 
mettaren toimittajat ovat ottaneet vastuulleen sangen 
paljon. Se on lähtenyt kauhealle tielle uhkaamaan yksi¬ 
tyisiä persoonia ja kehoittamaan yksityisiä henkilöitä 
murhatöihin.» 

Kuvaavana todistuksena meidän porvarillisten leh¬ 
temme heikkoudesta mainittakoon, että U. S. perääntyi 
ja ilmoitti kirjoituksen lähetetyksi, vaikka otsakkeen ylä¬ 
puolelta oli jäänyt pois »Uuden Suomettaren toimituk¬ 
selle». Kuitenkaan ei kulunut edes kuukautta, ennenkuin 
yhteiskuntamme kouraantuntuvalla tavalla sai tietää, 
miltä puolelta murhaajat olivat kotoisin. 

Punakaartien harjoitukset, sosialistien veljeily kurit¬ 
toman venäläisen sotaväen kanssa ja tämän rikollinen 
toiminta ja sekaantuminen Suomen sisäisiin asioihin, 
kaiken tämän olisi mielestäni pitänyt avata kaikkien 
harkitsevien henkilöitten silmät näkemään, mihin 

12 — Sortovuosista itsenäisyyteen. 

maamme pikaisin askelin 
kulki. Niin ei kuitenkaan 
ollut asianlaita. 

Vielä lokakuussa erääs¬ 
sä kokouksessa Agraari- 
toimistossa esitti tun¬ 
nettu aktivisti ja vanha 
Kagaalin jäsen, maa¬ 
herra T. A. Heikel, että 
aktivistiseen keskuskomi¬ 
teaan kutsuttaisiin myös 
edustaja sosialistipuo- 
lueesta — Yrjö Mäkelin! 

Alexis Gripenberg. Tätä ehdotusta kannatti¬ 

vat m. m. tuomari Otto Äkesson, maisteri E. E. Kaila ynnä 
joukko nuorempia; minä vastustin sitä ehdottomasti ja sain 
mielipiteeni tueksi paitsi kumppaniani sotilaskomiteasta, 
ratsumestari Äkermania, myös kokouksen puheenjohtajan 
valtioneuvos Alexis Gripenbergin ynnä silloisen pro¬ 
kuraattorin P. E. Svinhufvudin. Asia siten suureksi onneksi 
raukesi, muuten olisivat sosialistit, jotka bolshevikkien 
valtaantulon jälkeen avoimesti liittyivät Venäjään, saa¬ 
neet tarkat tiedot kaikista meidän hommistamme, ja 
ennen vapaussodan alkua olisivat kaikki ne henkilöt, 
jotka tätä varten olivat työssä, varmaankin vangitut. 

Tästä kokouksesta kuitenkin selviää, kuinka valheel¬ 
linen on useitten sosiaalidemokraattien väite, että vapaus¬ 
sota myös valkoisten puolelta oli aiottu luokkasodaksi 
työmiehiä vastaan. 

Sillä aikaa kuin olosuhteet valtiollisissa piireissä kär- 

jistyivät myös porvaril¬ 
listen kesken, teki sotilas- 
komitea määräperäistä 
työtä Suomen kansan 
valmistamiseksi suurim¬ 
paan historialliseen tehtä¬ 
väänsä — itsenäisyystais¬ 
teluun. Taistelun lähes¬ 
tymisen oivalsimme kaik¬ 
ki. Paitsi aseita ja rahoja, 
oli myös saatava opet¬ 
tajia suojeluskuntia var¬ 
ten. Kaupungeissa se oli 
helpompaa, siellä oh käy- Gurli Ignatius - 

tettävänä entisten Suomen pataljoonien upseereita. Mutta 
heillekin oli selvitettävä kriitillisen tilanteen vaatimuk¬ 
set, maaseudulla tämä oli tietenkin vaikeata, koska 
ei voitu vaatia, että perheelliset henkilöt jättäisivät 
toimeentulonsa matkustaakseen maaseudulle. Tätä näkö¬ 
kohtaa silmälläpitäen kutsui sotilaskomitea lokakuussa 
Ritarihuoneeseen koolle entisiä suomalaisia upseereita. 
Puheenjohtajana toimi Suomen rakuunarykmentin enti¬ 
nen komentaja, eversti T. Schauman. Kehoitettiin kaik¬ 
kia, joille oli mahdollista, olemaan apuna paikkakunnal¬ 
laan suojeluskuntatyössä, ja useimmat läsnäolevista kir¬ 
joittivat nimensä tätä varten laadittuun listaan. 

Mutta tällä tavoin saadut harjoittajat olivat liian harva¬ 
lukuisia, useimmat jo liian vanhoja. Suomen sotaväki 
oli ollut hajoitettuna jo yli 15 vuotta, eikä siis suurin osa, 

joka oli antautunut siviili- 
uralle, ollut seurannut 
sotataidon kehitystä. 
Täytyi saada nuoria, 
innostuneita ohjaajia, 
jotka voisivat antaa pa¬ 
rempaa vauhtia kasva¬ 
valle järjestölle. Kun 
syystalvena muutamat 
jääkärit (Hertzen, Olenius 
ja Laiti) kävivät Helsin¬ 
gissä, pyysivät he päästä 
sotilaskomitean puheille. 
Sotilaskomitea kokoontui 
silloin ratsumestari Mauritz Gripenbergin luona, ja siellä 
pohdittiin mahdollisuutta kutsua osa jääkäreitä kotiin har¬ 
joittamaan suojeluskuntia. Läsnäolevat kolme jääkäriä 
ehdottivat, että sotilaskomitea anoisi lupaa kahdellesadalle 
jääkärille saada lähteä Suomeen sotilasohjaajiksi. Sotilas- 
komitea ei voinut tähän suostua, sillä se tiesi, millä epä¬ 
luulolla Kerenskin hallitus seurasi tapahtumia Suomessa, 
ja pelkäsi, että 200 jääkäriä ei voitaisi sijoittaa ilman, että 
salat tulisivat julki. Sentähden kääntyi sotilaskomitea 
Saksan sotilasjohdon puoleen pyynnöllä, että 50 jääkäriä 
saisi tulla jo samana syksynä Suomeen. Tähän pyyntöön 
saatiin suotuisa vastaus. Heidän vaatetuksensa ja palk¬ 
kaamisensa suoritti sotilaskomitea sille uskotuista varoista. 

Näitten jääkärien maahantulolla oli elähdyttävä vaiku¬ 
tus suojeluskuntajärjestoihin. Myös päätti sotilaskomitea 
eräässä sen kokouksista Porvoossa, että komitean jäsen- 

ten rouvat ryhtyisivät neulomaan lippuja Suomen tule¬ 
valle armeijalle. Itse asiassa valmistettiin ainoastaan yksi 
lippu vapaussodan alussa, nimittäin se, jota vaimoni alkoi 
valmistaa syksyllä 1917. Hän kääntyi sisareni, tohtorin- 
rouva Katri Bergholmin puoleen, joka koko sielullaan oli 
mukana itsenäisyysliikkeessä. Tämä puolestaan puhui 
asiasta tohtorin rouva Ellinor Ivalon kanssa, joka teki 
piirustuksen lippua varten. Ja parhaaksi marraskuun 
suurlakon alkaessa tuli vaimoni lippukankaineen ja 
piirustuksineen maalle. Helmikuun alussa vei vaimoni 
sen päällystakinsa vuoriin neulottuna punaisten linjojen 
lävitse Porin ja Kristiinankaupungin välillä ja toi sen 
valkoisen armeijan ylipäällikölle Seinäjoelle. 



XII. 


Marraskuun lakko. 

Kun bolshevikit kukistivat Kerenskin heikon ja huo¬ 
non hallituksen marraskuun alussa, oli odotettavissa, 
että samanlaista tapahtuisi Suomessa, niin kiinteäksi oli 
veljeys kasvanut Suomen sosialistien ja venäläisten aate¬ 
toverien välillä. 

Eikä sitä tarvinnut kauankaan odottaa, olivathan sosia¬ 
listit menettäneet uusissa eduskuntavaaleissa enemmis¬ 
tönsä, joten heidän oli mahdotonta antaa laillisuuden var¬ 
joa pyyteilleen. Yhteiskunta oli hajoamistilassa. Ensim¬ 
mäisenä merkkinä maamme täydellisestä voimattomuu¬ 
desta kansalaisten hengen ja omaisuuden suojelemiseksi 
oli Mommilan tapahtuma, jossa myös ensimmäinen yhteen¬ 
törmäys huonosti asestetun suojeluskunnan ja venäläisten 
sotilasroistojen ja heidän kotimaisten apureittensa kanssa 
tapahtui. Kun sitten eduskunnan puhemies marraskuun 
13 p:nä kieltäytyi esittämästä sosiaalidemokraattien »Me 
vaadimme» ohjelman ehdotusta, julistettiin suurlakko. 
Sen tarkoituksena oli sosiaalidemokraattien pääsy valtaan, 
mutta liian heikosti valmistettuna se ei tällä kertaa onnis¬ 
tunut. 

Sotilaskomitean jäsenet olivat Helsingissä, meillä oli 
erinomaisia vaikeuksia tähän aikaan voitettavina, kun 

tiedot Tukholmasta oli¬ 
vat niin niukat ja epäsel¬ 
vät. Olimme päässeet niin 
pitkälle, että saksalaiset 
olivat suostuneet pyyn¬ 
töömme lähettää veden¬ 
alainen alus Suomen 
etelärannikolle Loviisan 
luo tuomaan meille jon¬ 
kin verran aseita ja räjäh¬ 
dysaineita sekä radio- 
vastaanottoaseman, mut¬ 
ta emme olleet saaneet 
tarkalleen tietää päivää, 
jolloin sen piti saapua, ja jo pari kertaa olimme varus¬ 
taneet miehiä ulkokallioille saksalaisia vastaanottamaan, 
mutta turhaan. Nyt olimme kuitenkin saaneet vähän tar¬ 
kempia määräyksiä, ja vapaaherra Silfverhjelm oli otta¬ 
nut järjestääkseen vastaanoton. Moottoriveneillä olisi 
lasti kuljetettava eri paikkoihin Etelä-Suomessa. 

Tällöin alkoi suurlakko, ja meillä oli vaara joutua eris¬ 
tetyksi pitkäksi aikaa muusta Suomesta. Päätimme 
sentähden lähteä niin kauan kuin junat vielä kulkivat 
Porvooseen, voidaksemme sieltä seurata tilannetta. Mei¬ 
dän onnistui viimeisessä junassa lähteä Helsingistä; heti 
sen jälkeen pysähtyi koko liikenne. 

Porvoon seurahuoneella oli sotilaskomitean kokous. 
Sinne saapui meille tieto, että kaikki oh valmiina saksa¬ 
laisen vedenalaisen vastaanottamista varten. Päätimme 
tämän vedenalaisen välityksellä lähettää sähkösanoman 

Saksan keisarille ja ilmoittaa, millaisissa oloissa elimme 
täällä venäläisen sotaväen hirmuvallan alaisina. 

Saksaniemestä saapui ratsumestari Ahrenberg Por¬ 
vooseen kertoen, että hänelle oli ilmoitettu huhuna suoma¬ 
laisten punaisten venäläisten sotamiesten kanssa päättä¬ 
neen seuraavana yönä saapua Saksaniemeen poliisikoulua 
hävittämään. Hänellä ei ollut minkäänlaisia tuliaseita, 
joten hän ei tietänyt, miten puolustautua. 

Tällöin oli juuri saapunut pienehkö määrä erilaisia 
ampuma-aseita, joita Mommilassa toimineet suojeluskunta¬ 
laiset eivät voineet ottaa mukaansa paluumatkalle Hel¬ 
sinkiin, vaan oli joku tai jotkut heistä tuoneet ne Porvoo¬ 
seen. Näiden ampuma-aseiden arvo puolustuksessa ei 
ollut suuri: muutamia Winchester-kiväärejä, vanhoja 
Berdan-kiväärejä sekä erilaatuisia revolvereja; useihin 
ei ollut ollenkaan patruunoita. Kaikissa tapauksissa oli 
tämä parempi kuin ei mitään, ja kun ratsumestari Ahren¬ 
berg pyysi, että joku meistä tulisi häntä avustamaan 
Saksaniemeen, niin päätettiin, että minä lähtisin sinne 
yöksi siltä varalta, että hänellä, jos jotakin tapahtuisi, olisi 
toveri luonaan; seuraavaksi yöksi lähtisi ratsumestari 
Harald Äkerman. 

Vaimoni, joka oli minua seurannut Helsingistä Por¬ 
vooseen, sai nyt lähteä yksin maatilallemme Nybondak- 
seen, ja minä lähdin ratsumestari Ahrenbergin seurassa 
Saksaniemeen. Olin käynyt siellä ennen tarkastusmatkalla 
ja ollut tyytyväinen Ahrenbergin suorittamaan määrä- 
peräiseen työhön. 

Saavuttuamme Saksaniemeen tarkastimme tilannetta 
hyökkäyksen varalta. Tällöin näkyi heti, että oli mahdo- 

Saksaniemen poliisikoulu v. 1917 (oikealla johtajan asunto). 


tonta yllätyksen tapahtuessa saada Saksaniemen ratsu- 
koulua kokoon, se kun oli osittain sijoitettu Kiialaan, osit¬ 
tain Saksaniemeen. Kokoontumiseen kuluisi vähintään 
tunti. Mitään pitkällistä puolustusta hyvin asestettuja, 
suurempia joukkoja vastaan ei voisi myöskään ajatella; 
toista olisi, jos muutaman sadan vahvuinen huonosti jär¬ 
jestetty huligaanijoukko saapuisi, silloin ei ollut vaikeata 
hajoittaa sitä ratsuhyökkäyksellä. Joukkojen järjestelyä 
varten tarvittavan ajan katsoin turvatuksi sillä, että muu¬ 
tamiin pienempiin talousrakennuksiin, jotka sijaitsivat 
erään puron takana, asetettaisiin vartiot asestettuina 
Mommilasta saaduilla muutamilla Berdan-kivääreillä. 
Puron yli ei ollut vaikeata päästä, mutta se oli liejuinen, ja 
vesi nousi paikoitellen kainaloihin asti, joten se tottumat¬ 
tomalle joukolle kuitenkin tarjosi jonkinmoisen esteen. 
Saksaniemeen kokoontumista varten ei tämä kuitenkaan 
ollut riittävää. Täytyi siis päättää toisista keinoista yllä¬ 
tyksen välttämiseksi. 

Kun puhelinyhteys Porvoon ja Helsingin välillä oli 
punaisten käsissä, päätimme järjestää viestinviennin 

Helsingin ja Porvoon 
välillä ja pyytää Sipoon 
suojeluskuntaa, joka 
aseettomana ei tietysti¬ 
kään voinut tehdä vasta¬ 
rintaa, ottamaan toimek- 
seen radan rikkomisen 
Keravan ja Nikkilän vä¬ 
lillä niin pian kuin tieto 
junan tulosta Keravalle 
saapuisi. Täten voitet¬ 
taisiin tarvittava aika 
Saksaniemen eri paikoissa 
olevien miesten ja hevos¬ 
ten kokoamiseen. Brasaksen kartanon omistaja, kapteeni 
Torsten Nummelin, otti viedäkseen tämän sanan Sipoon 
suojeluskunnan päällikölle, hovineuvos G. Topeliukselle. 

Kun kuitenkin oli luultavaa, että rata pian korjattai¬ 
siin, niin tarkastimme ratavallia löytääksemme sopivan 
paikan kiskojen suuntaamiseksi siten, että juna syöksyisi 
radalta johonkin syvänteeseen. Kysyttäessä vapaaehtoisia 
tätä työtä varten ilmoittautui eräs nuori ylioppilas, ja 
hänen kanssaan valitsimme tätä varten sopivan paikan. 
Kaikki tuli siis riippumaan siitä, saiko Saksaniemi tiedon 
vihollisen saapumisesta ajoissa näiden toimenpiteiden 
täytäntöönpanemiseksi. 

Kun ei yön aikana mitään tapahtunut eikä uusia 
huhuja saapunut, lähdin seuraavana päivänä maatilalleni. 
Olin ollut siellä ainoastaan vuorokauden, kun jo tuli 
Jobin sanoma Ahrenbergilta: Kaksi puna-venäläistä 

junaa oli saapunut 
Andersböleen. Kun sieltä 
oli vain kahdenkym¬ 
menen minuutin matka 
Kiialaan, kysyi Ahren- 
berg minulta neuvoja 
Lupasin koettaa koota 
Porvoon, Ilolan ynnä 
muiden lähiseutujen suo¬ 
jeluskunnat ja itse heti 
saapua Saksaniemeen. 

Miksi ei Sipoon suo¬ 
jeluskunta ollut rikkonut 
rautatietä junain myö- 
hästyttämiseksi niin paljon, että Ahrenberg olisi ehti¬ 
nyt koota joukkonsa? Mitä tulisi nyt tapahtumaan? 
Monta muuta samanlaista kysymystä tein itselleni 
saamatta vastausta. Kiireessä nousin autoon, jätin lom¬ 
pakkoni ja kultakelloni varmuuden vuoksivaimolleni, 

otin kaksi revolveria ja kaksi Berdan-kivääriä patruunoi- 
neen mukaani. Pyysin soittamaan Brasaksen kartanoon 
kapteeni Nummelinille, mitä oli tapahtunut ja että olin 
matkalla Saksaniemeen. 

Brasaksen luona tuli Nummelin soutaen joen yli. 
Hänelläkin oli pari revolveria. Jatkoimme matkaa Por¬ 
vooseen päin. Juuri saapuessamme valtamaantielle tuli 
vastaan kaksi Saksaniemen ratsumiestä, jotka ilmoit¬ 
tivat, että Saksaniemen joukko oh hajaantunut. Muuan 
haavoittunut, joka pakeni erään maalaisen kärryissä, oli 
tästä heille kertonut. Itse he olivat vartiona, mutta aseet- 

tornina, eivätkä tietäneet, mihin heidän nyt tuli mennä 
saadakseen turvaa. Annoimme heille kummallekin Nagan- 
revolverin ja patruunoita sekä pyysimme heitä seuraamaan 
meitä Drägsbyn kartanoon, josta aioimme koettaa saada 
tietoja tapahtumista, jottemme ajaisi suoraan satimeen. 

Tämä oli meille onneksi, sillä soittaessamme Porvoo¬ 
seen saimme kuulla Saksaniemen joukon tulleen hajoite- 
tuksi, sinne jääneet vahdit oli murhattu, ja parhaillaan oli 
tämä puna-venäläinen huligaanijoukko saapumassa sillan 
yli kaupunkiin. Porvoon suojeluskunta ei voinut ryhtyä 
vastarintaan, ilmoitettiin meille, sillä se oli myös miltei 
ilman aseita. 

Näin surullista sanomaa en ollut pitkään aikaan 
saanut. Tämä ratsukoulu, johon olimme kiinnittäneet niin 
paljon toiveita ja johon oli valittu vain varmoja miehiä, 
oli nyt hajoitettu, ja kysymyksenalaista oli, voitaisiinko 
sitä tällaisissa olosuhteissa enää koota. 

Ainoa keino siis oli palata takaisin ja neuvoa molem¬ 
mille ratsumiehille kylä, joka oli täysin valkoinen ja jossa 
heidät otettaisiin ystävällisesti vastaan. Ei ollut ajatelta¬ 
vissakaan, että he voisivat tulla Brasakseen tai Nybondak- 
seen, koska molempien tilusten tienoilla oli muodostettu 
punakaartiosastoja. 

Puhelimitse sain tietää, että ratsumestari Ahrenberg, 
huomattuaan mahdottomaksi ryhtyä vastarintaan, oli 
Loviisaa kohti peräytyen hajoittanut joukkonsa. Punai¬ 
sille ja venäläisille näkyi olevan pääasia saada Ahrenberg 
kiinni, ja häntä lähetettiin takaa-ajamaan. Muutamassa 
herraskartanossa eivät omistajat uskaltaneet ottaa vas¬ 
taan häntä pelosta, että heille kostettaisiin. Tilanomis- 

tajain kunnian vuoksi sanottakoon, että oli toisia, kuten 
Boije Illbyssä ja Silfverhjelm Sannäsissa, jotka teki¬ 
vät voitavansa hankkiakseen suojaa ja ruokaa hajotetuille 
saksaniemeläisille. 

Seuraavana päivänä itäpuolella sain Kräköstä ratsu- 
mestari Äkermanilta sanan, että minun pitäisi saapua 
sinne. Lähdin sinne moottoriveneellä ja tapasin siellä 
Ahrenbergin, joka kokonaisen vuorokauden oli harhaillut 
metsissä punaisten vaanimana. Kun Kräkötä pidettiin 
epävarmana, siellä kun huvilan lähellä oli Eklöfin saha, 
pyysin Ahrenbergia tulemaan mukaani Nybondakseen. 
Ollessamme Kräkössä Äkermanin huvilassa naputettiin 
oveen, ja ikkunasta näimme useampia miehiä oven takana. 
Ahrenberg kätkettiin ullakolle, ennenkuin ovi avattiin. 

Tulija oli jääkäri Gunnar Stenbäck seurassaan useita 

nuoria miehiä, niiden joukossa Karjalan rintaman tuleva 
esikuntapäällikkö Hägglund. He olivat saapuneet saksa¬ 
laisessa vedenalaisessa. Saimme nyt lähemmät tiedot 
U-veneen tulosta ja sen lastista. Suruksemme saimme 
kuulla, ettei sillä ollut ollenkaan kiväärejä, ainoastaan 
pienehkö määrä Mauser-pistoleja, suurehko määrä räjäh¬ 
dysaineita sekä radioasema vastaanottoa varten. 1 Veden¬ 
alaisen päällikkö, kapteeni Wissmann, oli Hamnskärissä 
vastaanottanut vapaaherra Silfverhjelmiltä tynnyrin voita 
ja niin suuren juuston, että se piti halkaista, ennenkuin 
mahtui alas. Kapteeni Wissman oli sanonut vapaaherra 
Silfverhjelmille: »Nyt me menemme pohjaan nauttimaan 
juustosta ja voista.» Meidän sähkösanomamme keisarille 
oli kapteeni Wissmann luvannut lähettää niin pian kuin hän 
pääsisi miinavyöhykkeen läpi. Vedenalainen ei koskaan 
palannut takaisin Saksaan, luultavasti se tarttui matkalla 
johonkin miinaverkkoon tai miinaan, ja näiden urhool¬ 
listen miesten kuolinkamppailu jää ainiaaksi Suomen¬ 
lahden salaisuudeksi. 

Paluumatkalla Kräköstä Nybondakseen puhalsi ankara 
tuuli, joten hädintuskin pääsimme pienellä moottoriveneellä 
perille. Kun Nybondaksen naapuritalossa oli muodos¬ 
tettu punakaarti (siellä asui parikymmentä kivenlouhijaa), 
niin piti olla varovainen, ettei Ahrenbergin tulo herättäisi 
huomiota. Hän esiintyi monttöörina, jonka oh korjattava 

1 Osa tästä lastista kuljettajineen joutui Kotkan luona 
punaisten käsiin, kuljettajat (jääkärit) vapautettiin ainoastaan 
pankinjohtaja Aimo Hallbergin ynnä muutamain muitten kotka¬ 
laisten henkilökohtaisella takauksella, lasti sitävastoin jäi 
punaisille. 

puhelinverkko paikkakunnalla. Parin päivän kuluttua 
matkusti Ahrenberg Loviisan tienoille, jossa eri kyliin 
oli kokoontunut sirpaleita entisestä Saksaniemen koulusta. 
Nyt oli koetettava ylläpitää heissä vielä tarmoa sotilas- 
komitean etsiessä jonkin paikan Pohjanmaalta, etäällä 
rautatiestä, jonne poliisikoulu voitaisiin sijoittaa. 

Vaikka marraskuun lakon järjestäjien aikomus epäile¬ 
mättä oli ollut saada Suomessa, kuten Venäjällä, valta 
bolshevikeille, ei se täällä onnistunut. Sosialistien johto¬ 
miehet eivät vielä olleet sulattaneet niin jyrkkää ohjel¬ 
maa, punakaartit eivät olleet kylliksi vahvat, ja lakko 
raukesi valmistumattomana. Tosin se jätti syviä jälkiä 
— mitä raaimpia murhia oli tapahtunut usealla paikka¬ 
kunnalla Suomessa. Paitsi Saksaniemessä tapahtuneita 
murhia herättivät erityisesti maisteri J. G. Bergbomin, 

kansakoulunopettaja A. Bjohnin ja leskirouva Sahlströmin 
kahden pojan raa’at murhat yhteiskunnan kauhistusta. 

Kun uusi eduskunta kokoontui, jossa porvareilla oli 
enemmistö, heräsi kysymys yleisestä armahduksesta kaik¬ 
kien marraskuun lakon aikana suoritettujen väkivaltai¬ 
suuksien tekijöille. Myöskin muutamat porvarit olivat 
valmiit hyväksymään tällaisen armahduksen. Tällöin 
julkaisi Juhani Aho Helsingin Sanomissa marraskuun 
21 p:nä vaikuttavan kirjoituksensa »Armahdustako?» 
Otan tästä kirjoituksesta seuraavan kappaleen: 

»Eihän ikinä! Ei niin kauan kuin laillisen yhteiskuntajärjes¬ 
tyksen ja kansalaisvapauden vanhan linnan puolustajilla on tur¬ 
vanaan nyrkin kokoinenkaan kivi passiivisen vastarinnan muu¬ 
rissa. Ei vaikka mitkä tulisuihkut tahansa uhkaisivat ampua 
säpäleiksi koko yhteiskunnan sen vankan vartijan ympäriltä 
— ei ennen eikä sittenkään meiltä riistetä leskeltä lainturvaa mie¬ 
hensä murhamiesten saattamisesta vastaamaan teoistaan. Ja 
vaikka valtiollinen itsenäisyyt emm ekin siihen hetkeksi hukku¬ 
koon, ei sittenkään! Sillä mitä me teemme itsenäisyydellä, jos 
se on perustettava pistimille, orpojen ja leskien kirouksiin, ostet¬ 
tava viattomien verellä?» 

Helsingissä oli pidätetty m. m. läänin maaherra ja 
viety vankilaan. Niin pian kuin junat alkoivat kulkea, 
kokoontui sotilaskomitea taas Helsinkiin. Vakavimpana 
kysymyksenä oli ensin saada saksaniemeläiset pelaste¬ 
tuiksi ja eduskunta lopultakin ymmärtämään, että ilman 
suurempaa asestettua joukkoa me liukuisimme Venäjän 
mukana anarkiaan. 

Katsoimme myös velvollisuudeksemme vapauttaa niin 
pian kuin mahdollista maaherra Jalanderin vankeudesta. 
Soitimme siis vankilan johtajalle ja vaadimme maaherraa 

hetimiten vapautettavaksi. Voi kuvitella kummastus¬ 
tamme, kun vastaukseksi saimme, että hän kyllä heidän 
puolestaan voi koska tahansa lähteä sieltä! 

Uuden eduskunnan porvarillinen enemmistö huomasi 
nyt marraskuun lakon jälkeen, ettei tällainen tilanne 
voinut jatkua. Myöskin maalaisliitto, joka valtalaki- 
y. m. kysymyksissä oli vetänyt sosialistien kanssa yhtä 
köyttä, teki nyt pesäeron. Luokseni saapui entinen varus- 
mestari Suomen rakuunarykmentistä, Lätti, joka oli muut¬ 
tanut nimensä Salovaaraksi ja oli nyt maalaisliittolainen 
kansanedustaja, seurassaan eräs toinen maalaisliittolainen. 
He pyysivät minua nyt tekemään ehdotuksen Suomen 
sotaväen muodostamiseksi, koska ilman sotaväkeä kaikki 
menisi nurin. Samalla pyydettiin henkilöitä sotilaskomi- 
teasta saapumaan Säätytalolle keskustelemaan, mihin 
toimenpiteisiin heti olisi ryhdyttävä tilanteen johdosta. 
Pari kolme tällaista kokousta oli sotilaskomitealla Sääty¬ 
talossa porvarillisten puolueiden valtuutettujen kanssa. 

Marraskuun 27 p:nä saatiin kokoon porvarillinen hal¬ 
litus, jonka etunenässä oli senaattori P. E. Svinhufvud. 
Se oli muodostettu henkilöistä, jotka kaikki olivat vank¬ 
koja itsenäisyysmiehiä. 

Nyt oli taas kenen puoleen kääntyä! Sotilaskomi- 
teassa oltiin sitä mieltä, että mitä pikimmin piti nyt saada 
jääkäripataljoona Suomeen, jotta sen ympärille voisivat 
kokoontua kaikki järjestystä rakastavat henkilöt ja meillä 
siten olisi valmis ydin sotaväen muodostamiseksi. Venäjän 
bolshevikkivallan arvo ei ollut missään maassa korkealla, 
joten järjestäytyminen sitä vastustamaan ei missään voisi 
herättää pahaa verta. 

13 — Sortovuosista itsenäisyyteen. 

Sotilaskomitean puheenjohtajana oli minulla keskus¬ 
teluja tästä asiasta sekä senaattori Svinhufvudin että 
eduskunnan puhemiehen, pankinjohtaja Johannes Lund- 
sonin kanssa. Molemmat katsoivat parhaaksi, että minä 
lähtisin tätä varten Saksaan. Matkaan kehoittivat myös 
Tukholmasta saapuneet huolestuttavat tiedot. Sain kir¬ 
jeen tuomari Jonas Castrenilta, joka ilmoitti epäonnistu¬ 
misista siellä: yhteistyö sotilaskomitean valtuutettujen 
ja saksalaisten välillä oli katkaistu, ja minun piti tuntia¬ 
kaan hukkaamatta kiiruhtaa sinne järjestämään asioita. 
Toinen kirje saapui kapteeni Theslöfiltä, joka myös 
ilmoitti vaikeista ristiriidoista, joiden vuoksi hänkin pyysi 
minua mitä pikimmin saapumaan sinne. 

Matkani syynä oli muka elintarpeitten hankinta ulko¬ 
mailta. Tätä varten antoi elintarveministeri Kallio 
minulle näin kuuluvan suosituksen: 


Suomen Senaatin elintarveosasto 
Marraskuun 27 p:nä 1917. 

N:o 67521 

Todistus. 

Suomen Senaatin maataloustoimituskunnan elintarveosasto 
todistaa täten, että tirehtööri Hannes Ignatius on senaatin val¬ 
tuutettuna määrätty matkustamaan Ruotsiin järjestämään ja 
kiirehtimään sieltä Suomea varten ostettujen elintarpeiden kulje¬ 
tusta Suomeen, minkä johdosta elintarveosasto, huomioonottaen 
maassa vallitsevan äärimmäisen kärjistyneen elintarvepulan, 
pyytää asianomaisia viranomaisia kiireellisesti antamaan tireh¬ 
tööri Ignatiukselle tarpeellisen passin ja muutenkin osoittamaan 
mahdollisimman pikaista ja tehokasta virka-apua hänen Ruotsiin 
matkustamistaan varten. 


Kyösti Kallio. 

Tämä paperi oli tarpeellinen päästäkseni rajan yli ilman 
epäilyksiä bolshevikkien puolelta. Mutta voidakseni toimia 
Saksassa tarpeellisella ponnella oli minun välttämättä 
saatava senaatin puheenjohtajalta myös erikoinen suosi¬ 
tus. Senaattori Svinhufvud antoikin avonaisen suositus- 
kirjan. 

Sotilaskomitean valtuutettuna matkustin siis ensi¬ 
kerran Saksaan sodan aikana. Kaikki edelliset matkat 
Tukholmaan olin tehnyt omalla kustannuksellani; tämä 
oli ainoa kerta, jolloin otin vastaan avustuksen matkaa 
varten Saksaan. 



XIII. 


Tukholman- ja Berliinin-matka joulu¬ 
kuussa 1917. Ratkaisu ovella. 

Olin saanut sivuutetuksi passinsaantivaikeudet, sillä 
täytyi olla jonkinlainen lupatodistus sotamies- ja työmies- 
neuvostolta, ennenkuin bolshevikit Torniossa päästäisivät 
yli rajan, ja kun en itse tahtonut mennä hankkimaan täl¬ 
laista lupaa, löytyi onneksi asianajotoimisto, joka hankki 
kaikki tarvittavat paperit. Suomen itsenäisyyden julis¬ 
tus oli juuri tulossa, ja niitten henkilöiden joukossa, joitten 
tuli matkustaa ulkomaille tätä tunnustusta hakemaan, 
oli myös konsuli Eug. Wolff. Hän tuli luokseni ja kertoi 
käyneensä passia tavoittamassa Pietarissa Smolnassa, 
mutta turhaan; annoin hänelle osoitteen, ja asia järjestyi 
tuota pikaa. 

Matkalla Tornioon oli viereisessä makuuvaunuosastossa 
eräs venäläinen matruusi. Hän oli tyypillinen bolshe¬ 
vikki otsakiharoineen, sangen julkeine ja epämiellyttävine 
kasvonpiirteineen. Minua kummastutti, että eräs haus¬ 
kannäköinen sivistynyt herrasmies usein kävi häntä 
puhuttelemassa. Kukahan tuokin voi olla, ajattelin, joka 
suoraan hakee bolshevikkiseuraa? 

Mitä lähemmäksi saavuimme Torniota, sitä enemmän 
hänellä oli asiaa matruusille. Sain siivoojattarelta tietää, 

että tämä matruusi oli Tornion bolshevikkien korkein 
päällvsmies, joka siellä mielivaltaisesti mellasteli ja hallitsi. 

Kun saavuin Tornioon, olivat samat nuoret vän¬ 
rikit kuin edellisenä keväänäkin hoitamassa siellä tarkas¬ 
tusta. Mutta heidän kasvojensa ilmeet olivat suuresti 
muuttuneet, keväällä he olivat reippaita, täynnä uskoa 
ja toivoa Venäjän tulevaisuuteen, ja nyt — nyt he ymmär¬ 
sivät, mihin vallankumous oli johtanut heidät — lokaan! 
Korkeimpana päällysmiehenä ja todellisena satraappina 
hallitsi Torniossa sama matruusi, joka oli ollut junassa 
Riihimäeltä Tornioon asti. Mutta vaikka kuinka etsin 
nuorta herrasmiestä matkustajain joukosta, joita tutkit¬ 
tiin, en häntä löytänyt. Mihin hän oli kadonnut? 

Kun viimein olin läpikäynyt kiirastulen ja istuutunut 
rekeen matkalle jään yli Haaparantaan, tuli eräs tulli- 
vahtimestareista luokseni kysyen: enkö voisi ottaa mukaani 
erästä herraa, jota parasta aikaa tutkitaan, koska enem¬ 
piä hevosia ei ole saatavissa. Suostuin tietenkin, mutta 
olin kovin harmissani saadessani odottaa useampia kym¬ 
meniä minuutteja. Vihdoin saapui matkakumppanini 
— inhoittava, vanha juutalainen! Jos olisin sen tietänyt, 
en ikinä olisi odottanut. 

Ei auttanut, lähdimme matkaan, tullissa saisimme 
passimme takaisin. Minun passini oli heti valmiina, mutta 
juutalainen sai nousta reestä, mennä sisälle selittämään, 
ja taas kului neljännestunti, ennenkuin hän saapui. Olin 
kovin vihoissani peläten jääväni tämän juutalaisen täh¬ 
den Haaparantaan vuorokaudeksi, sillä täpärällä oli, ehti- 
simmekö enää kaiken tämän viipymisen jälkeen junaan. 
Kun olimme sivuuttaneet rajan ja tulleet Ruotsin puolelle, 

aukaisi juutalainen ensi kertaa suunsa ja lausui: Gott sei 
dank! Sitten vuoti hänen suustaan vuotamalla kertomus, 
mitä kaikkea hän oli saanut kokea Venäjän vankiloissa 
ja Siperiassa, hän oli otettu muutamien muitten juutalais¬ 
ten kanssa panttivangiksi venäläisten marssiessa Galitsiaan, 
ja vaikk’ei hän ollut ottanut osaa sotaan, sai hän koko 
maailmansodan ajan virua vankina, tietämättä mitään 
perheestään ja omaisuudestaan. Bolshevikit, joitten joh¬ 
tajat olivat juutalaisia, olivat hänet vapauttaneet ja 
antaneet hänelle passin, mutta venäläiset upseerit Tor¬ 
niossa eivät tahtoneet laskea häntä tällä passilla yli rajan. 
Nyt tunsi hän itsensä vapaaksi ja voi hankkia tietoja 
Saarastaan ja pikku Mooseksista. 

Me ehdimme ajoissa junalle Haaparannassa, juutalaista 
en sen koommin nähnyt, mutta astuessani toisen luokan 
vaunuun, näin saman nuoren herrasmiehen, joka oli lieha¬ 
koinut bolshevikkimatruusia matkalla Tornioon. Juna oli 
tuskin alkanut liikkua, kun hän aukaisi matkalaukkunsa 
heittäen ulos junan ikkunasta sen sisällyksen: »Prawda» 
lehtiä. Hän kertoi olevansa unkarilainen upseeri, joka 
oli haavoittuneena joutunut venäläisten vangiksi; pari 
kertaa oli hänen onnistunut paeta vankeudesta, mutta 
saatu sitten kiinni, nyt hän oli käyttänyt bolshevikkivallan¬ 
kumousta hyväkseen, selittänyt olevansa sielultaan bolshe¬ 
vikki, ostanut bolshevikkilehtiä Pietarista, ja kun hänellä ei 
ollut passia, oh hän seurustellut junassa matruusin kanssa 
ja selittänyt tälle, että hän matkusti Unkariin kiihoit- 
tamaan kansaa bolshevismiin ja tätä varten vei lehtiä 
mukanaan. 

»Nyt menen ilmoittautumaan Italian rintamalle», 

sanoi hän nauraen. Hänen kujeensa oli onnistunut. Mat¬ 
ruusi oli arvattavasti ollut siinä uskossa, että Unkarissa 
puhuttiin venäjän kieltä, sillä mitä hän muuten olisi teh¬ 
nyt siellä lukuisilla venäläisillä sanomalehdillä; toista 
olisi ollut jos hän olisi vienyt bolshevikkikirjallisuutta 
mukanaan, mutta se olisi kai tullut hänelle liian kalliiksi, 
ja kaikissa tapauksissa hän saavutti näinkin yksinkertai¬ 
sin keinoin toivomansa vapauden. 

Haaparannasta sähkötin heti kapteeni Theslöfille, 
että olin matkalla Tukholmaan. Saavuttuani sinne tapasin 
hänet heti, ja hän ilmoitti, että yhteys siellä olevien asia¬ 
miesten ja sotilaskomitean edustajan välillä oli täydelli¬ 
sesti särkynyt, niin etteivät saksalaiset edes myöntäneet 
tälle passia Berliiniin, minne hän aikoi matkustaa! Kävin 
sen jälkeen tuomari Jonas Castrenin luona, jonka kerto¬ 
mus oli vieläkin synkempi. Saadakseni käsityksen, millai¬ 
set välit todella olivat, menin tirehtööri Steinwachsin 
luo, etenkin kun tarvitsin väärän passin matkaa varten 
Berliiniin, sillä siellähän minun piti koettaa saada selville, 
mitkä mahdollisuudet meillä oli saada jääkäripataljoona 
asestettuna kotiin. Tirehtööri Steinwachs todensi kapteeni 
Theslöfin ja tuomari Castrenin ilmoitukset oikeiksi ja 
selitti pitkälti kokonaisen syntiluettelon sotilaskomitean 
täkäläistä etappia vastaan. 

Tukholman etapin oli onnistunut saada saksalaisten 
komentamaan jääkäripataljoonasta Tukholmaan jääkäri 
Oberzugfiihrer Jernström. Alussa oli kaikki sujunut 
hyvin, mutta vähitellen olivat välit saksalaisten asiamies¬ 
ten kanssa kylmenneet, ja eräänä päivänä sai jääkäri 

Oberzugfiihrer Jernström käskyn palata pataljoonaansa 
Saksaan. Tätä estääkseen sähkötti eversti Mexmontan 
Berliiniin kapteeni von Hiilsenille, joka kuitenkaan ei 
peruuttanut antamaansa käskyä. Toinen yhtä ikävä väli¬ 
kohtaus oli jo ennenmainittu syyskuussa muka tapahtuva 
kansannousu. Tämän johdosta oli Steinwachsin kerto¬ 
muksen mukaan pyydetty Saksalta aseita, ja laivat oli jo 
lastattu, kun peruutuskäsky saapui. Kaikkien ylläkerrot¬ 
tujen asiain tähden ilmoitti Steinwachs, etteivät saksalai¬ 
set tahtoneet olla Tukholman etapin kanssa yhteistyössä. 

Kävin tapaamassa eversti Mexmontania, ja me pää¬ 
timme yhdessä hänen ja Theslöfin kanssa syödä suurusta 
»Kronprinsenissä». Keskustelu koski nyt syntynyttä 
tilannetta, josta Mexmontan syytti pääasiallisesti eri¬ 
näisten Tukholmassa olevien suomalaisten vehkeilyjä. 
Keskustelu varsinkin Theslöfin ja Mexmontanin välillä 
tuli kiivaaksi, kun kysymys koski Mexmontanin kirjettä 
sotilaskomitealle, jossa ilmoitettiin saksalaisten maihin¬ 
nousun tapahtuvan syyskuussa ja jossa kehoitettiin kaik¬ 
kia Suomen entisiä upseereita ja talonpoikia kokoontumaan 
Pohjanmaalle. 

Tämä syyskuun 9 päiväksi ilmoitettu maihinnousu 
oli sotilaskomitean Tukholmassa olevalle etapille osoitta¬ 
nut, mitä suuria yllätyksiä ja väärinkäsityksiä voi tapah¬ 
tua, kun kaikki tiedot Saksan päämajaan ja Saksan pää¬ 
majasta kulkevat niin monen välikäden kautta. Se oli 
saanut heidät arvelemaan, että eiköhän voitaisi päästä 
suoranaiseen, välittömään kosketukseen Saksan päämajan 
kanssa. 

Tätä aatetta he olivat saaneet perille viemään erään 
Saksan armeijassa palvelevan ruotsalaisen upseerin. Kun 
tieto tästä saapui Berliiniin Yleisesikunnan poliittiseen 
osastoon ja täältä Tukholmassa toimiville saksalaisille 
agenteille, niin se herätti heissä vihamielisyyttä sanottua 
etappia kohtaan, ja tämä eripuraisuus kasvoi päivä päi¬ 
vältä. Se oli jo mennyt niin pitkälle, etten katsonut 
mahdolliseksi voivani tässä enää välittää, ja tulin itse sii¬ 
hen päätökseen, että tukholmalainen etappimme oli pois¬ 
tettava. 

Menin iltapäivällä kansliaan, jossa eversti Mexmon- 
tan ja ennenmainitut ruotsalaiset upseerit työskenteli¬ 
vät. Oli erittäin ikävää ilmoittaa heille tästä välttä¬ 
mättömyydestä. Minä kiitin heitä heidän tekemästään 
työstään, mutta ilmoitin heille, että ainoa mahdollisuus 
Suomelle tänä kriitillisenä aikana oli saada apua Sak¬ 
sasta ja ettei siis välejämme Saksaan millään tavoin saisi 
rikkoa. Koska se nyt kerran oli tapahtunut, ei sotilas- 
komitea voinut tehdä muuta kuin hajoittaa tämän etapin. 
Meistä oli samantekevä, kenen syy tähän eripuraisuuteen 
oli — pääasia oli, että sellainen oli nyt syntynyt ja että 
se teki mahdottomaksi tämän etapin yhteistyön Saksan 
yleisesikunnan kanssa, ja silloinhan oli selvää, että meidän 
piti järjestää asiat siten, että taas saisimme yhteistoimin¬ 
nan sen kanssa käyntiin. 

Seuraavana päivänä kävin senaattori Edvard Hjeltin 
luona. Kerroin hänelle aikeistani matkustaa Berliiniin 
ja keskustella von Hulsenin kanssa, Hjelt lupasi saapua 
myös sinne, mutta ei ehtinyt samana päivänä kuin minä. 

Tirehtööri Steinwachs toimitti minulle väärällä nimellä 

varustetun passin, ja sillä 
matkustin Trälleborgin 
kautta Saksaan. Matkus¬ 
tajia oli vähän höyrylau- 
talla, sillä sodan aikana 
oli sekä pääsy Saksaan 
että pois sieltä erittäin 
vaikea. Sassnitzissa ei 
minun tarvinnut läpi¬ 
käydä ruumiin tarkas¬ 
tusta, sillä sähkösanoma 
Berliinistä oli ilmoittanut 
rajatarkastajille tulos¬ 
tani. Itse olin sähköttänyt 
Berliiniin Thesleffille, ja tyydytyksekseni oli vapaaherra 
von Bonsdorff saapunut asemalle minua vastaan (Thesleff 
saapui vasta seuraavana aamuna Berliiniin). 

Tilanne maailmansodassa oli muuttunut meille epä¬ 
edullisemmaksi. Bolshevikit olivat ottaneet päämääräksen 
rauhan saavuttamisen Saksan kanssa, tämän takia oli tapah¬ 
tunut »veljeilyä» itärintamalla, ja hallitusten välillä oli 
aloitettu rauhanneuvottelut. 

Tämä kaikki muutti tuntuvasti asemaamme. Emme enää 
voineet toivoa saksalaisten joukkojen maihinnousua Suo¬ 
meen. Meidän oli nyt turvauduttava itseemme ja luotettava 
siihen, että bolshevismi oli hävittänyt viimeisenkin pirstan 
sotakurista venäläisten joukkojen kesken. Meidän pyrin¬ 
tömme oli nyt ohjattava kahden tärkeän päämäärän 
saavuttamiseen: 

1) aseitten saantiin Saksasta ja jääkäripataljoonan 
palauttamiseen asestettuna Suomeen ja 

2) vaikuttaa saksalaisiin johtaviin henkilöihin niin, 
että rauhanneuvotteluissa venäläiset joukot pakotettai¬ 
siin jättämään Suomen. 

Jo matkalla olin kirjoittanut sotilaskomitean puolesta 
kirjeen kenraali Ludendorffille, jonka luin Tukholmassa 
sekä senaattori Hjeltille että kapteeni Theslöfille. Tämän 
kirjeen käänsivät Berliinissä toimivat kansalaisemme sak¬ 
saksi, ja se kirjoitettiin koneella Saksan yleisesikunnassa. 
Kirjeessä oli tilanne Suomessa esitetty lyhyesti. Siinä 
huomautettiin siitä, mitä suomalaiset olivat tehneet 
Saksalle sodan aikana. Tuhansia saksalaisia oli suomalais¬ 
ten avulla päässyt pakenemaan Venäjältä sotavankeu¬ 
desta, suuren määrän sotavarastoja ja tehtaita olivat 
suomalaiset aktivistit hävittäneet, mutta suurin hyöty 
oli kuitenkin Saksalle ollut siitä, että Suomi oli kieltänyt 
Venäjältä apunsa sodan aikana. Saksalla oli siten ollut 
vastassa ainakin 300,000 sotamiestä vähemmän. Ei tah¬ 
dottu näet, että suomalaiset taistelisivat germaanien 
vihollisten puolella. Mutta siitä syystä ei Suomella nyt 
ollut harjoitettuja sotilaita käytettävänään, kun oli kysy¬ 
myksessä vapauttaa maa venäläisistä sotilaista ja omista 
rauhanhäiritsijöistä. Sentähden toivottiin, että Saksan 
keisari hallitsijasanallaan turvaisi Suomen tulevaisuuden. 

Mutta olot maassa vaativat ehdottomasti, että venä¬ 
läiset joukot pakotettaisiin jo aselevon aikana lähte¬ 
mään maasta ja että jääkäripataljoonamme asestettuna 
kuljetettaisiin Suomeen. Saksassa opetettuna sen on 
näytettävä, mihin se pystyy, ja pääasiallisesti sen on 

W. Crantz. 


taisteltava maassa val¬ 
litsevaa sortoa ja laitto¬ 
muutta vastaan. 

»Teidän ylhäisyyten¬ 
ne», niin päättyi kirje, »me 
puhumme sotilaina soti¬ 
laan suoraa kieltä. Suo¬ 
men kansa odottaa avoin¬ 
ta, miehekästä vastausta, 
ja se kysyy: mitä voivat 
Saksan hallitus ja Saksan 
kansa tehdä meidän 
hyväksemme? Vastausta 
odottaa sorrettu kansa, 


tästä vastauksesta riippuu pitkäksi aikaa Suomen ja 


Pohjolan kohtalo.» 


Saapumiseni johdosta Berliiniin oli sähköteitse kutsuttu 


sinne Saksan suuresta päämajasta yleisesikuntamajuri 


Crantz. 


Berliinissä asetuin asumaan Esplanadihotelliin ja läk¬ 
sin heti seuraavana aamuna tapaamaan kapteeni von 
Hiilseniä. Hän otti minut erittäin ystävällisesti vastaan. 
Me pohdimme Suomen kysymystä: aseitten lähettämistä, 
suojeluskuntain järjestelyä j. n. e. 

Von Hiilsen sanoi minulle, että täällä oli käynyt useita 
kansalaisiani anomassa Saksan apua. »Te olette ensim¬ 
mäinen, joka tulette tänne ja ilmoitatte, että Suomi itse 
voi saada jotakin aikaan.» 1 Hän kertoi kuinka vaikeassa 


1 Tämä johtuu tietysti siitä, ettei rauhanneuvottelujen 
käydessä ollut toivoakaan saada aseellista avustusta Saksasta. 

E. von Hiilsen. 


asemassa hän oli Suomeen 
nähden, jota hän tahtoi 
auttaa, juuri käyvien väli- 
rauhanneuvottelujen joh¬ 
dosta. Suomeen oli lähe¬ 
tetty aselaiva »Equity». 

Siihen oli lastattu 25 tu¬ 
hatta kivääriä, 50 kone¬ 
kivääriä, ampumatarpeita 
y. m., ja von Hiilsen oli 
vuokrannut laivan, jolla ei 
ollut radiota, jottei ami- 
raliteetti voisi kutsua sitä 
takaisin, jos välirauha 
tällä välin solmittaisiin. Tämä arvokas aselasti, jota me 
niin välttämättömästi olisimme tarvinneet, palasi Saksaan, 
kun se ei nähnyt sovitulla paikalla vastaanottajia. Ainoas¬ 
taan muutamat jääkärit astuivat maihin, ottaen joitakin 
konekiväärejä mukaansa. 

Mutta Berliinissä ollessani en vielä tietänyt tästä 
onnettomuudesta, vaan olin erittäin iloinen tästä aktivis¬ 
tien järjestämästä aselastista. 

Kapteeni von Hiilsen tarjosi minulle päivälliset hotelli 
Adlonissa. Päivällisille oli saapunut jo mainittu majuri 
Crantz, suomalaisista olivat läsnä vapaaherra von 
Bonsdorff, everstiluutnantti Thesleff ja ratsumestari 
Gripenberg. 

Täällä tulin tuntemaan miellyttävän ja eheäluontoisen, 
tarmokkaan preussilaisen yleisesikuntamajuri Crantzin, 
ja tämä ystävyys on kestänyt huolimatta siitä, että 

hän nyt asuu kaukana Baijerissa, surren isänmaansa 
kovaa kohtaloa. 

Luin hänelle kirjeeni kenraali Ludendorffille, ja hän 
lupasi kaikin puolin koko sydämestään puoltaa anomus¬ 
tani. Hän esitti kaikki itärintamaa koskevat asiat pää¬ 
majan päämajoitusmestarille, kenraali Ludendorffille. 

Seuraavana aamuna sain mielenkiintoisen vierailun. 
Kaksi suomalaista jääkäriä, Oberzugfiihrerit Heinrichs 
ja Mandelin, tuli luokseni hotelli Esplanadiin. He kertoi¬ 
vat, että mieliala pataljoonassa oli levoton, kotikaipuu 
oli erittäin suuri, ja oli pelättävä mellakoita, jollei joku 
tulisi sinne heitä rauhoittamaan. He pyysivät, että minä 
saapuisin Libauhun. Ikäväkseni täytyi minun kieltäytyä, 
sillä olosuhteet Suomessa olivat siksi jännitetyt, että 
katsoin heti velvollisuudekseni palata kotiin toimitettuani 
asiani. Kaikissa tapauksissa pyysin heitä viemään perille 
sotilaskomitean terveiset ja ilmoittamaan heille, että 
kysymys heidän kotiapääsystään on pantu vireille. He 
pyysivät saada ilmoittaa minun tervehdykseni pataljoo¬ 
nan päiväkäskyssä, johon suostuin. Omissa, hyvin ommel¬ 
luissa univormuissaan he tekivät erittäin hauskan ja 
miellyttävän vaikutuksen. Kun en itse voinut matkustaa 
Libauhun, jäi tämä tehtävä everstiluutnantti Thesleffin 
ja ratsumestari Gripenbergin toimeksi. 

Seuraavana aamuna saapui senaattori Hjelt Berlii¬ 
niin. Hän oli saanut senaatilta toimeksi koettaa saada 
Saksan tunnustamaan Suomen itsenäisyyden. Tästä asiasta 
hän keskusteli von Hiilsenin sekä erinäisten muitten sak¬ 
salaisten kanssa. He antoivat hänelle sen neuvon, että 
Suomi koettaisi saada ensin bolshevikit tunnustamaan 

Suomen itsenäisyyden, 
nämä kun kerran olivat 
selittäneet ohjelmakseen 
kansojen vapaan itse¬ 
määräämisoikeuden. Lu- 
pasin saattaa tämän mie- ^ 

lipiteen senaatin tietoon. 

Samana päivänä tarjosin 
päivälliset hotelli Fiirs- 
tenhofenissa kapteeni von 
Hiilsenille ja hänen apu- 
laiselleen, kapteeni Pii- 
schelille. Suomalaisista 
olivat mukana Hjelt, P ' von Ger ^ c ' 1 - 

Bonsdorff, Thesleff rouvineen ja Gripenberg sekä molemmat 
nuoret jääkärit Heinrichs ja Mandelin. Paluumatkaa varten 
olin käynyt Ruotsin lähetystössä saadakseni passini viseera- 
tuksi, mutta se kiellettiin, koska täytyi ilmoittaa syy, 
miksi oli välttämätöntä matkustaa Ruotsin kautta, ja 
tämän syyn pätevyyttä harkitsi sitten Ruotsin lähetystö, 
ennenkuin myönsi läpipääsyn. Vapaaherra von Bonsdorf¬ 
fin ystävällisellä välityksellä, hän kun tunsi henkilö¬ 
kohtaisesti Ruotsin ministerin, sain kuitenkin passini 
järjestykseen. 

Tukholmaan saavuttuani sain kuulla senaattori Paasi¬ 


kiven y. m. matkasta Skandinavian maihin saadakseen 
Suomen itsenäisyyden tunnustetuksi. Siitä tulin yhä var¬ 
memmin siihen käsitykseen, että Suomen itsenäisyyden 
tunnustaminen tulisi suuressa määrässä riippumaan siitä, 
saataisiinko Venäjän tunnustus sille. 

C. W. Malm. 


Kun saavuin Helsin¬ 
kiin, menin heti senaat¬ 
tori Svinhufvudin luokse 
ja esitin saksalaisten mie¬ 
lipiteen. Pääasiallisesti 
ministerivaltiosihteeri 
Enckellin tarmokkaiden 
ja viisaiden toimenpiteit¬ 
ten kautta saatiin myös 
tämä muodollinen tun¬ 
nustus itsenäisyydellem¬ 
me, joka avasi meille 
mahdollisuuden vähitel¬ 
len saada muitten valtioi¬ 


den hyväksymisen sille. Kuinka vähäinen itsenäisyy¬ 
temme itse asiassa oli, näkyy siitä, etteivät venäläiset 
ollenkaan tämän johdosta poistaneet tullivalvontaansa 
Torniosta tahi alkaneet siirtää sotaväkeään pois Suomesta. 
Tukholmassa piti minun käydä bolshevikkikomissaari 
Vorovskin luona (Venäjän lähetystössä hallitsi vielä 
entinen ministeri) saadakseni passiini viisumin; häntä 
itseään en tavannut, mutta hänen rouvansa, joka näkyi 
olevan hyvin ymmällä miehensä uuden viran vuoksi. 

Jo ennen matkaani Saksaan oli sotilaskomitea lähet¬ 


tänyt kenraalimajuri Paul von Gerichin, joka vallan¬ 
kumouksen jälkeen oli palannut Suomeen ja asettunut 
asumaan Haminaan, Vaasaan järjestämään Etelä-Pohjan¬ 
maan suojeluskuntia. Hän oli lähettänyt meille lyhyen 
harjoitusohjesäännön, jonka me hyväksyimme suojelus¬ 
kuntia varten. Alipäällikkökoulu avattiin Vimpelissä, 

sitä ohjasivat Saksasta 
saapuneet jääkärit. Sak- 
saniemen hajoitettu rat- 
sukoulu oli saatu koo¬ 
tuksi Lappajärvelle, rat¬ 
sumestari C. V. Malm jär¬ 
jesti suojeluskuntia Sa¬ 
vossa, everstiluutnantti 
HermanWärnhjelm toimi 
Karjalassa, apunaan jää¬ 
käri Hägglund ja maisteri 
Siven, everstiluutnantti 
Aminoff kävi Mikkelissä 
samoissa asioissa, kap¬ 
teeni Ernst Söderholm Tampereella, ratsumestari Tulander 
Jyväskylässä j. n. e. Turussa oli kapteeni Schönbergin 
jälkeen suojeluskuntain järjestäjänä kapteeni Bergh, 
apunaan luutnantti Fabritius. 

Palattuani Suomeen oli edessämme kaksi tärkeätä 
kysymystä: ylipäällikön hankkiminen sotaa varten sekä 
jääkärien kotiinpaluu. Heti sen jälkeen kuin Venäjän 
tunnustus itsenäisyydellemme oli saavutettu, sai maamme 
sekä Saksalta että Ranskalta tämän tunnustuksen. Sak¬ 
san tunnustus saapui ensiksi sotilaskomitealle, von Hiilsen 
lähetti ilmoituksen siitä langattomalla meille, ja sen 
vastaanotti meidän pieni asemamme lähellä Porvoota. 
Sain siis tilaisuuden ilmoittaa siitä senaatille, ennenkuin 
Saksan virallinen tiedonanto saapui. 

Ranskan tunnustaminen tapahtui siten, että Ranskan 
konsuli Renault ja sotilasasiamies täydessä univormussa 



H. Wärnlijelin. 


14 — Sortovuosista itsenäisyyteen. 

saapuivat senaattiin. Olin juuri senaattori Svinhufvudin 
huoneessa hänen puheillaan, kun tämä lähetystö saapui. 
Lähetystön jäsenet saivat muiden vastaanottoa odottavien 
henkilöiden kanssa odottaa odotushuoneessa ja sitten tulla 
Svinhufvudin puheille! Meidän nuoressa valtiossamme ei 
silloin vielä tunnettu muotoja, ja senaattori Svinhufvudille, 
joka ei koskaan ole ollut eikä tahtonutkaan olla diplo¬ 
maatti, ne ovat aina olleet outoja. 

Tällä Ranskan tunnustuksella oli suuri merkitys toi¬ 
sen kysymyksen ratkaisulle, nimittäin kysymykselle jääkä¬ 
rien kotiintulosta. Suomen hallitus tahtoi heidät kyllä 
kotiin, mutta pienissä ryhmissä, ettei se herättäisi huo¬ 
miota eikä ympärysvaltain paheksumista. Hallituksemme 
(muutamia harvoja lukuunottamatta) ei vieläkään usko¬ 
nut, että sosiaalidemokraattinen puolue valmisti vallan¬ 
kumousta. Sotilaskomitean puheenjohtajana kävin päi¬ 
vittäin senaatissa Svinhufvudin puheilla koettamassa 
saada hallituksen virallisesti anomaan Saksan hallitukselta 
jääkärien kotiintuloa. En voinut luulla, että se miten¬ 
kään vaikeuttaisi meidän asemaamme ympärysvaltain 
suhteen, sillä onhan luonnollista, että kun Suomi oli 
suvereeninen maa, se kutsui takaisin ainoan aseharjoi- 
tusta saaneen joukon järjestystä ylläpitämään omassa 
maassaan. 

Svinhufvud oli kyllä hyvin halukas suostumaan tähän, 
mutta katsoi, että minun pitäisi ensin sondeerata Ranskan 
Suomessa tilapäisesti oleskelevaa sotilasasiamiestä, jottei 
jääkärien kotiinpaluu kokonaisena joukkona vahingoit¬ 
taisi asemaamme. Katsoin, että keskustelu tällaisista 
kysymyksistä nuoren ranskalaisen kapteenin kanssa oli 

aivan turhaa: ensinnä¬ 
kään hän ei voinut itse 
antaa mitään lausuntoa, 
kuinka Ranskan hallitus 
tähän suhtautuisi, vaan 
hänen olisi tiedusteltava 
tätä asiaa päällystöltään, 
ja toiseksi olisi hyvin 
luultavaa, että sodan 
vielä riehuessa saksalai¬ 
sen joukko-osaston (sillä 
sellainenhan jääkäripa¬ 
taljoona silloin oli) saapu¬ 
minen tänne ei herättäisi 



E. Söderholm. 


hyviä tunteita meitä kohtaan. Oli vain surullista todeta, 
kuinka vähän hallitus vielä oli tietoinen siitä, miten 
pitkälle sosiaalidemokraattinen puolue oli luisunut kapina- 
hankkeissaan ja mikä vaara uhkasi koko Suomen yhteis¬ 
kuntaa. Nyt ei voinut olla kysymystä siitä, loukkaan¬ 
tuko joku vai ei — oli kysymys jaksammeko pysyä 
pystyssä kansana, vai katoammeko Venäjän vallan¬ 
kumouksen pirunkattilaan. 

Toinen tärkeä kysymys oli ylipäällikön valinta tule¬ 
vaa vapaussotaa varten. Ratsumestari Malm oli käydes¬ 
sään Helsingissä maininnut, että kenraaliluutnantti Char- 
pentier oli saapunut maahan. Häntä oli aikoinaan aiottu 
Suomen rakuunarykmentin komentajaksi, mutta val¬ 
tiolliset olosuhteet maassamme, jotka veivät koko sota¬ 
laitoksen hävittämiseen, olivat saattaneet hänet jatkuvasti 
palvelemaan Venäjän armeijassa — ensin Grodnon kaar- 

tin husaarirykmentin päällikkönä, sittemmin divisioonan 
ja armeijakunnan päällikkönä maailmansodassa. Sotilas- 
komitean jäsenet, jotka olivat kuulleet hänestä vain hyvää, 
päättivät kääntyä hänen puoleensa. Kun palasin Saksasta, 
oli asia jo ratkaistu. Ratsumestari Äkermanille ja minulle 
annettiin toimeksi mennä hänen luoksensa esittämään 
ehdotuksemme. Kenraali Charpentier, noin 6o-vuotias 
mies, teki sympaattisen vaikutuksen ja oli heti valmis 
asettumaan riviimme. Päivittäin kokoontui sotilaskomi- 
tea ensin Kalevan entisessä talossa Erottajalla sekä myö¬ 
hemmin Ritarihuoneella. 

Erinäisiä entisiä upseereita liittyi nyt sotilaskomi- 
teaan, m. m. eversti K. E. Berg, joka vallankumouksen 
jälkeen oli toiminut kenraalikuvernöörin kanslian pääl¬ 
likkönä, ja eversti K. Wilkama (Wilkman), joka maailman¬ 
sodan aikana oli ollut venäläisen ratsurykmentin komen¬ 
tajana. 

Väliaikainen esikunta muodostettiin nyt sotilaskomi- 
tean jäsenistä. Eversti Berg toimi esikunnan päällikkönä 
ja minä päämajoitusmestarina. Charpentier osoittautui 
kuitenkin vähemmän sopivaksi ylipäälliköksi. Pitikö 
hän päämääräämme niin heikkona, — kuten todella oli 
laita, — vai eikö hänellä ehkä oikeammin ollut sitä repäi¬ 
sevää tarmoa, joka saa henkilöt innostumaan ja ponnis¬ 
tamaan kaikki voimansa tarkoitusperän saavuttamiseksi? 
Siten asiat liukuivat hyvin hitaasti eteenpäin, ilman että 
näkyviä tuloksia saavutettiin. 

Tähän aikaan saapui myös maahamme kenraaliluut¬ 
nantti, vapaaherra Kaarle Kustaa Eemil Mannerheim. 
Hän oli palvellut Venäjällä nuoruudestaan asti, mutta 

oli koko ajan ollut lähei¬ 
sessä yhteydessä koti¬ 
maansa kanssa, jossa hä¬ 
nen isänsä ja sukunsa eli¬ 
vät. Me tunsimme hänet 
kaikki kadettikoulu- 
ajalta, sittemmin hän oli 
tullut ylioppilaaksi ja siir¬ 
tynyt Nikolajevin ratsu- 
kouluun, josta oli ylen¬ 
netty kornetiksi venäläi¬ 
seen rakuunarykmenttiin 
siirrolla Chevalieri-kaar- 
tiin. Maailmansodassa 
hän oli lopulta komentanut ratsuarmeijakuntaa ja vallan¬ 
kumouksen jälkeen ottanut eron Venäjän armeijasta. 
Suurin vaikeuksin hän oli nyt palannut Suomeen. Oli 
selvää, että niin kokeneen miehen saaminen joukkoomme 
oli erinomaisen tärkeätä, mutta toisaalta oli hyvin epä¬ 
varmaa, tahtoisiko hän työskennellä meidän kanssamme, 
kun olimme asettaneet kaiken toivomme Saksan meille 
lupaamaan apuun. 

Hallberg ja minä päätimme tiedustella hänen mieli¬ 
pidettään. Tapasimme hänet suuruksella Kämpin hotel¬ 
lissa. Ilmoitimme lyhyesti sotilaskomitean olemassa¬ 
olosta ja sen tarkoituksesta näinä kriitillisinä aikoina. 
Hän pyysi saada tarkemman selityksen ohjelmastamme, 
ja sentähden pidimme kokouksen Seurahuoneella, jossa 
myös everstit R. Schauman ja Valter Holmberg olivat 
läsnä. Huomasi heti, ettei häntä miellyttänyt meidän 

yksipuolinen saksalainen 
suuntautu inisemme, 
mutta Brest-Litovskin 
välirauha sai kuitenkin 
aikaan sen, ettei saksa¬ 
laisten joukkojen tahi 
edes upseerien saapumi¬ 
nen maahamme enää 
näyttäytynyt mahdol¬ 
liselta, minkä vuoksi 
suurimmat vaikeudet 
täten tulivat eliminoi¬ 
duiksi. Mitä jääkäripatal- 


Valter Holmberg. joonan kotiinkutsumi _ 

seen tulee, oh hän samalla kannalla kuin me, että se oh 
saatava ratkaistuksi myönteiseen suuntaan niin pian kuin 
mahdollista. Aseiden hankkiminen Saksasta oh myös 
Mannerheimin mielestä välttämätön asia, mutta hän 
tahtoi jyrkästi, että koettaisimme hankkia myös aseita 
ympärysvalloilta, niin ettei meidän katsottaisi toimineen 
yksipuolisesti kummankaan sotaakäyvän ryhmän puolella. 

Mannerheim oh itse tarjoutunut ottamaan osaa sotilas- 
komitean istuntoihin, mutta nyt syntyi uusi vaikeus. Jo 
ensimmäisissä kokouksissa Ritarihuoneella voitiin todeta, 
että Charpentier ja Mannerheim useissa kohdin olivat eri 
mieltä, ja Charpentier oh kutsuttu ylipäälliköksi. Koe¬ 
timme sovitella asiat niin, että ehdotimme Charpentie- 
rille, että hän edustaisi sotilaskomiteaa hallituksessa ja 
toimisi siis jonkinlaisena sotaministerinä ja, Mannerheim 
taas ylipäällikkönä. Charpentier ei kuitenkaan ohut tyyty- 

väinen tähän, vaan kutsui pari meistä Kämpin hotellissa 
yksityiseen huoneeseen ja ilmoitti tahtovansa erota. 
Se oli hyvin tuskallista, sillä Charpentier oli erittäin miel¬ 
lyttävä henkilö, mutta sittenkään emme voineet pyytää 
häntä jäämään, koska mielestämme tässä oli kysymys, 
joka koski kansamme elämää tahi kuolemaa, ja henkilö¬ 
kohtaiset sympatiat eivät saaneet tulla kysymykseen. 

Tahdon tässä sivumennen mainita, että tunsin hyvin 
pintapuolisesti vielä tällöin Mannerheimia enkä koskaan 
ollut hänen kanssaan ollut ystävyyssuhteissa, mutta jo 
hänen esiintymisensä niissä muutamissa istunnoissa, joissa 
hän oli ollut läsnä, oli tehnyt mitä syvimmän vaiku¬ 
tuksen meihin kaikkiin: — näimme, että edessämme oli 
käskevä, tarmokas ja itsetietoinen sotilas, jommoista 
juuri kaipasimme. 

Kun kysymys ylipäälliköstä ratkaistiin, oli yksi sotilas- 
komitean huomatuimmista henkilöistä poissa. Pitkien 
keskustelujen kautta senaatissa olimme näet päässeet 
niin pitkälle, että ratsumestari Äkerman sai valtakirjan 
ostaa aseita Saksasta sekä kiiruhtaa jääkärien kotiintuloa 
Suomeen. Sensijaan hän ei saanut Svinhufvudin valta¬ 
kirjaa pyytääkseen Saksan hallitusta lähettämään jääkärit 
koottuina joukkoina Suomeen, kuten me katsoimme välttä¬ 
mättömäksi. Onneksi oli ratsumestari Äkermanilla muka¬ 
naan valtioneuvos Alexis Gripenbergille Svinhufvudin 
avoin valtakirja, jota valtioneuvos Gripenberg ja hän sit¬ 
ten kiristyneen tilanteen kehittyessä käyttivät omalla 
edesvastuullaan. 

Kuvaava sille varovaisuudelle, jota senaatti osoitti, 
oli Suomen itsenäisyyden juhla Kansallisteatterissa. Näyt- 

tämö oli koristettu Suo¬ 
men ja niiden maiden 
lipuilla, jotka olivat tun¬ 
nustaneet Suomen itse¬ 
näisyyden, tosin esimer¬ 
kiksi Neuvosto-Venäjän 
lippuna käytettiin van¬ 
haa tsaarin aikuista lip¬ 
pua, ja Suomen lippuna 
oli punainen leijonalippu. 

Kansallisteatteriin oli 
kutsuttu ulkomaiden 
konsulit, ja siellä soitet¬ 
tiin niiden maiden kan¬ 


sallislaulu, jotka olivat tunnustaneet Suomen, mutta ettei 
loukattaisi ympärysvaltain edustajia, syrjäytettiin Saksa. 
Ylioppilasnuoriso ei tietenkään tyytynyt tähän, vaan vaati 
»Die Wacht am Rheiniä». Olihan luonnollista, että sodassa 
puolueettoman Suomen tuli osoittaa samaa kohteliaisuutta 
kaikkia valtioita kohtaan. Turhasta pelosta esiinnyttiin nyt 
nuorison mielestä epäkohteliaasti Saksaa kohtaan. Tätä 
ei nuoriso voinut sietää, ja koko juhla muodostui siten mitä 
valtavimmaksi saksalaismieliseksi mielenosoitukseksi. 


Ministeri, valtiosihteeri C. Enckell peläten, että tulossa 
oleva mielenosoitus loukkaisi herra Renaultia, vei ulos 
Ranskan konsulin, ja senjälkeen yleisön melutessa ja 
suosiotaan osoittaessa soitettiin »Die Wacht am Rhein», 
jota yleisö seisaaltaan kuunteli, paitsi paria professoria, 
jotka mielenosoituksellisesti istuivat paikoillaan. 

Jos itsenäisyydenjuhla erinäisissä porvarillisissa pii- 

reissä kohotti mieliä, niin toisaalta ne, jotka seurasivat 
yhteiskunnan pohjakerrosten yhä paisuvaa kapinahenkeä, 
ymmärsivät, että vaara päivä päivältä läheni. Eduskunta 
oli tosin antanut porvarillisten äänillä hallitukselle valtuu¬ 
det (tammikuun 12 p:nä) ryhtyä toimenpiteisiin vahvan 
järjestysvallan aikaansaamiseksi maassa. Eversti K. E. 
Berg, erittäin tunnollinen ja rehti mies, oli ehdotukses¬ 
tamme lähetetty Pohjanmaalle sitä järjestämään. Hän 
oli ottanut mukanaan joukon upseereja, mutta tuntien 
sen pedanttisuuden, jota K. E. Berg osoitti kaikessa toi¬ 
minnassaan, ei voitu odottaa pitkään aikaan näkyvää 
tulosta. Saisimmeko sen tarvittaessa käytettäväksemme 
vai ei, siitä oli kysymys. 

Tuskin! Tilanne kävi yhä pulmallisemmaksi. Uuden¬ 
maan läänin kuvernööri B. Jalander, jonka henkeä uhat¬ 
tiin, piiloutui saapumatta lääninhallitukseen. Venäläis¬ 
ten sotamiesten, varsinkin matruusien ja omien huligaa- 
niemme, käytös kävi yhä julkeammaksi — meriväen 
kasinon lipputangossa liehui anarkistien musta lippu, 
ja Apollon talossa rehenteli sotamiesten klubi. Sotilas- 
komitea päätti nyt muuttaa Vaasaan, koska siellä suojelus¬ 
kunnat olivat parhaiten järjestetyt ja mahdollisuus 
saada sieltä jalansijaa tulevalle ratkaisevalle esiintymi¬ 
selle oli jonkinverran suurempi kuin etelässä — suurihan 
se ei missään ollut. Kun vielä valmistimme lähtöä 
Pohjanmaalle, ilmoitti eversti K. Wilkama, että hänen 
täytyi lähteä Venäjälle jättämään hyvästit rykmentilleen, 
sen hän oli luvannut upseereilleen. Tästä syntyi vähäinen 
riita. Kenraali Mannerheimin mielestä ei näin vaikeissa 
oloissa kellään ollut oikeutta jättää tehtäväänsä, mutta 

K. Wilkama. 


eversti Wilkama oli itse¬ 
päinen. Hän oli antanut 
lupauksensa, ja hänen 
täytyi pitää se. Hän mat¬ 
kusti Venäjälle, josta 
suurin vaikeuksin palasi, 
kun jo vapaussota oli 
ilmi liekissä. Hänen ansio¬ 
kas osanottonsa vapaus¬ 
sotaamme on jokaiselle 
Vapaussodan historian 
lukijalle tunnettu. Muu¬ 
tamia päiviä ennen mat¬ 
kaamme Vaasaan ilmoit¬ 


tautuivat eversti M. Wetzer ja kenraalimajuri E. Löfström 


sotilaskomiteaan. Molemmilla oli suuri sotilaallinen koke¬ 


mus maailmansodasta. Edelliselle tuli kunniakas, mutta 
vaikea tehtävä puolustaa vaarallisinta rintamaamme 
Vilppulaa. Ennen lähtöämme piti meidän saada mukaamme 
joku kokenut rautatievirkamies, sillä olihan jo alussa suun¬ 
niteltava, miten hajaantuneet suojeluskunnat saataisiin 
kokoon ja miten ensipäivinä voitaisiin siirtää vähäiset 
joukot tarvittavaan paikkaan. Tiesin, että entinen Pie¬ 
tarin aseman asemapäällikkö ja sittemmin liikenne- 
tarkastaja Karjalan radalla F. Lohman oli sortovuosina 
ottanut eron valtion virasta ja asui Salossa. Päivää 
ennen lähtöämme Pohjanmaalle soitin hänelle sekä eversti¬ 
luutnantti Birger Äkermanille, pyytäen heitä kumpaakin 
saapumaan seuraavaksi päiväksi Helsinkiin valmiina 
pitempään matkaan. Everstiluutnantti B. Äkerman, 

joka nähtävästi piti mei¬ 
dän päämääräämme mah¬ 
dottomana, kieltäytyi eri 
verukkeilla, jotavastoin 
tirehtööri F. Lohman 
saapui heti. 

Samana päivänä, jol¬ 
loin lähtömme piti tapah¬ 
tua, kävin kenraali Man¬ 
nerheimin luona L. Hei- 
kinkadun i2:ssa. Hän 

asui lankonsa, hra M. Gri¬ 
penbergin luona. Olimme 
hankkineet kullekin vää¬ 
rät passit. Mannerheimin nimenä oli Malmberg. Palvelija 
sai viedä tavarat asemalle, ja me kävelimme ensin katuja 
pitkin välinpitämättöminä, ennenkuin suuntasimme kul¬ 
kumme asemalle, jottemme herättäisi epäluuloa. Eversti 
R. Schaumanin piti jäädä Helsinkiin ylläpitämään yhteyttä 
niin hyvin hallituksen ja sotilaskomitean kuin kaikkien 
piirien välillä, siksi kunnes ehtisimme antaa määräykset 
ja järjestää kirjeenvaihdon Vaasasta. Tehtävä ei ollut 
helppo, mutta hän suoritti sen menestyksellä, niin etteivät 
yhdyssiteet piirien kanssa tulleet katkaistuiksi Pohjan¬ 
maan matkan tähden. Koko vapaussodan aikana etsivät 
punaiset häntä murhatakseen, joten hänen oli muutettava 
asuntoa tuiki tiheään, kunnes hänen onnistui päästä sai¬ 
raalaan, jossa oleskeli väärällä nimellä. 

Matkamme Vaasaan ei kulunut ilman pientä välinäy- 
töstä, jolla olisi voinut olla onneton merkitys. Tampereen 



F. Lohman. 

asemalla astui venäläinen sotilaspatrulli sisään ja vaati 
passia. Me nukuimme kaikki makuuvaunuissa. Manner¬ 
heim vastasi venäjäksi, ja kun hän puhui puhtaasti tätä 
kieltä, heräsi patrullissa heti epäilys, että hän oli venäläi¬ 
nen upseeri, joita etsiskeltiin, ja Mannerheimin täytyi 
pukeutua. Tilanteen pelasti vartion mukana ollut suo¬ 
malainen poikanen, joka oli tulkkina ja joka selitti, että 
kyllä hän on suomalainen, vaikka puhuu hyvin venäjää, 
jolloin patrulli jatkoi kulkuaan enempää meitä häiritse¬ 
mättä. 

Seinäjoen asemalla muutimme toiseen junaan ja saimme 
paikat toisen luokan vaunussa. Kun sitten Tervajoen ase¬ 
malla juotuamme aamukahvimme palasimme vaunuun, 
istui paikoillamme venäläisiä sotamiehiä sylissään suoma¬ 
laisia naisia. Pyysimme sotilaita jättämään paikkansa, koska 
olimme ne varanneet, mutta saimme hävyttömyyksiä 
vastaukseksi. Meillä oli halu heittää miehet ulos vaunusta, 
jonka helposti olisimme voineet tehdä, mutta katsoimme 
sittenkin viisaammaksi alistua, kun rettelö olisi kiinnit¬ 
tänyt huomion meihin, mitä tahdoimme välttää. 

Vaasaan oli ennen meitä matkustanut pankinjohtaja 
Aimo Hallberg etsimään sopivaa huoneistoa toiminnal¬ 
lemme. Hän oli maaherra Heikelin hyväntahtoisuudesta 
saanut suurimman osan kuvernöörintaloa käytettäväk¬ 
semme. Ensimmäisenä iltana istuimme Vaasan klubissa 
kaupungintalolla. Siellä otti meidät ystävällisesti vastaan 
joukko vaasalaisia, heidän joukossaan veljeni, Vaasan 
hovioikeuden asessori Gustaf Ignatius. 

Mannerheim ja Wetzer asuivat kuvernöörintalossa, 
muutamat Ernstin hotellissa, toiset yksityisten perheitten 
luona, minä asuin veljeni kodissa. 




Maaherran hallitustalo Vaasassa. 


Oli selvää, että niin pienessä kaupungissa kuin Vaa¬ 
sassa siksi monen henkilön saapuminen herätti huomiota, 
ja huhu kertoi jo, että venäläiset sotamiehet aikoivat 
vangita meidät. Kuvaavaa elämälle Vaasassa silloin oli, 
että venäläiset sotilaat, varsinkin matruusit naisineen, 
pitivät kovaa hälinää öisin. Kerran kuuli eversti Holm¬ 
berg naisen hätähuutoja hotelli Ernstin läheltä, hän kii¬ 
ruhti ulos auttamaan, mutta silloin löivät venäläiset sota¬ 
miehet häntä pahoin. 

Työt edistyivät päämajassa hyvin. Me aloitimme 
kello 8 aamulla, ja työtä kesti tavallisesti kello i:een yöllä; 
vain tunnin päivällisloma pidettiin. Suurukseksi tuotiin 
meille voileipiä ravintolasta. 

Jo tammikuun 21 p:nä lähetimme suojeluskunnille 
ensimmäisen kiertokirjeemme, jossa ilmoitettiin esikun¬ 
nan kokoonpanosta ja kullekin osastolle kuuluvista asioista. 
Mutta olimme ehtineet työskennellä vain muutaman päi- 

vän, kun saapui viestejä, jotka osoittivat, ettei meillä 
ollut monta päivää jäljellä valmistuksiin. Tarkoituk¬ 
semme oli saada suojeluskunnat järjestetyiksi koko maassa, 
kunnes jääkärit ja aseet saapuisivat Saksasta, ja vasta 
sitten aloittaa toiminta. Tämä olisi ollut sitäkin välttä- 
mättömämpää, kun Pohjanmaalla oli jäljellä Saksasta 
saaduista 6,soo:sta kivääristä ainoastaan 4,500; 2,000 
oli lähetetty Itä- ja Etelä-Suomeen. Näistä 4,5oo:sta 
kivääristä voitiin laskea noin puolet keskitetyiksi Vaasan— 
Seinäjoen radan ympäristölle. Jos tähän lisätään, että 
ammuksia oli vain noin 100 panosta kivääriä kohti, niin 
ymmärrettäneen helposti, ettei sodan aloittaminen ilman 
apua ollut juuri lupaavaa, kun yksin Pohjanmaalla oli 
majoitettuna lähes 15,000 venäläistä, jotka voivat odottaa 
apua sosialisteilta. 

Sillä välin saapui tieto päämajaan, että kaksi sotilas- 
junaa oli lähetetty Viipurista Pohjanmaalle ja että tar¬ 
koitus oli riisua aseista Pohjanmaan suojeluskunnat. 
Päämajasta soitti kenraali Mannerheim senaattiin ja 
pyysi senaattia ilmoittamaan venäläiselle aluekomitealle, 
että sotaväen siirrot tulisivat kovasti kiihoittamaan 
täällä asuvaa väestöä ja ettei senaatti voisi vastata 
seurauksista. 

Tämä ei kuitenkaan auttanut. Tammikuun 21 p:nä 
lähtivät junat pohjoiseen Tamperetta kohti. Silloin pää¬ 
tettiin päämajassa, että junat oli mieluimmin räjähdytet- 
tävä, kuin sallittava niiden saapua Pohjanmaalle. Kenraali 
Mannerheim antoi jääkärikapteeni Heiskaselle Lapualle 
määräyksen ryhtyä valmistuksiin tämän päätöksen toteut¬ 
tamiseksi. Hän lähetti räjähdyskomennuskunnan pitkin 

rautatielinjaa; räjähdyksen tuli tapahtua Tuurin ja 
Alavuden välillä. 

Räjähdyskomennuskunnan tehtävä epäonnistui täy¬ 
dellisesti, vain toisen junan veturi vioittui, mutta molem¬ 
mat junat saapuivat Seinäjoelle. Onneksi eivät nämä 
sotilasjunat olleetkaan suojeluskunnan aseistariisumista 
varten lähetetyt, vaan niissä olivat Suomesta Korniloffia 
vastaan lähetetyt joukot, jotka eivät halunneet taistella 
ja omin luvin palasivat majoituspaikkoihinsa. 

Pieniä yhteentörmäyksiä sattui melkein päivittäin 
joko Vaasassa tai sen ympäristöllä; tiedot Etelä-Suomesta, 
varsinkin Viipurista, eivät olleet lohduttavia. Mutta kun 
tieto saapui Vaasaan, että venäläinen aluekomitea Hel¬ 
singissä oli »julistanut sodan» kaikkia porvareja ja suojelus¬ 
kuntia vastaan ja tämän päätöksen perusteella aikoi lähet¬ 
tää 2,000 merisotilasta Pohjanmaalle, oli selvää, että jos 
vastarintaan yleensä ryhdyttäisiin, siihen oli käytävä 
heti, vaikka tulos olisikin hyvin arveluttava. 

Kenraali Mannerheim kutsui neuvotteluun esikunnan 
päällikön, eversti Wetzerin ja minut sekä kenraalimajuri 
Löfströmin, joka ei ollut ottanut vastaan mitään tointa 
päämajassa. Eversti Wetzer ja minä vaadimme viipymä¬ 
töntä toimintaa, jotavastoin kenraalimajuri Löfström 
mitä vakavimmin varoitti ryhtymästä niin vaaralliseen 
tekoon. Kenraali Mannerheim yhtyi Wetzerin ja minun 
mielipiteeseen. 

Kun seuraavan päivän aamuna klo 8 saavuin pää¬ 
majaan, tapasin muutamia tovereita, jotka sanoivat: »Sepä 
hyvä, että harkitsematon ehdotuksesi sotatoimien viipy¬ 
mättömästä aloittamisesta on lykkäytynyt.» 

Olin kalpea suuttu¬ 
muksesta ja riensin heti 
Wetzerin luo sanoen: 
»Kyllä on pirullista, 
että jos tässä maassa 
jotakin koetetaan aikaan¬ 
saada, on aina henki¬ 
löitä, jotka viisastele- 
misellaan sen estävät; 
nyt näkyy taaskin toi¬ 
mintamme lykkäyty¬ 
neen.» 

»Älä kiivastu, olen 
aivan samaa mieltä kans¬ 
sasi, ettei meillä ole aikaa lykkäykseen», vastasi Wetzer. 

Aloin taas hengittää, sillä nyt toivoin, ettei mikään 
enää estäisi aloitettamme. Toivoni ei pettänyt. Menin 
kenraali Mannerheimin luokse, joka ei ollut aikonutkaan 
muuttaa kerran tekemäänsä ratkaisua. Hän antoi minulle 
nyt ohjeita. Hän oli päättänyt, että aseistariisumisen tuli 
tapahtua yhfaikaa koko Vaasan—Seinäjoen rautatielinjan 
ympäristöllä, niin että tämä rata ja tärkeä Seinäjoen asema 
joutuisivat heti haltuumme. Hän määräsi minut v. t. 
esikuntapäälliköksi, sillä eversti Wetzer sai komennetta¬ 
vakseen Vaasan ympäristön joukot ja kenraalimajuri von 
Gerich Lapuan ympäristön suojeluskunnat. Sain soittaa 
eversti Bergille Jalasjärvelle ja antaa määräyksen Suomen 
tasavallan vartioston marssista Ylistarolle. 

Berg oli epätoivoinen. Hänellä oli vain satakunta 
kivääriä, miehet olivat tottumattomia, ei niillä vielä voinut 

mitään tehdä j. n. e. En ryhtynyt keskusteluun tästä, 
vaan ilmoitin tämän Mannerheimin käskyksi, jota on 
toteltava; myöskin Lappajärvelle soitin ratsumestari Ahren- 
bergille, joka tuli erittäin iloiseksi saadessaan käskyn kes¬ 
kittää lippukuntansa Lapualle. Minulla oli nyt kiire val¬ 
mistaa kaikki tarvittavat käskyt, mutta yhtä tärkeä oli 
taloudellinen puoli. 

Sotilaskomitea oli Helsingissä lakkaamatta anonut, 
että Suomen Pankin setelistö muutettaisiin Vaasaan 
(kultakassa oli Kuopiossa), kuten myös setelipaino — 
mutta turhaan! Sen merkityksen ymmärtää jokainen, sillä 
nyt anastivat punaiset setelistön ja painokoneet ja voivat 
maksaa venäläisille sotilaista ja aseista; venäläiset eivät 
suinkaan olisi ottaneet vastaan punaisten teettämiä sete¬ 
leitä rahan arvosta. Nyt oli meille sensijaan rahakysymys 
erittäin pulmallinen, sillä huolimatta useista pyynnöis¬ 
tämme emme olleet tähän saakka saaneet hallitukselta 
penniäkään. Kaikki valmistukset oli suoritettu pank¬ 
kien ja teollisuudenhanoittajain sotilaskomitealle anta¬ 
malla jo 9 miljoonaan nousevalla summalla. Ilman näitä 
rahoja ja niiden avulla perustettua järjestöä ei vapaussota 
olisi ollut mahdollinen. 

Kenraali Mannerheim oli usein puhelimessa muistutta¬ 
nut senaattia rahantarpeesta, mutta turhaan. 

Onneksi saapui jo vapaussodan ensipäivinä osa halli¬ 
tusta Vaasaan, m. m. valtiovaraintoimituskunnan pääl¬ 
likkö. Vaasan Senaatin määräperäisellä toiminnalla voitiin 
sitten rahoittaa vapaussota. 

Vapaussodan selostaminen ei kuulu enää näitten 
muistelmien puitteisiin. Voidaan kuitenkin tehdä 

15 — Sortovuosista itsenäisyyteen. 

G. Mannerheim. 


kysymys, mitä olisi ta¬ 
pahtunut, jos punaiset 
eivät olisi kaataneet lail¬ 
lista hallitusta ja hajot¬ 
taneet eduskuntaa? Oli¬ 
siko Suomi rauhallisilla 
neuvotteluilla venäläis¬ 
ten bolshevikkien kanssa 
voinut saavuttaa todelli¬ 
sen itsenäisyyden? Oli¬ 
siko Suomella ollut varaa 
maksaa kaikki, mitä 
venäläiset olisivat vaati¬ 
neet Viipurin linnoitus¬ 


ten, Suomenlinnan ja Ahvenanmaan linnakkeiden, erinäis¬ 


ten rannikkopatterien ja rannikoillamme olevien linnak¬ 


keiden rakentamisesta, joihin he viime vuosina olivat sijoit¬ 


taneet satoja miljoonia kultaruplia? Inon linnoitusta he 


eivät koskaan olisi meille luovuttaneet! Tähän tulivat 


lisäksi Annantehtaan metsät, lennätinverkko, kaikki 
kasarmit ja Venäjän valtion rakennukset sekä lopuksi ne 
aseet, panokset, asestukset ja varikot, jotka vapaussodassa 
saimme rahatta. Ja ennenkuin kaikki tämä olisi arvioitu 


ja maksu tästä suoritettu, olisivatko venäläiset tosiaan¬ 
kin vieneet joukkonsa pois Suomesta? 

Vapaussotamme on kahdessa kohdassa aivan erikois¬ 
laatuinen historiassa. 

Ei koskaan ole mikään kansa vaikeammissa olosuh¬ 


teissa menestyksellisesti taistellut vapautensa puolesta. 
Tämä taistelu oli aloitettava ilman aseita ja ilman rahoja 

suurvallan armeijaa vastaan, joka tosin oli vallan¬ 
kumouksen turmelema, mutta jonka miehittämä koko 
maa oli pohjoisesta etelään asti, jonka hallussa olivat 
kaikki linnoitukset ja jolla oli käytettävänään mahtava 
laivasto. Jos tähän lisätään, että kaikki satamat, joita 
hallituksen joukot voivat käyttää, olivat jäässä, ja väylää 
tavallisesti tähän vuoden aikaan ei edes jäänsärkijäin 
avulla voitu niissä pitää auki ja ainoa varma tie 
Eurooppaan meni Ruotsin kautta, joka ei ainoastaan 
kieltänyt hädässä olevalta naapuriltaan kaikkea apua, 
vaan vielä päällepäätteeksi kielsi aseiden kuljetuksen 
Ruotsin kautta, niin ymmärtää tilanteen vakavuuden. 
Sitäpaitsi vallitsi maassa mitä vaikein elintarvepula, 
joka asetti tavattomia vaatimuksia vasta sodan aikana 
järjestetylle intendentuurille, jolla ei ollut kylliksi kul¬ 
jetusvälineitä, kun suurin osa rautatien liikkuvaa kalus¬ 
toa oli vihollisen puolella. Mutta kaikkein raskainta oli 
kuitenkin, että lähes puolet maan omasta väestä asettui 
vuosisataisen verivihollisemme puolelle. Ja kuitenkin, 
näistä epätoivoisista olosuhteista huolimatta, viedään 
sota, viholliselta anastetuilla aseilla—lopullisesti voittoon! 

Toisessakin suhteessa on vapaussotamme ainoalaa¬ 
tuinen historiassa. Kuinka monet niistä henkilöistä, jotka 
kiiruhtivat taistelemaan isänmaan puolesta sen kohtalon 
hetkenä, onkaan vapaa Suomi harkinnut liian kevyiksi ja 
poistanut maan palveluksesta! Useat heistä elävät nyt 
vaikeissa taloudellisissa oloissa, kun sensijaan jalomieli¬ 
sesti avataan vapaa pääsy valtion toimiin kaikille kapinaan 
osaaottaneille. 

Vapaussota on Suomen kansan suurin historiallinen 
teko. Sitä kuvaileva kirja tulee olla jokaisessa isän¬ 
maallisessa kodissa, ja jokaisen nuorukaisen 
on siihen tutustuttava. 


HANNES IGNATIUS ja KAARLE SOIICKELI 

YLEISKUVAUS SUOMEN VAPAUS¬ 
SODASTA V. 1918 

Hinta nid. 40 mk., sid. vaatekans. ss mk., 
nahkaselk. kans. 100 mk. 

Kirja on ilmestynyt myös ruotsinkielisenä 
nimellä Finlands Frihetskrig är 1918 
sekä ranskankielisenä nimellä La guerre 
d’independance en Finlande en 1918, rans¬ 
kaksi kääntänyt tohtori Jean-Louis Perret. 


Seuraavassa esitämme ulkomaisia arvosteluja 
tästä teoksesta: 


Norsk Militsert Tidskrift, N:o 3,1925: 

»Suomen Vapaussota v. 1918. 

Se, että ulkomailla — myöskin Skandinaaviassa — on ollut 
osittain vääriä tietoja näistä tapahtumista, on suureksi osaksi 
suomalaisten oma syy. He ovat tehneet liian vähän selostaak- 
seen maailmalle asian oikeata tilaa. Useimmat ovat ammenta¬ 
neet tietonsa näistä tapauksista sanomalehdistä, sähkösano¬ 
mista, enemmän tahi vähemmän pintapuolisista sanomalehti- 
kirjoituksista ja yhden tahi toisen osanottajan laatimasta 
lentokirjasesta, joka selostaa jonkun osanottajan henkilökoh¬ 
taisia kokemuksia, koettamatta nähdä tapahtumia kokonaisuu¬ 
dessaan. Kenraali Ignatiuksen ja lehtori Soikkelin kirja: 



Suomen Vapaussota v. 1918 on tietääkseni ensimmäinen täy¬ 
dellinen selostus. Tekijöillä näkyy olevan huomattavia edelly¬ 
tyksiä teosta varten. Ignatius oli koko sodan aikana Manner¬ 
heimin esikunnan päämajoitusmestarina, ja molemmat ovat 
jäseniä siinä komiteassa, joka kirjoittaa Vapaussodan historiaa, 
teosta, jota kauan on saatu odottaa. Tässä mielessä tekijät 

lienevät julkaisseet yllämainitun teoksen.- 

Minä luulen, että meidän norjalaisten upseerien pitäisi 
tutustua erityisesti tähän sotaan, eikä edes etupäässä sen 
valtiollisten seurausten vuoksi, vaan suorastaan sotilaallisena 
tutkimuksena. Me voimme tällaisesta tutkimuksesta saada 
hyödyllisen vastapainon sille, että Euroopan olosuhteet vai¬ 
kuttavat liian valtavasti meihin. Siinä on heikkous, johon me 
aina olemme vajonneet ja joka on ollut siksi vahva, että jopa 
ulkonaisista kotoisista oloista on voitu nähdä, mikä suurvalloista 

kunakin aikana on ollut johtavana sotilasvaltiona.- 

Sellaisena aikana kuin nykyinen, jolloin Skandinaavian 
kansat osaksi väärinkäsitetystä idealismista, osaksi korulau- 
seitten vietteleminä pohtivat aseistariisumisen mahdollisuutta, 
ei tarvitse olla aivan pienenä moraalisena tukena nähdä, mitä 
kansa voi tehdä ja saavuttaa, vaikkakin sen puolustuslaitos 
on hävitetty, kun vain kansan sielu on terve. 

Mitä kirjaan yleensä tulee, on se hyvin helppolukuinen, sekä 
selvä että vilkas. Tekijät näkyvät olevan läpeensä objektiivisia 
selostuksessaan. 

Luulen, että jokaisella upseerilla olisi sekä iloa että suurta 
hyötyä tätä kirjaa sotilaallisessa suhteessa tutkiessaan. 

J. Laurantzon.» 

* 


Militeert Tidsskrift, N :o 3,1925, Kööpenhamina: 

»Suuren kansallisen merkkiteoksen ohella, jota julkaisee 
Vapaussodan Historian komitea ja josta on ilmestynyt 5 osaa, 
on kaksi sen toimittajaa laatinut ja julkaissut siroasuisen ja 



erittäin lukemisenarvoisen kirjan itse sodasta. 222 suur- 
oktaavisivussa annetaan selvä, tyhjentävä ja autenttisiin 
lähteisiin perustuva kertomus niistä liikkeistä ja taisteluista, 
mitkä tuottivat suuren ja kauniin tuloksen: Suomen vapauden. 

Johdannossa annetaan lyhyt selvitys Suomen valtiollisesta 
asemasta ennen maailmansotaa ja niistä vapaussodan valmis¬ 
tuksista, joiden alku oli lähtöisin ylioppilasten kokouksesta 
(27/10 1914); siitä päivästä laskee kuuluisa jääkärikunta 
syntynsä. Sen ohella tehdään selkoa suuresta ja erinomaisiin 
vaikeuksiin liittyneestä järjestelytyöstä, joka suoritettiin 
»valkoisen Suomen armeijan» luomiseksi, minkä armeijan 
kenraali Mannerheim etevällä taidolla johti voittoon kukistaen 
ylivoimaiset punaiset joukot. 

Itse sotatapaukset on kuvattu sangen havainnollisesti, ja 
niiden ymmärtämistä helpottaa 7 teksti- ja 11 lisäkarttaa, 
joita lukuunottamatta on valokuvia eri sotakausilta. 

Viimeiseksi esitetään loppuluvussa muutamia yleisiä sil¬ 
mäyksiä, joissa korostetaan täydellä syyllä kenraali Manner¬ 
heimin erinomaista johtoa. Mutta mitä voi paraskaan yli- 
kenraali aikaansaada, jos hänen lähimpinä avustajinaan ei 
ole kykyjä, ja muuten on varmastikin kenraali Mannerheimin 
kykenevimpien avustajien joukossa kenraali H. Ignatius, joka 
oli koko sota-ajan päämajoitusmestarina ja jonka osastoon 
kuuluivat seuraavat neljä tärkeätä alaosastoa: operatiivinen, 
tieto-, yhteys-ja topografinen alaosasto. 

Tekijät ovat tällä kirjalla pystyttäneet vapausliikkeen 
johtaville miehille sekä Suomen vapausarmeijalle ja sen huo¬ 
mattavalle johtajalle kauniin muistomerkin, ja kaikille puhuu 
kirja voimakasta kieltään siitä, mitä tahto voi itsensäsäilyt- 
tämiseksi suorittaa.» 

* 


Nordisk Tidskrift» I vihko, 1925: 

»Sitten vuoden 1918 on Suomen vapaussotaa koskevaa 
kirjallisuutta suuri määrä: muistelmateoksia, kuvauksia eri 



rintamaosilta tahi tapauksista eri joukoissa kuin myös kaksi 
vielä keskeneräistä suurta ja yksityiskohtaista teosta, joiden 
tarkoituksena on käyttää kaikki käytettävissä oleva tätä 
Suomen historiassa niin varsin tärkeätä aikakautta koskeva 
aineisto. Vasta nyt on ilmestynyt teos, joka pienehkössä koossa 
käsittelee koko vapaussodan historiaa, nim. H. Ignatiuksen ja 
lehtori K. Soikkelin Yleiskuvaus vapaussodasta (Helsingissä, 
Söderström & C:o ja Otava, 1924) Se on ilmestynyt saman¬ 
aikaisesti sekä suomeksi että ruotsiksi. Teoksen kirjoittajilla, 
jotka ovat suuren virallisen sotateoksen pääkirjoittajia, on 
ollut käytettävänään koko aineisto, ja he ovat siitä luoneet 
samalla selvän ja helppolukuisen kuvauksen sodasta. He 
eivät ole antaneet kuitenkaan vain pelkkää sotilaallista selvi¬ 
tystä, vaan he ovat kertomuksessaan tehneet johtopäätökset, 
että Suomen vapaussota edellytyksiinsä, kulkuunsa ja merki- 
tykseensä nähden kuuluu yleiseen historiaan. Mielenkiinnolla 
seuraa kuvausta Venäjän vallan viimeisistä päivistä, kansan¬ 
noususta, armeijan vähittäisestä muodostumisesta, suurista 
hyökkäyksistä ia lopuksi voitokkaan armeijan tulosta Hel¬ 
sinkiin. » * 

Suomessa tunnettu Intian armeijan esikuntapäällikkö 
kenraali Walter Kirke kirjoittaa m. m.: 

»Minun kaltaiselleni henkilölle se antaa juuri sen, mitä 
toivoo: erinomaisen selvän kuvauksen kaikista sotaliikkeistä, 
ja minä panen arvoa sille ei ainoastaan tämän tähden, vaan 
myös muistona kiri an tekijästä.»- 

* 


Puolan Yleisesikunnan Historiallinen osasto, kenraali Kukiel, 
kirjoittaa m. m.: 

»Tämä kirja on malliteos selvyydessä ja sotilaallisessa tark¬ 
kuudessa, se kun selostaa historiallisia tapahtumia, mutta se 
on samalla sisällyksensä puolesta sankarieepos. 




Suomen vapautus oli meille kaikille puolalaisille kuin 
auringon säde traagillisena aikana, jolloin kansallinen asiamme 
näytti toivottomalta ja meidän sotilaallinen ponnistuksemme 
oli lamassa.» 

* 

Le Temps (24/12 26). 

»Tahdon lopuksi mainita kenraali Hannes Ignatiuksen ja 
lehtori Kaarle Soikkelin erittäin merkittävän teoksen, jonka 
suomenkielestä on kääntänyt J. ,. Perret: Suomen Vapaussota 
v. 1918 (Otava, Helsinki). 

Tämä kirja kuvineen ja karttoineen antaa lukijan käsittää 
sen lohduttoman aseman, jossa Suomi oli ennen maailman¬ 
sotaa, ja seurata sen kehitystä tämän maailmanpuinaan aikana 
1914—18. Se on ensiluokkainen historiallinen teos.» 

* 


Puolan Yleisesikuntapäällikkö, kenraali E. Kessler kirjoittaa: 

»Erinomaisella mielenkiinnolla ja hartaudella olen luke¬ 
nut tämän teoksen, jolla on selvyytensä ja sisällyksensä 
tähden kaksinkertainen arvo. Se on Suomen armeijan mai¬ 
neikkaan traditsionin arvoinen, jonka se elävästi tuo lukijan 
eteen.»- 

* 


Puolan Sotaministeri, jalkaväen kenraali Zeligovski lausuu: 

»Tämä teos, joka käsittelee Suomen vapaussotaa ja sen 
historiallista kehitystä, on erinomaisen mielenkiintoinen, ei 
ainoastaan tekijän henkilöllisyyden ja teoksen erinomaisten 
ansioitten vuoksi, vaan myös niiden yhtäläisyyksien vuoksi, 
joita niin hyvin Suomen kuin Puolankin taistelussa vapauden 
ja itsenäisyyden puolesta on havaittavissa.» 


KUSTANNUSOSAKEYHTIÖ OTAVA 



